
PARTEA A II-A 


„Nu este pregătit de luptă acela care 
nu și-a văzut niciodată sângele curgând, nu 
și-a pierdut niciodată dinții sub pum- 
nul adversarului, sau nu a simțit niciodată 
greutatea dușmanului deasupra sa.“ 

ROGER OF HOWDEN 


SPRE NORD 


Copoiul rămăsese întins pe burtă, ud până la piele, 
încercând să nu se miște, dar nici să nu îngheţe. Se uita 
printre copaci spre vale, la armata lui Bethod. De 
acolo, de unde stătea, nu reușea să vadă prea multe, 
ci doar o bucată din drumul de peste coama dealului. 
Îndeajuns, totuși, cât să-i vadă trecând pe țăranii-sol- 
daţi, cu scuturile pictate în spinare, cu zalele lucindu-le 
de zăpada topită, cu sulițele ţinute sus printre trun- 
chiurile copacilor. Rânduri-rânduri mărșăluind cu pas 
constant și hotărât. 

Chiar dacă erau destul de departe, tot își asuma 
un risc considerabil urmărindu-i. Căci nimeni altci- 
neva pe lumea asta nu era mai prevăzător ca Bethod. 
Avea iscoade pretutindeni. Pe versanţi şi pe culmi, 
oriunde işi închipuia că s-ar putea ascunde cineva care 
să observe ce pune a cale. Trimisese câţiva oameni 
la sud și pe alții înspre est, nutrind speranţa că aceştia 
vor putea induce în eroare orice eventual urmăritor. 
Dar nu reuşise să-l păcălească pe Copoi. Nu și de data 

aceasta. Bethod se intorcea pe același drum pe care 
venise. Spre nord. 

Copoiul trase cu putere aer în piept și slobozi un 
oftat prelung și jalnic. În numele morților, ce obosit 
era. Se uită la siluetele micuţe printre ramurile de pin. 
Toți anii ăștia îi pierduse făcând pe iscoada pentru 
Bethod, stând cu ochii aţintiți asupra dușmanului pen- 
tru el, ajutându-l să învingă în luptă, ajutându-l să de- 
vină Rege. Cum nici în vise nu visase Bethod că va 
deveni. Pe de-o parte, putea spune că se schimbase totul. 
Pe de altă parte, totul rămăsese la fel. Iată-l acum, cum 
stătea nemișcat, lungit pe burtă în mocirlă, cu gâtul 
țeapăn de cât și-l încordase să urmărească armata lui 
Bethod. Cu zece ani mai bătrân, dar absolut deloc mai 
fericit sau mai prosper. Nici măcar nu-și mai putea 
aduce aminte ce ambiţii avusese. Dar cu siguranță că 
nu visase niciodată să facă ce făcea acum. Să stea în toate 
rafalele astea de vânt, în toată ninsoarea, în toată mo- 
cirla. Să fie martor la toate aceste bătălii, la toate aceste 
marșuri, la toată această risipă. Logen murise, și For- 
ley murise, iar acum lumânarea celor rămași ardea prea 
repede. 

Ursuzul se furișă lângă el printre arbuștii îngheţați, 
se propti într-un cot și se uită şi el la țăranii lui Bethod. 

- Îhî, grohăi el. 

- Bethod se îndreaptă spre nord, șopti Copoiul. 

Ursuzul încuviință din cap. 

- Are iscoade pretutindeni, dar nu e nici urmă de 
indoială că merge spre nord. Ar trebui să-i spunem 
lui Treicopaci. 

Altă baâţâire din cap. 

Copoiul se întinse pe pământul ud. 

- Am început să obosesc. 

Ursuzul ridică o sprânceană. 

- Toată truda asta, și pentru ce? Nu s-a schimbat 
nimic. De partea cui suntem acum? întrebă Copoiul 
arătând cu mâna spre oamenii care se chinuiau să înain- 
teze pe drumul innămolit. Ni se pretinde să ne luptăm 
cu toți ăștia? Când vom ajunge să ne odihnim? 

Ursuzul ridică din umeri şi își ţuguie buzele ca şi 
când ar fi reflectat asupra răspunsului. 

- După ce murim? 

Iată crudul și tristul adevăr. 


Copoiului i-a luat ceva vreme ca să-i găsească pe 
ceilalți. Nu erau acolo unde ar fi trebuit să fie. De fapt, 
nu se îndepărtaseră prea mult de locul unde îi lăsase. 
Pe Dow îl văzu primul. Sătea pe o piatră mare, cu obiș- 
nuita-i mânie pe chip, și se uita urât într-o râpă. Co- 
poiul se apropie de el și văzu despre ce era vorba. 
Patru soldaţi din Sud se chinuiau să coboare peste pie- 
tre, înceţi și neîndemânatici ca viţeluşii nou-născuţi. 
Tul și Treicopaci îi aşteptau sus, destul de nerăbdători. 

- Bethod se îndreaptă spre nord, spuse Copoiul. 

- Bravo lui. 

- Nu te miri? 

Dow își trecu limba peste dinți și scuipă într-o parte. 

- A cotonogit toate clanurile care au îndrăznit să 
se pună cu el, s-a autoproclamat Rege într-un ţinut 
care nu cunoscuse regi, a plecat la război impotriva 

Uniunii şi îi dă na-na la cur. Nemernicul ăsta a întors 
toată lumea cu fundu-n sus. Nimic nu mă mai poate 
surprinde la el. 

- Aha, oftă Copoiul gândindu-se că tovarășul lui 
are dreptate. Ne-aţi ajuns prea departe. 

- Nu. Ni i-ai dat pe cap pe nenorociţii ăștia, spuse 
Dow uitându-se la cei patru care se chinuiau să ajungă 
in fundul râpei și clătinând din cap ca şi cum nu mai 
văzuse niciodată niște oameni atât de stângaci. Așa 
niște incapabili nu mi-a mai fost dat să văd. 

- Dacă vrei să-mi spui că-ţi pare rău că am salvat 
niscaiva vieţi în ziua aia, crede-mă că mie nu-mi pare. 
Ce ar fi trebuit să fac? îl întrebă Copoiul. Să-i las 
să moară? 

- Asta e o idee. Ne-am fi mişcat de două ori mai 
repede dacă n-ar fi trebuit să stăm după fundul lor 
şi am fi avut și mai multă mâncare, răspunse Dow 
cu un rânjet urât. Din ce-mi dau seama, numai unul 
din ei ne-ar putea fi de ceva folos. 

Copoiul nu trebui să-l întrebe care anume. Fata 
rămăsese în urma grupului. De fapt, nici nu-și prea dă- 
dea seama că e femeie după felul în care arăta, îincotoş- 
mănată în toate zdrenţele alea ca să-i țină de frig, dar 
bănuia ce se ascunde sub ele și asta îl tulbura. I se părea 
foarte ciudat să călătorească alături de o femeie. Chiar 
O raritate de când trecuseră munţii spre nord cu multe, 
foarte multe luni în urmă. Copoiul o urmări cum co- 
boară printre pietre, cu chipul murdar, pe jumătate ri- 
dicat spre ei. Dură fetişcana asta, își zise. Ca și cum ar 
fi avut și ea partea ei de necazuri din cele foarte grave. 

- Cred că n-o să se lase ușor, şopti Dow ca pentru 
sine. Cred că o să se lupte. 

- Bine, Dow, îl repezi Copoiul. Ai face mai bine 
să te calmezi, iubărețule. Știi bine ce părere are Trei- 
copaci despre chestii din astea. Ştii bine ce a pățit fiica 
lui. Ți-ar spinteca drăgălașele coițe dacă te-ar auzi vor- 
bind așa. 

- Vorbind cum? se prefăcu nedumerit Dow. Nu 
fac decât să vorbesc, nu? Nimeni nu mă poate judeca 
pentru asta. Când a fost vreunul dintre noi ultima 
oară cu o femeie? 

Copoiul se încruntă. El știa exact când fusese ul- 
tima oară. Cam tot atunci când îi fusese cald ultima 
oară. Cuibărit cu Shari lângă foc, pe chip cu un zâm- 
bet întins ca marea. Chiar înainte ca Bethod să-i pună 
in lanţuri și pe el, și pe Logen, și pe toți ceilalți și 
să-i arunce în exil. 

Încă mai ținea minte cum arătase ultima oară când 
a văzut-o, cu gura căscată din cauza șocului și a spai- 
mei atunci când îl târâseră din așternuturi, despuiat 
Și pe jumătate adormit, chirăind ca un cocoș care știe 
că-i va fi sucit gâtul. L-a durut că a fost luat de lângă 
ea. Nu la fel de tare cât îl duruseră șuturile pe care 
Scale i le dăduse în trufandale. Una peste alta, fusese 
o noapte înfiorătoare, căreia nu crezuse că îi va su- 
pravieţui. Cu timpul i se ostoise agonia din boaşe, 
dar nu şi durerea că o pierduse pe Shari. 

Copoiul își amintea parfumul părului ei, sunetul 
râsului ei, spatele ei cald și neted lipit de abdomenul 
lui când dormeau. Amintiri prea mult scoase la 

lumină, folosite şi uzate ca o cămașă preferată. Își 
amintea tot de parcă se petrecuse azi-noapte. Trebuia 
să-şi impună să nu se mai gândească. 

- Memoria mea e prea slabă ca să-mi aduc aminte 
de asta, își mârâi el răspunsul. 

-Şi a mea, spuse Dow. Nu te-ai săturat să faci 
amor cu palma dreaptă? 

Aruncă o privire piezișă spre râpă şi plescăi din 
buze. În ochi i se aprinse o luminiţă care îi displăcea 
Copoiului. 

- E ciudat cum nu-ți dai seama cât de mult îţi 
lipseşte până când nu o ai chiar în faţa ochilor. Ca 
atunci când ţii o halcă de carne în faţa unui flămând, 
atât de aproape că-i poate simţi aroma. Să nu-mi spui 
că nu gândeşti la fel. 

Copoiul îi aruncă o căutătură furioasă. 

- Nu cred că gândesc la fel ca tine. Bagă-ţi-o în 
zăpadă, dacă e nevoie. Așa te-ai mai răcori niţel. 

Dow rânji. 

- Chiar că trebuie să mi-o bag în ceva cât mai re- 
pede, crede-mă când îţi spun. 

- Aaahhhh! se auzi un vaiet din râpă. 

Copoiul se întinse după arc, uitându-se în jur ca 
să vadă dacă nu cumva fuseseră descoperiţi de iscoa- 
dele lui Bethod. Nu era decât Prinţul, care alunecase 
și căzuse în fundul lui regal. Dow nu putea avea o 
expresie mai zeflemitoare când îl urmări cum se dă 
de-a rostogolul. 

- Alt neisprăvit, ce zici? Nu face decât să ne întâr- 
zie, să chirăie mai tare ca o scroafă care fată, să crape 

în el mai mult decât îi e porția și să se cace de cinci 
ori pe zi. 

West îl ajuta pe Prinţ să se ridice și incerca să-i 
mai dea jos din mizeria de pe haină. Ei, nu era haina 
Prințului, de fapt. Era a colonelului. Copoiul nu 
reușea în ruptul capului să înțeleagă de ce un tip istet 
ar face așa o tâmpenie şi să renunţe la propria lui man- 
tie pe vreme hapsână de miez de iarnă. 

- De ce dracu” l-ar urma cineva pe găoază ăsta? 
întrebă Dow clătinând din cap. 

- Se spune că tac-su e însuși Regele Uniunii. 

— Și la ce contează cine e tac-tu dacă tu eşti breaz 
ca o căcărează? Nici dacă ar lua foc nu m-aș pișa pe 
el să-l sting. 

Copoiul se văzu nevoit să fie de acord. Nici el n-ar 
fi făcut asta. 


Se așezaseră toţi în cerc în jurul locului unde ar 
fi trebuit să fie focul, dacă Treicopaci i-ar fi lăsat să 
facă unul. Dar desigur că nu-i lăsase, cu toate rugămin- 
țile Sudișuilor. Nu, nici vorbă, nu conta cât de ger 
ar fi fost. Nu, nici vorbă, atâta vreme cât iscoadele 
lui Bethod se aflau prin preajmă. Copoiul și cama- 
razii săi - Treicopaci, Dow și Tul - se aflau într-o 
parte. Ursuzul se tolănise proptut într-un cot de parcă 
nimic din ce se petrecea n-avea de-a face cu el. Cetă- 
ţenii Uniunii stăteau în partea cealaltă. 

Pike și fata făceau faţă cu curaj frigului și foamei. 
Ceva îi spunea Copoiului că aceștia doi erau deprinși 
cu vicisitudinile. West părea la capătul puterilor. 

Își sufla în pumni, ca și cum i-ar fi fost teamă să nu 
i se învineţească mâinile de ger și să-i cadă din loc. 
Copoiul era de părere că ar fi trebuit să aibă atâta 
minte în cap incât să-și păstreze haina, nu s-o dea 
tembelului ăluia. 

Prinţul era în mijloc, cu bărbia ridicată, încercând 
să pară că nu-i terminat, plin de noroi din cap până 
în picioare și puţind la fel de rău ca toți ceilalți. Încer- 
când să dea senzaţia că incă mai e în stare să comande 
Și că mai există cineva care să îl ia în serios. Copoiul 
era de părere că se înșală amarnic. În lumea de unde 
venea el, conducătorii erau aleși în funcţie de meri- 
tele lor, iar nu în funcţie de cine le erau părinții. Își 
alegeau conducătorii care aveau ceva vână în ei, și toc- 
mai din acest punct de vedere el, personal, ar fi as- 
cultat-o mai degrabă pe fată decât pe puțiflenderul ăla. 

-E momentul să discutăm despre planurile 
noastre, scheuna Prinţul. Unii dintre noi orbecăie 
prin intuneric. 

Copoiul observă că Treicopaci incepuse deja să 
se incrunte. Nu-i plăcea deloc că trebuia să-l care pe 
idiotul ăsta după ei, necum să mai și pretindă că ar 
da vreo ceapă degerată pe părerile lui. 

Și faptul că nu se puteau înțelege între ei era un 
alt inconvenient. Dintre Unionişti, doar West vor- 
bea limbajul nordicilor. Dintre nordici, doar Copo- 
iul și Treicopaci cunoşteau limbajul Unioniștilor. 
Poate că Tul mai prindea o vorbă, două, insă Dow 
nu prindea nici măcar atât. Iar în ceea ce-l privea pe 
Ursuz, ei, bine, tăcerea este un limbaj universal. 

- Ce bodogănește acum? mârâi Dow. 

- Cred că ceva despre niște planuri, răspunse Tul 
așezat cu spatele la el. 

Dow pufni. 

- Când ai capul ca curu” nu te poţi pricepe decât 
la căcați. 

Copoiul il surprinse pe West înghițind în sec. 
Înţelesese ce-și spuneau și își dădea seama că au cam 
ajuns la capătul răbdării. 

Pe de altă parte, Prinţul nu era chiar atât de 
intuitiv. 

- Ar fi folositor să ştim cam în câte zile credeți 
că vom ajunge la Ostenhorm... 

- Nu mergem spre sud, îl întrerupse Treicopaci 
în nordică pe Înălțimea Sa înainte ca acesta să termine 
ce avea de spus. 

West renunță o clipă să-și mai sufle în pumni și 
ridică privirea. 

- Nu? 

- Niciodată n-am mers într-acolo. 

- De ce? 

- Pentru că Bethod se îndreaptă spre nord. 

- Așa este, interveni şi Copoiul. L-am văzut cu 
ochii mei chiar astăzi. 

- Dar de ce s-ar întoarce? întrebă nedumerit West. 
Mai ales că Ostenhorm nu e apărat? 

Copoiul oftă. 


- Uite că nu l-am întrebat. Nu mă am prea bine 
cu Bethod. 

- Îşi zic eu de ce, rânji Dow. Pe Bethod nu-l in- 
teresează oraşul vostru. Nu încă. 

- Deocamdată nu vrea decât să vă facă bucăți-bu- 
căţele, spuse și Tul. Ca să vă poată mesteca mai bine. 

Copoiul îl aprobă din cap. 

- Așa cum s-a întâmplat cu tipul ăla cu care erai. 
Tocmai ce i-a scuipat oasele. 

- Scuzaţi-mă, se răţoi Prinţul care nu înţelesese 
NICIO iotă din ce se discutase, dar consider că ar fi mai 
bine dacă am vorbi în limbajul comun... 

Treicopaci nu-l băgă în seamă și continuă în 
nordică. 

- O să vă sfărâme armata în bucăţi mici. Pe care 
o să le strivească una câte una. Voi credeţi că el se 
indreaptă spre sud, așa că speră ca Mareșalul Burr să 
trimită într-acolo niște oameni. O să-i prindă pe drum 
și O să-i facă bucățele, așa cum i-a făcut și pe ceilalți. 

- Şi atunci, bubui Tul, când toți soldățeii voștri 
drăgălași vor fi fost întorși în țărână, sau în apă... 

- O să vă sfărâme oraşele cum sfărâmăm noi nu- 
cile iarna, fără grabă, iar țăranii-soldaţi ai lui Bethod 
vor putea dispune după bunul lor plac de tot ce vor 
găsi înăuntru. 

Dow își supse dinţii holbându-se la fată. Hol- 
bându-se ca un câine hămesit în faţa unei bucăţi de 
slănină. Fata îi întoarse privirea. Spre meritul ei, con- 
sidera Copoiul. Se îndoia că, dacă ar fi fost în situaţia 
ei, ar fi avut tot atât de mult sânge în el. 

~ Bethod se îndreaptă spre nord, iar noi îl urmăm, 
spuse Treicopacıi pe un ton care lăsa a se înțelege că 

nu încăpeau comentarii. Nu-l vom scăpa din ochi. Ne 
vom deplasa pe cât de repede posibil, pentru ca atunci 
când prietenul tău, Burr, o să treacă prin pădurile astea 
ca orbetele, să-i ieşim înainte şi să-l avertizăm, înainte 
să dea de Bethod și să cadă în capcană ca orbul în puț. 

Prinţul lovi supărat cu pumnul în pământ. 

- Cer să mi se spună ce se vorbește! 

- Bethod merge spre nord, scrâșni West din dinți 
către el. Şi că ei intenționează să-i meargă pe urme. 

- Inadmisibil! izbucni prostul, aranjându-și 
manșetele jegoase. Acest plan ne pune pe toți în pe- 
ricol! Te rog, informează-i că vom porni fără întâr- 
ziere spre sud! 

- Înseamnă că ne-am înțeles. 

Toţi se intoarseră să vadă cine vorbeşte și avură 
parte de surpriza vieților lor. Fusese Ursuzul, care 
vorbise limbajul unionist la fel de curat și fără greșeală 
ca însuşi Prinţul. 

- Voi mergeţi spre sud. Noi mergem spre nord. 
Eu trebuie să mă piş. 

Se ridică și dispăru în intuneric. Copoiul se uita 
ca prostul după el, cu gura căscată. La ce avusese ne- 
voie să învețe o limbă străină când nici în a lui nu spu- 
nea niciodată mai mult de două, trei cuvinte deodată. 

- Foarte bine! cotcodăci strident şi panicat Prinţul. 
Nici nu mă puteam aștepta la altceva din partea unora 
ca voi! 

- Înălțimea Voastră, îi şuieră West în ureche. Avem 
nevoie de ei! Fără ajutorul lor nu vom reuşi să ajun- 
gem nici la Ostenhorm, nici în altă parte! 

Ochii fetei îl cercetară pieziş pe moștenitorul 
tronului. 

- Măcar ştii încotro e sudul? 

Copoiul își înăbuși un chicotit, însă Prințului nu-i 
ardea de râs. 

- Trebuie să ne indreptăm spre sud! răcni el, cu 
chipul zvâcnindu-i de furie. 

Treicopaci râse zgomotos. 

- Bagajele nu votează, băiețaș, chiar și presupunând 
că aș fi supus hotărârea mea la vot, ceea ce n-am făcut. 

Acum vorbea limba Uniunii, dar Copoiul avea 
senzaţia că Prinţul nu va fi prea mulțumit cu ce află. 

- Ai avut ocazia să comanzi și uite unde ai ajuns. 
Ca să nu mai vorbesc despre ăia care au fost atât de 
proşti încât să ţi se supună. Nu vei trece niciunul din 
numele noastre pe lista ta cu supuși, te încredinţez 
de asta. Dacă vrei să vii cu noi, ai face bine să ţii pasul. 
Și dacă vrei să comanzi, atunci... 

- Sudul e incolo, spuse Copoiul arătând cu dege- 
tul în pădure. Succes. 


PUŢINĂ CLEMENȚĂ 


Arhbilectorului Sult 
Șef al Inchiziției Maiestăţii Sale 


Eminenţa Voastră, 


Atacul asupra cetății Dagoska continuă. De trei 
zile în şir gurkienii ne asediază zidurile și sunt din 
zi în zi tot mai mulți și tot mai botărâți. Încearcă 
să ne astupe canalul cu bolovani, să pună poduri peste 
el, să ne escaladeze zidurile şi să ne spargă portile cu 
berbeci. De trei ori ne-au atacat şi de trei ori i-am 
respins. Pierderile în rândurile lor sunt uriașe, dar 
și le pot permite fără probleme. Soldaţii Împăratului 
au năpădit insula ca furnicile. Dar oamenii noștri sunt 
bravi, fortificațiile noastre sunt puternice, hotărârea 
noastră este nezdruncinată, iar corăbiile Uniunii 
încă mai au cale liberă în golf, astfel că proviziile nu 
ne lipsesc. 

În ceea ce privește alt subiect, mai puţin important, 
Eminenta Woastră se va bucura să afle că am rezol- 
vat problema Magistresei Eider. Amânasem sentinţa 
un timp, pentru că am luat în considerare posibilita- 
tea de a ne folosi de legăturile ei printre gurkieni împo- 
triva acestora. Din nefericire pentru ea, acest plan nu 
a dat roade, iar Magistresa nu ne-a mai fost de niciun 
folos. Însă vederea unui cap de femeie înfipt în porțile 
noastre ar fi putut cauza moralului trupelor noastre. 
În fond, noi suntem tabăra civilizată din acest război. 
Prin urmare, m-am ocupat de fosta Magistresă a Ghil- 
dei Negustorilor de Mirodenii cu discreţie, dar cu mare 
fermitate. O asigur pe Eminenta Woastră că nu mai 
este nevoie să mai învrednicim persoana ei și nici con- 
spirația ei eșuată cu niciun gând. 

Ca întotdeauna, Eminenta Voastră, slujesc și mă 
supun. 


Sand dan Glokta, 
Superior de Dagoska 


Era linişte pe malul apei. Liniște, întuneric și pace. 
Valurile blânde se spărgeau de pilonii pontonului, 
lemnul corăbiilor trosnea încetişor, briza răcoroasă 
sufla dinspre golf, marea întunecată sclipea în lumina 
lunii sub cerul colbuit cu stele. 

Nici n-ai crede că numai acum câteva ore și la mai 
puțin de un kilometru depărtare oamenii mureau pe 
capete. Că urletele de furie și de durere despicau 
văzdubul. Că ruinele turnurilor de asediu încă mai ard 

mocnit în faţa zidurilor cetăţii, împrejmuite de cada- 
vre ca frunzele ce cad toamna din copaci. 

- Ttttt. 

Glokta simți cum gâtul îi trosnește când se 
intoarse şi încercă să străpungă întunericul cu privi- 
rea. Practicianul Frost ieşi din umbre, privind pre- 
caut în jur și mânând un deţinut. O persoană mult 
mai scundă, cocoșată și înfășurată în mantie, cu chi- 
pul ascuns de gluga ridicată și cu mâinile încătușate 
la spate. Cei doi traversară cheiul plin de praf și co- 
borâră pe ponton. Singurul zgomot care se auzea era 
cel făcut de pașii lor pe bârnele din lemn. 

- În ordine, Frost, spuse Glokta. Nu cred că mai 
avem nevoie de glugă. 

Mâna uriaşă a albinosului dezvălui chipul prizo- 
nierului. 

În lumina palidă a lunii, Carlot dan Eider părea 
trasă la faţă, pustiită și pierdută. Obrazul supt îi era 
brăzdat de două zgârieturi adânci și negre. Capul îi 
fusese ras, aşa cum era obiceiul în cazul trădătorilor 
mărturisiţi și, fără părul bogat, craniul ei arăta ciu- 
dat de mic, ca al unui copil, iar gâtul părea absurd 
de lung și fragil. Mai ales cu vânătăile inflamate de 
pe el, urme lăsate de zalele lanţului lui Vitari. Nu mai 
rămăsese aproape nimic din femeia atrăgătoare și 
sigură de sine care îl luase de mână în sala de audienţe 
a Lordului Guvernator într-o zi care lui i se părea 
trecută de secole. Câteva săptămâni în beznă, dormind 
pe podeaua putredă a celulei fără aer, fără să ştii dacă 
vei mai apuca să mat trăieşti măcar o singură oră — toate 

astea îți pot distruge frumusețea. Întrebaţi-mă pe mine, 
eu ar trebui să știu cel mai bine. 

Ridică bărbia cu nările fremătând și ochii lucind 
in penumbre. 

- Superior Glokta, nici n-am îndrăznit să sper că 
te voi mai vedea vreodată. 

Vorbele ei ar fi trebuit să fie vesele, insă nu-și putu 
ascunde stridenţa spaimei din voce. 

- Ce va urma acum? Un bolovan legat de picioare 
şi un brânci în golf? Nu-i nițeluș cam teatral? 

- Cam aşa ar fi, dar nu asta este intenția mea. 

Se uită la Frost și făcu un semn abia perceptibil 
din cap. Eider tresări, închizând ochii și mușcându-și 
buzele, încercând să-și vâre capul între umeri când 
il simţi pe patricianul mătăhălos în spatele ei. Așteaptă 
lovitura nimicitoare la ceafă? Pumnalul înfipt între 
omoplați? Latul în jurul gâtului? Înfiorătoare clipe! Ce 
se va întâmpla? Frost ridică mâna. O scânteiere de 
metal în intuneric. Apoi un clinchet blând când cheia 
intră în lacătul de la cătușele lui Eider, descuindu-le. 

Deschise încet ochii, își aduse cu mare grijă mâi- 
nile în fața ochilor și le privi nedumerită, ca și cum 
nu le mai văzuse niciodată până atunci. 

- Ce-i asta? 

- Exact ce vezi, răspunse Glokta arătându-i cheiul. 
În curând va pleca o corabie spre Westport. Cunoști 
pe cineva în Westport? 

Femeia își înghiţi cu greu emoția încercând să 
răspundă. 

- Cunosc mulți oameni pretutindeni. 

- Bine. Se întâmplă că îţi dau drumul. 

Urmă o tăcere îndelungată. 

- Îmi dai drumul? 

Ridică o mână și îşi frecă dusă pe gânduri scalpul 
ras, privindu-l lung pe Glokta. Nu știe dacă să mă 
creadă. În fond, cine ar putea s-o condamne? Nici eu 
nu m-aș crede. 

- Nu-mi vine să cred că Eminenţa Sa s-a inmuiat 
atât de mult. 

Glokta pufni. 

- Vezi să nu! Sult habar n-are de povestea asta. 
Dacă ar fi aflat, acum eram amândoi pe fundul mării 
cu bolovani la glezne. 

Își miji ochii. Regina negustorilor evaluează afacerea. 

- Atunci care-i prețul? 

- Preţul este că ești moartă. Dată uitării. Scoate-ţi 
Dagoska din minte. S-a terminat. Găseşte alți oameni 
pe care să-i salvezi. Preţul este că vei părăsi Uniunea 
Și nu te vei mai întoarce niciodată aici. Niciodată. 
Niciodată. 

— Atâta tot? 

— Atâta tot. 

- De ce? 

Of, întrebarea mea preferată. De ce fac asta? Ridică 
din umeri. 

- Ce contează? O femeie rătăcită prin deșert... 

- Trebuie să accepte apa, indiferent cine i-o oferă. 
Nu-ţi face griji. N-o să refuz oferta. 

Făcu un gest neașteptat, întinzându-și mâna spre 
Glokta, care încercă să se ferească. Dar ea doar îl 

atinse blând pe obraz. Degetele-i zăboviră acolo o 
clipă, iar Superiorul simţi cum îl furnică pielea şi i 
se zbate ochiul și il înjunghie gâtleţul. 

- Poate, murmură ea, dacă altfel ar fi stat lucrurile... 

- Dacă eu n-aş fi fost infirm și tu n-ai fi fost 
trădătoare? Lucrurile stau așa cum stau... 

Își coborî mâna încercând să surâdă. 

- Bineînțeles că așa este. Aș vrea să-ți spun că ne 
vom revedea... 

- Aş prefera să n-o faci. 

Dădu încet din cap. 

- Atunci, rămas-bun. 

Își trase gluga pe cap, ascunzându-și din nou chi- 
pul, apoi trecu pe lângă Glokta îndreptându-se 
grăbită spre capătul cheiului. Superiorul rămase pe loc, 
privind în urma ei și scărpinându-și ușor locul unde 
il atinsese pe obraz. Așa deci. Ca să faci o femeie să te 
atingă nu trebuie decât să-i cruţi viața. Ar trebui să încerc 
chestia asta mai des. 

Se intoarse, șontâcăi câțiva pași de-a lungul cheiu- 
lui murdar, privind la clădirile întunecate. Mă întreb 
dacă nu cumva practiciana Vitari mă spionează de acolo, 
de undeva. Mă întreb dacă nu cumva acest micut episod 
își va găsi locul în următorul ei raport către Arbilector. 
ÎI trecu un fior de-a lungul spinării nădușite. Sigur că 
nu voi pomeni despre el în raportul meu, dar contează, 
oare, cu adevărat asta? lar acum mirosul îi ajunsese la 
nări, căci vântul își schimbase direcția. Era mirosul care 
pătrunsese deja în toate cotloanele orașului. Mirosul 
acru şi pătrunzător al focului. Al fumului. Al cenușii. 

Al morţii. Dacă nu se întâmplă o minune, niciunul din 
noi nu va scăpa cu viață. Se uită in spate. Carlot dan 
Eider traversa deja pasarela. Da. Poate că unul din noi 
a scăpat deja. 


- Lucrurile merg bine, intonă Cosca cu bogatul lui 
accent styrian, hlizindu-se peste parapet la masacrul 
care se desfășura dedesubt. Pot zice că a fost o zi bună, 
dacă e să luăm în calcul toate problemele. 

O zi bună. Mai jos, de cealaltă parte a șanțului, te- 
renul sterp era ars și plin de cicatrice, plin de frânturi 
de săgeți, ca un obraz pe care a inceput să crească barba. 
Pretutindeni arme de asediu distruse și incendiate. Scări 
fărâmiţate, roabe răsturnate din care se revărsau bo- 
lovani, paveze din răchită arse și sfărâmate, călcate sub 
tălpi pe terenul dur. Carcasa unuia dintre uriașele tur- 
nuri de asediu mai stătea încă pe jumătate în picioare, 
schelet din bârne înnegrite de fum, contorsionate, ri- 
dicându-se dintr-o movilă de cenușă, zdrenţe pârjolite 
din echipamentul de piele fluturând în vântul sărat. 

- Le-am dat leprelor ălora o lecţie pe care n-or s-o 
uite curând, Superiorule, ce părere ai? 

- Ce lecţie? murmură Severard. 

Chiar așa, ce lecţie? Mortii nu învaţă nimic. Cada- 
vrele erau împrăștiate în faţa liniilor gurkiene, la vreo 
două sute de pași de zidurile fortificate ale cetăţii, în 
fâșia neutră dintre cele două tabere, înconjurate de ră- 
mășiţe de arme şi armuri distruse. Atât de mulți erau, 
că ai fi putut să ajungi la malul mării doar călcând pe 
ele și fără să pui nici măcar o singură dată piciorul 

pe pământ. Ici și colo erau îngrămădite unele peste al- 
tele. Acolo unde muribunzii au căutat să se adăpostească 
în spatele celor deja morți, iar apoi au murit și ei. 
Niciodată nu mai văzuse Glokta un asemenea 
măcel. Nici măcar după asediul asupra cetății Ulrioch, 
când breşa în ziduri fusese sugrumată de trupurile 
soldaților morţi ai Uniunii, când zeci de prizonieri 
gurkieni fuseseră omorâţi, când templul fusese incen- 
diat cu sute de oameni înăuntru. Cadavre ghemuite, 
căzute într-o rână, întinse cu mâinile și picioarele 
răsfirate, unele dintre ele carbonizate, altele îngenun- 
cheate ca pentru o ultimă rugăciune, altele fără ex- 
presie, căci capetele le fuseseră zdrobite de bolovanii 
aruncaţi de pe ziduri. Hainele unora erau sfâșiate. Au 
vrut să-și verifice ei înşişi rănile, nutrind speranţa că nu 
erau prea grave. Însă toți aceștia au fost dezamdgiți. 
Legiuni de muște bâzâiau în jurul corpurilor. Sute 
de specii de păsări țopăiau și fluturau din aripi şi ciu- 
guleau din acest ospăț neașteptat. Incepuse să pută 
rău de tot chiar și aici, în rafalele puternice ale vân- 
tului. Mirosul coșmarurilor mele. Al cosmarurilor mele 
din următoarele luni. În cazul că le voi mai apuca. 
Ochiul începu să i se zbară. Răsuflă adânc și își 
trosni gâtul într-o parte şi în cealaltă. Asta este. Tre- 
buie să continuăm lupta. E puţin cam târziu să mă 
răzgândesc acum. Cu băgare de seamă se apropie de 
parapet și se uită în jos, ținându-se strâns cu mâna 
de una din pietrele neregulate ca să nu alunece. 
Nu-i bine. 
- Aproape că au umplut canalul. 


fără îndurare 27 


— Așa este, răspunse vesel Cosca. Își aduc lăzile cu 
bolovani și incearcă să le răstoarne în el. Nu-i putem 
omori atât de repede. 

- Canalul ăla e cel mai bun scut al nostru. 

- Sigur că da. A fost o idee excelentă. Dar nimic 
nu-i veşnic. 

- Dar dacă îl astupă, nu îi va mai împiedica nimic 
să-și monteze scările de asediu, să-și aducă berbecii pen- 
tru porţi, chiar să sape pe sub ziduri. Poate că ar tre- 
bui să organizăm un soi de misiune ca să-i respingem. 

Cosca își dădu ochii întunecaţi peste cap. 

- Să coborâm pe frânghii, în beznă, la nici două 
sute de pași de poziţiile gurkiene? La asta te gândeşti? 

- La așa ceva. 

- Atunci, îţi urez succes. 

Glokta pufni. 

- Desigur că m-aş duce şi eu, spuse lovindu-și pi- 
ciorul beteag cu toiagul. Însă mă tem că zilele mele 
de fapte de vitejie au cam apus. 

- Ce noroc pe capul tău! 

- Nu prea. Ar trebui să construim o baricadă in spa- 
tele porţilor. Pentru că acela este punctul nostru cel 
mai vulnerabil. Cred că ar fi bine să fie în formă de 
semicerc cu raza de vreo sute de pași. Dacă reușesc să 
ne spargă porțile, am putea să-i oprim acolo şi chiar 
să-l respingem. 

Am putea... 

- Aha, să-i respingem, mârâi zeflemitor Cosca scărpi- 
nându-și iritaţia de pe gât. Sunt convins că voluntarii 

se vor călca în picioare ca să ia parte la o asemenea 
misiune. Cu toate acestea, cred că se poate face. 

- Trebuie să-i admiraţi, spuse generalul Vissbruck 
apropiindu-se cu pași țanțoși de parapet, cu mâinile 
strânse la spatele uniformei sale călcate fără cusur. 

Mă mir că mai are timp să se impopotoneze în 
situaţia asta. Toţi ne agățăm de orice ne poate face să 
ne simţim mai bine. Generalul se uită peste parapet 
la mulțimea de cadavre şi clătină din cap. 

- Ce curaj au, să ne atace în felul ăsta, să atace niște 
fortificaţii atât de puternice și atât de bine înarmate. 
Rareori mi-a fost dat să văd oameni atât de hotărâți 
să-şi dea viaţa. 

- Sunt înzestrați cu calitatea cea mai ciudată și cea 
mai periculoasă dintre toate, spuse Cosca. Cred că 
dreptatea este de partea lor. 

Vissbruck îl privi cu asprime pe sub sprâncenele 
stufoase. 

- Dreptatea este de partea noastră. 

- Dacă zici tu..., rânji mercenarul la Glokta. Dar 
cred că am încetat de multă vreme să mai credem în 
așa ceva. Gurkienii ăștia curajoși sau inconștienţi aduc 
roabe peste roabe cu bolovani și este datoria mea să-i 
intâmpin cu salve de săgeți! declară el ritos scoțând 
un hohot strident de râs ca lătratul unui căţel mic 
cât o pisică. 

- Nu mi se pare amuzant, Îl repezi Vissbruck. Ad- 
versarul căzut trebuie tratat cu respect. 


- De ce? 

- Pentru că unul dintre noi ar putea fi în locul 
lor, putrezind acolo în soare, și probabil că în curând 
chiar aşa va fi. 

Cosca râse și mai tare și îl plesni pe Vissbruck 
pe umăr. Ă 

- Te-ai prins! În douăzeci de ani de războaie am 
învățat că trebuie să le priveşti cu umor! 

Glokta îl urmări pe styrian cum chicoteşte la câm- 
pul de luptă. Încearcă să-și dea seama când va fi cel mai 
bun moment ca să treacă în tabăra adversă? Încearcă să 
pună la cale un atac împotriva gurkienilor înainte ca 
aceștia să înceapă să-l plătească mai bine decât mine? 
Capul ăla râios ascunde multe secrete, dar deocamdată 
nu ne putem lipsi de el. Li aruncă o privire generalului 
Vissbruck, care se trăsese mai într-o parte ca să se poată 
bosumfla nestingherit. Prietenul nostru cel durduliu 
n-are nici suficientă minte, nici suficientă îndrăzneală 
ca să poată apăra cetatea asta mai mult de o săptămână. 

Simţi o mână pe umăr și se intoarse spre Cosca. 

- Ce? se răţoi el. 

- Uite, murmură mercenarul arătând ceva pe cerul 
senin. Privirea lui Glokta îi urmă degetul. Un punct 
negru, nu prea sus, dar urcând. Ce-i aia? O pasăre? 
Atinsese înălțimea maximă a ascensiunii şi cobora 
acum. Înţelese brusc despre ce era vorba. Un bolovan. 
Un bolovan din catapultă. 

Se tot mărea sub ochii lor pe măsură ce se apro- 
pia de pământ, se rostogolea prin aer, părând a se mișca 
ridicol de încet, ca prin apă. Senzaţia de ireal era am- 
plificată și de faptul că nu se auzea absolut niciun sunet. 

Glokta se holbă la bolovan cu gura căscată. Toţi se hol- 
bară cu gura căscată. Se instală o senzaţie de expecta- 
tivă infiorătoare. Imposibil să-ți dai seama unde anume 
se va prăbuşi bolovanul. Oamenii de pe ziduri înce- 
pură să fugă la adăpost, imbrâncindu-se, aruncându-și 
cât colo armele, icnind și zbierând. 

- Futu-i, şopti Severard și se aruncă pe bună. 

Glokta rămase nemișcat, nedezlipindu-și ochii de 
pe punctul cel negru de pe cerul strălucitor. După 
mine vine? Un bolovan de câteva tone care-mi va 
împrăștia mâruntaiele peste oraș? Ce mod grotesc de a 
muri. Colţul gurii i se increți în zâmbet. 

Se auzi un bubuit asurzitor când o bucată din pa- 
rapet fu despicată în două în apropiere, inălțând un 
nor de praf şi imprăștiind în aer fragmente mari de 
pietre care vâjâiră pe lângă ei. Un soldat, aflat la nici 
zece pași distanţă, fu decapitat de unul dintre bolo- 
vanii zburători. Trupul lui fără de cap se legănă pe 
picioare preţ de o clipă, până când genunchii îi cedară 
și căzu peste zid. 

Proiectilul se prăbuși undeva în Orașul Inferior, 
spulberând cocioabele, săltând și rostogolindu-se la 
vale, aruncând în aer stâlpi de lemn ca pe niște bețe 
de chibrit, distrugând totul în urma lui. Glokta clipi 
des, sufocat de nodul care i se pusese în gât. Îi mai 
țiuiau încă urechile, dar tot reuşi să audă niște strigăte. 
O voce ciudată, cu accent styrian. Cosca. 

- Asta-i tot, lepădăturilor? Nu m-ai nimerit! 

- Gurkienii ne bombardează! grohă: fără noimă 
Vissbruck, chircit pe vine în spatele parapetului și cu 

mâinile pe cap. Umerii uniformei impecabile erau aco- 
periţi cu un strat subțire de moloz. Trag din catapulte! 

- Nu mai spune, murmură Glokta. 

Se auzi o altă bufnitură înspăimântătoare când al 
doilea bolovan uriaș izbi zidurile mai jos de ei spăr- 
gându-se într-o grindină de fragmente. Pietre de dimen- 
siunea unui cap de om căzură în ploaie în marea de 
dedesubt. Chiar şi pavajul de sub picioarele lui Glokta 
incepu să trepideze din cauza forţei impactului. 

- Ne atacă iarăși! mugi Cosca din toate puterile. 
Ocupaţi posturile! La ziduri! 

Și oamenii se repeziră spre locurile lor: localnici, 
mercenari, ostași ai Uniunii, unul lângă altul, pregă- 
tindu-și arcurile, trecând săgeți din mână în mână, zbie- 
rând și strigându-se într-un talmeș-balmeș de limbi. 
Cosca trecea printre ei, lovindu-i pe spate, agitându-și 
pumnii, mârâind ameninţător şi râzând în hohote, 
fără să dea nici cel mai mic semn de frică. Pentru un 
beţiv pe jumătate nebun, trebuie să recunosc că are darul 
de a insufla curaj oamenilor. 

- La dracu”, șuieră Severard în urechea lui Glokta. 
Nu-s soldat! 

- Nici eu nu mai sunt, dar imi plac spectacolele 
bune. 

Șchiopătă până la parapet și privi în zare. Acum 
reuși să deslușească în pâcla de la orizont braţul uriaș 
al catapultei. De această dată însă, gurkienii nu esti- 
mară bine distanţa, iar proiectilul zbură mult pe de- 
asupra lor. Glokta iși dădu capul mult pe spate și îl 
urmări cu privirea, strâmbându-se când îl înjunghie 

gâtul. Se prăbuși cu un bubuit răsunător, nu departe 
de zidurile Orașului Superior, aruncând bucăți mari de 
pietre în mahalale. 

Din spatele liniilor gurkiene se auzi sunetul unui 
corn: tunător, vibrant. Îi urmară tobele, bătând la 
unison ca niște pași de uriaș. 

- Uite-i că vin! urlă Cosca. Pregătiți arcurile! 

Glokta ascultă cum ordinul capătă ecou izbindu-se 
de ziduri, iar o clipă mai târziu meterezele se um- 
plură de arcuri încordate, cu săgeți ce licăreau în soa- 
rele nemilos. 

Încet, dar cu hotărâre, uriașele scuturi din împle- 
tituri de răchite care marcau liniile gurkiene începură 
să înainteze spre ei, prin fâșia neutră. Jar în spatele lor, 
fără îndoială, sunt soldati gurkieni multi ca furnicile în 
mușuroi. Se apucă strâns de parapet și continuă să-i 
urmărească, cu inima bătându-i tot la fel de tare ca to- 
bele inamice. Teamă sau exaltare? E vreo diferență? Când 
am simtit ultima dată această emoție dulce-amărutie? 
Când am vorbit în fata Consiliului Deschis? Când am 
condus la luptă cavaleria Regelui? Când m-am duelat în 
Competiţie în faţa multimilor care mă aclamau? 

Scuturile uriașe din răchită se apropiau tot mai mult, 
în șiruri ordonate. Mai au o sută de pași până să ajungă 
la noi, nouăzeci, optzeci. Se uită într-o parte la coman- 
dantul mercenarilor, care tot rânjea cu gura până 
la urechi ca nebunul. Când o să dea ordinul? Șaizeci, 
CINCIZECI... 

- Acum! tună styrianul. Trageţi! 


fără îndurare 33 


Un răpăit puternic acoperi orice alt zgomot de 
pe ziduri când săgețile ţâșniră din arcuri, bombardând 
pavezele, pământul din jurul lor, cadavrele, și pe orice 
gurkian atât de nenorocos încât să fi lăsat la vedere 
o parte a corpului. Soldaţii se așezară în genunchi în 
spatele parapetelor și începură să-și pună săgețile în 
arcuri, asudând din cauza tensiunii teribile. Bătăile de 
tobe deveniră mai rapide, mai insistente, scuturile pri- 
mului rând treceau indiferente peste cadavrele din cale. 
Celor din spatele lor n-o să li se pară prea amuzant când 
le vor vedea şi se vor întreba câtă vreme va mai trece 
până vor ajunge aidoma lor. 

- Ulei! răcni Cosca. 

Din turnul din stânga fu azvârlită o sticlă cu un 
fitil aprins în vârf. Se izbi de una din paveze care fu 
cuprinsă de flăcări lacome. Își schimbă culoarea. De- 
veni maro închis. Apoi negru. Începu să tremure, să 
se indoaie, apoi să se fărâmițeze. Un soldat cu braţul 
în flăcări ieși urlând din spatele lui. 

Uriașul scut în flăcări se prăbuși la pământ, dând 
la iveală o coloană de trupe gurkiene. Soldaţi care îm- 
pingeau roabe cu bolovani, soldați care cărau scări lungi 
de asalt, soldați cu arcuri, cu platoșe, cu săbii. Soldaţi 
care își răcneau strigătele de luptă, năpustindu-se la atac 
cu scuturile ridicate deasupra capetelor, trăgând săgeți 
spre parapete, alergând în zig-zag printre cadavre. 
Soldați care se prăbușeau la pământ ciuruiţi. Soldați care 
urlau de durere ducând mâinile la răni. Soldaţi care se 
târau, şi care bolboroseau, și care înjurau. Soldaţi care 

se rugau, soldaţi care își strigau ura. Soldaţi care incer- 
cau să se retragă și erau străpunși de săgeți în spate. 

Pe ziduri zbârnâiau corzile arcurilor. Alte şi alte sti- 
cle pline cu ulei erau aprinse și aruncate spre dușman. 
Unii urlau și șuierau și improșcau înjurături în toate 
părțile. Unii se ghemuiau în spatele parapetelor când 
săgețile treceau pe deasupra lor, unele izbindu-se de zi- 
duri, altele continuându-și zborul și nimerind, când și 
când, ţinte vii. Cosca stătea cu un picior ridicat pe me- 
tereze, indiferent la nebunia din jur, aplecându-se în 
afară periculos de mult, agitându-și sabia cu lamă 
zimţată și răcnind ceva ce Glokta nu reuși să audă. Căci 
toți strigau și urlau și țipau, cei care atacau și cei care 
se apărau deopotrivă. Bătălie. Haos. Acum îmi aduc 
aminte. Cum de mi-a plăcut așa ceva? 

Un alt scut în flăcări, umplând aerul cu fum negru, 
inecăcios. Soldaţii gurkieni se împrăștiară în fugă din 
spatele lui, ca albinele dintr-un stup distrus, ingrămă- 
dindu-se lângă şanţ în căutarea unui loc unde să-și 
poată propti scările de asalt. Cei de sus începură să 
arunce în ei cu bucăți de zid. Un alt bolovan din cata- 
pultă căzu mult prea aproape şi sfârtecă o coloană gur- 
kiană, aruncând în aer oameni și bucăţi de oameni. 

Un soldat cu o săgeată în ochi era dus pe braţe la 
adăpost. 

- E rău? se tânguia el, e rău? 

O clipă mai târziu, un soldat aflat chiar lângă 
Glokta urlă când pieptul îi fu străpuns de o săgeată. 
Se răsuci în urma impactului, iar arcul i se declanșă 
și săgeata intră toată în gâtul altui soldat din apropiere. 

Căzură amândoi la picioarele Superiorului, umplând 
parapetele cu sânge. 

Jos, la baza zidunilor, o sticlă cu ulei aprins explodă 
chiar în mijlocul unui grup de gurkieni care încer- 
cau să-și ridice scările. Un iz slab de carne friptă se 
alătură duhorii de putregai și fum.Oameni în flăcări, 
oameni care se târau în patru labe, oameni care se 
zvârcoleau și urlau, care alergau de colo până colo ca 
nebunii sau care se aruncau cu tot cu armură în apa 
din șanț. Arsi sau înecaţi. Același rezultat. 

— Ai văzut suficient? îi şuieră Severard în ureche. 

- Da. 

Mai mult decât suficient. ÎL lăsă pe Cosca să-și urle 
mai departe ordinele în styriană și se îmbrânci gâfâind 
prin mulțimea de mercenari îndreptându-se spre 
trepte. Cobori în urma unei tărgi, strâmbându-se la 
fiecare junghi din piciorul beteag, încercând să nu-și 
piardă echilibrul atunci când fu înghiontut și dat la 
o parte din drum de soldaţii care urcau spre parapet. 

N-aș fi crezut că am să ajung vreodată să mă bucur de 
coborâtul unei scări. Însă bucuria lui nu dură prea mult. 
Începuse deja să simtă mult prea cunoscutul amestec 
de chin cumplit și amorţeală a piciorului. 

- La naiba! sâsâi ca pentru sine, lipindu-se de zid. 
Până şi victimele se simt mai bine decât mine! ex- 
clamă urmărind răniții care şontâcăiau pe lângă el 
bandajaţi şi plini de sânge. 

- Nu-i corect, se revoltă Severard. Ne-am făcut 
treaba. l-am prins pe trădători. Ce dracu” mai cău- 
tăm aici? 

- Vrei să spui că este sub demnitatea ta să lupţi 
pentru cauza Regelui? 

- Să mor pentru ea este. 

Glokta pufni. 

- Crezi că există vreo singură persoană în tot 
orașul ăsta nenorocit care se simte bine? 

I se păru că aude prin larma luptei ocările sonore 
ale lui Cosca. 

- Bineînțeles, în afară de nebunul ăla de styrian. 
Ai grijă să nu-l scapi din ochi, Severard. A trădat-o pe 
Eider, ne va trăda și pe noi, mai ales dacă lucrurile 
stau rău. 

Practicianul îl privi lung, fără nicio umbră de zâm- 
bet în jurul ochilor. 

- Şi lucrurile stau, într-adevăr, rău? 

- Ai fost acolo sus și ai văzut cu ochii tăi, răspunse 
Glokta strâmbându-se când își întinse piciorul. Au 
stat și mai bine. 


Sala spațioasă și întunecată fusese odinioară un tem- 
plu. Aici erau aduși cei cu răni uşoare pentru a fi în- 
grijiți de preoţi și de femei. Măcar era un loc accesibil: 
în Orașul Inferior, aproape de ziduri. Oricum, toți ci- 
vilii părăsiseră această zonă a mahalalelor. Un cartier 
devine extrem de repede antipatic din cauza pericolelor 
de incendii şi bolovani care pică din cer. Pe măsură ce 
luptele continuau, cei cu răni ușoare se întorceau pe 
ziduri, lăsându-i în urmă pe cei răniţi grav. Pe cei cu 
membre retezate, cu tăieturi adânci, cu arsuri înfioră- 
toare, cu săgeți în ei. Toţi aceștia zăceau sub arcadele 

intunecate pe tărgile lor însângerate. Zi după zi numă- 
rul lor crescuse până când acoperiseră toată podeaua. 
Acum cei care se mai puteau ține pe picioare erau trataţi 
afară. Locul acesta era rezervat doar pentru cei mutilați. 
Pentru cei pe moarte. 

Fiecare om avea propriul limbaj al agoniei. Unii 
urlau la nesfârșit. Alţii strigau după ajutor, după milă, 
după apă, după mamele lor. Unii tușeau și horcăiau 
şi scuipau sânge. Alţii iși șuierau răgușit ultima su- 
flare. Doar cei morţi sunt cu desăvârşire tăcuţi. Şi erau 
mulți dintr-aceştia. Din când în când erau scoși afară, 
cu membrele atârnându-le moi, și erau infășurați în 
linţolii ieftine și stivuiți lângă zid. 

Glokta știa că toată ziua echipe numeroase de oa- 
meni posomorâți săpaseră gropi pentru localnici. Po- 
trivit credințelor lor neclintite. Gropi largi printre 
ruinele mabalalelor în care încap câte douăsprezece ca- 
davre la un loc. Toată noaptea, aceiași oameni ardeau 
pe ruguri morţii Uniunii. Potrivit lipsei noastre de cre- 
dință în orice. Pe faleze, de unde fumul unsuros este dus 
de vânt peste apele golfului. Nu putem decât să sperăm 
că va ajunge la gurkienii de pe malul celălalt. O ultimă 
insultă din partea noastră, la adresa lor. 

Glokta inaintă greoi prin sala care răsuna de 
strigătele durerii, ștergându-și sudoarea de pe frunte, 
uitându-se la răniți. Dagoskani cu pielea tuciurie, mer- 
cenari styrieni, unioniști cu pielea albă, toți laolaltă. 
Oameni de toate naţionalităţile, de toate culorile, de toate 
clasele sociale, uniti împotriva gurkienilor, iar acum 
uniți și în moarte, unul lângă celălalt, egali cu totii. 

Mi s-ar frânge inima, dacă aș mai avea-o. Era vag con- 
știent de prezenţa patricianului Frost, ascuns în întu- 
neric în apropiere, cercetând cu atenţie întreaga sală. 
Umbra mea vigilentă se află aici ca să se încredințeze 
că nimeni nu are de gând să-mi recompenseze activi- 
tatea desfășurată în folosul Arhilectorului cu o lovitură 
mortală în moalele capului. 

În interiorul templului, o porțiune era înconjurată 
cu perdele. Acolo era sala de operații. Sau cam așa ceva. 
Acolo se ciopârțește și se taie cu fierăstrăul şi cuțitul. Pi- 
cioare sunt retezate de la genunchi, mâini sunt retezate 
de la umâr. Din spatele acelor perdele jegoase răsunau 
cele mai aprige zbierete. Hohote disperate de plâns. La 
fel de multă violenţă ca şi în fața zidurilor cetăţii. Printr-o 
gaură în perdele îl zări pe Kahdia al cărui veșmânt alb 
era acum pătat şi mânjit de sânge. Se uita atent la o 
bucată lucioasă şi umedă de carne pe care o tăia cu un 
cuţit. Ciotul unui picior? Urletele incetară. 

- E mort, spuse Hadișul, aruncând cuțitul pe masă 
şi ştergându-și mâinile de sânge cu o cârpă murdară. 
Aduceţi-l pe următorul. 

Ridică perdeaua și îl observă pe Glokta. 

- A! Creatorul suferințelor noastre! Ai venit să-ți 
mai alimentezi puțin sentimentul de culpabilitate, 
Superiorule? 

- Nu. Am venit să aflu dacă sunt în stare de un 
asemenea sentiment. 

- Și eşti? 

Bună întrebare. Sunt oare? Se uită la un tânăr întins 
pe paie murdare lângă perete, înghesuit între alți doi 

răniți. Chipul îi era alb ca ceara, ochii sticloși, buzele 
1 se mișcau rapid bolborosind cuvinte fără noimă pe 
care doar el singur le înțelegea. Piciorul îi fusese re- 
tezat deasupra genunchiului. Bandajul din jurul cio- 
tului mustea de sânge. Coapsa îi era strânsă cu o curea. 
Ce șanse de supravietuire are? Slabe spre deloc. l-au mai 
rămas de trăit doar câteva ore în chinuri şi mizerie. O 
viață tânără distrusă înainte de vreme și bla-bla si bla-bla. 
Glokta ridică din sprâncene. Nu simţea nimic altceva 
in afara unui dezgust moderat, același pe care l-ar fi 
simţit şi dacă în locul tânărului ar fi fost un morman 
de gunoaie. 

- Nu, nu sunt. 

Kahdia își privi mâinile pline de sânge. 

— Înseamnă că ești cu adevărat binecuvântat, mur- 
mură el. Nu toată lumea are stomacul tău. 

- Nu știu asta. Dar știu că oamenii tăi luptă bine. 

- Vrei să spui că mor bine. 

Hohotele de râs ale lui Glokta spintecară aerul greu. 

- Nu există așa ceva, spuse uitându-se la răniții din 
jur. Aș fi crezut că aţi aflat deja asta. 

Dar lui Kahdia nu-i ardea de râs. 

- Cât crezi că o să mai putem îndura? 

- Te iînmoi, Hadişule? Ca în cazul multor altor 
lucruri din viață, ultimele redute ale eroismului sunt 
mai plăcute în teorie decât în realitate. Jar tânărul și 
neînfricatul colonel Glokta ne-ar putea mărturisi cum 
i s-a schimbat radical părerea despre viaţă atunci când 
a fost târât de pe pod cu piciorul în zdrenţe de carne 
care abia se mai ţineau în loc. 

- Mă emoționează grija pe care ne-o porți, Supe- 
riorule, dar sunt obişnuit cu dezamăgirile. Crede-mă 
când îți spun că voi supraviețui și acesteia. Insă rămâne 
aceeași problemă. Câtă vreme mai putem să rezistăm? 

- Dacă rutele maritime pentru corăbii vor rămâne 
deschise ca să ne putem aproviziona, dacă gurkienii 
nu vor găsi o cale să pătrundă în cetate, dacă noi vom 
rămâne uniți, vom putea să rezistăm săptămâni în șir. 

- Să rezistăm ca să ce? 

Glokta șovăi. Chiar, ca să ce? 

- Poate gurkienii se vor descuraja. 

- Ha! pufni Kahdia. Nu există așa ceva! N-au sub- 
jugat tot continentul kantic cu jumătăţi de măsură. 
Nici vorbă! Împăratul a vorbit, iar vrerea lui se va face. 

- Atunci trebuie să sperăm că se va sfârşi cât de 
repede războiul din nord, pentru ca trupele Uniunii 
să ne vină în ajutor. 

Speranţă evident zadarnică. Vor trece luni bune 
până situatia se va limpezi în Englia. Dar chiar şi atunci 
armata nu va mai fi în stare să lupte. Suntem pe cont 
propriu. 

- Cam pe când ne putem aștepta la un asemenea 
ajutor? 

Când se vor stinge stelele? Când se va prăbuși cerul? 
Când eu voi alerga un kilometru cu un zâmbet radios 
pe chip? 

- N-aş mai fi intrat în Inchiziție dacă aş fi cunos- 
cut toate răspunsurile! se răsti Glokta la Hadiș. Poate 
ar fi bine să te rogi să primim ajutor divin. Să zicem, 
un val uriaș care să şteargă trupele gurkiene de pe faţa 

pământului ar fi foarte nimerit. Nu mi-ai spus tu că 
se mai întâmplă și minuni pe lumea asta? 

Kahdia încuviinţă încet din cap. 

- Poate ar trebui să ne rugăm amândoi. Mă tem că 
este posibil să primim ajutor mai degrabă din partea 
Dumnezeului meu decât din partea stăpânilor tăi. 

Pe lângă ei trecu o altă targă pe care zăcea un sty- 
rian cu o săgeată în bună. 

- Trebuie să plec acum, spuse Kahdia și perdeaua 
se lăsă în urma lui. 

Glokta se încruntă. Și uite cum încep suspiciunile. 
Gurkienii strâng latul în jurul cetății. Suntem tot mai 
aproape de întâlnirea cu moartea. Stranie atitudine avem 
față de moarte. Râdem de ea când e departe, dar pe må- 
sură ce se apropie de noi arată din ce în ce mai râu. Și 
când e atât de aproape că-i putem simti răsuflarea, nu mai 
îndrăznește nimeni să râdă. Dagoska e plină de teamă, 
și din teamă se poate naște trădarea. Mai devreme sau mai 
târziu cineva va da orașul pe mâna gurkienilor fie și pen- 
tru a-şi salva propria-i viață sau vieţile celor dragi. Și ar 
putea începe chiar prin lichidarea enervantului Superior 
care a pus în mişcare toată această nebunie... 

Simţi o atingere pe umăr și tresări puternic, întor- 
cându-se brusc. Îi cedă genunchiul beteag și fu ne- 
voit să se sprijine de o coloană, aproape călcând peste 
un localnic cu faţa bandajată. Era Vitari, care stătea 
în spatele lui, privind fioroasă în jur. 

- La naiba! 

Glokta își muşcă buzele cu puţinii dinți rămași 
când un junghi crâncen îi sfredeli piciorul. 

- Nu te-a învățat nimeni că nu-i bine să te furi- 
șezi așa? 

- Ba m-au învățat că e bine. Trebuie să-ți spun ceva. 

- Spune. Dar să nu mai pui mâna pe mine. 

Practiciana se uită la răniți. 

- Nu aici. Între patru ochi. 

- Of, zău aşa. Ce nu-mi poţi spune în faţa unei 
încăperi pline cu eroi muribunzi? 

- Ai să afli când ieşim de aici. 

Mă aşteaptă un lant strâns în jurul gâtului, prin bună- 
voința Eminenţei sale? Sau doar o conversaţie despre sta- 
rea vremii? Îi veni să zâmbească. Abia aştept să aflu. 
Ridică o mână spre Frost, iar acesta dispăru în umbre. 
Apoi o urmă șchiopătând pe Vitari, strecurându-se 
printre răniţi, spre ușa din spate. Afară, mirosul acru 
și pătrunzător al sudorii cedase locul mirosului acru și 
pătrunzător al incendiilor și al... 

Siluete alungite, rombice, înfășurate în pânză aspră 
Și cenușie, pătată de sânge, erau stivuite lângă peretele 
templului. Cadavre așteptând cu răbdare să fie ingro- 
pate. Recolta de dimineaţă. Minunat loc pentru o șuetă 
drăgălașă. Nici eu nu l-a fi putut alege mai bine. 

- Spune, cum îți place asediul? E puțin cam gălăgios 
pentru gustul meu, dar prietenului tău, Cosca, mi se 
pare că-i place... 

- Unde-i Eider? 

- Cine? exclamă Glokta încercând să tragă de timp 
ca să se gândească la un răspuns. Nu m-am așteptat să 


afle atât de repede. 

- Eider. O mai ţii minte? Îmbrăcată ca o curvă 
de lux? Podoabă a consiliului de conducere? Care 
a incercat să ne dea pe mâna gurkienilor? Nu mai e 
în celulă. De ce? 

- Aha, despre ea mă-ntrebi. E pe mare. Adevărat. 
Cu cincizeci de pași de lanţ în jurul ei. Fals. Dacă vrei 
neapărat să știi, acum împodobește fundul golfului. 

Sprâncenele portocalii ale lui Vitari se adunară în 
semn de neincredere. 

- Şi mie de ce nu mi s-a spus? 

- Am lucruri mai bune de făcut decât să te ţin pe 
tine la curent cu tot ce se întâmplă. Avem de pier- 
dut un război, sau n-ai băgat de seamă? 

Glokta se intoarse să plece de acolo, dar braţul lung 
al femeii țâșni și se sprijini de zid, barându-i calea. 

- Să mă ţii pe mine la curent înseamnă să-l ţii la 
curent pe Sult. Dacă vom incepe să-i relatăm lucruri 
diferite... 

- Unde ai fost în ultimele săptămâni? chicoti el 
arătând cu mâna la movila de trupuri în linţolii de 
lângă zid. E tare ciudat. Cu cât pare tot mai sigur că 
gurkienii ne vor distruge zidurile şi vor omori toate 
sufletele din Dagoska, cu atât imi pasă mai puţin de 
Nemernicia Sa! Spune-i ce vrei. Mă plictisești. 

Vru să-i dea mâna la o parte ca să poată trece, 
însă descoperi că mâna practicienei nu se lăsa mișcată 
din loc. 

- Ce-ar fi dacă i-aș spune ceea ce vrei tu să-i spun? 
șopti Vitari. 


44 JOE ABERCROMBIE 


Glokta se încruntă. Asta nu mai e plictisitor. Pa- 
triciana preferată a lui Sult, trimisă aici ca să aibă grijă 
ca nu cumva să-mi pierd busola, îmi propune o înțele- 
gere? Este o farsă? O capcană? Ochi în ochi, iar Glokta 
o privea pătrunzător, încercând să-și dea seama la 
ce anume se gândește. Întrezăresc oare o urmă infimă 
de disperare? Oare motivul să fie simpla autoconser- 
vare? Atunci când iţi pierzi acest instinct, așa cum 
mi s-a întâmplat mie, e greu să-ți amintești cât de 
puternic îi poate motiva pe toţi ceilalți. Simți cum 
incepe din nou să zâmbească. Da, despre asta era 
vorba. 

- Ai crezut că vei fi rechemată de îndată ce 
trădătorii vor fi fost prinși, nu-i așa? Ai crezut că Sult 
va trimite după tine o corăbioară care să te ducă 
înapoi acasă! Dar acum nu mai există nicio corabie, 
iar tu ai început să-ți faci griji ca nu cumva binevoi- 
torul tău unchi să fi uitat de tine cu totul! Că te-a 
aruncat la gurkieni, impreună cu noi, ceilalți, așa cum 
arunci resturi la câini! 

Vitari își miji ochii. 

- Să-u spun un secret. Nici eu n-am dorit să vin 
aici, dar am învăţat cu multă vreme în urmă că atunci 
când Sult îți cere să faci ceva, este bine să dai impre- 
sia că ai făcut lucrul acela. Nu-mi pasă de nimic altceva 
decât să scap vie de aici. 

Se apropie şi mai mult de Glokta. 

- Ne putem ajuta reciproc? 

Putem? Nu stiu. 

- Bine. Mai pot găsi loc pentru încă un prieten în 
vâltoarea socială care este viața mea. Am să văd ce 
pot face pentru tine. 

- Ai să vezi ce poţi face? 

- Asta e tot ce capeţi pentru moment. Adevărul 
este că nu mă prea pricep să ajut oamenii. Mi-am ieșit 
din mână, înţelegi? 

Îi aruncă rânjetul știrb, îi ridică cu toiagul braţul 
relaxat acum și trecu șontâcăind de grămada de ca- 
davre, îndreptându-se spre ușa templului. 

- Ce să-i spun lui Sult despre Eider? 

- Spune-i adevărul, îi strigă Glokta peste umăr. 
Spune-i că a murit. 

Spune-i că am murit cu toții. 


DECI ASTA E DUREREA 


- Unde sunt? întrebă Jezal, doar că falca nu vru 
să 1 se mişte. 

Era în căruță, căci auzea scârțâitul roților, iar 
lumina orbitoare şi zgomotele din jur îi sfredeleau 
creierii. Încercă să înghită, dar nu fu în stare. Încercă 
să-şi ridice capul. O durere năprasnică îi înjunghie 
gâtul, iar stomacul i se întoarse pe dos. 

- Ajutor! guiță el, dar nu-i ieși decât un orăcăit jal- 
nic. Ce se întâmplase? Îl torturau cerul de deasupra 
și scândurile de sub el. Era intins în căruță, cu capul 
pe un sac aspru. Hurducat și hâţânat și zdruncinat. 

Îşi aducea aminte de o luptă. Printre stânci. Cineva 
strigase. O izbitură și o lumină orbitoare, apoi doar 
durere cumplită. Îl durea chiar și când încerca să gân- 
dească. Vru să-şi ducă mâna la faţă, dar nu reuși. În- 
cercă să-și miște picioarele ca să se ridice, dar nu putu 
nici asta. Își mişcă buzele, gemu, suspină. 

Își simţea ciudat limba în gură, parcă de trei ori 
mai mare decât în mod normal, ca o halcă de şuncă 

ce-i fusese vârâtă între fălci, umplându-i întreaga 
gură, sufocându-l. Cel mai infiorător de tare îl durea 
partea dreaptă a feţei. La fiecare hâţânare a căruţei 
1 se ciocneau maxilarele, iar săgețile incandescente 
ale agoniei îi porneau de la dinţi spre ochi, spre gât, 
spre rădăcina părului. Gura îi era bandajată, așa că 
trebuia să inspire prin stânga, dar până şi aerul îi pro- 
voca durere. 

Panica își înfipse ghearele în el. Tot corpul îi urla. 
O mână îi fusese bandajată și legată de-a curmezișul 
pieptului, dar reuși să se prindă cu cealaltă de mar- 
ginea căruței, încercând să facă ceva, nu știa exact ce 
anume, orice. Ochii îi ieşiseră din orbite, inima îi 
bătea să îi spargă pieptul, respiraţia îi forăia în nas. 

- Auuu, mârâi el, gaââârrrr! 

Cu cât se forța mai mult, cu atât durerea creștea, 
Și tot creștea, până când avu senzaţia că faţa i se va 
sparge, că țeasta îi va exploda... 

- Încetișor. 

Un chip plin de cicatrice îi apăru înaintea ochilor. 
Nouădegete. Disperat, Jezal încercă să-l apuce, iar 
nordicul îi prinse mâna în laba lui uriașă și i-o 
strânse ușurel. 

=- Încetişor. Ascultă-mă cu atenţie. Te doare, sigur 
că da. i se pare că este mai mult decât poţi indura, 
însă nu-i așa. Ți se pare că ai să mori, dar n-ai s-o faci. 
Ascultă-mă cu atenţie, pentru că și eu am trecut prin 
ce treci tu acum, aşa că ştiu ce vorbesc. Cu fiecare 
minut, cu fiecare ceas, cu fiecare zi ai să fii tot mai bine. 

Simţi cum Nouădegete îl impinge blând la loc. 


48 JOE ABERCROMBIE 


- Nu trebuie să faci nimic altceva decât să stai 
întins aici și ai să fii mai bine. Înţelegi ce-ţi spun? Nu 
trebuie să faci nimic altceva, norocosule. 

Jezal își lăsă trupul greu. Nu trebuia să facă nimic 
altceva decât să stea întins acolo. Strânse mâna uriașă, 
iar mâna îl strânse și ea, liniștindu-l. Parcă acum îl 
durea deja mai puţin. Sigur, durerea era tot crâncenă, 
dar acum o putea controla. Respirația i se domoli. 
Închise ochii. 


Vântul biciuia câmpia rece, iarba scurtă, haina 
zdrenţuită a lui Jezal, bandajele lui murdare, părul lui 
slinos, dar nu-l băga în seamă. Ce ar fi putut face în 
privinţa vântului? Ce ar fi putut face în orice privință? 

Stătea cu spatele sprijinit de una din roțile căruţei 
ŞI se uita cu ochi mari de uimire la piciorul său imo- 
bilizat teribil de strâns între două bucăţi dintr-o suliță 
in jurul cărora fuseseră înfășurate fâșii de pânză. Nici 
braţul nu arăta mai bine; era vârât intre două șipci 
desprinse dintr-un scut și îi era legat de piept. Mâna 
albă cu degete amorțite atârna inutilă. 

Jezal nu văzuse niciodată ca asemenea improvizații 
lamentabile să dea rezultate. Ba chiar i s-ar fi părut 
nostim, dacă nu ar fi fost el nefericitul pacient. Cu 
siguranță că nu se va face niciodată bine. Era distrus, 
terminat, mutilat. Va fi și el acum ca ceilalți schilozi 
pe care incerca să-i evite pe străzile din Adua? Ca cei 
infirmi, răniți în război, zdrențăroși și jegoși, care-și 
vâră cioturile membrelor în nasul trecătorilor, milo- 
gindu-se după câțiva bănuți, mărturii stânjenitoare ale 


fără îndurare 49 


faptului că există o latură întunecată a vieţii de sol- 
dat, la care nu a vrut să se gândească niciodată? 

De acum înainte va fi schilod ca... şi îi îngheță su- 
fletul... ca Sand dan Glokta? Încercă să-și miște picio- 
rul și scoase un geamăt de durere. Va umbla tot restul 
vieții sprijinindu-se într-un baston? Va deveni o arătare 
a groazei de care toată lumea se ferește? O lecţie uulă, 
arătat cu degetul și comentat în șoaptă? Iată-l pe Jezal 
dan Luthar! Fusese un bărbat de viitor, un bărbat 
arătos, a câștigat Competiţia în uralele mulțimii! Cine 
s-ar fi așteptat la una ca asta? Ce pierdere, ce păcat, 
iată-l că vine, haideţi să plecăm din drumul lui... 

Asta înainte să se gândească la stricăciunile chipu- 
lui. Încercă să-și miște limba, iar durerea ascuţită îl făcu 
să se cutremure, dar reuși, totuși, să-și dea seama că 
nu mai recunoștea absolut deloc harta dinlăuntrul 
gurii. Parcă îi era cumva căzută într-o rână, răsucită, 
complet aiurea față de cum ar fi trebuit să fie. Gaura 
dintre dinți parcă era lungă de un kilometru. ÎI înțepau 
buzele sub bandaje. Sfâșiate, făcute zob. Devenise 
un monstru. 

O umbră Îi acoperi fața și își ridică ochii mijindu-i 
in soare. Nouădegete se aplecase deasupra lui cu un 
burduf cu apă într-o mână. 

- Bea, mormăi el. 

Jezal clătină din cap, dar, fără să-l bage în seamă, 
nordicul se așeză pe vine lângă el, scoase dopul și îi 
intinse burduful. 

Jezal i-l smulse din mână iritat, îl ridică cu multă 
băgare de seamă spre colţul mai bun al gurii și încercă 

să-l încline cumva. Doar că nu reuşi. Se mai chinui 
câteva clipe, dar înțelese că nu avea cum să poată bea 
având o singură mână zdravănă. Se lăsă la loc, cu ochii 
închiși și respirând sacadat pe nas. Aproape scrâșni 
din dinţi de supărare, dar se răzgândi la timp. 

- Haide, auzi și simţi o mână care i se strecoară 
după ceafă și îi ridică ușor capul. 

- Gâââhh! mârâi furios, cu intenția clară de a se îm- 
potrivi, dar, în cele din urmă, se lăsă moale și se aban- 
donă rușinii de a fi tratat ca un bebeluș. Și, în fond, 
ce sens ar fi avut să pretindă că ar fi fost altminteri 
decât complet neajutorat? Apă călduţă, stătută i se pre- 
linse în gură și încercă să se forțeze să o înghită. A fost 
ca și cum ar fi înghiţit cioburi de sticlă. Tuşi şi scuipă 
restul de apă. Mai bine spus, încercă să scuipe, dar du- 
rerea i se păru mult prea mare. Așa că se aplecă inainte 
și lăsă apa să i se scurgă de pe faţă, dar i se prelinse și 
pe gât, intrându-i sub gulerul murdar al cămășii. Se spri- 
jini iar de căruţă cu un suspin adânc și împinse bur- 
duful cu apă cu mâna cea bună. 

Nouădegete ridică din umeri. 

- Cum vrei, dar va trebui să încerci şi mai târziu. 
Trebuie să bei apă. Ţi-aduci aminte ce s-a întâmplat? 

Jezal clătină capul. Nu-și amintea. 

- A fost o luptă. Eu și cu frumuseţea aia de colo, 
făcu un semn spre Ferro care îi aruncă o căutătură 
furibundă, ne-am ocupat cam de toți, dar se pare că 
trei au trecut de noi. I-ai rezolvat pe doi, și i-ai rezol- 
vat bine, dar l-ai scăpat pe al treilea care ţi-a tras una 
in gură cu ghioaga. Şi ţi-a tras-o tare rău, și știi cum 


fără îndurare 51 


e acum, arătă el spre obrazul bandajat al lui Jezal. Ai 
căzut și probabil că te-a lovit și când erai leșinat, pen- 
tru că ţi-a rupt și braţul, și piciorul. S-ar fi putut să 
O păţeşti încă și mai rău. Dacă aș fi în locul tău, le-aș 
mulțumi morților că a fost Quai prin preajmă. 

Jezal se uită la ucenic, clipind nedumerit. Ce legă- 
tură avea ăsta cu ce se întâmplase? Dar Nouădegete 
ii răspundea deja și la intrebarea aceasta. 

- A venit pe la spate și l-a lovit în cap cu o tin- 
gire. Mai aproape de adevăr ar fi să spun că i-a făcut 
zob capul, terci i l-a făcut, rânji larg la ucenicul care 
privea în largul câmpiei. Loveşte foarte tare băieţelul 
nostru slăbuţ, ce zici? Păcat, totuși, de tingirea aia. 

Quai ridică indiferent din umeri, de parcă ar fi 
spart capete de oameni în fiecare dimineaţă la micul 
dejun. Jezal își spuse că va trebui să-i mulțumească 
aiuritului ăstuia bicisnic pentru că i-a salvat viaţa, 
doar că nu se prea simţea foarte salvat. Încercă să ar- 
ticuleze sunete în așa fel încât să nu-l doară nimic și 
reuși să șoptească: 

- Ca-de-ău-e? 

- Eu am avut răni mai rele de atât. 

Slabă alinare. 

- O s-o scoţi la capăt cu bine. Eşti tânăr. Mâna și 
piciorul o să se repare cât ai bate din palme. 

Ceea ce insemna, presupuse Jezal, că faţa nu o să 
1 se repare. 

- Fiecare rană e gravă, și fiecare e mai gravă decât 
cea dinainte. Am plâns ca un copil la fiecare din rănile 
astea, făcu Nouădegete un semn spre faţa lui distrusă. 

Aproape toată lumea plânge, asta-i realitatea. Dacă 
te ajută cu ceva. 

Nu-l ajuta. 

- Ca-de-ău? 

Nouădegete își scărpină obrazul țepos. 

- Ai falca ruptă, ai pierdut câțiva dinţi, ai gura 
spartă, dar te-am cusut binișor. 

Jezal nu reuși să înghită nodul care i se formase 
in gât. I se confirmau cele mai îngrozitoare temeri. 

- E o rană rea și e un loc al naibii de prost. Eşti 
rănit chiar în gură, de n-o să poţi mânca, n-o să poți 
bea, n-o să poţi vorbi fără să te doară. Nici n-o să poţi 
să te pupi, fireşte, dar asta n-ar trebui să te deranjeze 
intr-un loc ca ăsta unde suntem acum. 

Nordicul râse cu gura până la urechi, însă Jezal 
n-avea deloc chef să i se alăture. 

- Rană tare rea. Acolo de unde sunt eu i se spune 
„rană de botez“. 

- Şee? murmură Jezal, regretându-și de îndată cu- 
riozitatea când durerea îi înțepă buzele. 

- Rană de botez, pricepi? și Nouădegete îi arătă 
ciotul degetului lipsă. O rană după care iţi capeţi po- 
recla. Probabil că ţie ţi se va spune Falcăruptă, sau 
Mutrăspartă, sau Fărădinți, sau cam așa ceva. 

Rânji din nou, doar că Jezal își rătăcise simţul umo- 
rului pe deal, printre stânci, impreună cu dinţii lui 
sparți. Simți înţepătura lacrimilor. Voia să plângă, dar 
ştia că i se vor întinde cusăturile de la buzele umflate. 

Nouădegete mai încercă o dată. 

- Trebuie să priveşti partea bună a lucrurilor. Acum 
e puțin probabil să mori. Infecția din tine nu s-a întins. 

Jezal căscă îngrozit ochii mari, și mai mari, pe 
măsură ce înțelegea. Precis ar fi căscat și gura, dacă 
nu i-ar fi fost sfărâmată falca. Puțin probabil să mor? 
Nici nu-i trecuse prin minte că rana i s-ar fi putut 
infecta. Infecție? Chiar în gură? 

- Nu te ajut nicicum, nu? șopti Logen. 

Jezal iși acoperi ochii cu braţul cel zdravăn și 
incercă să plângă fără să-şi facă rău. Umerii incepură 
să-i tremure în ritmul suspinelor mute. 


Făcuseră popas pe malul unui lac întins. Apă agi- 
tată și cenușie sub un cer vineţiu și innorat. Apă mo- 
horâtă, cer mohorât, și apă şi cer parcă pline de taine, 
pline de ameninţări. Valuri furioase loveau prundișul 
rece. Păsări furioase croncăneau deasupra apei. Dure- 
rea furioasă pulsa în fiece ungher al trupului lui Jezal 
şi nu dădea semne că ar dori să înceteze. 

Ferro se lăsase pe vine în faţa lui, incruntată, așa cum 
era mereu, și incepuse să-i dea jos bandajele, în vreme 
ce Bayaz stătea în spatele ei și urmărea operaţiunea. Se 
părea că Întâiul dintre Magi își revenise din toropeală. 
Nu explicase în niciun fel ce anume îi provocase sta- 
rea aceea sau de ce își revenise atât de neașteptat, însă 
de arătat, nu arăta deloc bine. Părea mai bătrân ca nici- 
odată, mult mai costeliv, și avea ochii îngropaţi în 
găvane, iar pielea îi era palidă, cumva mai subțire, trans- 
parentă parcă. Dar Jezal n-avea compasiune de prisos, 
cu atât mai puţin pentru inițiatorul acestui dezastru. 

- Unde suntem? murmură el printre accese de 
durere. 

Nu-l mai durea chiar atât de tare când vorbea, dar 
tot trebuia să aibă grijă să rostească rar cuvintele care-i 
ieșeau din gură îngroșate și împleticite, de parcă ar 
fi fost prostul satului. 

Bayaz făcu un gest inspre întinderea de apă. 

- Acesta este primul dintre cele trei lacuri. Suntem 
pe drumul spre Aulcus. Am trecut de jumătatea călă- 
toriei noastre. 

Jezal înghiţi greu. Nu avea de ce să se declare te- 
ribil de liniștit la auzul acestor veşti. 

- Cât era de a... 

- N-am cum să-ți scot bandajele dacă tot dai din 
buze, şuieră Ferro. Taci sau te las așa cum ești? 

Jezal închise gura, iar ea îi desprinse cu grijă pan- 
samentele, se uită la sângele maroniu de pe ele, îl mi- 
rosi, strâmbă din nas și le aruncă cât colo. Apoi se 
uită mânioasă la gura lui. Jezal se simţea destul de 
speriat și îi cerceta cu atenţie trăsăturile intrebându-se 
ce anume Îi trecea prin minte. Și-ar fi dat dinţii în 
schimbul unei oglinzi în momentul acela, presupu- 
nând că i-ar mai fi avut pe toți. 

- Cât de rău arată? o întrebă încet, simțind pe 
limbă gustul propriului sânge. 

Ochii lui Ferro aruncară fulgere spre el. 

- Mă confunzi cu cineva căreia îi pasă. 

Scoase un geamăt. Ochii i se umplură de lacrimi. 
Fu nevoit să-și ferească privirea şi să clipească de câ- 
teva ori ca să nu înceapă să plângă de-a binelea. Clar, 

era un specimen jalnic. Fiu brav al Uniunii, ofițer 
curajos din Oastea Regelui, câștigător al Competiţiei 
de scrimă, nici mai mult, nici mai puţin, și nu putea 
să-și înfrângă plânsul. 

- Ține asta, îl repezi Ferro. 

- Îhî, şopti el încercând să-și înăbușe suspinele ca 
să nu i se simtă în tremurul glasului. 

inu apăsat de obraz unul din pansamentele curate, 
în vreme ce Ferro îi trecea bandajul în jurul capului 
și pe sub bărbie, de jur imprejur, iar şi iar, inchizându-i 
bine gura. 

- O să supraviețuieşti. 

- Ar trebui să mă bucur? bolborosi el. 

Ea ridică din umeri şi îi intoarse spatele. 

- Sunt mulți care nu scapă. 

Jezal aproape că îi invidie pe aceștia când îi urmări 
mersul maiestuos prin iarba plecată de vânt. Cât îşi 
dorea să fie şi Ardee aici. Îşi aminti cum arăta atunci 
când o văzuse ultima dată, cum își ridicase spre el su- 
râsul șugubăț în ploaia blândă. Niciodată nu i-ar fi 
intors spatele și nu l-ar fi lăsat așa, neajutorat și sufe- 
rind. l-ar fi şoptit vorbe dulci, i-ar fi mângâiat obrajii, 
l-ar fi privit lung cu ochii ei cei negri, l-ar fi sărutat ușor 
ȘI... spanacuri sentimentale. Probabil că-și găsise deja 
pe altcineva, vreun alt idiot pe care să-l întărâte, să-l 
tachineze şi să-l nenorocească, apoi să-l uite pentru tot- 
deauna. Se supuse la chinuri ingrozitoare îinchipu- 
indu-și-o cum râde la glumele altui bărbat, cum surâde 
altui bărbat, cum sărută buzele altu: bărbat. Nici vorbă 
să-l mai vrea așa cum arăta acum, măcar de asta era 

convins. Nimeni nu l-ar mai vrea. Simţi că buzele încep 
iarăși să-i tremure și că lacrimile îi ințeapă ochii. 

- Ştii tu, din când în când, toți vestiţii eroi din 
vechime - regii cei mari, generalii de seamă - toți au 
intâmpinat obstacole. 

Jezal ridică privirea. Aproape uitase că Bayaz 
era acolo. 

- Suferinţa îl face mai puternic pe om, băiete, la 
fel cum ciocanul la forjă face sabia mai ascuţită. 

Bătrânul se strâmbă de durere când se aşeză pe 
vine lângă Jezal. 

- Oricine poate dovedi multă încredere în faţa suc- 
cesului sau în faţa încercărilor facile. Însă pe noi ne 
defineşte felul în care reacţionăm în faţa obstacole- 
lor și vicisitudinilor. Autocompătimirea merge 
mână în mână cu egoismul, și nici o altă trăsătură a 
vreunui conducător nu este mai deplorabilă. Egois- 
mul este pentru copii și pentru cei întârziați la minte. 
Un mare conducător îi pune pe ceilalți înaintea sa. 
Te va surprinde că vei putea să-ți induri mai ușor ne- 
cazurile dacă te vei purta așa. Dacă vrei să ajungi să 
te porți ca un rege, nu trebuie să faci nimic altceva 
decât să te porţi cu ceilalți de parcă ei ar fi regi. 

Și puse mâna pe umărul lui Jezal. Poate că intențio- 
nase să-l liniştească prin gestul acesta părintesc, însă 
mâna îi tremura mult prea tare. Bayaz rămase nemișcat 
preţ de câteva clipe, ca și cum nu ar fi avut suficientă 
energie să şi-o ridice, apoi se îndreptă încet și plecă de 
lângă Jezal clătinându-se pe picioare. 

Cavalerul privi în gol în urma lui. Doar cu câteva 
săptămâni în urmă, ar fi spumegat la auzul unei ase- 
menea predici. Acum însă stătea bleg și smerit și 
incerca să-i pătrundă înțelesurile. Nici nu mai: avea 
habar cine anume era el. Şi era greu să păstreze atitu- 
dinea de superioritate atâta vreme cât depindea pe de-a 
intregul de cei din jur. De cei despre care avusese o 
părere atât de proastă până de curând. Nu mai încerca 
să se mintă singur. Ar fi murit fără doftoriceala em- 
pirică a lui Ferro şi fără îngrijirea neindemânatică 
a lui Nouădegete. 

Nordicul incepuse să se agite. Cizmele lui striveau 
prundișul. Venise vremea să se întoarcă la căruță. Ve- 
nise vremea să mai fie hurducat și zgâlțâit. Venise vre- 
mea să simtă mai multă durere. Jezal scoase un oftat 
lung, tremurat, văicărit, dar se opri la jumătatea lui. 
Plângerea de milă era pentru copii şi pentru cei întâr- 
ziaţi la minte. 

- Haide, ştii ce avem de făcut. 

Jezal se aplecă, iar Nouădegete îl ridică în braţe 
fără să se opintească, fără să sufle greu, și-l azvârli fără 
prea multă ceremonie în spatele căruţei, printre sacii 
cu merinde. Când vru să se îndepărteze, Jezal il apucă 
de mâna cea mare şi știrbă, iar nordicul se intoarse 
spre el, cu fruntea încrețită de mirare. Jezal încercă 
să-și înăbușe emoția. 

- Mulţumesc, şopui el. 

- Pentru ce, pentru asta? 

- Pentru tot. 

Nouădegete îl privi lung, apoi ridică din umeri. 

- Nu-i mare lucru. Dacă te porți cu oamenii așa 
cum ţi-ai dori să se poarte ei cu tine, n-ai cum să 
greșești. Vorbele astea le știu de la tata. I-am uitat sfa- 
tul ceva vreme și am făcut unele lucruri de care imi 
pare rău, oftă el. Oricum, nu strică să încerci. În cele 
din urmă experiența m-a învăţat că ajungi să capeți 
ceea ce ai oferit. 

Se îndreptă spre cal, iar Jezal se uită gânditor la 
spatele lui lat. Să te porți cu oamenii așa cum ţi-ai 
dori să se poarte ei cu tine. Ar fi putut să afirme cu 
toată sinceritatea că el s-a purtat măcar o dată în viaţa 
lui așa? Se adânci în gânduri în vreme ce căruţa porni 
din loc, cu osiile scârțâind. Pe măsură ce își trecea 
în revistă viaţa, devenea tot mai conştient de cât de 
egoist și nesimţit fusese. 

Se purtase urât cu cei mai tineri, îi impinsese la 
rele pe cei în vârstă. Deseori storsese bani de la prie- 
teni care nu-și permiteau să-i piardă, profitase de fete 
și le trimisese la plimbare după aceea. Nici măcar o 
dată nu-i mulțumise prietenului său, West, pentru tot 
ce făcuse pentru el. Ba chiar s-ar fi culcat bucuros cu 
sora lui, dacă ea ar fi fost de acord. Cu groază din 
ce în ce mai mare își dădu seama că nu-și putea aminti 
nici măcar de un singur lucru dezinteresat pe care 
să-l fi făcut vreodată. 

Se foi stânjenit pe sacii cu nutreţ. În cele din urmă, 
ajungi să capeţi exact ceea ce dai, iar o purtare cuvi- 
incioasă nu costă absolut nimic. De acum înainte avea 
să se gândească mai întâi și mai întâi la ceilalți. Îi va 
trata pe toți ceilalți ca pe niște egali. Mai încolo, 

bineînțeles. Va avea suficient timp să devină un om 
mai bun atunci când va fi din nou în stare să mănânce. 
Atinse bandajul de pe obraz, se scărpină, fără să-şi dea 
seama ce face, apoi își impuse să se oprească. Bayaz 
mergea călare chiar în spatele căruței, uitându-se la apă. 

- Ai văzut? îl întrebă Jezal în șoaptă. 

- Ce să văd? 

- Asta, arătă spre obrazul lui. 

- A, aia. Da, am văzut-o. 

- Cât de rău e? 

Bayaz își lăsă capul ștrengăreşte pe un umăr. 

- Ştii ceva? Una peste alta, cred că-mi place. 

- Îşi place? 

- Poate că nu chiar acum, dar îți vor fi scoase 
firele, falca o să se dezumfle, vânătăile vor dispărea, 
iar crustele vor cădea. Cred că obrazul tău nu-și va 
mai recăpăta niciodată forma pe care o cunoşti și, desi- 
gur, dinții nu-ţi vor mai crește la loc, dar nu am nicio 
îndoială că farmecul tău de băiețandru va fi înlocuit 
de un aer mai aspru, mai periculos, mai misterios. 
Oamenii respectă acei bărbaţi care arată că au trecut 
prin bătălii, iar înfăţişarea ta nu va fi deloc distrusă. 
Ba chiar îndrăznesc a spune că fetele vor fi leșinate 
după tine dacă le vei da motive. 

Dădu din cap dus pe gânduri. 

- Da. Una peste alta, cred că această păţanie îţi 
va fi de folos. 

- De folos? murmură Jezal cu mâna la falca ban- 
dajată. La ce? 

Dar mintea lui Bayaz plecase aiurea. 


80 JOE ABERCROMBIE 


- Ștui, Harod cel Mare avea o cicatrice pe obraz, 
şi nu i-a dăunat niciodată. Bine, nu se vede pe statui, 
dar în viaţa reală, oamenii l-au respectat încă și mai 
mult. Nemaipomenit bărbat a fost acest Harod. Avea 
faima de a fi drept și cinstit, și chiar așa și era cel mai 
adesea. Însă ştia cum să fie exact pe dos dacă o cereau 
imprejurările, chicoti Magul ca pentru sine. Ți-am 
povestit că și-a invitat cei mai mari dușmani la tra- 
tative? Până la lăsarea serii, a reuşit să-i facă să se certe 
unul cu celălalt și apoi s-au distrus reciproc în luptă. 
ar el și-a revendicat victoria împotriva amândurora, 
fără măcar să scoată sabia din teacă. Vezi tu, ştia că 
Ardlic avea o soţie foarte frumoasă... 

Jezal se lăsă pe spate în căruță. Mai auzise poves- 
tea, dar parcă nu avea niciun rost să-i amintească asta 
lui Bayaz. De fapt, chiar îi făcea plăcere s-o mai as- 
culte o dată. Oricum, nu avea nimic mai bun de făcut. 
Îl liniştea vocea monotonă a bătrânului, mai ales 
acum când soarele începuse să iasă de după nori. Și, 
dacă nu vorbea, aproape că nici nu-l mai durea gura. 

Așa că se culcă la loc pe sacul cu paie, cu capul 
pe o parte, în legănatul blând al căruţei, și privi la 
locurile pe lângă care treceau. Privi la vântul care se 
juca în iarbă. Privi la soarele oglindit în apă. 


PAS CU PAS 


West urca scrâșnind din dinţi spre marginea râpei. 

Avea degetele amorţite și slăbite și îi tremurau 
amarnic de cât se agățase de pământul rece, de rădăci- 
nile înghețate ale copacilor, de zăpada îngheţată. I se 
crăpaseră buzele, nasul îi curgea incontinuu, îl ustu- 
rau infiorător nările. Când inspira, simţea înțepături 
în gât și în plămâni, iar când expira, scotea pe gură 
aburi denși și la fel de usturători. Se tot întreba dacă 
nu care cumva luase cea mai proastă decizie din viaţă 
atunci când îi dăduse haina lui Ladisla. Probabil că da. 
Desigur, prima decizie proastă luată fusese atunci când 
ii salvase viața nemernicului ăluia egoist. 

Niciodată nu-și imaginase că ar putea fi atât de 
îngrozitor de obosit, nici măcar pe vremea când se 
antrena câte cinci ore pe zi pentru Competiţie. În com- 
paraţie cu Treicopaci, Lordul Mareșal Varuz părea un 
şef caraghios de blânduţ. West era trezit fără prea multă 
tevatură în fiecare dimineaţă înainte de ivirea zorilor 
şi nu i se permitea să se odihnească inainte ca ultima 

geană de lumină să se stingă pe cer. Dar nordicii ăștia 
erau niște mașinării. Absolut toți. Ca ciopliți în lemn, 
ei nu oboseau niciodată, nu simțeau nicio durere. Pe 
West îl dureau toți mușchii din cauza ritmului infer- 
nal de mers pe care i-l impuneau. Era plin de vânătăi 
și de zgârieturi din cauza celor o sută de căderi și 
Cățărări. În cizmele ude, tălpile îi erau carne vie și pline 
de bășici. În plus, reapăruse pulsarea bine cunoscută 
în tâmple, urmând ritmul respirației lui laborioase, 
imbinându-se nefericit cu fierbințeala răni: din scalp. 

Era rău că trebuia să îndure frigul, suferința și obo- 
seala, însă mult mai greu de suportat era senzaţia co- 
pleșitoare de vină, și de rușine, și de neputinţă care îl 
zdrobea tot mai tare şi mai tare cu fiecare pas făcut. 
ÎI trimiseseră cu Ladisla tocmai pentru a-l feri pe Prinţ 
de nenorociri. lar rezultatul a fost un dezastru inima- 
ginabil de mare. O întreagă divizie masacrată. Câţi copii 
au rămas fără taţi? Câte femei fără soți? Câţi părinţi 
fără fii? Îşi spunea, pentru a mia Oară, că ar fi trebuit 
să încerce să facă mai mult. Și își încleșta frustrat pum- 
nii sleiți. Dacă ar fi reușit să-l convingă pe Prinţ să nu 
traverseze râul, oamenii aceia nu ar fi murit. Atât de 
mulți oameni. Atât de mulți morți. Nici măcar nu ştia 
dacă să-i fie milă de ei sau să-i invidieze. 

- Pas cu pas, şopti pentru sine, urcând râpa. 

Nu aveai cum să te raportezi altfel la situație. Dacă 
strângeai tare din dinţi și făceai pași mari, puteai 
ajunge oriunde. Pas cu pas. Mai întâi un pas vinovat, 
epuizat, îngheţat, îndurerat. Apoi un altul. La fel. Ce 
altceva să faci? 

Nici nu ajunseră bine în vârful dealului, că Prinţul 
Ladisla se şi trânti la rădăcina unui copac, așa cum făcea 
la fiecare oră. Cel puţin la fiecare oră. 

- Te rog, colonele West! gâfai el, iar aburii respira- 
ției îi conturară obrajii bucălați. Aidoma unui ţânc, 
avea două dare lucitoare de muci deasupra buzei su- 
perioare. Nu pot să mai merg! Ai milă și spune-le... 
spune-le să se oprească! 

West înjură în barbă. Și așa nordicii erau destul 
de iritaţi de întreaga situaţie și nu mai incercau să as- 
cundă asta, dar, fie că-i plăcea sau nu, Ladisla era 
totuși comandantul lui. Fără a mai pune la socoteală 
faptul că era și moștenitorul tronului. N-avea cum 
să-i ordone să se ridice de acolo. 

- Treicopaci! hârâi el. 

Bătrânul războinic se incruntă la el. 

- Ai face bine să nu-mi ceri să ne oprim, flăcău. 

- Trebuie. 

- În numele celor morți! Iarăşi? Voi, Sudicii, n-aveţi 
deloc sânge în voi! Nu-i de mirare că v-a tras-o Bethod. 
Și dacă nu aveţi de gând să învăţaţi să mărșăluiţi, o să 
v-o tragă din nou, crede-mă când îți spun! 

- Te rog. O clipă doar. 

Treicopaci se uită scârbit la Prinţul căzut lat și 
clătină din cap. 

- Fie. Odihniţi-vă un minut dacă asta vă va face 
să mergeţi mai repede, dar să nu vă intre în obicei, 
auzi? N-am făcut nici jumătate din cât ne-am propus 
să facem azi, dacă vrem să fim inaintea lui Bethod, 
spuse el și plecă furios să-şi verse nervii pe Copoi. 

West se lăsă pe vine, dezmorţindu-şi degetele de 
la picioare, suflând în mâinile făcute căuș. Și-ar fi dorit 
să se poată întinde pe jos ca Ladisla, dar experienţa 
il învățase că, odată ce te-ai oprit din mișcare, te va 
durea mult mai rău când vei porni din nou. Pike și 
fiica lui stăteau de pază în apropiere, răsuflând aproape 
normal. Dovadă clară, în cazul că ar fi avut nevoie 
de una, că lucrul cu metalele într-o colonie de deţinuţi 
te pregătea mai bine pentru înotul prin noroaiele unui 
ținut sălbatic decât o viaţă de tihnă neîntreruptă. 

Se pare însă că Ladisla avea o oarecare idee des- 
pre ce-i trecea prin minte și spuse fără să gândească: 

- Nici nu-ți poți da seama cât de greu imi este. 

- Nu, fireşte că nu! se rățoi West rămas fără pic 
de răbdare. Acum mai trebuie să-mi cari şi haina! 

Prinţul dădu nedumerit din pleoape, apoi işi cobori 
privirea la pământul jilav, incleștându-și maxilarele. 

- Ai dreptate. Îmi pare rău. Firește că-mi dau seama 
Că-ți datorez viaţa. Dar, înţelege-mă, nu sunt deprins 
cu așa ceva. Deloc nu sunt. 

Trase de reverele jegoase și zdrențuite și scoase 
un chicotit amărât. 

- Mama îmi spunea mereu că trebuie să incerc să 
arăt cât se poate de bine în orice ocazie. Mă întreb 
ce ar zice dacă m-ar vedea acum. 

Cu toate acestea, West observă că Prinţul nu avea 
nici cea mai mică intenţie să-i înapoieze haina. 

Ladisla își vâri capul între umeri. 

- Cred că trebuie să-mi asum o parte din vină pen- 
tru toată această poveste. 

O parte? West ar fi fost extrem de bucuros să-i 
facă cunoștință cu „o parte“ din cizma lui. 

- Ar fi trebuit să te ascult, colonele. Tot timpul 
am știut asta. Păi, nu e prudenţa cea mai bună poli- 
tică în vreme de război? Acesta a fost mereu motoul 
meu. Dar tâmpitul ăla de Smund m-a indemnat să 
acționez nesăbuit. Idiotul! 

- Lordul Smund şi-a jertfit viaţa, şopti West. 

- Păcat că nu și-a jertfit-o mai devreme ca să nu 
ne bage în beleaua asta! mârâi Prinţul, iar buzele îi 
tremurară din pricina nervozității. Ce crezi că vor 
spune cei de-acasă despre toată chestia asta, West? Ce 
crezi că vor spune despre mine? — 

- Nu am nici cea mai vagă idee, Înălțimea Voastră. 

Deja se spuseseră multe adevăruri dure. West 
incercă să-și înăbușe furia și să se pună în locul lui 
Ladisla. Tânărul era atât de puţin pregătit să facă față 
unei asemenea situaţii, era atât de lipsit de resurse, atât 
de dependent de toți ceilalți pentru absolut orice. Cea 
mai importantă decizie din întreaga lui viață avusese 
de-a face cu pălăria pe care trebuia să o poarte la o 
anumită ocazie sau la alta, iar acum trebuia să accepte 
responsabilitatea pentru mii de morți. Normal că 
habar nu avea ce să facă acum. 

- Măcar de n-ar fi fugit, își incleștă Ladisla pumnii 
și lovi iritat cu piciorul într-o rădăcină de copac. De ce 
n-au rămas să lupte, jigodiile lașe? De ce n-au luptat? 

West închise ochii și făcu tot ce-i stătea În putere 
să ignore frigul, foamea, durerea și să alunge furia 
care-i clocotea în piept. Așa se întâmpla mai mereu. 

Tocmai atunci când Ladisla începea să-i stârnească 
ceva simpatie, tocmai atunci când începea să-l înduio- 
șeze, scăpa câte o propoziţie dezgustătoare retrezindu-i 
antipatia. i 

- Nu am de unde să știu, Înălțimea Voastră, reuși 
el să articuleze printre dinți. i 

- Gata, bombăni Treicopaci, v-a ajuns! În picioare 
şi să nu aud nicio șoaptă! 

- Doar nu pornim din nou, colonele? 

- Mă tem că trebuie. 

Prinţul oftă şi se ridică cu greu în picioare. 

- Sincer, West, nu înţeleg cum de oamenii ăștia 
nu obosesc niciodată. 

- Pas cu pas, Înălțimea Voastră. 

- Firește, murmură Ladisla, impleticindu-se prin- 
tre copaci, în urma celor doi deținuți. Pas cu pas. 

West își dezmorți picioarele, apoi vru să-i urmeze, 
când simți cum o umbră uriașă cade asupra lui. Ridică 
ochii şi îl văzu pe Dow cel Negru care i se pusese în 
faţă, blocându-i drumul și rânjindu-i cu toți dinţii. 
I-l arătă cu un semn al capului pe Prinţul care abia 
se mișca. 

- Vrei să ţi-l omor? mârâi el în limba nordicilor. 

- Dacă te atingi de vreunul dintre ei... scuipă West 
vorbele inainte să se hotărască ce anume avea de gând 
să spună. O să... 

- Da? 

- O să te omor eu pe tine. 

Ce altceva să spună? Se simțea ca un copil pro- 
ferând ameninţări ridicole în curtea şcolii. O curte 

teribil de rece și de primejdioasă. Și dând din gură 
în fața unui copil de două ori cât el. 

Doar că Dow își rânji din nou colții. 

- Teribil temperament pentru un slăbănog. Și uite 
cum am inceput să vorbim numai despre omoruri. 
Sigur ai suficient sânge în tine? 

West făcu un efort să pară mai înalt, mai falnic, 
chestie deloc ușoară pentru un biet om care stă într-o 
râpă și e cocârjat de oboseală. Dacă trebuie să calmezi 
O situaţie periculoasă, nu trebuie să-ţi arăţi teama, in- 
diferent cât de mare este aceasta. 

— Ce-ar fi să mă pui la incercare? 

Dar vocea îi sună jalnic chiar și în propriile-i urechi. 

- S-ar putea s-o fac. 

- Atunci să mă anunțţi din timp. ÎN-aş vrea să pierd 
Ocazia. 

- Nu-ţi face griji, șopti Dow întorcându-i spatele 
și scuipând înspre tufe. O să-ți dai seama atunci când 
ai să te trezești cu gâtul tăiat. 

Și nordicul urcă mai departe râpa noroioasă, cu 
mișcări mai lente, ca şi cum ar fi vrut să demonstreze 
că nu era speriat. West își dorea să poată spune același 
lucru şi despre el însuși. Căci lui personal îi bătea inima 
în urechi. Se târî după ceilalți, trecu de Ladisla și o 
ajunse din urmă pe Cathil. 

- Eşti bine? o întrebă. 

- Mi-a fost şi mai rău, îi răspunse fata măsurându-l 
cu privirea. Tu cum te simți? 

Dintr-odată, West înţelese în ce hal trebuie să fi 
arătat. Braţele îi erau înfăşurate într-un sac vechi şi 

găurit, tras peste uniforma jegoasă. Își strânsese cen- 
tura pe deasupra lui și scosese prin una din găuri sabia 
cea grea care îl lovea acum peste picior. Îl mâncau 
fălcile de la barba crescută de câteva zile şi îi clănțăneau 
de frig şi suferință. Și avea certitudinea că faţa lui era 
o combinaţie de rozaliu furios și cenușiu cadaveric. 
Îşi vårî mâinile la subsuori și schiță un zâmbet trist. 

- Mi-e frig. 

- Se vede. Poate că ar fi fost mai bine să-ți păstrezi 
haina. 

La replica asta se văzu nevoit doar să dea din cap. 
Se uită la spinarea lui Dow printre ramurile pinului 
din apropiere şi își drese vocea. 

- Nu te-a... necăjit niciunul, nu-i așa? 

- Să mă necăjească? 

- Ştii tu..., murmură el cu foarte multă jenă, eşti 
femeie și ești în mijlocul tuturor acestor bărbaţi, iar 
ei nu prea sunt obișnuiți cu așa ceva. Și uite cum se 
holbează la tine tipul ăla, Dow. Nu știu ce... 

- Foarte frumos din partea ta, colonele, însă nu-mi 
fac griji. Mi-e greu să cred că vor face altceva decât să 
se holbeze şi, crede-mă, am avut de-a face cu chestii 
mult mai rele. 

- Există ceva mai rău decât el? 

- În prima tabără în care am fost vreodată în viața 
mea, m-a plăcut comandantul. Probabil că pielea mea 
încă mai licărea a viață bună și îndestulată. M-a înfo- 
metat ca să capete ceea ce își dorea atât de mult. Am 
rezistat cinci zile fără strop de mâncare. 

West se înfioră. 

- Şi a fost suficient cât să-l facă să renunţe? 

- Oameni ca ăştia nu renunță. Nu am fost capa- 
bilă să rezist mai mult de cinci zile. Apoi... faci ce 
trebuie să faci. 

- Adică... 

- Ce trebuie să faci, ridică fata din umeri. Nu sunt 
mândră de ce am făcut, dar nici nu-mi este ruşine. 
Află de la mine că nici mândria, nici rușinea nu te 
pot face om liber. Nu regret nimic altceva decât acele 
cinci zile când mi-a fost foame, acele cinci zile când 
aș fi putut să mănânc după pofta inimii. Faci exact 
ce trebuie să faci. Nu contează cine ești. Odată ce 
incepi să flămânzeşti... 

Și ridică din nou din umeri. 

- Tatăl tău cum s-a descurcat? 

- Pike? ridică tânăra privirea la deținutul cu faţa arsă 
care mergea în faţa lor. E om bun, dar nu suntem rude. 
Nu ştiu ce s-a ales de familia mea. Probabil că, dacă 
rudele mele mai trăiesc, s-au împrăștiat pe toată 
suprafaţa Engliei. 

- Deci... 

- Uneori, dacă spunem că suntem rude, oamenii 
reacţionează diferit. Ne-am scos reciproc din multe 
necazuri. Şi, dacă Pike n-ar fi insistat, probabil că și 
acum ciocăneam la metale în lagăr. 

- Iar in schimb acum te bucuri de această minu- 
nată plimbare în aer liber. 

- Ihi. Te descurci cu ce ai la dispoziţie. 

Își înfipse bărbia în piept şi grăbi pasul printre co- 
paci. West o urmări cum se îndepărtează. Avea ceva 

sânge în ea, ar fi spus nordicii. Iar Ladisla ar fi avut 
de învățat din hotărârea ei mută. West privi peste umăr 
la Prinţ care se impleticea grațios prin zloată, cu o 
incruntătură bosumflată întipărită pe chip. Oftă, iar 
aburii respirației îi atinseră obrajii. Era prea târziu 
ca Ladisla să învețe ceva. 


O masă nenorocită alcătuită dintr-o bucată de pâine 
veche și o cană cu zeamă rece de la o fostă tocană. Trei- 
copaci nu le-a dat voie să facă focul, cu toate rugă- 
mințile lui Ladisla. Era prea mare riscul de a fi văzuți. 
Așa că s-au așezat pe jos, în pâlpâirea penumbrei, puțin 
mai departe de locul unde se odihneau nordicii. Le 
făcea bine să vorbească, fie și pentru a uita de frig, de 
durere și de disconfort. Fie și pentru a-și opri dinții 
din clănțănit. 

- Parcă mi-ai spus că ai luptat în Kanta, Pike? 
În război? 

- Da. Ca sergent, încuviință încet Pike din cap, iar 
ochii îi sclpiră straniu pe chipul ars, fără trăsături. Greu 
de crezut acum că innebuneam din cauza căldurii. 

West scoase un gâlgâit. Ca un hohot trist de râs. 

- În ce unitate? 

- În primul regiment al cavaleriei din Oastea Re- 
gelui, sub comanda colonelului Glokta. 

- Dar acela a fost regimentul meu! 

- Ştiu. 

- Nu-mi aduc aminte de tine. 

Lui West i se păru că arsurile de pe faţa lui Pike 
își schimbară forma semănând cu o încercare de surâs. 

- Pe vremea aceea arătam altfel. Eu mi-aduc aminte 
de tine, Locotenente West. Oamenii ţineau la tine. 
Aveai suflet bun și spuneau că-ți pot împărtăși orice 
problemă. 

West încercă să-şi stăpânească emoția. Acum nu 
prea mai era în stare să rezolve probleme. Doar să 
le provoace. 

- Și cum de-ai ajuns în lagăr? 

Pike și Carhil făcură un schimb iute de priviri. 

- Deţinuţilor nu li se pun asemenea întrebări. 

- Oh, West își plecă privirea și işi frecă mâinile. 
Îmi pare rău. N-am vrut să te supăr. 

- Nu m-ai supărat, spuse Pike trăgând aer pe nas 
și frecându-se la marginea lui carbonizată. Am făcut 
niște greșeli. Și atât. Hai s-o lăsăm baltă. Pe tine te 
așteaptă cineva acasă? 

West tresări și îşi încrucișă braţele peste piept. 

- Am o soră acasă, în Adua. E... e mai complicat. 

Și i se păru că e mai bine să încheie subiectul. 

- Dar tu? 

- Am avut o nevastă. Când m-au trimis în lagăr, 
nu a vrut să mă însoţească. Multă vreme am urât-o 
pentru asta, dar știi ce? Cred că aș fi făcut la fel dacă 
aş fi fost în locul ei. 

Ladisla apăru dintre copaci, ştergându-și mâinile 
de poalele hainei lui West. 

- Ce bine e acum! Probabil că nu mi-a priit carnea 
aia pe care am mâncat-o dimineaţă. 

Se aşeză între West şi Cathil, iar fata se strâmbă 
de parcă cineva tocmai ar fi descărcat o roabă cu 

balegă lângă ea. Era evident pentru oricine că nu se 
puteau suferi. 

- Despre ce povestim? 

- Pike povestea despre soția lui... 

- Da? Fireşte că sunteți la curent cu faptul că sunt 
logodit și mă voi căsători curând cu Prinţesa Terez, 
fiica Marelui Duce Orso de Talins. Frumuseţea ei este 
renumită în întreaga lume... 

Vocea i se stinse treptat și privi încruntat la co- 
pacii întunecaţi, de parcă și-ar fi dat seama cât de 
stranii păreau asemenea conversații în ţinuturile 
sălbatice ale Engliei. 

- Deşi am inceput să cred că ea nu-i tocmai încân- 
tată de acest aranjament matrimonial. 

- Nici nu-mi pot da seama de ce oare, murmură 
Cathil, luându-l peste picior pentru a zecea oară în 
seara aceea. 

- Sunt moștenitorul tronului! se burzului Prinţul, 
iar într-o bună zi voi deveni regele tău! N-ar fi rău 
dacă m-ai trata cu un dram de respect! 

Fata îi râse în nas. 

- Nu am țară și nici rege și, cu siguranţă, nici pic 
de respect pentru tine. 

Ladisla rămase cu gura căscată de atâta indignare. 

- Nu-ţi permit să vorbeşti așa cu mine... 

Dow cel Negru se ivi lângă ei parcă de nicăieri. 

- Închide-i fleanca aia împuțită, mârâi el în limba 
nordică, împungând aerul cu degetul lui cel gros. 
Bethod are urechi pretutindeni! Spune-i să nu mai 
dea din limbă dacă nu vrea să rămână fără ea! 

- Vrea să nu mai vorbim, Înălțimea Voastră, tra- 
? 
duse West în șoaptă. 
Prinţul încercă să-și înghită furia. 
- Măcar atât am înțeles şi eu. 
Și el, și Cathil își vârâră capetele între umeri și se 
priviră cu ură fără să mai scoată o vorbă. 


West stătea întins pe spate și privea la fulgii de 
zăpadă care cădeau dincolo de cizmele lui. Cathil dor- 
mea lipită de el într-o parte, iar Copoiul se întinsese 
în partea cealaltă. Toți ceilalți dormeau strânși unul în 
altul acoperiţi cu o pătură mare și puturoasă. Toţi 
în afară de Dow care stătea de veghe. Uluitor cum un 
asemenea frig reușea să-i apropie pe oameni. 

Din capătul grupului se auzea un sforăit bubuitor. 
Poate Treicopaci, sau poate Tul. Copoiul se zvârco- 
lea în somn, tresărea, se întindea şi scotea sunete fără 
sens. Respirația lui Ladisla era hârâitoare și lipsită de 
vlagă. Aproape toţi adormiseră de îndată ce își puse- 
seră capul jos. 

Însă West nu putea să doarmă. Se tot gândea la 
dificultăţile cu care se confruntau, la pericolele îngro- 
zitoare care îi pândeau. Şi nu doar pe ei. Fără doar 
și poate că Mareșalul Burr era pe acolo pe undeva, 
prin pădurile Engliei, grăbindu-se spre sud ca să le 
vină în ajutor, fără să știe că va cădea într-o capcană. 
Fără să ştie că Bethod îl aștepta. 

Situaţia era cumplită, dar, în ciuda logicii, West 
se simţea cu inima ușoară. Pentru că aici lucrurile erau 
mult mai simple. Nu avea lupte zilnice de purtat, nici 

prejudecăţi de învins, și nu trebuia să se gândească ce 
va fi peste o oră. Pentru prima dată după luni bune 
se simţea cu adevărat liber. 

Tresări şi iși întinse picioarele obosite. Cathil își 
schimbă poziţia şi își puse capul pe umărul lui, cul- 
cându-și obrazul pe uniforma lui jegoasă. Îi simțea 
căldura respirației pe față, căldura trupului prin haine. 
O căldură plăcută. Efectul era umbrit doar de duhoa- 
rea de sudoare și pământ jilav și de Copoiul care îi sche- 
lălăia și ii bodogănea în cealaltă ureche. West inchise 
ochii cu un surâs vag pe chip. Poate că totul se va 
sfârși cu bine. Poate că încă mai avea o șansă se devină 


erou. Dacă ar reuși să-l ducă pe Ladisla în viață la 
Lordul Mareşal Burr. 


VORBE ÎN VÂNT 


Ferro călărea mai departe, atentă la toate din jur. 
Încă mai urmau cursul apei întunecate, vântul rece încă 
ii mai învolbura hainele, haosul încă ma: stăpânea cerul 
ameninţător, dar ţinutul începuse să se schimbe. Per- 
fect plat doar cu puţin înainte, era acum înţesat de dea- 
luri şi de depresiuni tainice. Acolo se puteau ascunde 
dușmanii, iar ei nu-i plăcea ideea asta. Nu pentru că i-ar 
fi fost teamă, căci Ferro Maljinn nu se temea de nimeni. 
Dar trebuia să fie mult mai atentă, să aibă toate simţurile 
treze, să poată observa urmele celor care trecuseră pe 
acolo, să-și poată da seama dacă îi pândește cineva. 

Era pur și simplu o chestiune de bun-simţ. 

Și iarba se schimbase. Se obișnuise să o vadă pre- 
tutindeni, înaltă şi unduind în bătaia vântului, însă aici 
era scurtă și uscată, galbenă ca paiele. Iar cu cât înain- 
tau mai mult, cu atât devenea încă şi mai scurtă. Astăzi 
văzuseră multe petice chele de pământ. Pământ sterp, 
unde nu creştea nimic. Pământ gol, ca țărâna din Ținu- 
turile Haine. 

Pământ mort. 

Mort din niciun motiv evident. Se uită incruntată 
la câmpia zbârcită care se întindea până la dealurile din 
depărtare, linie zimțată deasupra orizontului. Nu se 
mișca nimic în spațiul acesta imens. În afară de ei și de 
norii nervoși. Și de o pasăre care plutea deasupra, în 
inalturi, aproape nemișcată în văzduh și doar aripile 
negre cu pene lungi vibrau aproape impercepubil. 

- Prima pasăre pe care o văd de două zile, mârâi 
Nouădegete, uitându-se bănuitor la ea. 

- Îhî, fu Ferro de acord. Păsările au mai multă 
minte decât noi. Ce căutăm aici? 

- N-avem unde altundeva să mergem. 

Dar Ferro avea unde merge. Oriunde se aflau gur- 
kieni de omorât. 

- Vorbeşte în numele tău. 

- De ce? Nu cumva prietenii din Ținuturile Haine 
te așteaptă cu nerăbdare să te intorci acasă? Și te po- 
menesc zi și noapte? Oare unde a dispărut Ferro? 
Suntem toți trişti de când a plecat. 

Și fornăi ca la o glumă bună. 

Ferro nu înțelegea ce e de râs. 

- Nu putem fi cu toţii la fel de indrăgiţi ca tine, 
pufni la rândul ei. Sunt convinsă că se va da o petre- 
cere în cinstea ta atunci când te vei întoarce în Nord. 

- O, da, va fi o petrecere, sigur că va fi. De îndată 
ce mă vor spânzura. 

Cugetă câteva clipe la aceste vorbe, privindu-l din 
colțul ochilor. Privindu-l fără să fie nevoită să-și miște 
capul, astfel încât, dacă s-ar fi întâmplat ca el să se uite 

la ea, să se poată preface că ar fi avut privirea aţintită 
inainte. Acum, că se obișnuise cu el, trebuia să admită 
că acest alb uriaș nu era chiar atât de rău. Luptaseră 
impreună de mai multe ori, iar el luptase bine. Stabili- 
seră să se îngroape unul pe celălalt dacă va fi cazul și 
avea încredere în el că-și va ține promisiunea. Arăta ciu- 
dat și vorbea ciudat și nu se întâmplase încă să promită 
că va face ceva şi să nu se țină de cuvânt, iar asta îl făcea 
să fie unul dintre cei mai grozavi bărbaţi pe care îi întâl- 
nise vreodată. Desigur că nici prin minte nu-i trecea 
să-i spună sau să-i dea cumva de înțeles că așa gândește. 

Pentru că atunci o va dezamăgi. 

- Vrei să zici că n-ai pe nimeni? îl întrebă ea. 

- Doar duşmani. 

- Și de ce nu te lupţi cu ei? 

- Să mă lupt? Lupta asta m-a costat tot ce am avut 
vreodată, spuse și îi arătă palmele goale. Am rămas 
doar cu un renume prost şi cu o mulțime de oameni 
care ar da orice ca să mă ucidă. Să mă lupt? Ha! Cu 
cât te lupți mai bine, cu atât ajungi mai rău. Am plă- 
tit-O câtorva Şi recunosc că m-am simțit excelent, însă 
sentimentul ăsta nu a durat. Răzbunarea nu-ți ţine 
de cald noaptea, ăsta-i adevărul. Se pune prea mult 
preţ pe răzbunare. Dar răzbunarea singură nu-i de 
ajuns. Mai ai nevoie şi de altceva. 

Ferro clătină din cap îndârjită. 

- Aştepţi prea mult de la viață, albule. 

Nouădegete surâse. 

- Şi eu care credeam că tu aștepți prea puţin. 

- Nu ai cum să fii dezamăgit dacă nu aștepți nimic. 

- Dacă nu aștepți nimic, nici n-ai să capeţi nimic. 

Ferro se incruntă. Asta era problema cu discuţiile. 
Cumva reușeau s-o ducă acolo unde ea nu voia să 
meargă. Poate că nu prea avea experienţă în dome- 
niul acesta. Trase de frâie, işi imbold: calul cu călcâiele 
și se indepărtă de Nouădegete și de ceilalți. Voia să 
fie singură. 

Tăcere. Tăcerea era plictisitoare, dar măcar era 
sinceră. 

Îi aruncă o privire furioasă lui Luthar care stătea 
in căruță, iar el îi răspunse cu un rânjet tembel cât de 
larg îi ingăduiau bandajele de pe jumătate de faţă. Și 
el i se părea cumva diferit acum și nu-i plăcea asta. Ul- 
tima oară când îi schimbase pansamentele, îi mulțu- 
mise, iar asta fusese ceva ciudat. Lui Ferro nu-i plăceau 
mulțumirile. De obicei ascundeau ceva. O deranja să 
știe că făcuse ceva ce merita mulțumiri. Ajutorul dat 
altora putea conduce la prietenie. Iar prietenia putea 
conduce la dezamăgire. În cel mai fericit caz. 

Și la trădare. În cel mai rău caz. 

Acum Luthar îi spunea ceva lui Nouădegete care 
iși dădu capul pe spate și râse ca prostul, speriindu-și 
calul și aproape căzând din șa. Bayaz se legăna satis- 
făcut pe calul său, urmărindu-l pe Nouădegete cum 
apucă hăţul, iar în colțurile ochilor i se deschiseră evan- 
taie de riduri de bucurie. Iritată, Ferro se indepăntă și 
mai mult de ei. 

Îi plăcuse mult mai mult când nu se puteau suferi. 
Atunci atmosfera glacială care domnea între ei era una 
cunoscută, una în care se simţea bine. Una pe care o 

putea înţelege. Încrederea, camaraderia, jovialitatea 
erau atât de departe în trecutul ei încât nici nu le mai 
ținea minte. 

ŞI cui îi place necunoscutul? 


Ferro văzuse o mulțime de morţi la viaţa ei. Chiar 
ea ucisese o grămadă de oameni. Și ingropase mulți 
de una singură. Moartea era meseria ei şi era și dis- 
tracția ei preferată. Dar niciodată nu văzuse atâtea 
cadavre la un loc. Împrăştiate pretutindeni i în iarba 
bicisnică. Cobori de pe cal și trecu printre ele. 
N-aveai cum să-ți dai seama cine se luptase cu cine, 
sau cine din ce tabără făcuse parte. 

Toţi morţii seamănă între ei. 

Cu atât mai mult când au fost jefuiți - când li s-au 
luat armurile și armele și mare parte din haine. 
Zăceau la grămadă, unul peste altul, în umbra alun- 
gită a unei coloane crăpate. Construcţie distrusă, cu 
aspect străvechi, a cărei piatră fărâmițată se ingemăna 
cu iarba ofilită și era impestriţată de licheni. O pasăre 
mare și neagră stătea în vârf, cu aripile strânse, și 
holba la Ferro nişte ochi ca mărgelele. 

Cadavrul unei matahale de om era proptit de pos- 
tamentul coloanei. În måna fără viață încă mai strân- 
gea o săgeată frântă, iar sub unghii avea sânge negru 
și ţărână neagră. Era foarte posibil să fi purtat un dra- 
pel, fu gândul lui Ferro. Se pare că toți soldaţii erau 
innebuniţi după steaguri. lar ea nu fusese niciodată 
în stare să înţeleagă de ce. Nu puteai ucide pe cineva 
cu un steag. Nu te puteai apăra cu un steag. Cu toate 
acestea, bărbaţii erau topiţi după steaguri. 

- Ce mare tâmpenie, murmură ea încruntându-se 
la pasărea de pe coloană. 

- Un măcel, spuse Nouădegete. 

Bayaz gemu și își frecă bărbia. 

- Dar cine s-a luptat şi impotriva cui? 

Ferro văzu cum Luthar face ochii mari în mijlo- 
cul chipului umflat. Părea ingrijorat. Quai stătea pe 
capră, chiar în fața lui, cu hăţurile libere, privind inex- 
presiv la cadavrele din jur. 

Femeia întoarse unul dintre trupuri și îl adulmecă. 
Piele deschisă la culoare, buze vinete, fără miros, de- 
ocamdată. 

- Nu s-a întâmplat de prea multă vreme. Poate 
acum două zile. 

- Și nu e nicio muscă? întrebă Nouădegete uitându-se 
bănuitor la cadavre. Doar câteva păsări cocoțate pe ele 
le urmăreau mișcările. 

- Nimic altceva decât păsări. Și nici măcar nu 
mănâncă. Straniu. 

- Nu chiar, prietene! 

Ferro ridică brusc capul. Un bărbat se apropia cu 
pași mari de ei, traversând iute câmpul de luptă. Un 
alb inalt, zdrențăros, cu o bucată de lemn noduros 
in mână. Păr vâlvoi și slinos, barbă lungă și încâlcită. 
Ochi bulbucaţi și strălucitori și sălbatici pe chipul 
cu riduri adânci. Ferro îl privi lung, nereușind să-și 
dea seama cum de ajunsese să se apropie atât de mult 
de ei fără ca ea să-l simtă. 

La auzul glasului lui, păsările se ridicară de pe ca- 
davre, dar nu se imprăștiară speriate, care încotro, 

ci zburară spre el, iar unele i se așezară pe umeri, al- 
tele începură să planeze în jurul capului său în cer- 
curi largi. Ferro smulse o săgeată din tolbă și dădu 
să-și apuce arcul, dar Bayaz întinse braţul spre ea. 

- Nu. 

- Vedeţi? îi întrebă albul înalt arătând spre co- 
loana crăpată, iar pasărea din vârful ei i se așeză pe 
degetul întins. Coloana de o sută cincizeci de kilo- 
metri! Mai sunt o sută cincizeci de kilometri până 
la Aulcus! 

Lăsă mâna jos, iar pasărea i se cățără pe umăr, 
alături de suratele ei și se potoli. 

- Staţi chiar la marginea ținutului mort! Nicio 
ființă nu poate veni aici dacă nu i-a fost sortit să vină! 

- Bună ziua, frate! strigă Bayaz, iar Ferro iși dosi 
supărată săgeata. 

Alt Mag. Ar fi trebuit să bănuiască. Ori de câte ori 
doi din ăștia se adunau la un loc, precis urmau multe 
clămpăneli din buze, multe vorbe înșirate. 

Adică multe minciuni. 

- Marele Bayaz! răcni străinul apropiindu-se. Întâ- 
iul dintre Magi! Şi păsările cerului, şi peștii apelor, 
și fiarele pământului m-au înștiințat de sosirea ta, iar 
acum te văd cu propriii mei ochi și parcă tot nu-mi 
vine a crede. Eşti aievea, oare? Binecuvântatele tale 
picioare pășesc oare pe acest pământ însângerat? 

Își înfipse toiagul în pământ, iar pasărea cea mare 
și neagră ii cobori de pe umăr și se așeză în vârful 
lui, ținându-se strâns cu ghearele și bătând din aripi 
până își găsi echilibrul. Prudentă, Ferro făcu un pas 

inapoi cu mâna la cuţit. Nu avea de gând să lase 
vreuna din creaturile astea să se găinățeze pe ea. 

- Zacharus, spuse Bayaz descălecând greoi. Iar lui 
Ferro i se păru că nu deslușește prea multă bucurie 
în glasul lui. Pari bine, sănătos, frate. 

- Par istovit. Par istovit, și murdar, şi furios. Așa 
par pentru că așa mă simt. Greu mai dă omul de tine, 
Bayaz. Te-am căutat de-a lungul și de-a latul câmpiei. 

- Ne-am ascuns vederii cât am putut. Și aliații lui 
Khalul sunt pe urmele noastre. 

Ochii lui Bayaz se aplecară asupra carnagiului. 

- Tu ai făcut asta? 

- Tânărul Goltus, aflat sub protecția mea, a 
făcut-o. E aprig ca un leu, drept îţi spun, și e un impă- 
rat la fel de mare precum cei din vechime! L-a captu- 
rat pe cel mai mare rival, pe fratele lui, Scario, şi l-a 
iertat, pulni Zacarus. Nu așa îl sfătuisem eu, dar tinerii 
de azi fac totul numai după capul lor. Ce vezi aici sunt 
ultimii oameni ai lui Scario. Cei care nu au vrut să 
se predea. 

Își flutură nepăsător mâna spre cadavre, iar pasărea 
flutură din aripi împreună cu el. 

- Are şi clemenţa limitele ei, remarcă Bayaz. 

- Nu au vrut să intre în ţinuturile moarte, așa că 
s-au hotărât să ne înfrunte aici şi aici au şi murit, la 
umbra coloanei de o sută cincizeci de kilometri. Gol- 
tus le-a luat stindardul celei de-a Treia Legiuni. Exact 
acelaşi stindard sub care a luptat Stolicus. Relicvă a 
Timpurilor Străvechi! Așa cum suntem noi, frate. 

Dar Bayaz nu păru impresionat. 

- O bucată de cârpă veche. Care nu le-a fost câtuşi 
de puţin de folos amărâților ăstora. Nu ești mai bărbat 
dacă duci cu tine o zdreanţă plină de molii. 

- Poate că nu. Adevărul e că e foarte decolorată. 
Jar pietrele preţioase din broderie au fost de multă 
vreme smulse și vândute pe arme. 

- În zilele astea pietrele prețioase sunt un lux, însă 
toată lumea are nevoie de arme. Unde este acum 
tânărul tău Împărat? 

- Pe drumul de intoarcere spre vest, fără a face 
un popas ca să-și incinereze morţii. Se îndreaptă spre 
Darmium, să-l asedieze și să-l spânzure pe nebunul 
ăla de Cabrian de zidurile cetăţii. Poate după aceea 
vom avea, în sfârșit, pace. 

Bayaz scoase un fornăit trist. 

- Dar mai poţi să-ți amintești ce inseamnă pacea? 

- Ai fi surprins să afli cât de multe imi amintesc, 
răspunse Zacharus, holbându-se la Bayaz cu ochii săi 
bulbucaţi. Dar ce se mai întâmplă în lumea largă? Ce 
mai face Yulwei? 

- Stă cu ochii în patru, ca întotdeauna. 

- Și ce mai ştii de celălalt frate al nostru, oaia 
neagră a familiei, marele Profet Khalul? 

Trăsăturile lui Bayaz se inăspriră. 

- Devine din ce în ce mai puternic. S-a pus în 
mișcare. Simte că timpul lui a venit. 

- Şi, bineînțeles, tu intenţionezi să-l opreşti? 

- Ce altceva să fac? 

- Hmmm. Ultima oară când am auzit de el, Kha- 
lul era în sud, însă tu te îndrepți spre vest. Te-ai rătăcit, 

frate? N-ai să găsești nimic acolo, în afară de ruinele 
trecutului. 

- Trecutul ascunde multă putere. 

- Putere? Ha! Nu te-ai schimbat. Și ai niște 
tovarăși de călătorie tare ciudați, Bayaz. Firește, îl cu- 
nosc pe tânărul Malacus Quai. Cum o mai duci, po- 
vestitorule? îi strigă el ucenicului. Cum iți merge, 
vorbăreţule? Cum se poartă fratele meu cu tine? 

Quai rămase cocârjat în căruță. 

- Destul de bine. 

- Destul de bine? Doar atât? Măcar ai învăţat să-ți 
ţii gura. Cum de-ai reușit să-l înveți asta, Bayaz? Eu 
n-am putut să-l fac să tacă, oricât m-am străduit. 

Bayaz se încruntă la Quai. 

- N-a fost prea greu. 

- Așa deci. Cum spunea Juvens? Cele mai bune 
lecţii sunt acelea pe care le înveți singur. 

Zacharus își propti ochii bulbucaţi asupra lui 
Ferro, iar păsările, toate ca una singură, își intoar- 
seră mărgelele ochilor în aceeași direcție. 

- Stranie fiinţă. 

- Are sângele potrivit. 

- Tot mai ai nevoie şi de cineva care să fie în stare 
să vorbească cu spiritele. 

- El, făcu Bayaz un semn din cap spre Nouădegete. 
Albul cel uriaș îşi făcuse de lucru cu șaua până în acel 
moment și ridică derutat privirea. 

- El? se încruntă Zacharus. 

Multă furie, își spuse Ferro, dar și ceva tristețe și 
teamă. Păsările de pe umerii și de pe capul lui, de pe 

vârful toiagului lui, se îndreptară și începură să bată 
din aripi și să chirăie. 

- Ascultă-mă, până nu e prea târziu, frate. Renunţă 
la toată prostia asta. Vin alături de tine impotriva lui 
Khalul. Alături de tine și de Yulwei. Toţi trei împre- 
ună, ca în Timpurile Străvechi, împotriva Creatorului. 
Magii uniți. Am să te ajut. 

Urmă o tăcere prelungă și riduri aspre acoperiră 
chipul lui Bayaz. 

- Ai să mă ajuţi? Ar fi trebuit să mă ajuţi mai de 
mult, după prăbușirea Creatorului, când te-am implo- 
rat s-o faci. Poate că atunci am fi putut să distrugem 
nebunia lui Khalul înainte să prindă rădăcini. Acum 
tot Sudul e năpădit de Devoratori care se poartă de 
parcă ar fi la ei acasă, batjocorind pe față cuvântul 
sacru al învățătorului nostru! Dar cred că singuri noi 
trei nu mai suntem de ajuns acum. Și atunci ce ai să 
faci? Ai s-o convingi pe Cawneil să-și lase cărțile? Ai 
s-o cauţi pe Leru în tot Cercul Lumii și ai s-o scoţi 
la suprafață de sub piatra unde s-a târât? Ai să-l aduci 
inapoi pe Karnault din largul oceanului, sau pe An- 
selmi și pe Dintespart din ţinutul morţilor? Magii 
uniţi, spui? — și buzele lui Bayaz se strâmbară într-un 
rânjet sarcastic. A trecut vremea aceea, frate. Cora- 
bia aia a plecat din port de mult timp și nu se va mai 
intoarce niciodată, iar noi nu suntem la bord! 

- Înţeleg! șuieră Zacharus, bulbucându-și și mai 
mult ochii injectaţi. Și dacă vei găsi ceea ce cauţi, ce 
ai să faci atunci? Chiar crezi că vei fi în stare să deții 
controlul? Ai îndrăzneala să-ţi inchipui că tu vei reuși 

acolo unde Glustrod și Kanedias și Juvens însuși au 
dat greș? 

- Am învăţat din greșelile lor. 

- Nu prea cred! N-ai face decât să pedepsești o 
crimă cu una și mai gravă! 

Buzele subțiri ale lu: Bayaz deveniră parcă și mai 
subțiri, iar obrajii lui supţi deveniră și mai supți. Nu 
de teamă, nu din cauza tristeţii, ci pentru că și el era 
foarte furios. 

- Nu eu am fost de vină pentru toate astea, frate! 
Am încălcat eu oare a Doua Lege? Am târât eu oare 
în sclavie jumătate din populaţiile din sud doar ca 
să-mi satisfac orgoliul? 

- Nu, dar toţi avem partea noastră de vină, iar tu 
mai mult decât ceilalți. E straniu cum de eu sunt în 
stare să-mi amintesc lucruri pe care tu le omiți din- 
adins. Cum te-ai certat cu Khalul. Cum Juvens s-a ho- 
tărât să vă separe. Cum l-ai căutat pe Creator şi l-ai 
convins să-ți împărtășească tainele lui. 

Zacharus scoase un hohot de râs aspru, ca un 
cotcodăcit furios, iar păsările croncăniră și cârâiră 
impreună cu el. 

- Cutez a spune că nu a avut niciodată intenția să-și 
impartă fiica cu tine, ce spui, Bayaz? Fiica Creatoru- 
lui? Tolomei? Ai cumva loc în memorie pentru ea? 

Ochii lui Bayaz aruncară săgeți de gheaţă. 

- Poate că eu sunt de vină, șopti el. Atunci și re- 
zolvarea trebuie să vină tot de la mine... 

- Crezi că lui Euz i s-a năzărit să dea Prima Lege 
doar pentru că n-avea ce face? Crezi că Juvens a dus 

lucrul acesta la Marginea Lumii pentru că nu e peri- 
culos? E... e malefic! 

- Malefic? pufni disprețuitor Bayaz. Cuvânt de spe- 
riat copiii. Cuvânt pe care-l folosesc cei ignoranţi pen- 
tru cei care nu sunt de acord cu ei. Am crezut că ne-am 
dezbărat de asemenea idei cu multe secole în urmă. 

- Dar riscurile... 

- Hotărârea mea este luată, spuse Bayaz cu voce 
neclintită și aspră. De ani întregi mă gândesc la asta. 
Ai spus ce-ai avut de spus, Zacharus, dar nu-mi dai 
de ales. Încearcă să mă oprești, dacă simţi că trebuie. 
Sau dă-te la o pane. 

- Înseamnă că nu s-a schimbat nimic. 

Bătrânul se intoarse spre Ferro. Chipul zbârcir îi 
tresărea, iar păsările își intoarseră ochii rotunzi și 
negri după ai lui. 

- Tu ce spui, sânge de diavol? Ştii cumva ce te va 
pune să atingi? Ințelegi cumva ce te va pune să duci? 
Ai cea mai vagă idee de pericolele care te pândesc? 

O pasăre mai micuță își luă zborul de pe umărul 
lui și începu să freamăte în jurul capului lui Ferro. 

- Ai face bine s-o iei la goană încotro vezi cu ochii 
şi să nu te oprești! Voi toţi ar trebui să fugiți de aici! 

Buzele lui Ferro se strâmbară într-un rictus dis- 
preţuitor. Plesni pasărea de deasupra ei şi aceasta se 
prăbuși la pământ unde începu să ţopăie şi să piuie 
printre cadavre. Suratele ei chirăiră și șuierară şi îşi 
cloncăniră furia, dar nu le băgă în seamă. 

- Nu ştii nimic despre mine, prost bătrân cu barbă 
murdară. Nu te preface că m-ai înțelege sau că ai ști 

ce am în minte sau ce mi s-a promis. De ce te-aș crede 
pe tine și nu pe celălalt mincinos bătrân? Ia-ţi păsările 
de aici și vezi-ţi de treburile tale și nu ai să păţeşti 
nimic. Restul nu sunt decât vorbe în vânt. 

Zacharus și păsările lui o priviră chiorâș. Bătrânul 
se încruntă, deschise gura să mai spună ceva, dar se 
răzgândi și o inchise când Ferro se aruncă în şa și 
își îindemnă calul la galop spre vest. În spatele ei se 
auzea zgomotul surd făcut de copitele celorlalți cai, 
se auzea plesnetul dârlogilor lui Quai, apoi vocea 
lui Bayaz. 

- a aminte la păsările văzduhului, la peştii apelor, 
la fiarele pământului. Curând vei afla că a fost omo- 
rât Khalul şi că de Devoratori s-a ales praful și pul- 
berea, că toate greşelile trecutului au fost ingropate, 
aşa cum s-ar fi cuvenit să se întâmple de multă vreme. 

- Sper să ai dreptate, dar mă tem că veștile pe care 
le voi afla vor fi mai rele. 

Ferro se uită în urmă și îi văzu pe cei doi schim- 
bând o ultimă privire înghețată. 

- Greșelile trecutului nu pot fi ingropate prea 
ușor. Sincer sper să dai greș. 

- Priveşte în jur, prietene, surâse Întâiul dintre 
Magi cocoţându-se pe cal. Niciuna dintre speranțele 
tale nu a devenit vreodată realitate. 

Și, astfel, grupul se îndepărtă de cadavre în tăcere, 
pe lângă coloana de o sută cincizeci de kilometri, in- 
trând în ţinutul mort. Spre ruinele trecutului. Spre 
Aulcus. 

Sub un cer tot mai intunecat. 


O CHESTIUNE DE TIMP 


Arhilectorului Sult 
Șef al Inchiziției Maiestăţii Sale 


Eminenţă, 


Au trecut deja șase săptămâni de când ne împo- 
trivim gurkienilor. În fiecare dimineață, aceştia ne 
sfidează focul ucigător și reușesc să arunce pământ și 
bolovani în santul nostru, în fiecare noapte, coborâm 
oameni pe ziduri ca să îl curețe. În pofida tuturor efor- 
turilor noastre, au izbândit totuși să umple canalul 
în două locuri. De atunci, în fiecare zi, grupuri de 
asalt ies din liniile armatei gurkiene și își instalează 
scările pe zidurile noastre, iar unii chiar se urcă pe 
ele, dar sunt respinși cu violenţă de soldaţii noștri. 

În tot acest timp, catapultele îşi continuă bombar- 
damentul, iar câteva porțiuni din zidurile noastre au 
fost semnificativ slăbite. Le-am sprijinit cum am putut, 
dar s-ar putea să nu treacă multă vreme până când vor 

găsi o breșă accesibilă. Am ridicat baricade înlăuntrul 
cetății pentru a ne putea împotrivi lor, în eventuali- 
tatea în care vor reuși să pătrundă în Orasul Inferior. 
Fortificațiile noastre sunt testate la limită, dar nimeni 
nu se gândește la capitulare. Vom continua lupta. 

Ca întotdeauna, Eminenţă, slujesc şi mă supun. 


Sand dan Glokta 
Superior de Dagoska 


Glokta își ținu răsuflarea, lingându-și gingiile 
goale, când privi prin lunetă la norii de colb care se 
așezau pe acoperișurile din mahalale. Se stinseră ul- 
timele bubuituri și pocnete și, în acea clipă, Dagoska 
fu cuprinsă de o tăcere stranie. Lumea întreagă și-a 
ținut respirația. 

Atunci un urlet îndepărtat ajunse pe balconul lui, 
ricoșând în înalturi din zidurile Citadelei. Urlet pe care 
și-l amintea mult prea bine de pe câmpurile de luptă 
vechi și noi. Dar fără a fi însoţit de vreo amintire feri- 
cită. Strigătul de luptă al gurkienilor. Inamicul atacă. 
Ştia că acum se năpusteau peste terenul deschis din faţa 
zidurilor, așa cum făcuseră de nenumărate ori în ul- 
timele săptămâni. Doar că acum au pe unde să intre. 

Urmări cum siluetele minuscule ale soldaților se 
cățărau pe zidurile și turlele colbuite de-o parte și de 
cealaltă a breșei. Își cobori luneta ca să poată cuprinde 
baricadele așezate într-un semicerc uriaș şi cele trei 
rânduri de soldați ghemuiţi în spatele lor în așteptarea 
gurkienilor. Se încruntă și își mișcă în cizmă laba 


fără îndurare 91 


amorţită a piciorului stâng. Apărare aparent slăbuţă. 
Dar este tot ce avem. 

Acum soldaţii gurkieni începură să se reverse prin 
gaura mare din zid aidoma unor furnici negre care ies 
dintr-un mușuroi; din norii groși de praf maroniu 
ieșeau puzderie de oameni care se înghesuiau unul în 
altul, de arme sclipitoare, de steaguri care fluturau 
în vânt. Coborau peste troienele de ruine și intrau de-a 
dreptul într-o grindină furioasă de săgeți. Primii care 
au trecut prin deschizătură. Poziţie deloc de invidiat. 
Primele rânduri fură secerate instantaneu, siluetele mi- 
cuţe ale celor loviți se prăbușeau la pământ și se ros- 
togoleau pe colina de moloz din spatele zidurilor. Mulți 
muriră, dar și mai mulți veneau din urmă, călcând în 
picioare trupurile camarazilor lor căzuţi, înaintând 
greoi peste mormanele de bolovani și lemne, intrând 
în cetate. 

Acum văzduhul se umplu de un alt strigăt, iar 
Glokta îi văzu pe ceilalți atacând din spatele baricade- 
lor. Soldați ai Uniunii, mercenari, dagoskani, toți se 
repeziră la breșa pe unde pătrundeau gurkienii. De la 
această distanţă i se părea că toți se deplasează cu o înce- 
tineală caraghioasă. Un șuvoi de ulei și unul de apă care 
curg unul spre celălalt. Se întâlniră și deveni imposibil 
să-i mai deosebești pe unii de ceilalți. Totul devenise 
o masă curgătoare, semănată de luciul metalului, um- 
flându-se și vălurind ca marea, ici și colo sub culorile 
câte unui steag mototolit. 

Strigătele și urletele intârziară deasupra orașului, 
vibrând, mișcându-se în adierea vântului. Vuiet al 

durerii şi al furiei, larma luptei, zăngănitul armelor. 
Uneori părea o furtună indepărtată, de nepătruns. 
Alteori, un singur țipăt sau un singur cuvânt reușea 
să ajungă până la urechile lui Glokta cu claritate ului- 
toare. Toate aceste zgomote îi aminteau de mulțimile 
de spectatori de la Competiţie. Numai că săbiile de 
acum nu sunt boante. Și ambele tabere se luptă cât se poate 
de serios. Mă întreb câţi or fi murit de azi dimineaţă? 
Se intoarse spre generalul Vissbruck care asuda alături 
în uniforma lui imaculată. 

- Ai luptat vreodată într-o asemenea busculadă, 
generale? Într-o asemenea bătălie corp la corp? 

Vissbruck îi răspunse fără să-și lase jos luneta de 
la ochi. 

- Nu. 

- Nici nu ţi-aș recomanda. Mie mi s-a întâmplat 
o singură dată și nu-mi doresc absolut deloc să repet 
experienţa. 

Strânse mai tare mânerul toiagului în palma trans- 
pirată. Nu că așa ceva chiar ar mai fi posibil acum. 

- De obicei luptam călare. Atacam corpuri mici 
de infanterie, le dezmembram şi le hăituiam. Mă de- 
dasem nobile: îndeletniciri de a tăia în bucăți oameni 
in fugă și am căpătat nenumărate laude pentru asta. 
Din păcate, aveam să aflu curând că lupta pe jos este 
cu totul altceva. Înghesuiala este atât de mare, încât 
abia dacă poți să respiri, darămite să faci acte de eroism. 
Eroi sunt cei care au norocul să iasă vii dintr-o ase- 
menea încleştare, râse el sumbru. Mi-aduc aminte că 
fusesem împins din toate părțile până mă lipisem de 

un ofiţer gurkian. Eram atât de aproape unul de celă- 
lalt că ai fi zis că suntem amanți, nu duşmani, și ni- 
ciunul din noi nu era în stare să facă vreo mișcare, 
să-l lovească în vreun fel pe celălalt, ci doar mârâiam 
ca fiarele unul la altul. Și de pretutindeni din jurul 
tău te înțeapă vârfurile lăncilor. Oamenii ajung să fie 
impinși în tăișurile armelor camarazilor lor, ajung să 
fie zdrobiţi sub tălpile camarazilor lor. Mult ma: mulți 
mor accidental decât premeditat. 

Întreaga poveste nu e nimic altceva decât un ghinion 
Imens. 

- Urâtă afacere, murmură Vissbruck, dar trebuie 
făcută. 

- Într-adevăr. Într-adevăr. 

Acum Glokta zări un stindard gurkian, zdrențuit 
și pătat, fluturând deasupra gloatei în clocote. De pe 
ziduri se aruncau bolovani peste invadatori. Soldaţii 
se înghesuiau unii în alții, neputincioşi, neavând unde 
să se ascundă, umăr lângă umăr, incapabili să se miște. 
Peste capetele lor fu răsturnat un cazan uriaș cu apă 
fiartă. Deja de când intraseră prin breșa din zid, gur- 
kienii își pierduseră aspectul rigid și ordonat, iar acum 
această masă amorfă incepu să șovăie. Apărătorii Da- 
goskăi îi înconjurară din toate părțile, necruţători, 
împingându-i cu sulițele și scuturile, lovind în dreapta 
Și în stânga cu sabia și toporișca, călcându-i în picioare 
pe cei căzuţi. 

- Îi respingem! se auzi exclamaţia lui Vissbruck. 

- Da, șopti Glokta uitându-se prin ochean la bătălia 
aceea disperată. Aşa se pare. 

Iar bucuria mea nu are limite. 

Asaltul gurkienilor fusese dejucat, iar ei cădeau 
la pământ unul după altul pe când se impleticeau 
incercând să urce cu spatele dealul de moloz și să iasă 
din cetate pe teren neutru. Săgeţile arcașilor de pe 
ziduri răspândeau panica și moartea în rândurile lor. 
Sunetul îndepărtat al uralelor de bucurie ajunse până 
la zidurile Citadelei. 

Alt asalt respins. Zeci de gurkieni uciși, însă întot- 
deauna apar încă și mai mulți. Dacă străpung baricadele 
și intră în Orașul Inferior, suntem terminaţi. Ne pot ataca 
cât de des au chef. E suficient să pierdem o singură dată 
și jocul se încheie. 

- Se pare că ziua este a noastră. Cea de azi, cel puțin. 

Glokta șchiopătă spre colțul balconului și privi 
cu luneta spre golf și spre Marea Sudului de din- 
colo de el. Acolo nu se întâmpla nimic. Apele calme 
străluceau blând până departe, la linia orizontului. 

- Și nici urmă de corăbiile gurkiene. 

Vissbruck își drese glasul. 

- Cu cel mai profund respect... 

Adică Jără strop de respect, înţeleg. 

- Gurkieniui nu au fost niciodată navigatori pri- 
cepuți. Există vreun motiv pentru care ar trebui să 
presupunem că acum au corăbii? 

Niciunul în afară de vorbele unui vrăjitor negru si 
bătrân care a apărut în camera mea în toiul nopții 
și care m-a sfătuit să mă uit după corâbiile alea. 

- Doar pentru că nu suntem în stare să observăm 
un lucru, nu înseamnă că lucrul acela nu există. 

Împăratul gurkian ne ţine deja pe jar. Poate că-și me- 
najează flota, așteptând un moment mai bun de atac, 
refuzând să-și dezvăluie întreaga forță până nu este 
absolut necesar. 

- Dar cu corăbii ar putea institui o blocadă, ne-ar 
putea înfometa, ne-ar putea ocoli fortificațiile! Nu 
ar fi trebuit să irosească vieţile atâtor soldați... 

- Împăratul din Gurkhul are soldaţi din belșug. 
Și uite ce deschizătură mare au făcut în ziduri. 

Glokta cercetă cu privirea zidurile până dădu de 
celălalt punct slab. Se observau crăpăturile din par- 
tea interioară a zidului, proptit în locul acela cu grinzi 
grele. Însă tot se încovoia înspre înăuntru. Mai mult 
cu fiecare zi care trecea. 

- Și curând vor avea şi o a doua breșă. Ne-au astu- 
pat șanțul în patru locuri. Iar în tot acest timp, noi ne 
impuţinăm și ne scade moralul. Nu au nevoie de corăbii. 

- Dar şi noi avem corăbiile noastre. 

Glokta fu surprins să-l descopere pe general doar 
la o jumătate de pas în spatele lui, adresându-i-se pe 
un ton mieros, dar insistent și privindu-l în ochi cu 
toată sinceritatea de care era capabil. Ca unul care face 
planuri de nuntă. Sau trădare. Oare despre care din cele 
două să fie vorba? 

- Încă mai avem timp, se precipită Vissbruck cu 
glas șoptit şi cu ochii-i alergând prudenţi până la ușă 
și înapoi. Noi deținem controlul asupra golfului. Şi 
câtă vreme mai avem Oraşul Inferior, controlăm și che- 
iurile. Îi putem scoate de aici pe cetățenii Uniunii. 
Măcar pe civili. În Citadelă au mai rămas soțiile și 

copiii unor ofițeri, şi mai sunt şi niște negustori și 
niște meșteșugari răzlețiţi prin Orașul Superior care 
nu au vrut să plece când au plecat ceilalți. Am putea 
s-o facem foarte grabnic. 

Glokta se incruntă. Poate că are dreptate, însă or- 
dinele Arhilectorului au fost altele. Civilii trebuie să 
se descurce pe cont propriu dacă vor să plece de aici. lar 
trupele Uniunii nu pleacă nicăieri. Decât la propriile 
ruguri funerare, fireşte. Însă Vissbruck îi luă tăcerea 
drept un semn de incurajare. 

- Dacă îmi ordoni, am putea s-o facem chiar în 
seara aceasta, și vom fi cu toţi duși de aici înainte ca... 

- Şi ce se va întâmpla cu noi, generale, când vom 
cobori din corăbii pe pământul Uniunii? Vom avea 
parte de o reuniune înduioșătoare cu mai-marii noștri 
din Agriont? Unii dintre noi vor vărsa lacrimi des- 
tul de curând, nu am nicio îndoială în privinţa asta. 
Sau zici că ar fi mai bine să luăm corăbiile și să por- 
nim spre mult prea îndepărtatul Suljuk, unde vom 
duce vieți lungi și indestulate? spuse Glokta clătinând 
încetișor din cap. E o iluzie încântătoare, dar atâta 
tot. Ordinele noastre sunt să apărăm cetatea. Nici vorbă 
să capitulăm. Nici vorbă să ne retragem. Nici vorbă să 
luăm corăbiile și să plecăm acasă. 

- Nu plecăm acasă, repetă posomorât Vissbruck. 
În tot acest timp gurkienii se apropie tot mai mult cu 
fiecare zi care trece, pierderile noastre cresc și până și 
cel mai de joasă speţă calic din cetate își dă seama că 
nu mai putem apăra multă vreme zidurile. Oamenii 
mei sunt în pragul revoltei, iar pe mercenari nu ne 

putem bizui. Ce vrei să le mai spun? Că în ordinele 
Consiliului Inchis nu se spune nimic despre retragere? 

- Spune-le că aşteptăm să ne vină Întăriri din zi 
in zi. 

- Le spun asta de săptămâni întregi! 

- Atunci n-ar trebui să mai conteze câteva zile 
in plus. 

Vissbruck bătu des din pleoape. 

- Şi-mi este permis să întreb când anume vor sosi 
întăririle? 

- În..., spuse Glokta rar, îngustându-și ochii, ... 
orice moment. Până atunci, ne apărăm. 

- Dar de ce? întrebă Vissbruck cu voce pițigăiată 
ca de fetişcană. Pentru ce? E imposibil! Toate pier- 
derile astea inutile! De ce, fir-ar să fie? 

De ce? Mereu de ce. M-am săturat să tot întreb. 

- Dacă tu crezi că am habar ce e în mintea Arhi- 
lectorului, înseamnă că eşti un idiot mai mare decât 
mi-am închipuit, răspunse Glokta dus pe gânduri și su- 
gându-și gingiile. Dar ai dreptate într-o privinţă. Tre- 
buie să ne pregătim să ne retragem în Orașul Superior. 

- Dar... dacă abandonăm Oraşul Inferior, aban- 
donăm și docurile! Și atunci nu vom mai putea primi 
provizii! Şi nici întăriri, presupunând că vor veni! Ce 
s-a ales de discursul tău inălțător, Superiorule? Când 
mi-ai spus că zidurile Orașului Superior sunt prea lungi 
și prea slabe? Că dacă vor cădea zidurile fortificate ale 
cetății, orașul va fi sortit pieirii? Că trebuie să-i învin- 
gem acolo, sau n-o să-i invingem deloc? Așa mi-ai spus! 
Și dacă pierdem docurile... nu vom mai putea fugi! 

Dragul meu general, durduliul meu, cârnăciorul 
meu, nu întelegi? Fuga nu a fost niciodată o opțiune. 

Glokta rânji larg, arătându-i lui Vissbruck găurile 
din gură. 

- Dacă un plan eșuează, trebuie să încercăm un 
altul. Aşa cum ai precizat cu multă acuratețe, situația 
este disperată. Crede-mă, și mie mi-ar conveni ca Împă- 
ratul să renunţe, pur și simplu, și să plece acasă, dar 
nu prea cred că ne putem baza pe asta, ce zici? Tri- 
mite vorbă lui Cosca și lui Kahdia că toți civilii tre- 
buie scoşi la noapte din Orașul Inferior. S-ar putea să 
fim nevoiţi să ne retragem în orice clipă. 

Măcar nu va mai trebui să mă chinuiesc să ajung 
la linia frontului. 

- Dar nu încap atâţia în Orașul Superior! O să stea 
pe străzi! 

Mai bine pe străzi decât în mormânt. 

- O să doarmă în pieţe și pe holurile clădirilor! 

Mai bine decât să doarmă în pământ. 

- Sunt mii de oameni acolo! 

- Atunci, cu cât veți incepe mai repede, cu atât 
va fi mai bine. 


Glokta fu nevoit să se indoaie din șale ca să poată 
trece prin cadrul ușii. Căldura din încăpere era aproape 
insuportabilă, iar duhoarea de transpiraţie și carne arsă 
Îi irită gâtul. 

Cu dosul mâinii tremurătoare își şterse ochii care 
deja începuseră să-i curgă și încercă să deslușească ceva 
prin beznă. Cei trei practicieni se materializară din 

întuneric. Dispuşi în cerc, cu fețele mascate luminate 
de lucirea furioasă a mangalului incandescent, numai 
vână dură şi umbră dură. Diavoli din iad. 

Cămașa lui Vitari era leoarcă și i se lipise de umeri, 
iar riduri de furie îi increţeau chipul. Severard era gol 
până la brâu, gâfâielile îi erau înăbușite de mască, iar 
transpiraţia îi picura din părul lins. Frost era atât de 
ud, de parcă tocmai ce ar fi venit din ploaie, stropii 
graşi de sudoare îi curgeau pe pielea albă, își ținea ma- 
xilarele încleștate și proeminente. Singura persoană 
din încăpere care nu părea a simţi disconfortul era 
Shickel. Când Vitari îi infipse drugul incandescent în 
piept, pe chip i se întipări un zâmbet extaziat. De parcă 
ar fi cel mai fericit moment din viaţa ei. 

Urmărind scena, Glokta se simţi cuprins de emoție 
căci își aminti că Și el trecuse prin așa ceva. Îşi aminti 
cum se rugase, implorase, plânsese în hohote cerând 
îndurare. Îşi aminti senzația metalului pe piele. Atât 
de îngrozitor de fierbinte, încât părea aproape rece. Își 
aminti urletele sale lipsite de logică. Mirosul greu al 
propriei cărni arse. Același miros pe care îl simţea și 
acum. Mai întâi trebuie să pătimești tu însuți, apoi să pri- 
cinuieşti altora aceeași suferință, apoi să poruncești altora 
să tortureze. Așa funcţionează lucrurile în viaţă. Ridică 
din umerii care îl dureau tare și intră șchiopătând 
in cameră. 

- Ceva progrese? croncăni el. 

Severard își indreptă spatele cu un geamăt și își 
şterse transpiraţia care îi șiroia pe frunte. 

- Nu știu cum se simte ea, dar eu mai am puţin 
şi dau în primire. 

- Nu ajungem nicăieri așa! exclamă Vitari, arun- 
când drugul de fier în coșul cu tăciuni aprinși şi stâr- 
nind o explozie de scântei. Am încercat cu sabia, am 
incercat cu ciocanul, am încercat cu apa, am încer- 
cat cu focul. Nu vrea să scoată niciun cuvânt. Căţeaua 
asta nenorocită e din piatră. 

- E mai moale decât piatra, șuieră Severard, dar 
nu seamănă cu noi. 

Luă un cuţit de pe masă care aruncă sclipiri por- 
tocalii în întuneric, se aplecă și crestă adânc antebraţul 
subțire al lui Shickel. Fata nu tresări. Prin rana des- 
chisă, roșul cărnii lucea furios. Severard își vâri de- 
getul în tăietură și îl răsuci. Shickel nu lăsă să se vadă 
că ar fi simţit vreo durere. Își scoase degetul și îl frecă 
de vârful degetului mare. 

- Carnea ei nu e nici măcar umedă. E ca și cum 
aş tăia un cadavru vechi de o săptămână. 

Glokta simţi cum începe să-i tremure piciorul, se 
strâmbă de durere și se lăsă pe unicul scaun din încăpere. 

- Evident, nu-i în regulă. 

- Pu-tin t-put, mârâi Frost. 

- Dar nu se mai vindecă la fel de repede ca înainte. 

Niciuna din rănile de pe trupul fetei nu se închi- 
sese. Toate sunt căscate, moarte și uscate ca bălcile de 
carne din măcelării. Şi nici arsurile nu trecuseră. Are 
dungi negre pe piele ca fripturile făcute la grătar. 

- Stă acolo şi se holbează la noi, dar nu scoate 
niciun cuvânt, mai spuse Severard. 

Glolkta se încruntă. Oare asta am avut în cap când 
am intrat în Inchiziţie? Să-mi fac din torturarea fete- 
lor un mod de viaţă? Îşi şterse lacrimile din ochii care 
il usturau. Nu e mai puțin adevărat, î însă, că e mult mai 
mult și mult mai puţin decât o fată. Își aduse aminte 
cum încercase să-l apuce cu ghearele și cum cei trei 
practicieni se forțaseră să o tragă inapoi. Mult mai mult 
și mult mai putin decât o fiinţă umană. Dar nu trebuie 
să facem aceleași greșeli pe care le-am făcut cu Întâiul 
dintre Magi. 

- Trebuie să avem mintea deschisă, murmură el. 

— Ştii ce ţi-ar răspunde tatăl meu la asta? 

Vocea dogită şi sfărâmicioasă ca a unui bătrân era 
nepotrivită cu chipul acela tânăr și neted. 

Glokta simţi cum începe să i se zbată ochiul stâng, 
iar stropii de transpiraţie i se preling pe sub haine. 

- Tatăl tău? 

Shickel îi surâse și ochii îi scânteiară în întuneric. 
ȘI parcă și rănile zâmbeau impreună cu ea. 

- Tatăl meu. Profetul. Marele Khalul. Ar spune 
că o minte deschisă este aidoma unei răni deschise. 
Vulnerabilă la otravă. Expusă la infecţii. Dureroasă 
pentru cel care o are. 

- Acum vrei să vorbeşti? 

- Acum am ales eu să vorbesc. 

- De ce? 

- De ce nu? Acum știi că este alegerea mea şi nu 
a ta. Întreabă-mă ce vrei să ştii, ologule. Trebuie să 
inveţi să profiți de toate ocaziile care ţi se oferă. Dum- 
nezeu ştie ce ai putea face cu ele. Cel rătăcit în deșert... 

- Știu restul, o întrerupse Glokta. 

Atât de multe întrebări, dar cum să întreb una ca asta? 

- Eşti o Devoratoare? 

- Nu ne place să ne numim altfel, dar da, sunt, 
își plecă ea ușor capul, nedezlipindu-și ochii de cei ai 
lui Glokta. Prima dată preoții m-au obligat s-o mănânc 
pe mama. Atunci când m-au găsit. Ori o mâncam, ori 
muream, iar dorinţa de a trăi era extrem de mare în 
vremea aceea. Apoi am plâns, însă asta s-a întâmplat 
demult, iar acum nu mai am nicio lacrimă în mine. 
Fireşte că mi-e silă de mine însămi. Uneori simt ne- 
voia să ucid, alteori îmi doresc să mor. Merit să mor. 
Nu am nicio îndoială în privința asta. E singura mea 
certitudine. 

Ar fi trebuit să am mai multă minte și să nu mă aştept 
la răspunsuri directe. Aproape că mi-e dor de Pânzari. 
Măcar le puteam înţelege crimele. Mă rog, orice răspuns 
e mai bun decât niciunul. 

- De ce mănânci carne de om? 

- Pentru că pasărea mănâncă viermele. Pentru că 
păianjenul mănâncă musca. Deoarece Khalul vrea 
asta, iar noi suntem copiii Profetului. Juvens a fost 
trădat, iar Khalul a jurat să se răzbune, însă a trebuit 
să-i infrunte singur pe mulți. Așa că a făcut marele 
sacrificiu și a încălcat a Doua Lege, iar cei drepți 1 s-au 
alăturat, tot mai mulți cu fiecare an. Unii i s-au ală- 
turat de bunăvoie. Alții nu. Dar niciunul nu s-a dezis 
de el. Acum frații mei sunt nenumărați și fiecare din- 
tre noi avem câte un sacrificiu de făcut. 

Glokta arătă spre tăciunii încinși. 

- Nu simţi durerea? 

- Durere nu, dar căință din plin. 

- Ciudat. La mine e exact pe dos. 

- Dacă așa stau lucrurile, cred că faci parte din cei 
NOrocoșI. 

Superiorul pufni: 

- Uşor de zis atunci când poți să urinezi fără să-ți 
vină să zbieri. 

- Acum nici nu-mi mai aduc aminte cum e dure- 
rea. Totul a fost cu mult timp în urmă. Darurile sunt 
diferite pentru fiecare dintre noi. Putere și viteză şi 
rezistență dincolo de limitele omeneşti. Unii dintre 
noi pot lua alte înfățișări, sau pot înșela ochiul, sau 
pot chiar să folosească Arta, așa cum Juvens și-a învăţat 
ucenicii să o facă. Darurile sunt diferite, dar blestemul 
este acelaşi. 

Se uită lung la Glokta cu capul plecat pe umăr. 

Ia să ghicim. 

- Nu poţi să te opreşti din mâncat. 

- Niciodată. Din motivul acesta apetitul gurkieni- 
lor pentru sclavi nu are sfârșit. Nu ai cum să te împotri- 
veşti Profetului. Știu bine asta. Marele Părinte Khalul, 
spuse și își rostogoli cu venerație ochii spre tavan. Ar- 
hiereu al Templului din Sarkant. Cel mai sfânt dintre 
toți cei ale căror tălpi au atins vreodată pământul. Cel 
mai umil dintre cei mândri, cel care indreaptă ne- 
dreptățile, cel care rostește adevărurile. Cel care strălu- 
ceşte cu lumina stelelor. Cel care vorbeşte cu vocea lui 
Dumnezeu. Cel care... 

— ...se cacă aur, bineînţeles. Și tu crezi toate tâm- 
peniile astea? 

- Ce contează ce cred eu? Nu eu fac alegerile. Când 
stăpânul tău îţi dă o sarcină, trebuie să o indeplinești 
cât mai bine. Chiar dacă sarcina este una sinistră. 

Măcar atâta lucru înţeleg și eu. 

- Unora dintre noi ne vin bine doar sarcinile 
sinistre. Odată ce ţi-ai ales stăpânul... 

Hohotele uscate de râs ale lui Shickel umplură 
incăperea. 

- Foarte puţini sunt aceia care pot alege. Facem 
doar ceea ce ni se spune. Stăm în picioare sau cădem 
lângă cei care s-au născut lângă noi, care arată ca noi, 
care vorbesc aceeași limbă. Și în tot timpul acesta știm 
la fel de multe despre motivele pentru care facem ceea 
ce facem cât știe țărâna în care ne întoarcem. 

Capul îi căzu pe o parte, iar rana din umăr se des- 
chise ca o gură lacomă. 

- Crezi că mie Îmi place ce am devenit? Crezi că 
nu visez să fiu la fel ca toţi ceilalți? Dar odată venită 
schimbarea, nu mai există cale de intoarcere. Nicio- 
dată. Înţelegi ce-ţi spun? 

O, da. Puţini sunt cei care înțeleg mai bine. 

- De ce ai fost trimisă aici? 

- Faptele celor drepţi nu sfârșesc niciodată. Am 
venit să mă asigur că Dagoska se va intoarce în turmă, 
unde îi este locul. Să mă asigur că oamenii ei se închină 
lui Dumnezeu aşa cum i-a învăţat Profetul. Să mă 
asigur că fraţii și surorile mele au ce mânca. 

- Se pare că ai dat greş. 

— Alții vor veni după mine. Nu ai cum să te împo- 
triveşti Profetului. Soarta iţi este pecetluită. 

Măcar atâta lucru ştiu şi eu. Să încercăm o altă 
abordare. 

- Ce ştii... despre Bayaz? 

- Ah, Bayaz. A fost fratele Profetului. El este in- 
ceputul acestei poveşti, și tot el îi va fi sfârșit, iși cobori 
ea vocea până aproape de şoapră. Este un mincinos și 
un trădător. Şi-a ucis stăpânul. L-a omorât pe Juvens. 

Glokta se incruntă. 

- Nu asta-i povestea pe care am auzit-o eu. 

- Biet om distrus, fiecare dintre noi avem adevărul 
nostru. Nu ai aflat încă? 

Îşi încreți buzele și continuă: 

- Nu înţelegi nimic despre războiul în care lupţi, 
nimic despre armele pe care le foloseşti, despre vic- 
timele făcute, despre victorii și despre înfrângerile de 
fiecare zi. Nici nu bănuieşti care sunt taberele, sau 
cauzele, sau motivele. Luptele se dau pretutindeni. 
Mi-e milă de tine. Nu ești nimic altceva decât un câine 
care încearcă să priceapă argumentele celor învățați, 
insă nu aude decât lătrături în jur. Cei drepți sunt 
aproape. Khalul va curăța pământul de minciuni și va 
construi o nouă ordine. Juvens va fi răzbunat. Așa este 
prevestit. Așa este sorocit. Așa este făgăduit. 

- Mă îndoiesc că ai să apuci momentul acela. 

Fata îi zâmbi larg. 

- Nici tu nu-l vei apuca. Tatăl meu ar fi preferat să 
cucerească oraşul acesta fără luptă, dar dacă trebuie 
să se lupte pentru el, atunci se va lupta, fără milă și 


106 JOE ABERCROMBIE 


mânat de furia lui. Acesta este primul pas pe calea pe 
care a ales-o. Pe calea pe care a ales-o pentru noi toți. 

- Care este următorul pas? 

- Chiar crezi că stăpânii mei îmi împărtășesc pla- 
nurile lor? Ai tăi așa fac? Nu sunt decât un vierme. 
Nu sunt nimic. Şi totuşi sunt mai mult decât eşti sau 
vei fi tu vreodată. 

- Ce urmează? şuieră Glokta, dar nu obţinu decât 
o tăcere adâncă. 

- Răspunde-i, șuieră şi Vitari. 

Frost scoase un fier inroșit dintre tăciunii aprinși 
și vâri vârful incandescent în umărul gol al lui Shic- 
kel. Un fum urât mirositor sâsâi din rană, pielea sfâ- 
râi, însă fata nu mai spuse niciun alt cuvânt. Doar 
privea cu ochi leneși și fără strop de emoție cum îi arde 
carnea. Nu ma: sunt răspunsuri aici. Doar și mai multe 
întrebări. Întotdeauna mai multe întrebări. 

- Mi-a ajuns, mârâi Glokta apucându-și toiagul și 
ridicându-se cu greu în picioare, bâțâindu-se inutil ca 
să-și dezlipească hainele de spinarea asudată. 

Vitari i-o arătă pe Shickel, ai cărei ochi lucioși încă 
il mai fixau pe Glokta de sub pleoapele pe jumătate 
inchise, al cărei surâs vag încă îi mai stăruia pe buze. 

- Ce facem cu chestia asta? 

Chestia asta este un agent de sacrificiu trimis de stăpân 
și împotriva voinţei sale într-un loc foarte îndepărtat ca 
să se lupte, ca să ucidă, din motive pe care nu le înțelege. 
Sună cunoscut? Glokta se strâmbă întorcându-și spatele 
indurerat la cei din încăperea rău mirositoare. 

- Daţi-i foc. 

Glokta stătea pe balcon în inserarea clară și se uita 
supărat spre Orașul Inferior. 

Bătea tare vântul aici sus, pe stâncă, vânt rece venit 
de pe mare, care-i biciuia fața lui Glokta, îi biciuia de- 
getele de pe balustrada uscată, îi bătea poalele mantiei 
de picioare. Asta-i toată iarna de care o să avem parte 
în creuzetul ăsta afurisit. Flăcările torțelor de lângă ușă 
se zbăteau și pâlpâiau în cușule lor din fier, lumini in- 
stabile în bezna care-și regrupa forțele. Mai departe erau 
mai multe lumini. Mult mai multe. Lumini ale lămpi- 
lor de pe corăbiile Uniunii ancorate în port își fulgerau 
și își spărgeau reflexiile în apa golfului. Lumini lică- 
reau în ferestrele palatelor întunecate de sub Citadelă, 
în vârfurile clopotniţelor semeţe ale Marelui Templu. 
Mai jos, în mahalale, ardeau mii de torţe. Râuri for- 
mate din puncte mici de lumină se revărsau afară din 
case pe drumuri, spre porțile Orașului Superior. Refu- 
giații care-și părăsesc casele amărâte. Îndreptându-se spre 
un adăpost amărât. Mă întreb oare câtă vreme vom mai 
putea să le asigurăm protecția după ce vor cădea zidurile 
cetății? Dar cunoștea deja răspunsul. Foarte puţin. 

- Superiorule! 

- Ce să vezi, maestrul Cosca! Mă bucur că ai găsit 
timp să treci pe la mine. 

- Nimic nu-mi place mai mult decât o plimbare 
in aerul serii după o încăierare. 

Mercenarul se apropie țanţoş de Glokta. Chiar și 
in penumbra serii schimbarea lui era evidentă. Pasul 
îi era mai elastic, ochii îi scânteiau, își pieptănase cu 
grijă părul și își pomădase mustaţa. Dintr-odată pare 

cu vreo câţiva centimetri mai înalt şi cu vreo zece ani 
mai tânăr. Se duse lângă balustradă, închise ochii și 
inspiră adânc. 

- Arăţi uimitor de bine pentru un om care toc- 
mai ce a ieşit dintr-o bătălie. 

Styrianul îi rânji larg. 

- N-am prea fost în mijlocul bătăliei, ci, mai de- 
grabă, în spatele ei. Întotdeauna am fost de părere 
că prima linie a frontului nu e un loc potrivit pen- 
tru luptă. Din cauza larmei nu-mi poate auzi nimeni 
comenzile. În plus, sunt și foarte mari şansele de a 
fi ucis acolo. 

- Fără îndoială. Cum ne-a mers? 

- Gurkienii sunt tot afară, așa că zic că ne-a mers 
destul de binişor. Mă cam îndoiesc că morţii ar fi de 
acord cu mine, dar cui îi pasă de părerea lor? glumi 
el, scărpinându-și vesel gâtul. Azi ne-a mers bine. Dar 
cine poate spune cum ne va merge mâine sau poi- 
mâine? Tot nicio șansă să primim întăriri? 

Glokta clătină din cap, iar styrianul scoase un 
oftat prelung. 

- Desigur că mie mi-e totuna, dar poate că ar fi 
bine să ai în vedere o retragere câtă vreme mai stăpâ- 
nim golful. 

Toţi ar dori să se retragă. Chiar și eu. Glokta pulni: 

- Membrii Consiliului Inchis mă ţin din scurt şi 
ei spun nu. Onoarea Regelui nu ne îngăduie să ne re- 
tragem, mi s-a comunicat. Se pare că onoarea lui este 
mai de preț decât viețile noastre. 

Cosca ridică din sprâncene: 

- Onoare, zici? Ce naiba e asta? Fiecare are pro- 
pria idee despre asta. Nu poți s-o bei. Nu poți s-o fuți. 
Cu cât ai mai multă, cu atât ți face mai rău, iar dacă 
nu ai deloc, nici nu-i duci dorul, filozofă el clătinând 
din cap. Dar sunt unii care cred că-i cel mai bun lucru 
de pe fața pământului. 

- hî, îl aprobă Glokta lingându-și gingiile goale. 

Onoarea valorează mult mai puţin decât picioarele 
sau dinţii. Am plătit foarte scump pentru lecţia asta. Se 
uită la umbrele zidurilor pe care ardeau focuri. Încă 
se mai deslușeau zgomote de luptă. O săgeată răzleaţă 
cu vârful aprins se înălță în văzduh și căzu printre rui- 
nele mahalalelor. Chiar și acum mai continuă tărăsenia 
asta afurisită. Trase aer adânc în piept. 

- Ce şanse avem să mai rezistăm încă o săptămână? 

- Încă o săptămână? își țuguie Cosca buzele. Şanse 
rezonabile. 

- Două? 

- Două săptămâni? plesni Cosca din limbă. Mai 
puţin bune. 

— Ceea ce inseamnă că o lună ar fi o cauză pierdută. 

- Pierdută este cuvântul. 

- Parcă toată situația asta îţi face plăcere? 

- Mie? Specialitatea mea sunt cauzele pierdute, 
rânji mercenarul la Glokta. În vremurile astea numai 
ele mă mai acceptă. 

Cunosc senzația. 

- Ține zidurile cetății cât de mult poţi, apoi re- 
trage-te. Următoarea linie de apărare vor fi zidurile 
Orașului Superior. 

Zambetul lui Cosca străluci în întuneric. 

- Le țin cât de mult pot, apoi mă retrag! Abia aștept! 

— Şi poate ar fi bine să pregătim niște surprize pen- 
tru oaspeţii noștri gurkieni pe care să le găsească atunci 
când vor fi trecut de ziduri, făcu Glokta un gest nepă- 
sător din mână. Nişte gropi camuflate, niște țepe unse 
cu fecale, chestii din astea. Bănuiesc că ai ceva expe- 
riență în tipul ăsta de război. 

- Am experienţă în toate tipurile de război, spuse 
Cosca și își ciocni călcâiele salutând militărește. Țepe 
Şi căcat! Asta-i onoarea ta. 

Asta este războiul, Singura onoare este victoria. 

- Că a venit vorba despre onoare, poate că ar fi bine 
să-i spui prietenului nostru, generalul Vissbruck, unde 
anume amplasezi toate aceste capcane. Ar fi păcat dacă 
ar pica într-o țeapă din greșeală. 

- Desigur, Superiorule. Mare păcat. 

Glokta încleștă pumnul pe balustrada balconului. 

- Trebuie să-i facem pe gurkieni să plătească 
pentru fiecare palmă de pământ. Trebuie să-i facem 
să plătească pentru piciorul meu distrus. Pentru fiecare 
centimetru din cetate. Pentru dinţii mei lipsă. Pen- 
tru fiecare bojdeucă amărâtă și pentru fiecare baracă 
dărăpănată și pentru fiecare deget de teren colbuit. 
Pentru ochiul meu care curge și pentru spinarea mea 
diformă şi pentru umbra asta scârboasă pe care o nu- 
mesc viață. 

Își linse gingiile goale. 

- Fă-i să plătească. 

- Excelent! Cei mai buni gurkieni sunt cei morți! 

Mercenarul se răsuci pe călcâie şi ieși pe ușă În clin- 
chet de pinteni, lăsându-l pe Glokta singur pe aco- 
perișul plat. 

O săptămână? Da. Două săptămâni? Poate. Mai 
mult? Imposibil. Poate că nu vor veni corâbii să ne 
atace, dar și așa bătrânul vrăjitor Yulwei a avut drep- 
tate. Și Eider a avut dreptate. N-am avut niciodată nicio 
șansă. Cu toate eforturile noastre, cu toate sacrificiile 
noastre. Dagoska va cădea cu siguranță. Acum nu mai 
este decât o chestiune de timp. 

Privi la oraşul intunecat. Era greu să deosebească 
in beznă marea de uscat, luminile de pe corăbii de 
luminile din clădiri, torţele de pe chei de torțele din 
mahalale. Totul nu era decât o harababură de puncte 
luminoase plutitoare, imateriale. Nu exista decât o 
unică certitudine. 

S-a terminat cu noi. Nu în noaptea asta, dar curând. 
Suntem înconjurați, iar plasa se strânge tot mai mult 
în jurul nostru. Este doar o chestiune de timp. 


CICATRICE 


Ferro scotea cusăturile, una câte una - retezând 
cu precizie firele cu vârful scânteietor al cuţitului ei, 
trăgându-le din pielea lui Luthar cu degete negre iuți 
ŞI sigure în mișcări, urmărind operaţiunea cu ochii 
galbeni îngustaţi de concentrare. Logen privea, mi- 
nunându-se de iscusinţa ei. Văzuse adesea asemenea 
lucruri, dar niciodată atât de bine realizate. Luthar nici 
măcar nu mai arăta că l-ar fi durut, deși în ultimul timp 
părea mereu copleșit de durere. 

- Îi mai pui vreun bandaj? 

- Nu. Acum lăsăm rana să respire. 

leşi și ultimul fir, iar Ferro aruncă bucăţelele însân- 
gerate de aţe și se lăsă pe călcâie ca să-și admire opera. 

- E bine, spuse Logen în șoaptă. 

Niciodată nu și-a imaginat că o să iasă nici pe 
jumătate atât de bine. În lumina focului, falca lui Lut- 
har părea ușor strâmbată, ca și cum ar fi avut dinţii 
incălecaţi intr-o parte. La buză avea o crestătură ne- 
regulată care se prelungea într-o cicatrice bifurcată 

până la despicătura din bărbie. De-o parte și de alta 
a ei se puteau observa punctişoare roz acolo unde fu- 
seseră cusăturile, iar carnea din jur era pe alocuri 
intinsă, pe alocuri zbârcită. Din tragedia care fusese 
obrazul lui Luthar în urma atacului nu mai rămăsese 
decât o umflătură nesemnificativă ce se va retrage cu 
totul în curând. 

- L-ai cusut foarte bine. În toată viaţa mea n-am 
văzut O rană mai bine cusută. Unde ai învăţat s-o faci? 

- M-a învăţat un bărbat pe care-l chema Aruf. 

- Și te-a învăţat bine. E un talent neasemuit. Spre 
norocul nostru. 

- Mai întâi a trebuit să mă fut cu el. 

- Aha. 

Răspunsul lui Ferro puse întreaga poveste într-o 
altă lumină. Dar femeia ridică nepăsătoare din umeri. 

- Nu m-a deranjat. Era un om bun, mă rog, des- 
tul de bun, și în învoiala noastră au intrat şi lecții de 
luptă. M-am futut cu mulți oameni mai răi pentru 
mult mai puţin. 

Privi cu atenţie maxilarul lui Luthar și îl apăsă cu 
vârfurile degetelor, încercând carnea din jurul rănii. 

- Pentru mult mai puţin. 

- Așa, bine, murmură Logen, schimbând o privire 
ingrijorată cu Luthar. 

Conversaţia nu o apucase pe făgașul dorit. Poate 
că ar fi trebuit să se aștepte la așa ceva din partea lui 
Ferro. Își petrecea mai tot timpul încercând să scoată 
o vorbă de la ea, şi când, într-un final, catadicsea să-i 
spună ceva, îl năucea cu totul. 

- S-a prins, mârâi ea după ce-i testă obrazul lui 
Luthar. 

- Mulţumesc, îi prinse tânărul mâna când ea vru 
să se retragă. Mulţumesc sincer. Nu știu ce m-aș fi... 

Se strâmbă ca pălmuită și își smulse mâna dintr-a lui. 

- Bine! Dar dacă iți mai distruge cineva fața, să 
țI-o coși singur! 

Se ridică brusc, plecă semeaţă de acolo și se așeză 
în umbrele mișcătoare din colțul ruinei, cel mai înde- 
părtat loc unde ar fi putut sta fără să iasă afară. Parcă 
mulțumirile îi displăceau și mai mult decât orice alt 
fel de conversaţie. Însă Luthar era mult prea bucuros 
că nu mai avea bandaje pentru a-și face probleme și 
în această privinţă. 

- Cum arată? întrebă el, uitându-se cruciș la propria-i 
bărbie, strâmbându-se și pipăindu-și-o cu degetele. 

- Bine, îi răspunse Logen. Ai noroc. N-o să mai 
fii chiar la fel de drăgălaș ca înainte, dar tot arăţi mult 
mai bine decât mine. 

- Fireşte, spuse lingându-și crestătura din buză. Că 
doar nu mi-au tăiat capul. 

Logen zâmbi și se așeză în genunchi ca să amestece 
în oala de pe foc. Acum se înţelegea bine cu Luthar. 
Bietul băiat avusese parte de o lecţie tare aspră, dar 
faţa distrusă îi făcuse mult bine. Î învățase ce înseamnă 
respectul mult mai repede decât l-ar fi învățat o sume- 
denie de vorbe goale. Il învățase să fie realist, iar acesta 
era un lucru bun. Gesturi mărunte și timp. Reușeau 
intotdeauna să-i câștige pe oameni. Atunci o observă 
pe Ferro care se încrunta la el din umbre şi simți cum 

i se stinge zâmbetul. În cazul unora durează mai mult, 
iar în câteva cazuri nu reuşeşti deloc s-o scoţi la liman. 
Dow cel Negru fusese așa. Un om făcut pentru singu- 
rătate, cum ar fi spus tatăl lui Logen. 

Se uită iar la oală, dar priveliștea nu reuși să-l facă 
să se simtă mai bine. Nimic altceva decât terci cu vagi 
urme de slănină şi niște rădăcini tocate. În locurile 
acestea nu aveai ce vâna. Un ţinut mort însemna un 
ţinut mort. În loc de iarbă, pe câmpie nu erau decât 
smocuri uscate și maronii şi ţărână cenușie. Privi în 
jur la ruinele casei unde își inălțaseră tabăra. Lumina 
focului pâlpâia pe zidurile năruite, pe tencuiala căzută, 
pe lemnul vechi și crăpat. Nicio ferigă nu prinsese 
rădăcini prin crăpături, niciun pom nu ieșea din po- 
deaua de pământ, niciun petic de muşchi nu se zărea 
printre pietre. Logen avea senzaţia că nimeni nu mai 
călcase pe aici de secole întregi. Poate că nici ei n-ar 
fi trebuit s-o facă. 

Și foarte multă liniște. În seara aceasta vântul nu 
bătea prea tare. Nu se auzeau decât trosnetul blând 
al focului și bolboroselile lui Bayaz care își povățuia 
ucenicul cu privire la oarece Întâmplare. Logen era 
strașnic de bucuros că Întâiul dintre Magi era din nou 
conştient, chiar dacă părea mai bătrân și mai sinistru 
ca oricând. Dar măcar acum nu mai era obligația lui 
Logen să decidă ce anume este de făcut. Pentru că 
atunci când o făcuse, finalul nu fusese tocmai fericit 
pentru niciunul dintre ei. 

- În fine, o noapte senină! lălăi Fratele Picior-Lung 
aplecându-se ca să poată intra pe sub cadrul ușii, 

arătând în sus cu colosală suficiență de sine. Cer per- 
fect pentru navigaţie! Stelele strălucesc pentru prima 
dată după zece zile şi, îmi permit să declar solemn, 
nu ne-am abătut niciun pas de la drumul nostru! Ni- 
ciun deget! Nu v-am călăuzit prost, prieteni. Nu! Nu 
acesta imi este obiceiul! După calculele mele mai avem 
șaizeci de kilometri până la Aulcus, exact așa cum 
v-am spus! 

Nu se auzi niciun cuvânt de laudă. Bayaz și Quai 
erau adânciți în bolboroseala lor nervoasă. Luthar 
incerca să poziţioneze cât mai bine lama sabiei sale 
scurte ca să-și poată vedea chipul oglindit în ea. Ferro 
se încrunta de una singură în colț. Picior-Lung oftă 
Și se așeză pe vine lângă foc. 

— Iarăşi terci? murmură el uitându-se în oală şi 
increţindu-și nasul. 

- Mă tem că da. 

- Mă rog. Neajunsurile călătoriei, prietene, nu-i 
așa? Călătoriile ar fi complet lipsite de fală dacă nu 
ar fi dificile. 

- Îhî, replică Logen. 

l-ar fi convenit de minune să aibă parte de mai 
puțină fală, dacă asta ar fi insemnat o cină decentă. 
Amestecă nefericit cu lingura în conţinutul vâscos 
din oală. 

Picior-Lung se aplecă spre el și rosti în șoaptă: 

- Se pare că ilustrul nostru stăpân are ceva pro- 
bleme cu ucenicul său. 

Dojenile lui Bayaz erau tot mai sonore şi tot 
mai iritate. 

„Sigur că e foarte bine că te descurci cu oalele 
pe foc, dar vocația ta rămâne practicarea magiei. În 
ultimul timp am detectat o schimbare semnificativă 
în atitudinea ta. O oarecare vigilență și o oarecare 
nesupunere. Încep să bănuiesc că mă vei dezamăgi 
ca discipol. 

- Dar tu ai fost intotdeauna un elev bun? se oțări 
Quai cu o umbră de surâs batjocoritor pe chip. Învăţă- 
torul tău n-a simțit niciodată o astfel de dezamăgire? 

- Ba da, iar urmările au fost cumplite. Toţi greșim. 
Iar datoria unui învățător este să încerce să-și impie- 
dice elevii să greșească așa cum a greșit el. 

- Atunci, poate că ar fi bine să imi spui povestea 
greșelilor tale. Poate aşa voi învăţa cum să fiu un dis- 
cipol mai bun. 

Maestrul și ucenicul se priviră sfidător pe deasupra 
focului. Lui Logen nu-i plăcea deloc ce citea pe chipul 
lui Bayaz. Îl mai văzuse pe Întâiul dintre Magi arătând 
aşa şi cu alte ocazii, iar rezultatele nu fuseseră niciodată 
unele bune. Nu reușea să înțeleagă ce anume se intâm- 
plase cu Quai de trecuse, în doar câteva săptămâni, de 
la obedienţa lamentabilă la opoziţia aspră, dar era sigur 
că o asemenea situație nu era spre binele niciunuia din- 
tre ei. Logen se prefăcu mai departe fascinat de terciul 
care clocotea pe foc, așteptându-se aproape să fie asur- 
zit pe viață de mugetul neaşteptat al flăcării. Însă nu auzi 
nimic altceva decât vocea blândă a lui Bayaz. 

- Foarte bine, maestre Quai, cererea ta are sens. 
Măcar de această dată. Să vorbim despre greşelile mele. 
Subiect cât se poate de vast. Cu ce să încep? 

- Cu începutul? se aventură ucenicul. Cu ce altceva? 

Magul scoase un geamăt amar. 

- Fie. Atunci voi începe cu ce s-a întâmplat cu foarte 
multă vreme în urmă, în Timpurile Străvechi. 

Se întrerupse și privi lung la flăcări, lăsându-și 
obrajii scofâlciți mângâiaţi de pâlpâirea lor. 

- Am fost întâiul ucenic al lui Juvens. Dar la scurt 
timp după ce a inceput să mă formeze, stăpânul meu 
şi-a mai luat un alt ucenic. Un băiat din Sud. Îl chema 
Khalul. 

Auzind numele acesta, Ferro își ridică iute privi- 
rea cruntă. 

- De la bun început nu ne-am putut suferi. Eram 
amândoi mult prea orgolioşi, mult prea invidioși 
pe talentele celuilalt, mult prea invidioși pe fiecare 
fărâmă de amabilitate pe care ne-o arunca maestrul 
nostru. Rivalitatea noastră a dăinuit în timp, iar Ju- 
vens și-a luat și alți ucenici. Am fost doisprezece cu 
toții. La inceput, faptul că eram mulţi i că exista 
competiţie între noi ne-a făcut să fim mai sârguincioși, 
mai loiali. Însă multe s-au schimbat după ororile 
războiului cu Glustrod. 

Logen începu să umple străchinile cu zeama 
aburindă, ascultându-l cu o ureche pe Bayaz în tot 
acest timp. 

- Rivalitatea noastră s-a transformat în duşmănie, 
iar dușmănia - în ură cumplită. Ne-am bătut mai întâi 
cu vorbele, apoi cu mâinile, apoi cu magia. Poate că 
ne-am fi omorât între noi dacă am fi fost lăsați de capul 
nostru. Și poate că lumea ar fi fost un loc mai bun, dacă 

am fi făcut-o, însă a intervenit Juvens. Pe mine m-a tri- 
mis în Nordul îndepărtat, iar pe Khalul în Sud, la două 
biblioteci mari pe care le construise în părțile acelea 
cu mulți ani în urmă. Ne-a trimis acolo ca să studiem, 
separați și singuri, până când ne-am fi calmat. S-a gån- 
dit că munții cei înalți și marea cea întinsă și întregul 
Cerc al Lumii vor pune capăt vrajbei noastre. Însă s-a 
inșelat. Fiecare ne-am întărâtat și mai mult în surghiun, 
invinovățindu-l pe celălalt pentru ce ni s-a întâmplat, 
și ne-am pus la cale răzbunările meschine. 

Logen împărți mâncarea, atâta câtă era, în vreme 
ce ochii lui Bayaz aruncau flăcări spre Quai de sub 
sprâncenele stufoase. 

- Măcar de-aș fi avut atâta minte cât să-mi ascult 
învățătorul, însă eram tânăr pe atunci și încăpățânat 
și mult prea trufaș. Mi-am jurat să devin mult mai 
puternic decât Khalul. Şi atât de prost am fost, că am 
luat hotărârea să-mi găsesc alt maestru în cazul în care 
Juvens nu va fi de acord să mă înveţe. 

- Iar mehlem, albule? mârâi Ferro luându-și cas- 
tronul din mâna lui Logen. 

- Nu trebuie să-mi mulțumeşti. 

Îi aruncă lingura, iar ea o înștăcă din zbor. Apoi 
Logen îi întinse strachina Întâiului dintre Magi. 

- Alt maestru? Ce alt maestru ţi-ai fi putut găsi? 

- Unul singur, murmură Bayaz. Kanedias. Maes- 
trul Creator, explică invârtind lingura în mână. M-am 
dus la Casa lui şi am căzut în genunchi dinaintea lui 
şi l-am implorat să-mi împărtășească învățăturile lui. 
Desigur că m-a refuzat, așa cum îi refuza pe toți... 

la început. Dar eram încăpățânat și el s-a înmuiat cu 
timpul și a fost de acord să mă învețe. 

- Așa ai ajuns să locuieşti în Casa Creatorului, 
șopti Quai. 

Logen se cutremură cu ochii în apa chioară din 
strachină. Încă mai avea coşmaruri în urma scurtei 
vizite în acea casă. 

- Întocmai, spuse Bayaz, și i-am învățat metodele. 
Talentele mele într-ale Înaltei Arte m-au făcut indis- 
pensabil noului meu maestru. Însă Kanedias și-a pro- 
tejat secretele cu mult mai multă ardoare decât Juvens 
și m-a muncit la forje ca pe hoţii de cai și m-a învăţat 
doar atâtea frânturi câte mi-erau necesare ca să-l pot 
sluji. Asta m-a înverșunat și, când Creatorul a plecat 
să-și caute materiale pentru îndeletnicirile lui, și cu- 
riozitatea, și ambiția, și setea mea de cunoaştere m-au 
indemnat să cutreier prin acele părți ale Casei pe unde 
el îmi interzisese să pun piciorul. Şi acolo am desco- 
perit cel mai bine păzit secret al lui. 

Bayaz se intrerupse. 

- Ce anume? întrebă Picior-Lung cu lingura rămasă 
în aer. 

- Fiica lui. 

- Tolomei, șopti abia auzit Quai. 

Bayaz îl aprobă cu o mişcare a capului, iar un 
colț al gurii i se avântă în sus ca în faţa unei amin- 
tiri frumoase. 

- Era altfel decât restul oamenilor. Nu ieşise nici- 
odată din Casa Creatorului şi nimeni nu-i adresase 
niciodată niciun cuvânt, în afară de tatăl ei. Am 

aflat că îl ajuta uneori. Se ocupa... de anumite sub- 
stanțe... care nu puteau fi atinse decât de cei de același 
sânge cu Creatorul. Cred că acesta a fost motivul pen- 
tru care a zămislit-o. Era neasemuit de frumoasă, mai 
spuse Bayaz cu ochii în pământ, iar mușchii feței 
îi zvâcniră. Sau aşa îmi amintesc eu. 

- Bună mâncare, exclamă Luthar, lingându-se pe 
degete și punând jos strachina. 

In ultima vreme devenise mult mai puţin mofturos 
la mâncare. Logen înțelese că acesta era efectul săptă- 
mânilor când nu a fost capabil să mănânce hrană solidă. 

- Mai vrei puţin? îl întrebă plin de speranţă. 

- Ia porția mea, șuieră Quai impingându-și castro- 
nul spre Luthar. Pe chipul impietrit se zăreau doar 
punctele luminoase ale ochilor care își fixau maestrul. 

- Continuă. 

Bayaz îşi ridică privirea. 

- Tolomei m-a fascinat, iar eu am fascinat-o pe ea. 
Poate părea straniu, însă pe atunci eram tânăr și info- 
cat și încă mai aveam părul la fel de frumos și des ca 
al căpitanului Luthar, explică el rașchetându-și capul 
pleșuv cu palma și ridicând din umeri. Ne-am îndră- 
gostit unul de celălalt. 

Se uită la fiecare ascultător în parte, provocându,i, 
parcă, să iși bată joc de el, dar Logen își vedea mai 
departe de treabă sugând resturile de terci dintre dinți, 
iar ceilalți nici măcar nu schițară vreun zâmbet. 

- Mi-a povestit despre treburile pe care tatăl ei 
i le-a dat de făcut, și atunci am inceput să am o idee 
vagă despre ce se petrecea. Creatorul adunase de 

pretutindeni fragmente de materiale din lumea de 
dedesubt, rămase pe aici din vremurile când demonii 
încă mai pășeau pe suprafața pământului. Încerca să 
capteze puterea acestor fragmente și apoi s-o intro- 
ducă în mașinăriile lui. Umbla cu forțele interzise prin 
Prima Lege şi avusese deja unele reușite. 

Logen își schimbă neliniștit poziţia. Îşi amintea 
mult prea bine acel obiect pe care îl văzuse în Casa 
Creatorului, obiect bizar și fascinant, așezat pe un bloc 
de piatră albă pe care picura neincetat apă. Spintecă- 
toarea, spusese Bayaz că se numește. Două tăișuri — 
unul aici, unul în Partea Cealaltă. Pofta de mâncare 
ii dispăruse și impinse spre foc strachina încă pe 
jumătate plină. 

- Am fost îngrozit, continuă Bayaz. Văzusem urgia 
adusă de Glustrod în lume și m-am hotărât să merg 
la Juvens și să-i spun tot. Însă mi-a fost teamă să o aban- 
donez pe Tolomei, iar ea nu voia să părăsească singu- 
rul loc pe care îl cunoștea. Așa că am tot amânat, iar 
Kanedias s-a întors pe neașteptate și ne-a găsit împre- 
ună. Furia lui a fost..., iar Bayaz tresări ca și cum până 
şi amintirea acelui moment era extrem de dureroasă..., 
imposibil de descris. Casa se cutremura, răsuna, ardea. 
Am avut noroc să scap cu viaţă și am fugit să caut 
refugiu la fostul meu maestru. 

Ferro pufni: 

- Înseamnă că era un tip iertător. 

- Din fericire pentru mine. Juvens nu m-a alungat, 
in pofida trădării mele. Mai ales când i-am povestit de- 
spre încercările fratelui său de a încălca Prima Lege. 

Creatorul a venit mânios tare, cerând dreptate pentru 
necinstirea fiicei sale și pentru furtul secretelor. Juvens 
a refuzat. Ba chiar a cerut să afle ce anume experimente 
făcuse Kanedias. Cei doi fraţi s-au luptat, iar eu am fugit 
de acolo. Cerurile erau luminate de flăcările încăierării 
lor. Când m-am înapoiat, maestrul meu era mort, iar 
fratele lui dispăruse. Am jurat să mă răzbun. l-am adu- 
nat pe Magii din toată lumea și am declarat război 
Creatorului. Toţi. Mai puţin Khalul. 

- De ce? mormăı Ferro. 

- A spus că nu sunt demn de încredere. Că prostiile 
mele au dus la declanșarea războiului. 

- Perfect adevărat, murmură Quai. 

- Poate, până la un punct. Însă m-a acuzat de lu- 
cruri încă mult mai grave. El și ucenicul lui bleste- 
mat, Mamun. Minciuni, șuieră el inspre foc. Nimic 
altceva decât minciuni, iar ceilalți Magi nu s-au lăsat 
păcăliți. Ca urmare Khalul a părăsit ordinul, s-a întors 
in Sud și a căutat puterea altundeva. Şi a găsit-o. Făcând 
ce făcuse Glustrod și damnându-se. Încălcând a Doua 
Lege și mâncând carne de om. Doar unsprezece din- 
tre noi ne-am luptat cu Kanedias, și numai nouă 
dintre noi am supravieţuit. 

Bayaz oftă din străfundurile sufletului. 

— lată, maestre Quai. Iată istoria greșelilor mele, iată 
adevărul gol goluț. Ai putea spune că aceste greșeli au 
provocat moartea maestrului meu, că au provocat 
schisma din sânul ordinului Magilor. A: putea spune 
că din acest motiv ne îndreptăm noi acum spre vest, 

spre ruinele trecutului. Ai putea spune că din acest 
motiv căpitanul Luthar s-a ales cu falca spartă. 

- Semințele trecutului rodesc în prezent, șopti 
Logen ca pentru sine. 

- Chiar așa, spuse Bayaz, chiar așa. Şi tare amare 
ii sunt fructele. Maestre Quai, vei învăţa din greșelile 
mele, așa cum am făcut-o și eu, și vei da mai multă 
ascultare învățătorului tău? 

- Bineînțeles, răspunse ucenicul, iar lui Logen 
1 se păru că detectează o urmă de ironie în tonul lui. 
Te voi asculta întru totul. 

- Și foarte bine vei face. Poate că nu aș fi avut rana 
asta dacă l-aș fi ascultat pe Juvens. 

Bayaz își descheie doi nasturi de la cămașă şi își 
dădu gulerul într-o parte. Lumina focului descoperi 
o cicatrice vindecată și decolorată ce se întindea de 
la baza gâtului bătrânului până la umăr. 

- Creatorul însuşi mi-a făcut-o. Un centimetru mai 
mult și aș fi murit, explică el și își frecă trist pielea. 
Atât de veche este şi încă mă mai doare câteodată. Mă 
doare atât de tare, iar durerea nu ostoieşte odată cu 
trecerea anilor... aşa că vezi tu, maestre Luthar, chiar 
dacă și tu eşti insemnat acum, putea fi mult mai rău. 

Picior-Lung își drese glasul. 

- Recunosc, e o rană urâtă, dar cred că a mea este 
ȘI mai ȘI. 

Își trase până sus cracul murdar al pantalonului 
Și îşi intoarse coapsa musculoasă spre lumina focului. 
Carnea de acolo era cenușie şi zbârcită de pe picior 
aproape distrus. Chiar și Logen fu impresionat. 

- Ce naiba ai pățit? se interesă Luthar, simțind că 
i se face greață. 

Picior-Lung zâmbi. 

- Cu mulți ani în urmă, pe vremea când eram 
tânăr, am naufragiat pe coastele ținutului: Suljuk. De 
nouă ori până atunci Dumnezeu găsise cu cale să mă 
inmoaie in apele reci ale oceanului său răvăşșit de fur- 
tuni. Din fericire, soarta m-a binecuvântat și sunt un 
bun înotător. Din nefericire, de acea dată, un peşte 
uriaș m-a confundat cu prânzul lui. 

- Un peşte? murmură Ferro. 

- Chiar așa. Un pește imens și foarte fioros, cu botul 
mare cât o ușă și dinți ca pumnalele. Din fericire, o 
lovitură zdravănă în nas, și Picior-Lung despică aerul 
cu pumnul, l-a determinat să-mi dea drumul, iar cu- 
renții m-au purtat la țărm. Atunci soarta m-a mai bi- 
necuvântat încă o dată, căci printre băștinași am dat 
peste o femeie cu inimă bună care mi-a permis să mă 
recuperez în casa ei, deoarece oamenii din Suljuk îi pri- 
vesc pe străini cu neincredere, oftă el fericit. Așa am 
ajuns să le învăţ limba. Sunt un popor extrem de re- 
ligios. Da, m-a ajutat Dumnezeu. Acesta este adevărul. 

Se aşternu tăcerea. 

- Pun prinsoare că peripețiile tale au fost și mai 
teribile, îi rânji Luthar lui Logen. 

- M-a muşcat odată o oaie afurisită, dar nu mi-a 
lăsat semne. 

- Dar la deget ce-ai pățit? 

- La ăsta? își privi lung ciotul mișcându-l înainte 
și inapoi. Ce-i cu el? 

- Cum l-ai pierdut? 

Logen se incruntă. Nu-i prea convenea turnura 
pe care o luase conversaţia. Una era să asculte po- 
vestea greșelilor lui Bayaz, dar nu prea avea chef să 
sape în propriul său trecut. Şi morţii știau că-și avu- 
sese partea de greșeli grave. Dar toți se uitau la el, 
aşteptându-i confesiunile. Trebuia să spună ceva. 

- L-am pierdut în luptă. Într-un loc care se 
numește Carleon. Eram tânăr pe vremea aceea și 
pătimaș. Aveam obiceiul tâmpit să mă apuc să atac 
chiar în toiul bătăliei. Și atunci, când lupta s-a ter- 
minat, mi-am dat seama că nu-l mai am. 

- Te lăsa: purtat de avânt, nu? îl întrebă Bayaz. 

- Cam așa ceva. 

Se incruntă iar și își frecă ușor ciotul degetului. 

- Ciudat. Multă vreme după ce l-am pierdut, încă 
îl mai simţeam cum mă mănâncă chiar în vârf. Mă 
innebunea. Cum să te scarpini la un deget pe care 
nu-l mai a1? 

- Te-a durut? întrebă și Luthar. 

- La început m-a durut al naibii, dar nu la fel de 
tare ca alte răni pe care le-am mai avut. 

- Ce rănn 

Acum se văzu nevoit să se gândească puţin. Se scăr- 
pină pe obraz și întoarse pe toate părţile orele, şi 
zilele, și săptămânile pe care le petrecuse rănit, însân- 
gerat, urlând de durere. Șchiopătând de colo până colo, 
sau încercând să mănânce cu mâinile bandajate până 
la subsuori. 

- Odată am fost tăiat pe faţă de o sabie, spuse 
pipăindu-și urechea crestată de Tul Duru, și am sân- 
gerat infiorător de mult. Altădată o săgeată aproape 
că mi-a scos ochiul, continuă frecându-și cicatricea în 
formă de semilună de sub frunte. Ore intregi m-am 
chinuit să scot așchiile din rană. Cu altă ocazie, în tim- 
pul asediului de la Uffrith, mi-a căzut în cap un bo- 
lovan, mai spuse pipăindu-și nodurile proeminente 
de pe scalp. Mi-a spart capul și umărul. 

- Groaznic, spuse Bayaz. 

- A fost vina mea. Asta i se întâmplă când încerci 
să dărâmi zidurile unei cetăți cu mâinile goale, ex- 
plică întâlnind privirea înfiorată a lui Luthar și ridi- 
când din umeri. Nu merge așa. Dar cum am spus, 
în tinerețe eram pătimaș. 

- Sunt doar mirat că nu te-ai gândit să-ți foloseşti 
dinţii ca să găurești zidul. 

- Probabil că asta ar fi fost următoarea mea 
mișcare. Din fericire, atunci mi-a căzut bolovanul în 
cap. Măcar dinţii mi-au rămas întregi. Două luni, cât 
a durat asediul, am zăcut și am scâncit. M-am vinde- 
cat la timp pentru înfruntarea cu Treicopaci, când am 
fost iarăși făcut bucăți, ba încă şi mai rău. 

Logen se cutremură În faţa acestei amintiri, intin- 
zând și strângând degetele de la mâna dreaptă, retrăind 
durerea simțită când îi fuseseră zdrobite toate. 

- Asta chiar a durut. Dar nu la fel de rău ca po- 
vestea asta. 

Își vârt mâna pe sub centură și îşi trase cămașa 
afară din pantaloni. Toţi se întinseră să vadă ce anume 

le arăta. O cicatrice micuță, aflată chiar sub ultima 
coastă, în adâncitura de lângă stomac. 

- Nu pare mare lucru, spuse Luthar. 

Logen se intoarse ca să le arate și spatele. 

- Aici este restul, spuse întinzând degetul spre ceea 
ce ştia că este un semn mai mare lângă șira spinării. 

- Te-a străpuns din faţă până-n spate? murmură 
Picior-Lung. Ă 

- Din faţă până-n spate, cu o suliță. Într-un duel 
cu un bărbat pe nume Harding Ursuzul. Mare noroc 
că am scăpat cu viață, ăsta-i adevărul. 

- Dacă a fost un duel, șopti Bayaz, cum de ai 
supravieţuit? 

Logen își linse buzele. Erau amare. 

- L-am învins. 

- Cu sulița în tine? 

- N-am ştiut de ea până după luptă. 

Picior-Lung și Luthar schimbară o privire. 

- Pare un detaliu pe care nu prea ai cum să-l scapi 
din vedere, spuse Navigatorul. 

- Aşa ai zice, ezită Logen încercând să găsească 
o modalitate prin care să le mărturisească adevărul, 
dar nu exista aşa ceva. Sunt momente... când... când 
nu prea imi dau seama ce fac. 

O tăcere prelungă. 

- Ce vrei să spui? îl întrebă Bayaz. 

Logen tresări. Ştia că probabil se va alege praful 
și pulberea de fărâma de încredere pe care reuşise să 
le-o inspire de-a lungul ultimelor săptămâni, însă nu 
avea încotro. Niciodată nu se pricepuse la minciuni. 

- Pe la paisprezece ani, m-am certat cu un prieten. 
Nici măcar nu-mi aduc aminte motivul. Nu-mi amin- 
tesc decât că eram foarte supărat. Și că el m-a lovit. 
Următorul lucru de care-mi aduc aminte e că-mi pri- 
veam mâinile. 

Și îşi cobori şi acum ochii la ele, alb ca varul la față. 

- ÎI strânsesem de gât. Era cât se poate de mort. 
Nu-mi aduceam aminte să fi făcut una ca asta, dar 
nu eram decât eu acolo și aveam sângele lui sub un- 
ghii. L-am târât până la niște bolovani şi l-am dat cu 
capul de ei şi am spus că a căzut dintr-un copac și a 
murit. Și m-au crezut toţi. Mama lui a bocit, și tot 
aşa, dar ce puteam face? Atunci mi s-a întâmplat pen- 
tru prima dată. 

Logen simţi ochii celorlalți aţintiţi asupra lui. 

- La puţini ani după aceea, aproape că mi-am ucis 
tatăl. L-am înjunghiat în timpul cinei. Nu știu de ce. 
Habar nu am. Din fericire, s-a vindecat. 

Îl simţi pe Picior-Lung care se trăgea ușurel mai 
intr-o parte, dar nu avea cum să-l invinovăţească pen- 
tru asta. 

- Ce v-am povestit se întâmpla pe vremea când 
shanka începuseră să vină din ce în ce mai des. Şi tata 
m-a trimis spre sud, dincolo de munţi, să cer ajutor. 
Așa s-a făcut că l-am întâlnit pe Bethod, iar el s-a ofe- 
rit să mă ajute, dacă eram de acord să lupt pentru el. 
De tâmpit ce eram, m-am bucurat mult să lupt în 
războaie, dar luptele păreau a nu avea sfârșit. Lucru- 
rile pe care le-am făcut atunci... ce mi-au povestit alții 
că am făcut..., scoase un oftat lung. Trebuie să vă 

spun că mi-am ucis prietenii. Trebuie să fi văzut ce 
am fost în stare să le fac dușmanilor. Dar, în primul 
și în primul rând, imi făcea plăcere. Îmi plăcea să stau 
pe locul cel mai important de lângă foc şi să mă uit 
la ceilalți și să le simt spaima, când nu îndrăznea ni- 
meni să-și ridice privirea la mine. Dar a devenit din 
ce în ce mai rău. Și mai rău. Și într-o iarnă n-am mai 
știut nici cine eram, nici ce anume făceam mare parte 
din timp. Uneori vedeam ce se întâmplă, ca un spec- 
tator care nu poate să schimbe cursul unei repre- 
zentaţii. Nimeni nu putea ști pe cine aveam să omor 
în secunda următoare. Se căcau toţi în izmene de 
frică, chiar și Bethod, însă nimeni nu se temea mai 
tare de mine decât mă temeam eu însumi. 

Tăcerea care urmă fu copleșitoare. La inceput, casa 
dărâmată li se păruse un refugiu tihnit după câmpia 
moartă şi pustie, dar acum nu li se mai părea așa. Fe- 
restrele fără geamuri se căscau ca niște răni adânci. 
Ușile goale se deschideau ca niște morminte. Tăcerea 
se prelungi, și se tot prelungi. La un moment dat P1- 
cior-Lung își drese glasul. 

- Așa vezi, de dragul conversaţiei, dă-mi voie să 
te întreb dacă tu crezi că ar fi posibil, fără să ai o ase- 
menea intenţie, să omori pe unul dintre noi? 

- Mult mai probabil că v-aş omori pe toți, nu doar 
pe unul. 

Bayaz se incruntă. 

- lartă-mă dacă acest răspuns al tău nu mă prea 
linişteşte. 

- Măcar dacă ne-ai fi spus de la bun început! ex- 
clamă Picior-Lung. Acesta este genul de informaţie 
pe care trebuie să-l impărtășești tovarășilor de drum! 
Nu cred că... 

- Dă-i pace, mârâi Ferro. 

- Dar trebuie să ştim... 

- Tacă-ţi fleanca, cititor în stele neghiob ce ești. 
Nici unul dintre voi nu e perfect, nici pe departe. 

Se încruntă la Picior-Lung: 

- Numai gura e de voi, dar nu sunteți de găsit la 
nevoie. 

Se incruntă la Luthar: 

- Sunteţi mult mai nefolositori decât vă puteți 
inchipui. 

Se încruntă la Bayaz: 

- Aveţi o grămadă de secrete, și vă ia somnul în 
cele mai nepotrivite momente şi ne lăsaţi să ne rătăcim 
în mijlocul pustietății. E un ucigaș. Aşa, și? V-a fost 
de folos când aţi avut nevoie de cineva care să ucidă. 

- Doar am vrut să... 

- Tacă-ţi fleanca, am zis. 

Picior-Lung bătu din pleoape şi făcu ce i se ceruse. 

Logen o privi lung pe Ferro pe deasupra focului. 
Ultimul om de la care s-ar fi aşteptat la o vorbă bună. 
Doar ea singură văzuse ce i se întâmplă. Doar ea sin- 
gură înțelegea ce vrea să spună. li observă privirea 
Și îi răspunse cu o căutătură urâtă și se retrase în 
colțul ei, dar nu mai putea să schimbe nimic din ce 
spusese. Pe chipul lui Nouădegete apăru umbra unui 
zâmbet. 

- Dar tu? o întrebă Bayaz pe Ferro, cu un deget 
la buze ca şi cum ar fi meditat la ceva anume. 

- Eu ce? 

- Spui că nu-ţi plac secretele. Toţi am vorbit de- 
spre cicatricele noastre. Eu v-am plictisit pe toți cu 
poveștile mele vechi, iar Sângerosul Nouă ne-a dat fiori 
cu istorisirea lui, explică Magul lovindu-și cu vârful 
degetului obrazul tras și scufundat în penumbre. De 
unde ai cicatricea? 

Niciun răspuns. 

- Pun rămășag că a fost vai și amar de cel care ţi-a 
făcut-o, spuse Luthar mai vesel parcă. 

Picior-Lung începu să chicotească. 

- O, sigur că da! Indrăznesc a spune că a avut parte 
de un sfârșit ascuţit ca tăișul sabiei! Mi-e și groază să 
mă gândesc la... 

- Eu mi-am făcut-o, spuse Ferro. 

Chicotelile se înecară și se stinseră, iar zâmbetele 
pieriră. Începeau să înțeleagă. 

- Cum? exclamă Logen. 

- Ce-ai, albule, eşti surd? Eu mi-am făcut rana. 

- De ce? 

- Ha! lătră ea, cu ochii-i aruncând fulgere pe dea- 
supra focului. Habar nu ai ce inseamnă să fii proprie- 
tatea cuiva! La doisprezece ani am fost vândută unui 
bărbat pe nume Susman. 

Scuipă pe jos și mârâi ceva în limba ei. Logen era 
convins că nu fusese un compliment. 

- Avea un loc unde fetele erau instruite, apoi 
scotea profit de pe urma vânzării lor. 

- Instruite să ce? se miră Luthar. 

- Ce crezi tu, prostule? Să se fură. 

- Ah, schelălăi el, încercând să-şi înghită nodul din 
gât și lipindu-și ochii de pământ. 

- Am stat acolo doi ani. Doi ani foarte lungi și 
apoi am furat un cuţit. Pe vremea aceea nu știam cum 
să fac să ucid pe cineva. Aşa că i-am făcut rău pro- 
prietarului meu în singurul mod pe care îl cunoșteam. 
M-am tăiat pe mine insămi până la os. Până au reușit 
să-mi smulgă cuțitul din mâini, preţul îmi scăzuse deja 
la un sfert. 

Rânji fioros spre foc, de parcă își amintea cea mai 
mândră zi din întreaga ei viață. 

- Ar fi trebuit să-l auziţi cum se văicăreşte, 
lepădătura! 

Logen o privi fix. Luthar rămase cu gura căscată. 
Până şi Întâiul dintre Magi părea șocat. 

- Tu ţi-a! provocat cicatricele? 

- Şi ce dacă? 

Iarăşi tăcerea covârșitoare. Vântul bătea şi se invol- 
bura printre ruine, șuierând prin crăpăturile dintre 
pietre, făcând flăcările să dănţuiască. Nimeni nu mai 
avu nimic de spus după asta. 


FURIOSUL 


Zăpada se așternea pe pământ, fulgii albi se învol- 
burau în văzduh transformând în năluci cenușii şi 
pinii verzi, și stâncile negre, și râul maroniu. 

Lui West nu-i mai venea să creadă cu câtă nerăb- 
dare așteptase venirea zăpezii în anii copilăriei. Cât de 
încântat fusese să se trezească într-o bună dimineaţă și 
să vadă intreaga lume îmbrăcată în alb. Cât de prost 
fusese când își inchipuise că neaua ar fi ascuns vreo taină, 
vreun miracol, vreo bucurie. Acum îl umplea de groază 
vederea fulgilor așternuți pe părul lui Cathil, pe haina 
lui Ladisla, pe pantalonii săi jegoși. Asta nu insemna 
nimic altceva decât altă repriză de ger feroce, de ume- 
zeală iritantă, de eforturi cumplite de a se deplasa. Îşi 
frecă palmele, își trase nasul și se uită urât la cer, im- 
punându-și să păstreze o atitudine cât de cât pozitivă. 

- Trebuie să mă Împac cu situaţia şi să rezist, șopti 
el, iar cuvintele îi jupuiră parcă gâtlejul și așa mult 
prea sensibil și expirând aburi groși în aerul îngheţat. 
Trebuie. 

Încercă să-și amintească de verile calde din Agriont. 
De pomii infloriți din piețele orașului. De păsările care 
ciripeau cocoţate pe umerii statuilor zâmbitoare. De 
razele soarelui printre crengile înfrunzite ale copaci- 
lor din parc. Degeaba. Amintirile acestea nu-i erau de 
niciun folos. Își trase mucii apoși, încercă iarăși să-și 
încălzească mâinile în mânecile de la uniformă, însă 
acestea nu erau suficient de lungi. Apucă cu degete pa- 
lide tivurile franjurate. Oare îi va mai fi vreodată cald? 

Simţi mâna lui Pike pe umăr. 

- Se petrece ceva, îi murmură deținutul, arătându-i 
nordicii care se ghemuiseră unul lângă celălalt şi dis- 
cutau agitaţi. 

West le aruncă o privire istovită. Abia ce se așezase 
mai bine şi îi era mult prea greu să pretindă că ar fi 
interesat și de altceva decât de propriile-i suferinţe. 
Își întinse încet picioarele, surprinse pocnetul genun- 
chilor când se ridică, şi se scutură încercând să-și 
alunge oboseala din trup. Cocoșat ca un boşorog, cu 
braţele strânse în juru-i, se târî spre locul unde stăteau 
nordici. Însă se pare că şedinţa se terminase deja. Altă 
hotărâre luară fără să i se ceară părerea. 

Treicopaci se îndreptă spre el, deloc afectat de nin- 
soarea deasă. 

- Copoiul a observat nişte iscoade de-ale lui Bethod, 
mârâi el arătând spre copaci. La poalele dealului de 
acolo, chiar lângă cascadă. Am avut noroc că nu ne-au 
descoperit ei mai întâi, că s-ar fi putut să nu mai fim 
în viaţă acum. 


- Câţi? 

- Cam doisprezece. E riscant să încercăm să-i 
ocolim. 

West se încruntă, lăsându-și greutatea de pe un pi- 
cior pe altul ca să-și țină sângele în mișcare. 

- Nu e mai riscant să încercăm să ne luptăm cu e1? 

- Poate că da, poate că nu. Avem șanse bunicele dacă 
reușim să-i luăm prin surprindere. Au mâncare, au și 
arme, mai spuse Treicopaci măsurându-l pe West din 
cap până în picioare, și haine. Și tot felul de echipamente 
care ne-ar putea fi de folos. Abia ce am trecut de jumă- 
tatea iernii. ȘI, dacă tot mergem spre Nord, vremea n-o 
să se încălzească. Dimpotrivă. Așa că am hotărât. Şan- 
sele nu sunt deloc egale, ei fiind doisprezece, așa că tre- 
buie să luptăm cu toții. Amicul tău, Pike, pare a ști să 
mânuiască o bardă. Fă bine și spune-i să se pregătească. 

Apoi înclină capul spre Ladisla care stătea ghemuit 
pe pământ. 

- Sigur că fata trebuie să stea deoparte, dar... 

- Nu. Fără Prinţ. E mult prea periculos. 

Treicopaci își îngustă ochii. 

- Ai multă dreptate. Tocmai de aia toți trebuie 
să ne asumăm riscul. 

West se apropie de el, dându-și toată silința să pară 
cât mai convingător, chiar dacă trebuia să rostească 
vorbele cu buze arse de ger și umflate ca niște cârnaţi 
mult prea prăjiți. 

- N-ar face decât să ne pună în pericol pe toți. Ştii 
Și tu asta. 

Prinţul se uită la ei bănuitor, încercând să-și dea 
seama despre ce vorbesc. 

- Ne-ar fi de tot atât folos în luptă cât un sac pus 
pe ochi. 

Nordicul pufni enervat. 

- Cam ai dreptate, spuse și inspiră adânc, se 
incruntă și păru a întoarce problema pe toate păr- 
ule. În regulă. Nu așa ar trebui să fie, dar bine. El și 
fata stau deoparte. Noi, ceilalți, luptăm. Adică lupți 
ȘI tu. 

West dădu din cap. Fiecare bărbat trebuia să-şi facă 
datoria, indiferent cât de puţin i-ar fi surâs ideea. 

- De acord. Noi, ceilalți, luptăm. 

Și se pierdu printre copaci ca să dea ordinele. 

Nici vorbă să-l mai fi recunoscut cineva acum pe 
Prinţul Moștenitor Ladisla acasă, în grădinile sclipi- 
toare ale Agriontului. Fără doar şi poate că și filfizo- 
nii, Și curtenii, și paraziţii, care, în mod normal, i-ar 
fi sorbit fiece cuvânt, l-ar fi călcat în picioare ţinându-și 
nasurile pe sus. Haina de la West se destrăma la cu- 
sături, se tocea la coate, era plină de cruste de noroi. 
Sub ea, uniforma lui cea albă, imaculată inainte, se 
întunecase treptat, ajungând la cenușiul jegului. Din 
ea mai atârnau câteva resturi de ceaprazuri aurii, ca 
tulpinile soioase ale unui buchet de flori superb pe vre- 
muri, dar plin de putregai acum. Avea părul murdar 
şi încâlcit, obrazul îi era acoperit de ţepii roșcaţi ai 
bărbii nerase, iar firele dintre sprâncene dădeau de 
înțeles că obișnuia să petreacă mult timp smulgându-le. 
Unicul om pe o rază de o sută cincizeci de kilometri 
care se simţea într-o formă mai proastă era, fără doar 
și poate, însuși West. 

- Ce se petrece? bolborosi Prinţul când West se 
aşeză alături de el. 

- În josul râului sunt câteva iscoade de-ale lui 
Bethod, Înălțimea Voastră. Trebuie să ne luptăm. 

Prinţul încuviință cu o mișcare a capului. 

- Îmi trebuie o armă care... 

- Te rog să stai deoparte. 

- Dar, colonele West, este... 

- Ne-ai fi de mare folos, Înălțimea Voastră, însă 
mă tem că nu încape discuţie în această privință. Eşti 
moștenitorul tronului. Nu ne putem permite să te 
punem în pericol. 

Ladisla se chinui să pară cât mai dezamăgit cu 
putinţă, dar West aproape că putea simţi mirosul 
bucuriei lui. 

- Foarte bine, dacă aşa crezi că trebuie să fie. 

- Absolut, spuse West şi se uită la Cathil. Veţi sta 
amândoi aici. Ne vom întoarce curând. Cu ceva noroc, 
mai adăugă el tresărind, căci în ultima vreme noro- 
cul fusese tare scump la vedere. Ascundeţi-vă și nu 
scoateţi nicio şoaptă. 

Fata îi zâmbi. 

- Nu-ţi face probleme. O să am grijă să nu-și facă 
rău singur. 

Ladisla o privi pieziș cu ură, cu pumnii încleștaţi 
de furie neputincioasă. Tot nu se învățase să facă faţă 
batjocurii ei permanente. Desigur că, atunci când 
intreaga ta viaţă lumea te-a adulat și ţi s-a supus, n-ai 
de unde să ştii cum să reacționezi când cineva te ia 
peste picior. O clipă West își puse întrebarea dacă 

nu cumva făcea o greşeală lăsându-l singur și neprote- 
jat, dar nu prea avea de ales. Aici erau la adăpost. Ar 
trebui să nu li se întâmple nimic. Ceea ce nu se putea 
spune despre el. 

Se aşezară pe vine. Un cerc de bărbaţi cu chipuri 
murdare și pline de cicatrice, expresii dure, păr încâl- 
cit. Treicopaci, cu trăsăturile colțuroase brăzdate de 
riduri adânci. Dow cel Negru, cu rânjetul sălbatic și 
urechea lipsă. Tul Duru, cu sprâncenele stufoase adu- 
nate într-o încruntătură fioroasă. Ursuzul, indiferent 
ca o stâncă. Copoiul, cu ochii strălucitori mijiți de 
concentrare. Pike, cu o expresie îndârjită pe acele părți 
ale feţei lui arse care mai erau în stare să exprime ceva. 
Șase dintre cei mai duri bărbaţi din lume, şi West. 

Încercă să-și înăbușe emoția. Fiecare trebuia să-și 
facă datoria. 

Treicopaci scrijelea cu un băț o hartă rudimentară 
pe solul întărit. 

- Aşa, flăcăi. Aici, lângă râu s-au adăpostit. Sunt 
doisprezece, sau poate mai mulți. Uite cum facem. Ur- 
suzule, tu vii din stânga, Copoiule, tu vii din dreapta, 
ca de obicei. 

- În regulă, şefu', spuse Copouul. 

Ursuzul se mulțumi doar să dea din cap. 

- Eu, cu Tul și cu Pike îi atacăm din partea asta 
și ne luăm la trântă cu ei. Sper să-i luăm prin surprin- 
dere. Şi aveţi grijă să nu ne nimeriţi cu vreo săgeată. 
Ne-am înţeles? 

Copoiul rânji. 

- Fiți voi atenţi şi păziți-vă. 

- Am să țin minte sfatul ăsta. Dow şi West, voi 
treceţi râul și așteptați lângă cascada de aici. O să-i 
atacați din spate, explică arătând cu băţul pe desenul 
de pe pământ, iar West simţi cum nervii și îngri- 
jorările îi astupă gâtul. Zgomotul apei ar trebui să vă 
ascundă mișcările. Atacaţi atunci când mă vedeţi arun- 
când o piatră în apă, auziți? Piatra. Asta-i semnalul. 

- Fireşte, şefu”, mârâi Dow. 

West își dădu seama că Treicopaci îl fixa cu pri- 
virea. 

- M-a: auzit, băiete? 

- Da, desigur, bolborosi el cu limba amorțită de 
frig și de spaima tot mai mare. Când vine piatra, 
atacăm... şefu'. 

- Așa, vezi. Și fiți cu ochii în patru. S-ar putea să 
mai fie și alții prin apropiere. Bethod are iscoade prin 
tot ţinutul. Aveţi vreo întrebare? 

Clătinară din cap. Nu, nu aveau. 

- Bun. Să nu dați vina pe mine dacă vă omoară 
cineva. 

Treicopaci se ridică în picioare, iar ceilalți îl urmară. 
Făcură ultimele pregătiri: își dezlegară săbiile, își incer- 
cară corzile arcurilor, își strânseră cataramele. West 
nu prea avea cum să se pregătească. Singura lui armă 
era o sabie grea, furată de la un cadavru, prinsă de o 
centură jerpelită. Atâta tot. Se simţea cel mai mare ne- 
ghiob alături de bărbaţii aceștia. Se întrebă câți oameni 
uciseseră. Nu l-ar fi mirat să afle că tot atât de mulţi 
câți locuitori are un oraș. Plus unul sau două din sa- 
tele învecinate. Până și Pike părea gata să omoare fără 

pic de remușcări. West își aminti că tot nu știa pen- 
tru ce anume fusese osândit și trimis în lagăr. Dar nu 
era greu să-și imagineze, mai ales acum când il vedea 
cum încearcă tăișul toporiştii cu degetul, mai ales acum 
când îi observa cruzimea din privirea de pe chipul acela 
ars și mort. 

West îşi privi mâinile. Îi tremurau. Nu doar din 
cauza frigului. Și le strânse tare. Copoiul se uită la 
el și îi rânji: 

- Trebuie să simţi teama ca să poţi simţi curajul, 
îi spuse și se îndepărtă, urmându-i pe ceilalți printre 
copaci. 

Dow cel Negru îi strigă din spate, speriindu-l. 

- Haidem, ucigașule. Încearcă să ţii pasul cu mine. 

Scuipă pe solul înghețat, apoi se întoarse și porni 
spre râu. West mai privi o dată la cei rămași. Cathil 
îi făcu un semn cu capul, iar el îi răspunse. Apoi îl 
urmă pe Dow, tăcut, aplecându-se pe sub ramurile 
îmbrăcate în chiciură sclipitoare, auzind vuietul cas- 
cadei tot mai aproape. 

Dintr-odată, planul lui Treicopaci incepu să i se 
pară cam incomplet. 

- Și când ajungem pe malul celălalt și primim sem- 
nalul, ce o să facem? 

- O să omorâm, mârâi Dow peste umăr. 

Răspunsul acesta, chiar așa în doi peri, îi trimise 
prin maţe un junghi de panică. 

- S-o iau pe la dreapta sau pe la stânga? 

- Ia-o pe unde vrei, doar nu-mi sta în drum. 

- Unde o să te duci? 

- Acolo unde-i măcelul. 

Călcând cu băgare de seamă pe malul râului, West 
regretă că deschisese gura. Acum vedea cascada în 
amonte, o cădere năvalnică de apă albă pe un perete 
de stâncă neagră, umplând văzduhul cu o ceaţă 
ingheţată și cu zgomot de tunet. 

Unde se aflau ei, râul nu era mai lat de patru pași, 
dar apa iute și întunecată spumega pe pietrele de pe 
mal. Cu sabia și toporișca ridicate deasupra capului, 
Dow intră în apă și o traversă fără probleme, scu- 
fundându-se până la brâu în mijlocul șuvoiului. Apoi, 
ud leoarcă, se cățără pe celălalt mal și se lipi de pie- 
tre, ascunzându-se vederii. Se uită în jur, se încruntă 
când îl văzu pe West încă pe cealaltă parte și îi făcu 
un semn furios să îl urmeze. 

Cu mișcări stângace, West își scoase şi el sabia, 
o ridică deasupra capului, trase adânc aer în piept și 
făcu un pas în șuvoi. Apa rece îi intră imediat în cizmă 
și avu senzaţia că piciorul îi fusese prins intr-un sloi 
de gheață. Mai făcu un pas, iar celălalt picior 1 se scu- 
fundă până la coapsă. Îi ieșiră ochii din cap, începu să 
respire anevoie, dar nu mai era cale de întoarcere. Încă 
un pas. Alunecă pe mușchiul de pe fund și se cufundă 
in apă până la subsuori. Poate că ar fi zbierat dacă apa 
ca de gheață nu i-ar fi scos tot aerul din plămâni. Începu 
să înainteze greoi, pe jumătate împleticindu-se, pe ju- 
mătate înotând, cu dinții încleștaţi de panică. Se târi 
pe mal, gâfâind disperat. Se lipi de pietre în spatele lui 
Dow. Era tot amorțit, iar pielea îl ustura amarnic. 

Nordicul îi zâmbi cu milă. 

- Ți-e cam frig, băiete. 

- Mi-e bine, bolborosi West printre dinții care îi 
clănțţăneau. În toată viața lui nu-i mai fusese așa de frig. 
O să-mi fac da... da... datoria. 

- O să-ţi faci ce? N-am de gând să te las să te lupţi 
când îţi e atât de frig, băiete. Putem muri amândoi 
din cauza ta. 

- Nu-ţi face griji din... 

Palma lui Dow îl plesni puternic peste faţă. Șocul 
fu mai rău decât durerea. Se uită ca prostul, scăpând 
sabia în noroi și ridicând instinctiv mâna la obrazul 
care îl ustura. 

- Ce mama... 

- Profită de asta! şuieră nordicul. Vino-ţi în fire! 

West tocmai deschisese gura să spună că nu înțelege 
ce se petrece, când pumnul lui Dow îl izbi în plin, 
făcându-l să se clatine, despicându-i buza și ameţindu-l. 

- Profită! Al tău e momentul! 

- Al naibii... 

Restul fu doar un muget fără noimă, căci West îl 
apucă pe Dow de gât și incepu să-l strângă, să-l zga- 
rie, mârâind ca o fiară, cu dinţii dezgoliți, fără nimic 
in gând. Sângele începu să-i clocotească și îi pieriră din 
minte şi foamea, şi durerea, și frustrările nesfârșitului 
drum prin ținutul îngheţat. 

Dar, indiferent cât de furios era West, Dow cel 
Negru era mult mai puternic. 

- Profită! mârâi iarăși, eliberându-se din mâinile 
lui West și îimpingându-l pe pietrele de pe mal. Te-ai 
încălzit acum? 

Ceva zbârnâi pe deasupra lor şi pleoscăi în apă. 
Dow îl imbrânci, apoi ţâșni în sus, pe mal, cu un urlet 
de luptă. West își ridică sabia din noroi şi se chinui 
să se țină după el, cu sângele pulsându-i în cap, 
scoțând sunete lipsite de noimă din toți rărunchii. 

Alergă prin noroaie. Ţâșni prin tufe spre câmpul 
deschis. Apucă să-l vadă pe Dow secerând cu barda 
un nordic. Sângele întunecat ţâșni în aer, picături 
negre printre crengi, spre cerul alb. Imaginile copa- 
cilor și ale pietrelor și ale bărbaţilor cu înfățișări bar- 
bare îi săltau în faţa ochilor, iar respiraţia-i grea îi 
vuia în urechi cu muget de furtună. Cineva apăru de 
nicăieri, iar West îl lovi cu sabia, simțind cum vârful 
acesteia intră în carnea moale. Sângele îi îimproșcă 
fața și se dădu clătinându-se înapoi, scuipând dezgus- 
tat și clipind des. Alunecă pe o parte, dar se strădui 
să-şi recapete echilibrul. Capul îi era plin de plânsete 
și urlete și zăngănit de arme și oase care se frâng. 

Sfârtecă. Despică. Hââârrrr. 

Un alt dușman se apropie clătinându-se, cu o săgeată 
in piept. West îi despică țeasta până la bărbie. Mortul 
zvâcni O ultimă dată, smulgându-i sabia din mâini. Se 
impiedică și aproape se prăbuși în noroi. Lovi cu pum- 
nul un alt nordic care trecea pe lângă el. Dar ceva îl 
izbi cu putere, aruncându-l de trunchiul unui copac, 
lăsându-l fără suflare. Cineva îl apucase strâns în brațe, 
imobilizându-i braţele, încercând să-l strivească. 

West întinse gâtul și își înfipse dinţii în buza celui- 
lalt, simțind mușcătura adâncă. Acela urlă și îl lovi 
cu pumnii, dar West nu simţi nimic. Scuipă cât colo 

bucata de carne şi își vâri unghiile în chipul adversaru- 
ui. Bărbatul se zvârcoli şi scânci, cu sângele curgându-i 
lui. Bărbatul se zvârcoli și scânci, cu sângel ând 
din gura sfâșiată. West își infipse dinții în nasul lui, 
mârâind ca un câine turbat. 

Muşcă. Muşcă. Mușcă. 

Gura i se umpluse de sânge. Auzea urletele dis- 
perate ale celuilalt, însă ce conta acum, mai presus 
de orice era să strângă din fălci mai tare. Și mai tare. 
A . Lă . . . . v . A. 
Își smuci capul, iar victima lui se dădu inapoi cu mâi- 
nile la față. O săgeată venită de nicăieri i se infipse 
A v A ° v 
în coaste. Se prăbuși in genunchi. West se aruncă de- 
asupra lui, îl apucă cu pumnii de părul soios și îi izbi 

SA vA _ ` . 
capul de pământ. O dată, incă o dată. Iar și iar. 

- Gata. 

West își trase iute mâinile însângerate și cu fire 
de păr lipite de ele. Se ridică anevoios în picioare, res- 
pirând sacadat, cu ochii ieșiți din orbite. 

Totul în jur era tăcut și nemișcat. Lumea nu i se 

“A A A . .e. v v 
mai învârtea în fața ochilor. Fulgii de zăpadă se strecu- 
rau ușor în poiană şi se așterneau pe pământul ud, 
pe armele imprăștiate, pe cadavre, pe bărbații aflați 
OR 
in picioare. Tul era aproape şi se holba la el. Treico- 
paci era în spatele lui, cu sabia în mână. Se putea citi 
ceva asemănător cu panica pe partea intactă din obra- 
zul lui Pike, care își strângea un braţ însângerat cu mâna 
cealaltă. Toți se uitau. Se uitau lung la el. Dow îl arătă 
pe West cu degetul. Apoi își dădu capul pe spate și 
incepu să râdă. 

- L-ai mușcat! L-ai muşcat de nas până i l-a: smuls! 
Ştiam eu că eşti un ticălos turbat! 

West se holbă la ei fără să înţeleagă. Vuietul din 
cap începuse să se mai domolească. 

- Ce? bâigui el. 

Era tot plin de sânge. Se șterse la gură. Simți un 
gust sărat. Se uită la cadavrul de lângă el. Era căzut 
cu fața în jos. Sângele șiroia de sub el și se aduna într-o 
băltoacă în jurul picioarelor lui West. Își aduse aminte 
de... ceva. O crampă neașteptată îl încovoie, și scuipă 
flegmă rozalie, simţindu-și stomacul gol în gât. 

- Furios! strigă Dow. Așa ești tu! 

Ursuzul ieșise din tufișuri, cu arcul pus deja înapoi 
pe umăr, și se aşeza acum pe vine lângă unul dintre 
leșuri. Trase de pe el o blană plină de sânge. 

- Haină bună, își spuse el în șoaptă. 

Încovoiat de greață și din cale afară de sleit, West 
îi urmări cum cotrobăiau prin tabără. Auzi hohotele 
de râs ale lui Dow. 

- Furiosul! cotcodăci el răgușit. Așa o să-ți spun 
de acum încolo! 

- Au o mulţime de săgeți aici, anunţă Copoiul 
scoțând ceva dintr-unul din sacii de pe jos și rânjind 
satisfăcut. Și brânză. Cam veche. 

Rupse cu degete murdare o bucăţică de mucegai 
din calupul galben, mușcă și se declară fericit. 

- Încă-i bună. 

- Sunt o mulțime de lucruri folositoare pe aici, fu 
de acord Treicopaci, schițând și el un zâmbet. Iar noi 
suntem cu toții în viață, mai mult sau mai puţin. Bună 
treabă, flăcăi, îi lăudă el plesnindu-l pe Tul pe spate. 
Am face bine acum să ne luăm tălpășiţa spre nord cât 

mai repede, până nu simte nimeni lipsa ăstora. Hai să 
luăm ce avem de luat de aici și pe ceilalți doi. 

Mintea lu: West incepu să se limpezească. 

- Ceilalți! 

- Bine, spuse Treicopaci, du-te cu Dow să vezi ce 
fac... Furiosule. 

Se intoarse râzând şi el. 

West se năpusti printre copaci, urmând drumul 
pe care veniseră, derapând și tropăind prin noroaie 
in goana lui nebună, cu sângele pulsându-i iarăși în 
tâmple. 

- Trebuie să-l apăr pe Prinț, murmură el. 

Traversă râul fără să mai bage în seamă apa înghe- 
țată, se cățără pe mal și urcă dealul grăbindu-se inapoi 
spre stânca unde îi lăsaseră pe ceilalți. 

Auzi un strigăt de femeie acoperit apoi de mârâi- 
tul unui bărbat. Groaza i se strecură în tot trupul. [i 
păsiseră oamenii lui Bethod. Deja s-ar putea să fie prea 
târziu. Îşi forță picioarele slăbite să urce dealul, împle- 
ticindu-se și alunecând prin zloată. Trebuia să-l apere 
pe Prinţ. Aerul respirat îi ardea gâtul, dar se îndârji 
să meargă mai departe, ţinându-se de copaci, orbecăind 
in patru labe pe solul îngheţat, printre rămurele rupte 
şi ace de pin. 

Țâșni în spaţiul deschis de la poalele stâncii, gâfâind 
să-și dea duhul, cu sabia plină de sânge strânsă în pumn. 

Pe jos se luptau doi oameni. Cathil întinsă pe spate, 
se zvârcolea, dădea din picioare şi incerca să-l zgârie 
pe cel urcat peste ea. Bărbatul reușise să-i tragă panta- 
lonii până sub genunchi și acum încerca să-şi descheie 

cureaua cu o mână, în vreme ce pe cealaltă o ţinea 
apăsată pe gura fetei. West inaintă un pas cu sabia ri- 
dicată, iar bărbatul intoarse brusc capul spre el. Nu-i 
veni să-şi creadă ochilor. Presupusul violator nu era 
nimeni altul decât însuși Prințul Moștenitor Ladisla. 

Când îl zări pe West, acesta se ridică repede în 
picioare şi făcu un pas înapoi. Cu o expresie ușor ruși- 
nată, ca a unui școlar prins când a furat o plăcintă de 
la bucătărie, îi spuse: 

- Scuze. N-am crezut c-o să te intorci atât de repede. 

West se holbă la el, incapabil să priceapă ce se 
intâmpla acolo. 

— Atât de repede? 

- Ticălos împuţit ce ești! zbieră Cathil târându-se 
pe fund înapoi și trăgându-și pantalonii. O să te omor 
Și pe tine, și tot neamul tău de nenorociţi ce sunteţi! 

Ladisla își atinse o buză. 

- M-a mușcat. Uite! 

Și intinse spre West vârfurile însângerate ale de- 
getelor ca pe o dovadă a unui ultraj odios la adresa 
lui. West se pomeni că înaintează spre el. Probabil că 
Prinţul îi citi ceva pe chip, pentru că mai făcu un pas 
inapoi, cu o mână ridicată, iar cu cealaltă ținându-și 
pantalonii. 

- Stai puțin, West, stai... 

Nici vorbă de furie violentă. Nici vorbă de or- 
bire temporară. Nici picioare care se mișcă cu de 
la sine putere, nici măcar vreo aluzie la o durere 
de cap. Nimic din toate acestea. Absolut nimic. Nici- 
odată West nu se mai simţise atât de calm, atât de 

împăcat, atât de sigur de sine însuși. Hotărârea lui 
era luată. 

Întinse mâna dreaptă și îl împinse pe Ladisla cu 
palma în piept. Prinţul Moștenitor icni ușor și mai 
făcu câţiva pași impleticiți înapoi. Piciorul stâng i se 
cufundă în noroi. Îl puse jos pe dreptul, doar că acolo 
nu mai era nimic. Ridică din sprâncene, căscă şi gura, 
și ochii. Și apoi moştenitorul la tronul Uniunii căzu 
in gol cu mâinile zbătându-i-se înnebunite prin aer, 
încercând să se apuce de ceva... și dispăru. 

Un țipăt scurt, o bufnitură surdă, apoi o alta, apoi 
zgomot de pietre care se rostogolesc la vale. 

Apoi tăcere. 

West rămase nemișcat, clipind des. 

Apoi se întoarse să se uite la Cathil. 

Tânăra înţepenise, la doi pași distanță de el, cu 
ochii mari din cauza șocului. 

- L-ai... lau... 

- Ştiu, spuse cu o voce care parcă nu era a lui. 

Se apropie prudent de marginea prăpastiei și se 
uită. Trupul lui Ladisla zăcea pe pietre, cu capul în 
jos, cu haina zdrențuită a lui West pe umeri, cu pan- 
talonii căzuţi la glezne, cu un genunchi îndoit intr-o 
poziţie nefirească, cu sânge roșu închis băltind în jurul 
capului spart. Niciodată nu văzuse pe cineva care să 
pară mai mort de atât. 

Înghiţi în sec. El făcuse asta. El. Îl omorâse pe 
moștenitorul tronului. Îl asasinase cu sânge rece. Era 
un criminal. Un trădător. Un monstru. 

Și ii veni să râdă. Era mult prea departe acum de 
insoritul Agriont, unde loialitatea şi deferenţa erau 
bunuri căpătate prin naștere, unde oamenii de rând 
erau obligaţi să facă ce le spuneau mai-marii lor, unde 
nu se cădea să ucizi alți oameni. Poate că era un mon- 
stru, însă aici, în pustietatea înghețată a Engliei, se 
aplicau alte reguli. Monștrii aveau majoritatea. 

Simţi o bătaie zdravănă pe umăr. Întoarse capul 
și zări capul cel-fără-o-ureche al lui Dow cel Negru. 
Și el se uita în prăpastie. Nordicul scoase un fluierat 
ușor printre buzele țuguiate. 

- Ei, cam asta e, părerea mea. Stii ceva, Furiosule? 
ii zâmbi el pieziș lui West. Incepe să-mi cam placă 
de tine. 


PÂNĂ LA ULTIMUL OM 


Lui Sand dan Glokta 
Superior de Dagoska, strict confidential 


Este evident că, în ciuda tuturor eforturilor tale, 
Dagoska nu va mai rămâne în mâinile Uniunii. Prin 
urmare, îti poruncesc să pleci de acolo și să te înfătașezi 
de îndată înaintea mea. Chiar dacă nu mai stăpânii 
docurile, n-ar trebui să fie greu să te furișezi noap- 
tea într-o barcă mică. O corabie te va aștepta mai 
în josul coastei. 

Vei încredința comanda generalului Vissbruck, 
deoarece este unicul unionist din consiliul de condu- 
cere rămas în viață. Nu este cazul să-ţi amintesc că 
ordinele Consiliului Închis pentru cei care apără 
Dagoska sunt neschimbate. 

Trebuie să lupte până la ultimul om. 


Sult 
Arhilector al Inchiziției Maiestăţii Sale 

Cu maxilarele incleștate, generalul Vissbruck lăsă 
incet scrisoarea din mâini. 

- Să înțelegem că ne părăseşti, Superiorule? întrebă 
cu voce spartă. 

Din cauza panicii? Din cauza spaimei? A furiei? 
Cine l-ar putea condamna pentru că simte astfel? 

Încăperea nu se schimbase prea mult de la sosirea 
lui Glokta. Mozaicul superb, sculpturile măiestre, 
masa lăcuită, toate străluceau în soarele dimineţii 
care-și revărsa lumina prin ferestrele înalte. Însă mem- 
brii consiliului de conducere s-au împuţinat. Rămăseseră 
doar Vissbruck, cu fălcile revărsate peste gulerul apre- 
tat al jachetei sale brodate, şi Hadişul Kahdia, care 
se prăvălise epuizat într-un scaun. Mai departe de ei, 
Nicomo Cosca se sprijinise de perete lângă fereastră 
și-și curăța unghiile. 

Glokta trase adânc aer în piept: 

- Arhilectorul vrea să... să-i dau anumite explicații. 

Vissbruck scoase un chițăit lipsit de umor. 

- Nu ştiu de ce, dar nu mă pot abține să nu mă 
gândesc la șobolanii care fug dintr-o casă în flăcări. 

Nimerită metaforă. Doar dacă șobolanii care fug de 
flăcări se vor arunca într-o mașină de tocat. 

- Haide, generale, interveni Cosca surâzând uşor. 
Superiorul nu era obligat să ne spună nimic. Ar fi putut 
s-o șteargă de aici în toiul nopții, iar noi nici n-am fi 
avut habar. Eu așa aș fi făcut în locul lui. 

- Îngăduie-mi să nu dau nici doi bani pe ce ai fi 
făcut tu, se rățoi Vissbruck. Suntem într-o situaţie cri- 
tică. Zidurile fortificate au căzut și odată cu ele am 

pierdut orice şansă de a rezista mai mult. Mahalalele 
sunt acum un furnicar de soldaţi gurkieni. În fiecare 
noapte facem incursiuni acolo. Mai dăm foc unui ber- 
bec de asalt. Mai omorâm niște santinele în vreme ce 
dorm. Dar aduc zilnic tot mai multe arme şi echipa- 
mente de luptă. Probabil că foarte curând, după ce vor 
curăța locul de toate coșmeliuile de acolo, vor incepe 
să-și asambleze catapultele alea uriașe. Și este lesne 
de imaginat ce se va întâmpla după aceea cu Orașul 
Superior când va fi atacat cu bombe incendiare! 

Intinse braţul acuzator spre fereastră: 

- E foarte posibil să nimerească și Citadela! Și 
chiar în camera asta ar putea intra un bolovan cât 
un șopron de mare! 

- Cunosc foarte bine situaţia în care ne aflăm, îl 
repezi Glokta. 

De câteva zile duhoarea fricii e atât de puternică 
încât o simt şi morţii. 

- Dar ordinele Arhilectorului sunt extrem de 
clare. Să rezistați până la ultimul om. Să nu capitulați. 

Umerii lui Vissbruck se ofiliră. 

- Oricum, capitularea nu mai foloseşte la ni- 
mic acum. 

Se ridică, din obișnuinţă vru să-și indrepte uniforma 
și își împinse încet scaunul sub masă. În clipa aceea 
lui Glokta aproape că-i fu milă de el. Poate că merită 
compătimirea mea, dar am irosit-o pe toată pe Carlot 
dan Eider, care nu a fost absolut deloc vrednică de ea. 

- Dă-mi voie, totuși, să-ți dau un sfat, ca unul care 
am cunoscut interiorul închisorilor gurkiene. Dacă 

cetatea va cădea cu totul în mâinile lor, vă sfătu- 
iesc să vă luaţi singuri viaţa, mai degrabă decât să vă 
lăsați prinşi. 

Generalul Vissbruck făcu ochii mari, apoi își cobori 
privirea la pardoseala minunată din mozaic și înghiţi 
greu. Își ridică iar chipul, uimindu-l pe Glokta cu un 
surâs amar. 

- Nu așa ceva am avut în minte atunci când am 
intrat în armată. 

Glokta își lovi ușor piciorul distrus cu bastonul 
și zâmbi strâmb. 

- Și eu aș putea spune același lucru. Ce zicea Sto- 
licus? „Sergentul care se ocupă de recrutări vinde vise, 
dar livrează coşmaruri?“ 

- Este o exprimare foarte adecvată situației. 

- Dacă te consolează cumva, să știi că s-ar putea 
ca soarta mea să fie chiar mai cruntă decât a voastră. 

- Prea puţin mă consolează. 

Vissbruck ciocni din călcâie și luă poziție de drepți. 
Rămase așa nemișcat câteva clipe, apoi, fără să rostească 
vreo altă vorbă, făcu stânga imprejur și se indreptă spre 
ușă. Zgomotul pașilor lui se stinse treptat pe coridor. 

Glokta se uită la Kahdia. 

- Indiferent de ce i-am spus generalului, pe tine 
te-aș sfătui să predai orașul cu prima ocazie. 

Kahdia îşi ridică ochii obosiţi. 

- După toate astea? Acum? 

Mai ales acum. 

- Poate că Împăratul va hotări să dea dovadă de 
ceva indulgență. În orice caz, nu văd ce ați mai putea 

avea de câştigat continuând lupta. După cum stau lu- 
crurile, încă mai puteţi pune condiţii. 

— Și asta-i consolarea pe care ne-o oferi? Indulgența 
Împăratului? 

- Asta este tot ce am. Ce-mi spuneai despre cel 
rătăcit în deșert? 

Kahdia incuviinţă încet din cap. 

- Orice va fi, vreau să-ți mulțumesc. 

La ce să-mi multumesti, neghiobule? 

- Pentru ce? Pentru că ţi-am distrus orașul şi te-am 
lăsat la mila Împăratului? 

- Pentru că ne-ai tratat cu ceva respect. 

Glokta pufni. 

- Respect? i-am spus doar ce voiai să auzi ca să 
obţin ce-mi trebuia. 

- Poate că aşa a fost. Dar mulţumirile nu costă 
nimic. Mergi cu Dumnezeu. 

- Dumnezeu nu va dori să mă urmeze acolo unde 
mă duc eu, murmură Glokta în vreme ce Kahdia ieşea 
incet din încăpere. 

Cosca rânji dispreţuitor. 

- Și spune așa, Superiorule, inapoi la Adua, nu? 

- Aşa cum zici, inapoi la Adua. 

Înapoi la Casa Întrebărilor. Înapoi la Arhilectorul 
Sult. Gândul acesta nu era deloc unul fericit. 

— Poate ne vom mai vedea acolo. 

- Crezi? 

Este mult mai probabil că tu vei fi căsăpit împre- 
ună cu ceilalți atunci cânt orașul va cădea în mâinile 

gurkienilor. Prin urmare vei rata ocazia de a mă vedea 
atârnând în streang. 

- Am învățat de la viaţă că întotdeauna mai e o şansă. 

Cosca rânji din nou desprinzându-se de perete și 
îndreptându-se ţanţoș spre ușă, cu mâna sprijinită 
uşor de mânerul sabiei. 

- Nu-mi place să pierd un patron bun. 

- Nici mie nu-mi place să fiu pierdut. Dar trebuie 
să fim pregătiți să facem față dezamăgirilor. Căci viaţa 
este plină de ele. 

lar cea mai mare dezamăgire dintre toate este felul 
în care se sfârșește viaţa. 

- Bine, atunci. Dacă unul dintre noi va trebui: să 
fie dezamăgit. 

În pragul ușii, Cosca se opri și făcu o reverență cu 
exagerare teatrală. Poleiala jupuită de pe pieptarul său 
scânteie în razele dimineții. 

- A fost o onoare să colaborez cu tine. 


Glokta stătea pe pat, lingându-și gingiile goale și 
masându-și piciorul care-i palpita dureros. Se uită în 
jur la apartamentul lui. Mai bine zis apartamentul lui 
Davoust. Aici m-a speriat de moarte un vrăjitor bătrân 
în toiul noptii. De aici am urmărit cum arde cetatea. 
Aici am fost aproape mâncat de o fetiţă de paisprezece 
ani. O, ce amintiri minunate... 

Se ridică cu greu, strâmbându-se de durere, și 
şchiopătă spre singurul cufăr pe care îl adusese cu el. 
Si tot aici am semnat chitanta pentru un milion de 
mărci primite ca avans de la banca Valint şi Balk. 

Scoase din buzunarul hainei etuiul din piele pe care 
i-l dăduse Mauthis. Jumätate de milion în diamante sle- 
fuite. Simţi din nou ispita irezistibilă de a-l deschide 
și de a-și vâri mâna printre ele ca să le simtă puritatea 
rece, dură, bogată. Făcu efortul de a se abţine, apoi, 
cu un alt efort și mai mare, împinse la o parte cu o 
mână unele din hainele împăturite pentru plecare şi 
ascunse etuiul printre ele. Haine negre, negre, și alte 
haine tot negre. Ar trebui să-mi diversific garderoba... 

- Pleci fără să-ți iei rămas-bun? 

Glokta ţâșni în sus de pe taburet, simțind că-i 
vine să vomite din cauza spasmului mistuitor care-i 
sfârtecă spinarea. Întinse mâna şi puse capacul cufă- 
rului chiar la timp înainte de a-i ceda piciorul și se 
prăbuşi pe el. Vitari stătea în prag uitându-se furioasă 
la el. 

- La naiba! șuieră Superiorul, îimproșcând salivă 
printre găurile din dantură la fiecare respirație sacadată. 

Piciorul stâng nesimţitor ca o bucată de lemn. Cel 
drept cuprins de agonie. 

Practiciana intră încet cercetând încăperea printre 
gene. Vrea să vadă dacă mai e cineva aici. Înseamnă că 
va urma o discuţie între patru ochi. Şi nu doar durerea 
din picior era motivul pentru care inima începu să 
i se zbată în piept când Vitari inchise încet ușa, iar cheia 
se auzi în broască. Suntem singuri. Ce excitant! 

Practiciana se plimba de colo-colo prin cameră, 
iar umbra ei neagră se întindea spre Glokra. 

- Am crezut că aveam o înţelegere, suflă ea 
prin mască. 

- Și eu am crezut, se răsti Glokta, încercând să se 
așeze într-o poziție cumva mai demnă. Și după aia 
am primit un bilețel de la Sult. Vrea să mă întorc și 
amândoi ştim de ce. 

- Nu i-am spus nimic. 

- Asta crezi tu. 

Vitari îngustă şi mai mult ochii și se apropie de el. 

- Aveam o înțelegere. Eu m-am achitat de par- 
tea mea. 

- Bravo ţie! Consolează-te cu gândul ăsta când eu 
am să plutesc cu fața în jos printre docurile din Adua, 
iar tu vei fi blocată aici, aşteptându-i pe gurkieni să 
doboare... aaa! 

Se năpustise asupra lui, se așezase peste el, strivindu-i 
spatele de cufăr, lăsându-l fără aer. Scânteiere de metal, 
zăngănit de lanţ, degete care îi cuprinseră gâtul. 

- Vierme schilod! Ar trebui să-ți tai gâtul ăsta impu- 
ut chiar acum! 

Genunchiul ei i se infipse În stomac, lama rece 
a cuțitului îi atinse uşor pielea gatului, ochii ei albaștri 
il priviră cu ferocitate, duri ca diamantele din cufărul 
de sub el. Moartea e la câteva clipe depărtare. Binein- 
teles. Își aduse aminte cum practiciana o strânsese de 
gât pe Eider. La fel de ușor ca şi cum ar fi strivit o fur- 
nică, iar eu, biet olog, exact asta sunt, o furnică neaju- 
torată. Poate că ar fi trebuit să bâiguie cuprins de 
spaimă, dar prin minte nu-i trecea decât întrebarea: 
cât a trecut de când a fost o femeie deasupra mea ul- 
tima dată? 

Pufni în ras. 

- Dar nu mă cunoşti chiar deloc? bolborosi el, 
pe jumătate chicotind, pe jumătate suspinând, cu 
ochii curgându-i din cauza unui amestec dezgustător 
de durere și amuzament. Sunt Superiorul Glokta, 
imi pare bine de cunoștință! Nu-mi pasă câtuși de 
puţin ce se întâmplă cu tine, iar tu știi foarte bine 
asta. Mă ameninţi? Trebuie să te străduiești mult mai 
mult, târfă roşcată! 

Ochii femeii se bulbucară de furie. Își împinse 
umărul înainte și își trase cotul, gata să apese cât de 
tare putea. Suficient de tare cât să-mi scoată beregata 
prin coloana asta strâmbă, n-am nicio îndoială în pri- 
vinta asta. 

Buzele lu: Glokta se schimonosiră într-un rictus 
scârbos, plin de scuipat. Acum. 

Îi auzea respiraţia anevoioasă din spatele măștii. 
Haide. 

Simţi lama cuţitului lipită de gât, rece, ascuţită. 
Sunt gata. 

Atunci practiciana scoase un șuierat prelung, 
ridică pumnalul și îl infipse în bârna de lemn de lângă 
capul lui. Se ridică și se intoarse cu spatele. Glokta 
închise ochii și încercă să-și recapete respirația. Încă 
mai trăiesc. Îl copleşise un sentiment straniu. Ușurare 
sau dezamăgire? Greu de spus. 

- Te rog. 

Atât de încet, încât crezu că i se păruse. Vitari 
stătea cu spatele la el, cu capul plecat, iar pumnii 
încleştați îi tremurau vizibil. 


- Ce? 

- Te rog. 

Chiar a spus-o. Și îmi dau seama că aceste cuvinte 
o dor. 

- Te rog, nu mai spune? Crezi că aici e vorba des- 
pre rugăminţi? Şi, la urma urmei, de ce te-aș salva? Ai 
venit aici ca să spionezi pentru Sult. N-ai făcut nimic 
altceva decât să-mi stai tot timpul în drum! Nici nu 
mă pot gândi la cineva în care să am mai puţină încre- 
dere decât am în tine, iar eu nu mă încred în nimeni! 

Se intoarse cu faţa la el, ridică mâinile, dezlegă bri- 
dele măștii și și-o scoase. Era foarte bronzată doar pe 
porțiuni: în jurul ochilor, fruntea, gâtul. Chipul ei era 
însă mult mai delicat, mult mai tânăr, mult mai 
obișnuit decât își închipuise el. Nu mai părea deloc 
fioroasă. Părea doar speriată şi disperată. Brusc, Glokta 
se simți ridicol de jenat, ca și cum ar fi intrat din 
greșeală într-o cameră și ar fi dat peste cineva în pie- 
lea goală. Simţi nevoia să-și ferească privirea când Vi- 
tari se așeză în genunchi ca să fie la același nivel cu el. 

- Te rog. 

Cu ochii umezi, înrourați, cu buzele tremu- 
rându-i, ca și cum ar fi fost pe punctul de a izbucni 
în lacrimi. Întrezărire a speranţelor secrete ascunse sub 
carapacea ticăloasă? Sau doar teatru de bună calitate? 
Glokta simți cum pleoapa începe să i se zbată. 

- Nu pentru mine, șopti ea. Te rog. Te implor. 

Își trecu gânditor mâna peste pielea gâtului. Ob- 
servă sânge pe vârfurile degetelor. O pată mică și ma- 
ronie. O întepătură. O zgârietură. Doar un milimetru 
mai încolo şi acum aș fi pompat sânge pe tot covorul 

ăsta superb. Doar un milimetru. De astfel de sanse de- 
pind viețile. De ce aș salva-o? 

Dar ştia răspunsul. Pentru că în general nu prea 
salvez pe nimeni. 

Se întoarse greoi pe cufăr, până ajunse cu spatele 
la ea, și incepu să-și maseze mușchiul mort al picio- 
rului stâng. Inspiră adânc. 

- Fie. 

- N-ai să regreți. 

- Ba regret deja. Dar nu pot rezista unei femei 
înlăcrimate. Să știi însă că îți cari singură bagajele! 

Se uită la ea ridicând un deget ca avertisment. Vi- 
tari își pusese masca la loc. Iar ochii îi erau uscați, și 
mijiți, și aprigi. Parcă n-ar putea vărsa o lacrimă nici 
într-o sută de ani. 

- Nu-i face probleme, spuse ea invârtindu-și 
lanţul pe mână şi scoțând pumnalul cruciform din 
capacul cufărului. Am foarte puţine bagaje. 


Glokta urmărea cum se reflectă flăcările în supra- 
faţa calmă a golfului. Cioburi nestatornice, roșii, gal- 
bene, albe, scânteietoare pe apa neagră. Frost vaslea lin, 
regulat, cu chipu-i lipsit de expresie pe jumătate lumi- 
nat de pâlpâirea luminilor din oraș. În spatele lui, Seve- 
rard stătea ghemuit şi se uita supărat la întinderea de 
apă. Se zărea doar conturul ţepos al capului lui Vitari 
așezat și mai departe, la proră. Lopeţile intrau în mare 
și îimpingeau apa într-o tăcere aproape desăvârșită. Parcă 
barca nici nu se mișca. Mai degrabă linia neagră a pe- 
ninsulei părea a se îndepărta încet de ei, în întuneric. 


162 JOE ABERCROMBIE 


Ce am făcut? Am condamnat un oraș plin de oameni 
la moarte sau la sclavie, si pentru ce? Pentru onoarea Rege- 
lui? Pentru un retardat bălos care nu-și poate controla nici 
matele, darămite o tară? Pentru orgoliul meu? Ha! Pe ăsta 
l-am aruncat cât colo de multă vreme, dimpreună cu 
dinţii mei. Pentru aprobarea lui Sult? Probabil că răsplata 
mea va fi un guler din frânghie și o cădere în gol. 

Pe cerul nopții nu se mai zărea acum decât con- 
turul mai întunecat al stâncii, silueta colțuroasă a Ci- 
tadelei cocoţate în vârful ei. Parcă și formele zvelte 
ale clopotniţelor Marelui Templu. Toate alunecând 
departe, în trecut. 

Ce altceva aș fi putut să fac? Aș fi putut să mă alătur 
lui Eider și celorlalți. Să le predau gurkienilor cetatea fără 
luptă. S-ar fi schimbat, oare, ceva? Glokta își linse po- 
somorât gingiile goale. Împăratul tot i-ar fi trecut pe lo- 
cuitori prin foc și sabie. lar Sult tot ar fi trimis după mine, 
exact așa cum a făcut. Diferențe mult prea puțin semni- 
ficative, asupra cărora nu are rost să zăbovim. Ce zicea 
Shickel? Foarte puțini sunt aceia cărora li se oferă o șansă. 

Briza rece îl înfioră şi işi strânse mantia mai bine 
in jurul corpului, îşi încrucişă braţele peste piept, se 
strâmbă de durere încercând să-și pună sângele în 
mișcare în laba amorțită a piciorului stâng. Din ce- 
tate nu mai rămăseseră decât niște puncte luminoase 
in depărtare. 

Exact așa cum spunea Eider — toate astea doar pen- 
tru ca Arbilectorul şi cei asemenea lui să poată arăta un 
punct sau altul pe o hartă și să spună că ne aparține. Și 
gura i se strâmbă într-un rictus. Și, cu toate eforturile 

noastre, cu toate sacrificiile noastre, cu toate planurile şi 
conspirațiile noastre, nici măcar n-am reușit să păstrăm 
cetatea. Toată suferinţa aceasta... şi pentru ce? 

Niciun răspuns, desigur. Doar valurile domoale 
izbindu-se de barcă, scârțâitul blând al ramelor, foșne- 
tul mângâietor al lopeţilor în apă. Şi-ar fi dorit să-i 
fie silă de el însuși. Să se simtă vinovat pentru ceea 
ce făcuse. Să-i fie milă pentru cei pe care-i lăsase la 
mâna gurkienilor. Așa cum ar simți Orice om. Așa cum 
aș fi simţit și eu odinioară. Însă nu prea era în stare 
să simtă nimic altceva decât oboseala copleșitoare şi 
durerea permanentă, sâcâitoare din picior, din spate, 
din gât. Se așeză greu pe băncuţa din lemn a bărcii, 
incercând, așa cum făcea de obicei, să-și găsească o 
poziție mai puţin incomodă. În fond, chiar nu e cazul 
să mă mai pedepsesc și eu. 

Căci pedeapsa va veni curând. 


GIUVAIERUL TUTUROR 
ORAŞELOR 


Măcar acum Jezal putea să călărească. I se scoseseră 
atelele în dimineaţa aceea, iar piciorul inflamat i se 
lovea de coastele calului și îl durea destul de rău. Tinea 
frâul cu mâna amorțită și nesigură, iar braţul fără ban- 
daje îi era slăbit și sensibil. Îi zvâcneau surd dinţii cu 
fiecare bufnitură a copitelor pe drumul distrus. Foarte 
bine însă că nu mai trebuia să stea în căruţă, iar rea- 
lizarea aceasta chiar era ceva. În ultimul timp, lucru- 
rile mărunte aveau darul de a-l face nespus de fericit. 

Ceilalți alcătuiau un grup sumbru, tăcut, posomo- 
rât ca bocitoarele la înmormântare, iar Jezal nu avea 
de ce să-i condamne. Locul în care se aflau era unul sum- 
bru. O câmpie de țărână. De bolovani din piatră seacă. 
De nisip și stânci fără viață. Cerul de deasupra, nemișcat, 
alb, greu ca plumbul, promitea mereu ploaie, dar nu 
se ținea niciodată de cuvânt. Mergeau călare, strânși în 
jurul căruţei, căutând căldura. Ei fiind unicele creaturi 
calde pe o întindere de sute de kilometri de deșert rece. 

Unicele creaturi mișcătoare într-un loc înghețat în 
timp. Unicele creaturi vii într-un ţinut mort. 

Drumul era larg, dar crăpat pe alocuri și umflat 
in alte părți. Ici şi colo se fărâmase pe porțiuni lungi, 
sau torente de noroi îl acoperiseră cu totul. De-o parte 
și de alta, se aliniau buturugile moarte ale foștilor co- 
paci. Probabil că Bayaz il surprinsese privindu-le. 

- O alee de stejari falnici lega acest drum de porțile 
orașului. Pe timp de vară frunzele lor scânteiau şi 
fremătau în adierea vântului câmpiei. Juvens însuși 
i-a plantat în Timpurile Străvechi, pe vremea când 
Imperiul se afla la începuturi, iar eu nici nu mă năs- 
cusem încă. 

Trunchiurile mutilate ale copacilor erau cenușii 
și uscate, dar purtau încă urma fierăstraielor. 

- Parcă au fost tăiaţi acum câteva luni. 

- Acum mulți, mulți ani, băiete. După ce Glustrod 
a ocupat orașul a poruncit să fie doborâţi pentru a 
întreţine focul din cuptoarele lui. 

— Atunci de ce nu au putrezit? 

- Până și putregaiul este o formă de viață. Dar aici 
lipsește cu desăvârșire. 

Jezal înghiţi în sec și își vâri capul între umeri, 
cu ochii aţintiţi la cioturile de lemn mort înşiruite 
până departe, în zare, ca pietrele de mormânt. 

- Nu-mi place asta, murmură în barbă. 

- Tu crezi că mie-mi place? se încruntă supărat 
Bayaz. Crezi că place vreunuia dintre noi? Dacă vor 
să fie ținuți minte, bărbaţii trebuie uneori să facă ce 
nu le place. Prin luptă, iar nu prin lene tihnită se 

cuceresc faima și onoarea. Prin bătălii, iar nu prin pace 
se câștigă bogăţia și puterea. Nu te mai interesează 
lucrurile acestea? 

- Ba da, șopti Jezal. Cred că da... 

Însă nu era deloc sigur. Privi de-a lungul mării de 
tărână moartă. Niciun indiciu că acolo s-ar fi aflat 
onoarea, darămite bogăţia, și nu-și inchipuia de unde 
ar putea veni faima. Singurele persoane care existau 
pe o rază de o sută cincizeci de kilometri în jur, cei 
cinci tovarăși ai lui, îl cunoşteau deja foarte bine. În 
plus, incepuse să se întrebe tot mai des dacă o viaţă 
lungă, dar săracă, trăită în anonimat desăvârșit ar fi 
chiar un lucru atât de ingrozitor. 

Poate că, atunci când va ajunge acasă, o va ruga 
pe Ardee să-i fie soție. Cu ochii minţii o văzu acum 
cum i-ar surâde când i-ar auzi propunerea. Evident 
că l-ar face să se zvârcolească de jenă în așteptarea răs- 
punsului. Fără îndoială că l-ar ţine în suspans. Bine- 
inţeles că ar spune da. Şi, în fond, care ar fi cel mai 
rău lucru care s-ar putea întâmpla? Că tatăl lui s-ar 
infuria? Că ar fi amândoi obligaţi să trăiască din solda 
lui de ofițer? Că prietenii lui cei superficiali și fra- 
ţii lui cei idioţi il vor râde pe la spate pentru că a ajuns 
la sapă de lemn? Aproape că nici nu-i venea să creadă 
că aceste motive i se păruseră extrem de importante 
pe vremuri. 

O viaţă de muncă grea alături de femeia pe care 
o iubește? O casă cu chirie într-o zonă mai puţin 
strălucitoare a orașului, cu mobilă ieftină, dar cu un 
foc prietenos în cămin? Fără faimă, fără bogății, doar 

un pat cald in care să-l aştepte Ardee... Nu i se mai 
părea o soartă chiar atât de cumplită acum când pri- 
vise moartea în ochi, acum când își ducea zilele doar 
cu un castron de terci chior pe zi, recunoscător până 
în măduva oaselor că îl capătă și pe acela, acum când 
dormea singur în vânt și în ploaie. 

Zâmbetul i se întinse, iar durerea surdă care se intin- 
dea în jurul cicatricei de pe maxilar i se păru aproape 
plăcută. Da, nu ar fi fost o viață chiar atât de rea. 


Zidurile uriaşe se înălțau semeţe, cu creneluri ştir- 
bite, cu turnuri dărâmate, etalând cicatricele negre ale 
crăpăturilor și lucind din cauza umezelii. O costișă 
arcuindu-se în depărtare prin burniţa cenușie. Pământ 
acoperit cu bălroace cafenii și cu pietre mari ca sicriele. 

- Aulcus, bubui Bayaz, cu falca rigidă. Giuvaierul 
orașelor. 

- Nu mi se pare că ar străluci, mârâi Ferro. 

Nici lui Logen nu i se părea. Drumul mâlos se furișa 
până la o arcadă dărăpănată, larg deschisă, fremătând 
de umbre, ale cărei porți erau de mult dispărute. Il cu- 
prinse o senzaţie înfiorătoare când privi la gura aceea 
intunecată. Un sentiment sinistru. Ca atunci când se 
aflase în faţa porții deschise de la Casa Creatorului. Era 
ca și cum ar fi privit în străfundurile unui mormânt, 
foarte probabil chiar al lui însuși. Îi venea să se răsu- 
cească pe călcâie, s-o ia la fugă de acolo și să nu se mai 
întoarcă niciodată. Până și calul lui necheză ușurel și 
se dădu înapoi, aburind negurile ploii cu răsuflarea lui. 
Dintr-odată, drumul anevoios şi presărat cu pericole 

inapoi la țărmul mării i se părea o călătorie mult mai 
plăcută decât cei câțiva pași care îl despărțeau de poarta 
aceea întunecată. 

- Eşti sigur? îi şopti lui Bayaz. 

- Dacă sunt sigur? Nu, sigur că nu! V-am purtat 
mii de kilometri peste câmpia pustie doar pentru că 
așa mi-a cășunat mie! Am petrecut ani întregi plă- 
nuind călătoria asta și am strâns această trupă din 
toate colțurile Cercului Lumii doar ca să am de ce 
să mă distrez! Nu se va întâmpla nimic dacă ne întoar- 
cem la Calcis. Mă întrebi dacă sunt sigur? 

Clătină din cap și își imboldi calul spre poarta 
deschisă. 

Logen ridică din umeri. 

- Am întrebat şi eu... 

Arcada se căscă tot mai mult, și mai mult, până-i 
inghiți pe de-a întregul. Zgomotul făcut de copitele 
cailor răsună de-a lungul galeriei intunecate. Pereţii 
de piatră se strângeau tot mai mult, și mai mult în 
jurul lor, împiedicându-i, parcă, să respire. Logen își 
înfipse bărbia în piept și își fixă privirea asupra cer- 
cului de lumină din capătul celălalt. Trase cu ochiul 
la Luthar şi îl surprinse umezindu-și tulburat buzele, 
fără să-i mai pese de şuviţele de păr pe care umezeala 
din atmosferă i le lipise de obraji. 

Și ieşiră în aer liber. 

- Vai de mine, șopti Picior-Lung. Vai de mine şi 
de mine... 

Edificii colosale se inălțau în jurul unei pieţe 
nesfârşite. Prin aburi ploii se deslușeau nălucile 

pilaştrilor, acoperișurilor, coloanelor infinite, ale zi- 
durilor inalte până la cer, construite pe măsura unor 
titani. Logen rămase cu gura căscată. Toți rămaseră 
cu gurile căscate. Un grup mic şi zgribulit în acel 
spaţiu neobișnuit de vast, ca niște oi speriate într-o 
vale stearpă, în aşteptarea lupilor. 

Ploaie sasâind pe pietrele din inalturi, șiroaie lipăind 
pe bolovanii umezi, stropi picurând pe zidurile dărăpă- 
nate, bolborosind în crăpăturile drumului. Zgomotul 
inăbușit al copitelor cailor. Scârţâitul blând și geme- 
tele roților de la căruță. Niciun alt zgomot. Nicio 
larmă, nicio zarvă, niciun murmur al vreunei mulțimi. 
Niciun tril de pasăre, niciun lătrat de câine, niciun clin- 
chet al vreunui negoț. În locul acesta nu trăia nimic. 
În locul acesta nu se mişca nimic. În locul acesta nu 
erau decât edificiile negre, uriașe, care se întindeau prin 
ploaie spre infinit, și norii învolburați care se târau 
pe cerul î intunecat. 

Înaintară încet pe lângă ruinele unui templu, o 
invălmășeală de blocuri și lespezi ude. Fragmente din 
coloanele lui incredibil de mari erau împrăștiate pe 
caldarâmul spart, bucăţi din acoperiș aruncate cât 
colo. Cu excepția cicatrice trandafirii de pe bărbie, 
chipul lui Luthar era alb ca varul. Se uită șocat la rui- 
nele colosale. 

- Al naibii să fiu, murmură el. 

- N-am văzut în viața mea ceva mai impresionant, 
fu de acord în șoaptă Picior-Lung. 

- Acestea sunt palatele celor bogaţi şi morţi, ex- 
plică Bayaz. Sunt templele unde ei s-au închinat 

zeilor lor furioși. Sunt pieţele unde ei au cumpărat 
şi au vândut mărfuri și animale și oameni. Sunt tea- 
trele și băile și bordelurile unde şi-au satisfăcut toate 
poftele inainte de venirea lui Glustrod. 

Arătă cu degetul dincolo de piaţă: 

- Acolo este Calea Caline. Cel mai mare drum al 
orașului, unde locuiau cei mai de vază cetăţeni. Tra- 
versează oraşul prin mijloc, de la poarta de nord la 
cea de sud. Acum, luaţi aminte la mine, mai spuse 
el întorcându-se în şa. La cinci kilometri mai la sud 
de oraș se află un deal înalt, cu un templu pe culme. 
În Timpurile Străvechi i se spunea Roca Saturline. 
Acela este punctul nostru de întâlnire în cazul că ne 
vom pierde unii de alții. 

- De ce să ne pierdem? întrebă Luthar cu ochii 
bulbucaţi. 

- Pământul pe care stă oraşul nu... nu are pace, 
și este predispus la cutremure. Clădirile sunt foarte 
vechi și șubrezite. Sper că vom reuși să trecem fără 
vreun incident neplăcut, dar... ar fi imprudent să ne 
bazăm doar pe speranţă. Dacă se întâmplă ceva, luaţi-o 
spre sud. Spre Roca Saturline. Până atunci nu vă 
depărtați unul de altul. 

Nu era nevoie să se mai ostenească cu această po- 
vaţă. Când intrară în oraş, Logen se uită la Ferro, la 
părul ei ţepos, la chipul ei smead inrourat de ploaie, 
la sprâncenele ei încruntate a pericol când privea con- 
strucțiile înalte de pe marginile drumului. 

- Dacă se întâmplă ceva, îi șopti, ajută-mă, vrei? 

Îi aruncă o privire scurtă, apoi înclină capul. 

- Dacă am să pot, albule. 
- Perfect. 


Singurul lucru mai oribil decât un oraș plin de oa- 
meni este un oraș fără niciun om. 

Ferro călărea cu arcul într-o mână, frâul în cea- 
laltă, ochii atenţi la alei, la ferestrele şi ușile căscate, 
incercând să vadă pe după colțurile dărâmate și peste 
ruinele fostelor ziduri. Dar nici măcar nu ştia ce 
anume se aștepta să zărească. 

Însă orice ar fi nu o va prinde nepregătită. 

Și îşi dădea seama că toţi ceilalți simțeau la fel ca 
ea. Observă maxilarele lui Nouădegete încleștându-se 
şi descleştându-se, incleştându-se și descleştându-se, 
iar Și iar şi iar, pe când inainta prudent printre ruine, 
cu mâna pe mânerul sabiei, metal zgâriat și rece, scli- 
pind de picături de ploaie. 

Luthar tresărea la fiece zgomot - la pocnetele pie- 
trelor sub roțile cărutei, la plescăitul apei din băl- 
toace, la fornăitul vreunui cal. Capul îi zvâcnea în 
dreapta și în stânga Și își lingea în permanenţă tăietura 
din buză. 

Quai stătea în căruţă, cocârjat, cu părul ud flutu- 
rându-i în jurul obrajilor supți, cu buzele palide 
strânse într-o grimasă dură. Ferro îl urmări cum 
plesneşte hăţurile și observă că le strângea atât de tare, 
că-i ieşiseră în relief tendoanele de pe dosul mâini- 
lor lui slăbănoage. Cu gura căscată şi ochii bulbucați, 
Picior-Lung se uita în jur la ruinele interminabile. Pâ- 
râiașe de ploaie îşi croiau uneori drum printre țepii de 

pe țeasta lui noduroasă. Acum nu mai avea nimic 
de spus - singurul lucru pozitiv din acest loc uitat de 
Dumnezeu. 

Bayaz făcea eforturi să pară sigur de sine, dar nu 
reuşea s-o păcălească pe Ferro. li observă mâna care-i 
tremura atunci când lăsă frâul ca să-și șteargă de apă 
sprâncenele stufoase. Îi observă gura care îi tremura 
când se opreau la răscruci de drumuri. Îi observă ochii 
subțiaţi care încercau să vadă prin ploaie şi să găsească 
drumul cel bun. Îi observă î ingrijorarea și indoiala ex- 
primate prin fiecare mișcare pe care o făcea. Și el știa 
adevărul, așa cum îl simţise și ea. Locul acesta era plin 
de pericole. 

Cling-clang. 

Abia deslușit prin ropotul ploii. Parcă zgomotul 
făcut de un ciocan izbit de nicovală. Zgomotul con- 
fecționării de arme. Se ridică în scări, încordându-se 
să audă mai bine. 

- Auzi? se răsti la Nouădegete. 

Bărbatul se opri, mijindu-și ochii ca să vadă ceva, 
ascultând atent. Cling-clang. Dădu din cap. 

- Aud. 

Și îşi trase sabia din teacă. 

- Ce e? se sperie Luthar, holbându-se în jur și 
bâjbâind după arme. 

- Nu-i nimic acolo, bombăni Bayaz. 

Ferro ridică palma spre ceilalți, făcându-le semn 
să se oprească, alunecă jos din șa și se furişă spre colțul 
clădirii din față, cu săgeata pregătită în arc. Se lipi 
cu spatele de blocul uriaș din piatră. Cling-clang. 

În spatele ei se strecură tiptil şi Nouădegete, făcând-o 
să se simtă mai în siguranță. 

Dădu colţul târându-se pe genunchi, cercetă cu 
privirea piaţa goală plină de bălți și moloz. În colțul 
cel mai îndepărtat era un turn înalt, înclinat într-o 
rână. Sub cupola fără luciu ferestrele erau deschise 
larg. Ceva se mişca încet acolo înăuntru. Ceva întu- 
necat, care se legăna înainte și inapoi. Faptul că avea 
in sfârşit o țintă îi aduse un zâmbet pe buze. 

Se simţea mai bine, mai liniștită acum, că avea un 
dușman palpabil. 

Atunci auzi zgomot de copite, iar Bayaz trecu pe 
lângă ea și intră în piaţa goală. 

— Ssssttt, îi șuieră, dar Magul n-o băgă în seamă. 

- Puteţi să lăsaţi armele la o parte, le strigă el peste 
umăr. Nu-i decât un clopot vechi care răsună în bătaia 
vântului. Orașul era plin de clopote. Ar fi trebuit să 
le auziţi cum băteau de fiecare dată când se năștea vreun 
impărat, sau era încoronat, sau se căsătorea, sau se intor- 
cea triumfător din vreo campanie. 

Îşi ridică braţele, vorbind din ce în ce mai tare. 

- Văzduhul exploda de sunetele lor de bucurie, 
iar păsările se ridicau din pieţe şi de pe străzi și de 
pe acoperișuri, umplând cerul! 

Acum urla de-a dreptul. 

— Şi străzile se umpleau de oameni! Și la toate fe- 
restrele erau oameni! Şi oamenii aceştia revărsau pe- 
tale de flori asupra preaiubitului lor suveran! Și îl 
aclamau până rămâneau fără voce! 

Începu să râdă și coborî brațele. Deasupra tuturor, 
clopotul spart se auzea cling-clang în bătaia vântului. 

- Toate astea s-au petrecut foarte de mult. Haideţi. 

Quai plesni din dârlogi, iar căruța se rostogoli după 
Mag. Nouădegete ridică din umeri și își vâri sabia la 
loc în teacă. Ferro mai rămase câteva clipe privind 
neincrezătoare la conturul dezolant al acelui turn 
inclinat desupra căruia călătoreau nori grei şi negri. 

Cling-clang. 

Apoi porni după ceilalți. 


Statuile pluteau spre ei prin ploaia furioasă, pe- 
rechi-perechi de coloși din piatră, cu chipurile mân- 
cate de anii cei lungi, fără trăsături, identici. Apa șiroia 
pe marmura netedă, picura din bărbile lungi, din ar- 
muri, din brațele amputate de mult de la încheietură, 
sau de la cot, sau de la umăr, întinse în gesturi de ame- 
ninţare sau binecuvântare. Unele statui aveau acce- 
sori din bronz: săbii, sceptre, coroane de frunze, toate 
acum de un verde murdar. Statuile pluteau spre ei prin 
ploaia furioasă, perechi-perechi de coloși din piatră, 
dispărând apoi în urmă, în negurile istoriei. 

- Impărați, spuse Bayaz. Sute de ani de împărați. 

Pe Jezal începuse să îl doară ceafa de cât își ținuse 
capul pe spate ca să se uite la conducătorii din ve- 
chime, deslușindu-se ameninţători pe marginile dru- 
mului. Sculpturile acestea erau de două ori mai mari 
decât cele din Agriont, sau poate chiar mai mari, însă 
semănau destul de mult cu acelea. Un val subit de 
dor de casă năvăli peste el. 

- Parcă-i Aleea Regelui din Adua. 

- Hm, mârâi Bayaz. De unde crezi că mi-a venit 
ideea? 

Jezal tocmai încerca să priceapă acest comentariu 
ciudat, când băgă de seamă că se apropiau de ultima 
pereche de statui. Una dintre acestea era înclinată 
îngrijorător de mult. 

- Oprește căruţa! strigă Bayaz, ridicându-și palma 
udă și îimboldindu-și calul înainte. 

Însă nu doar împărații dispăruseră din fața lor. 
Dispăruse și drumul. În pământ se căsca o groapă ame- 
țitoare, o spărtură uriașă în carcasa orașului. Jezal reuși 
să vadă, pe partea cealaltă, o costișă din pietre sfărâ- 
mate și noroi. Dincolo de ea, abia întrezărite, nălucile 
zidurilor și pilaștrilor și laturile drumului larg se 
topeau în depărtare prin ploaia necontenită. 

Picior-Lung iși drese glasul: 

- Sper că nu vom continua să mergem pe dru- 
mul ăsta. 

Cu extrem de mare prudenţă, Jezal se aplecă din 
șa şi se uită în groapă. Foarte jos, pe fundul ei, apa 
neagră se învolbura inspumată, spălând pământul nă- 
păstuit de sub fundațiile oraşului. Din această mare 
subterană ieşeau ziduri sparte şi turnuri sfărâmate și 
carcase crăpate ale unor construcții monstruos de mari. 
Observă o statuie încă intactă în vârful unei coloane 
șubrede, probabil un erou de mul: dispărut. Odinioară 
mâna acestuia va fi fost ridicată în semn de triumi. 
Acum, gestul semnifica mai degrabă disperare, de parcă 
ar fi implorat să fie scos din acest iad lacustru. 

Jezal se așeză la loc în şa, simțindu-se dintr-odată 
extrem de ameţit. 

- Nu avem cum să continuăm pe drumul ăsta, 
reuși să spună dogit. 

Bayaz se incruntă la apa agitată. 

- Înseamnă că trebuie să găsim altul, și asta repede. 
Orașul este plin de asemenea crăpături. Şi mai avem 
de mers mulți kilometri, chiar în linie dreaptă, și 
avem și un pod de traversat. 

Picior-Lung se uită urât la el: 

- Presupunând că mai stă în picioare. 

- Mai stă în picioare! Construcţiile lui Kanedias 
durează cât lumea. 

Întâiul dintre Magi se uită în sus. Cerul începuse 
să se invineţească, greutate întunecată apăsând peste 
capetele lor. 

- Nu ne putem permite să zăbovim. Se pare că 
nu vom reuşi să traversăm oraşul astăzi. 

Jezal îl privi îngrozit. 

- Adică ne vom petrece noaptea aici? 

- Bineînțeles, îl repezi Bayaz, îndepărtându-se de 
marginea gropii. 

Lăsară în urmă Calea Caline și intrară în centrul 
oraşului, printre ruinele care se strângeau tot mai 
mult în jurul lor. Jezal nu-și putea lua ochii de la um- 
brele lor amenințătoare ivindu-se rând pe rând din 
intuneric. Singurul lucru mai rău pe lume decât să-și 
petreacă ziua în acest loc sinistru era să-și petreacă 
şi noaptea aici. Ar fi preferat să fie în iad. Care ar fi 
fost diferenţa? 

Fluviul curgea năvalnic pe sub ei, printr-un defileu 
făcut de mâna omului - pereţi înalți din piatră netedă. 
Puternicul Aos, prizonier în acest spaţiu strâmt, spu- 
megând de furie infinită și nebună, mușcând din roca 
şlefuită şi scuipând mânios înspre înaltul cerului. Ferro 
nu-și putea imagina cum ar fi putut să supravieţuiască 
ceva acelui potop, însă Bayaz avusese dreptate. 

Podul Creatorului era la locul lui. 

- În nenumăratele mele călătorii prin toate orașele 
Și toate țările de sub mărinimosul soare, n-am văzut 
o asemenea minunăție, clătină uluit Picior-Lung din 
capul lui cel bine ras. Cum să faci un pod din metal? 

Dar chiar din metal fusese construit. Metal inchis 
la culoare, metal neted, fără viață, acoperit cu stropi 
strălucitori de apă. Traversa hăul amețitor într-un unic 
arc, incredibil de delicat, o pânză ca de păianjen din 
bare subțiri impletite deasupra vidului de dedesubt. 
Iar podul perfect orizontal de pe scheletul de bârne 
era confecționat din plăci de asemenea metalice, in- 
vitându-i, parcă, să-l traverseze. Imaculat în mijlocul 
acelei descompuneri cumplite. 

- Ca și cum ar fi fost terminat chiar ieri, șopti Quai. 

- Cu toate acestea, s-ar putea să fie cea mai veche 
construcție din oraș, spuse Bayaz indicând cu o mișcare 
a capului ruinele lăsate în urmă. 

- S-au pierdut toate realizările lui Juvens. Prăbușite, 
distruse, uitate, ca şi cum nici n-ar fi existat vreodată. 
Dar operele Maestrului Creator sunt neatinse. Şi sunt 
incă și mai strălucitoare tocmai pentru că strălucesc 
intr-o lume întunecată. 

Suflă pe o nară, scoțând din nas un vălătuc de ceață. 

- Cine poate ști? Poate că vor rămâne în picioare 
Și intacte până la capătul vremurilor, mult după ce 
noi toți vom fi în mormânt. 

Luthar privi speriat la apa tumultuoasă, evident 
intrebându-se dacă nu cumva mormântul lui era chiar 
acolo jos. 

- Eşti sigur că ne ţine? 

-În Timpurile Străvechi ținea greutatea a mii și 
mii de oameni zilnic. Zeci de mii. Cai și căruţe și 
cetățeni și sclavi într-o procesiune nesfârșită, incolo 
Și incoace, zi și noapte. Ne va ţine. 

Ferro îl privi cum intră pe pod și auzi zgomotul 
metalic al copitelor calului său. 

- Acest Creator a fost neîndoios o persoană cu... 
talente remarcabile, murmură Navigatorul îndem- 
nându-și calul să-l urmeze pe Bayaz. 

Quai plesni din hățuri: 

- Chiar aşa a și fost. lar acum este uitat de lume. 

Apoi trecu Nouădegete, urmat fără prea multă tra- 
gere de inimă de Luthar. Ferro nu se clinti din loc. 
Rămase în bătaia ploii, încruntându-se la pod, la 
căruță, la cei patru cai și la călăreţi lor. Nu-i plăcea 
nimic. Nici fluviul, nici podul, nici orașul. Nimic. 
Cu fiecare pas se simţise tot mai aproape de o cursă, 
iar acum era sigură că nu se iînşelase. Niciodată n-ar 
fi trebuit să-l asculte pe Yulwei. Niciodată n-ar fi tre- 
buit să plece din sud. Ea personal n-avea nicio treabă 
aici, în pustietatea asta îngheţată și udă, alături de 
ceata asta de albi păgâni. 

- Eu nu trec peste chestia aia, îi anunță. 

Bayaz se întoarse ca să se uite la ea. 

- Atunci ai de gând să zbori? Sau, pur şi simplu, 
să rămâi pe partea aia? 

Ferro se aşeză mai bine în șa, incrucișându-și mâi- 
nile în față. 

- Poate chiar așa am să și fac. 

- Poate că ar fi mai bine să discutăm aspectele 
astea după ce vom trece de oraș, murmură Fratele 
Picior-Lung privind tulburat în urmă, la străzile 
pustii. 

- Are dreptate, spuse și Luthar. Locul ăsta are un 
aer nefast... 

- Fac ceva pe aerul lui, mârâi Ferro, și fac ceva 
și pe voi. De ce să traversez podul? Ce anume m-ar 
putea interesa pe mine pe malul celălalt al fluviului? 
Mi-ai promis răzbunare, alb bătrân, și nu mi-ai dat 
decât minciuni, ploaie și mâncare proastă. De ce 
aș mai face măcar un pas în plus alături de voi. 
Spune-mi de ce! 

Bayaz se încruntă. 

- Fratele meu, Yulwei, te-a ajutat în deșert. Ai fi 
murit dacă nu ar fi fost el. I-ai dat cuvântul tău... 

- Cuvântul? Ha! Cuvântul e un lanţ care se rupe 
foarte uşor, bătrâne. 

Și își întinse mâinile. 

- Uite, sunt liberă, nu mai am niciun lanţ. Nu am 
promis să mă transform într-o sclavă! 

Magul dădu frâu unui oftat adânc și se cocârjă os- 
tenit în şa. 

- De parcă viaţa n-ar fi destul de grea și fără aju- 
torul tău. Spune-mi, Ferro, de ce îți place să ne faci 
zile fripte? 

- Poate că Dumnezeu a avut ceva în cap când 
m-a făcut așa cum sunt, dar mie nu mi-a spus. Ce 
este Sămânţa? 

Direct la ţintă. Ochii bătrânului alb zvâcniră la 
auzul cuvântului. 

- Sămânţa? murmură Jezal neințelegând nimic. 

Bayaz se uită urât la chipurile nedumerite ale 
celorlalți. 

- Ar fi mai bine să nu știți. 

- Nu e bine. Dacă iar te apucă somnul și ai să dormi 
o săptămână, vreau să știu ce trebuie să facem și de 
ce anume. 

- Mi-am revenit acum, se răţoi Bayaz, dar Ferro 
iși dădu seama că minte. 

Parcă tot trupul îi intrase la apă și părea mult mai 
bătrân şi mai slăbit decât fusese inainte. Poate că 
acum era treaz și vorbea cu ei, însă era departe de 
a-și fi revenit. Era nevoie de mult mai mult decât de 
niște asigurări din vârful buzelor ca s-o păcălească. 

- Nu se va mai întâmpla, poţi să contezi... 

- Te mai întreb o singură dată și sper măcar acum 
să-mi dai un răspuns simplu, fără zorzoanele tale 
obișnuite. Ce este Sămânţa? 

Bayaz o privi lung, iar ea îi susținu privirea. 

- Foarte bine. Atunci vom sta în ploaie și vom 
discuta despre natura lucrurilor, spuse Magul îndem- 
nându-și calul să iasă de pe pod. Sămânţa este unul 

din numele purtate de acel lucru pe care l-a căutat 
Glustrod în străfundurile pământului. Este acel lucru 
pe care l-a folosit pentru a face tot ce vedeți aici. 

- Toate astea? gemu Nouădegete. 

— Toate astea, incuviinţă Întâiul dintre Magi, cuprin- 
zând cu un gest toate ruinele din jur. Sămânţa a trans- 
format în ruine cel mai măreț oraș din lume și a pârjolit 
pământul din jur de acum până în eternitate. 

- Înseamnă că-i o armă? murmură Ferro. 

- Este o piatră, spuse pe neașteptate Quai, gârbo- 
vit în căruţa lui, privind în gol. O piatră din lumea 
de dedesubt. Uitată în urmă şi îngropată atunci când 
Euz a alungat diavolii din lumea noastră. Este intru- 
parea Părţii Celeilalte. Însăşi esența magiei. 

- Chiar aşa și este, șopti Bayaz. Felicitări, Maestre 
Quai. Bine că măcar acest subiect iţi este cât de cât cu- 
noscut. Ei bine? Ai căpătat răspunsurile dorite, Ferro? 

- O piatră a făcut toate astea? se bâlbâ: Nouăde- 
gete care nu părea deloc încântat. La ce naiba avem 
nevoie de ea? 

- Cred că unii dintre noi cam au o idee. 

Bayaz o țintuia cu privirea pe Ferro, cu un zâm- 
bet pierit pe buze, de parcă ar fi știut ce-i trece prin 
minte. Și poate chiar știa. 

În fond, nu era vreun secret. 

Lui Ferro nu-i păsa nici de poveștile cu diavoli și 
cu pietre scoase din pământ şi cu ruine străvechi. Era 
mult prea ocupată să-şi imagineze cum ar arăta Impe- 
riul Gurkhul transformat în ţinut mort. Cu oamenii 
lui șterși de pe faţa pământului. Cu orașele lui făcute 

praf și pulbere. Cu puterea lui ajunsă o amintire ştearsă. 
Gânduri despre moarte și răzbunare i se învolburau 
prin minte. Apoi zâmbi. 

- Bine. Dar de ce ai nevoie de mine? 

- Cine zice că am așa de multă nevoie? 

Ferro îi râse în nas. 

- Nu prea cred că m-ai fi suportat atâta vreme dacă 
n-ai fi avut nevoie de mine. 

- Adevărat. 

- De ce? 

- Pentru că Sămânţa nu poate fi atinsă. Chiar și 
o privire fugară la ea îţi provoacă o durere cumplită. 
După căderea lui Glustrod, am intrat cu armata Împă- 
ratului în orașul distrus ca să căutăm supraviețuitori. 
N-am găsit niciunul. Doar orori, ruine și cadavre. Prea 
multe cadavre ca să le mai știm numărul. Am îngro- 
pat mii și mii. Am săpat gropi comune în întregul 
oraş în care să intre câte o sută o dată. Truda ne-a fost 
indelungată, iar în vreme ce noi ne ocupam de asta, 
o companie de soldați a descoperit ceva ciudat prin- 
tre dărâmături. Căpitanul a învelit obiectul acela în 
mantia lui ș i l-a adus lui Juvens. Până la lăsarea serii, 
omul acesta s-a veștejit și a murit. Și nici soldaţii lui 
nu au fost cruțați. Le-a căzut tot părul, li s-au împu- 
ţinat trupurile. Într-o săptămână toți O sută erau morți. 
Doar Juvens nu avea nimic. 

Făcu un semn cu capul spre căruță. 

- De aceea Kanedias a confecționat lada aceea, și 
de aceea am adus-o cu noi. Ca să ne protejăm. Ni- 
meni dintre noi nu e în siguranță. În afară de tine. 

- De ce? 

- Nu te-ai întrebat niciodată de ce eşti diferită de 
ceilalți? De ce nu poţi vedea culorile? De ce nu poţi 
simţi durerea? Eşti ca Juvens şi Kanedias. Eşti ceea 
ce era şi Glustrod. Eşti ceea ce era chiar Euz însuşi. 

- Sânge de diavol, șopti Quai. Binecuvântat și 
blestemat. 

Ferro îi aruncă o privire fioroasă: 

- Ce vrei să spui? 

- Te tragi din demoni, îi răspunse ucenicul, incre- 
țindu-și buzele într-un zâmbet plin de înțelesuri. Poate 
chiar din Timpurile Străvechi și dincolo de ele, totuși, 
nu ești om pe de-a întregul. Eşti o relicvă. O ultimă 
urmă foarte vlăguită a sângelui care există în Partea 
Cealaltă. 

Ferro căscă gura să-l spurce, dar Bayaz i-o luă inainte. 

- Nu ai cum să te lepezi de ceea ce eşti, Ferro. Nu 
te-aș fi adus aici dacă ai fi avut chiar şi cea mai mică 
indoială. Iar tu nu trebuie să încerci să renegi ceea 
ce ești. Trebuie să accepți asta. Este un dar. Tu poți 
atinge Sămânţa. Poate că doar tu poți face asta în tot 
Cercul Lumii. Doar tu singură o poţi atinge, și doar 
tu singură o poți duce în bătălie. 

Magul se aplecă spre ea și continuă cu voce scăzută: 

- Dar doar eu singur o pot face să ardă. O pot face 
atât de fierbinte încât să transforme în deșert întreg 
Imperiul Gurkhul. Atât de fierbinte încât să-i trans- 
forme în pulbere pe Khalul și pe slujitorii lui. Atât 
de fierbinte încât să te facă să te saturi de răzbunare, 
să-ți fie de ajuns până peste cap. Ai de gând să vii acum? 

Și plescăi din limbă, îmboldindu-și calul iarăși 
spre pod. 

Călărind tăcută în spatele albului bătrân, Ferro 
işi mușca buzele până la sânge şi arunca priviri fio- 
roase la spatele vrăjitorului. În gură avea gust de sânge. 
Dar nu simţea durerea. Nu voia să creadă năzbâtiile 
înşirate de Mag, dar nu avea cum să tăgăduiască fap- 
tul că nu semăna cu ceilalți. Îşi aduse aminte cum îl 
muşcase odată pe Aruf, iar el îi spusese că, fără doar 
şi poate, mama ei fusese o șerpoaică. Atunci, de ce 
nu un demon? Printre plăcile din metal, privi la 
apa tunătoare de dedesubt, încruntată, cu gânduri 
de răzbunare. 

- Nu contează ce sânge curge prin tine, îi spuse cu 
blândețe Nouădegete care călărea alături. Care călărea 
neîndemânatic, ca de obicei. Tatăl meu spunea că omul 
are mereu posibilitatea de a alege. Bănuiesc că asta se 
aplică și în cazul femeilor. 

Ferro nu-i răspunse. Trase de hăţuri și rămase în 
urma celorlalți. Femeie, sau demon, sau șarpe, nu 
conta. Singurul ei țel era să le facă gurkienilor cât mai 
mult rău. Ura-i era puternică, avea rădăcini adânci, 
era caldă, era ceva intim. Ura aceasta îi era cel mai 
vechi prieten. 

În ea și numai în ea avea încredere. 

Ferro fu ultima care traversă podul. Aruncă o ul- 
timă privire peste umăr spre orașul dărâmat din care 
veneau, spre ruinele pe jumătate ascunse în negura 
cenușie a ploii. 

- Sssttt! 

Trase brusc hăţurile, uitându-se la apa năvalnică, 
la sutele de ochi ale ferestrelor goale, la sutele de guri 
ale ușilor deschise, la sutele de găuri și crăpături şi 
goluri în zidurile dărăpănate. 

- Ce vezi? se auzi vocea îngrijorată a lui Nouădegete. 

- Ceva. 

Însă nu văzuse nimic. De-a lungul malului povâr- 
nit, carapacele goale ale clădirilor de odinioară stăteau 
claie peste grămadă, lipsite de orice fărâmă de viaţă. 

- N-a mai rămas nimic viu în locul ăsta, spuse 
Bayaz. Vine noaptea și eu, unul, aș dori să am un aco- 
periș deasupra să-mi apere oasele bătrâne de ploaie. 
N-ai văzut nimic. Ochii îţi joacă feste. 

Ferro pufni furioasă. Ochii nu-i jucau niciun fel 
de festă, fie că erau ochi de diavol sau nu. Acolo, în 
Oraş, era ceva. Simţea asta. 

Ceva care-i urmărea. 


NOROC 


- Hopa sus, Luthar. 

Pleoapele lui Jezal fluturară. Întredeschise ochii. 
Lumina era atât de puternică încât abia dacă îşi putea 
da seama unde se află. Gemu, clipi și își umbri ochii 
cu mâna. Cineva îl scuturase de umăr. Nouădegete. 

- Trebuie să pornim la drum. 

Jezal se sculă în capul oaselor. Razele soarelui 
năvăleau în camera micuță, lovindu-l în plină față. 
Firișoare de praf pluteau în lumina orbitoare. 

- Unde sunt ceilalți? reuși el să îngaime cu limba 
incleiată de somn. 

Nordicul își smuci capul nețesălat spre fereastră. 
Printre gene, Jezal reuși cu greu să-l deslușească pe 
Fratele Picior-Lung care stătea nemișcat, cu mâinile 
la spate, uitându-se în Jur. 

- Navigatorul nostru încearcă să înțeleagă ceva de- 
spre locul unde ne aflăm. Restul s-au dus să dea de mân- 
care la cai și stabilesc itinerarul de azi. M-am gândit că 
ţi-ar prinde bine câteva minute de somn în plus. 

- Mulţam. 

De fapt, i-ar fi prins bine câteva ore în plus. Încercă 
să-şi descleieze gura amară, își linse găurile dureroase 
dintre dinți, spărtura inflamată din buză, verificând 
cât de tare îl dureau în dimineaţa asta. Dar umflăturile 
scădeau tot mai mult cu fiecare zi. Şi aproape că se 
obişnuise cu ele. 

- a asta. 

Nouădegete îi aruncă un pesmecior. Încercă 
să-l prindă, dar mâna rănită încă nu-și recăpătase mo- 
bilitatea şi biscuitul căzu în țărână. Nordicul ridică 
din umeri. 

- N-are cum să-ți facă rău niţel praf. 

- Aşa cred și eu. 

Jezal ridică pătrăţelul de pâine uscată, îl șterse cu 
dosul mâinii şi mușcă din el, încercând să-și folosească 
doar partea funcţională a gurii. Dădu pătura la o parte, 
se răsuci și se ridică greoi și ţeapăn. 

Logen îl urmări cum face câțiva paşi ca să se dez- 
morțească, cu braţele întinse ca să-și ţină echilibrul, 
cu pesmeciorul în pumn. 

- Cum îţi este piciorul? 

- Ta fost mai rău. 

Dar ii fusese şi mai bine. Făcu câţiva pași șchiopă- 
taţi, cu piciorul țeapăn. De fiecare dată când incerca 
să calce pe el, îl dureau îngrozitor și glezna și genun- 
chiul, dar putea să meargă de unul singur, și mergea 
tot mai bine cu fiecare zi ce trecea. Când ajunse la 
peretele aspru din piatră, inchise ochii și inspiră adânc, 
parcă dorind să izbucnească în râs, parcă dorind să 

izbucnească În lacrimi de bucurie pentru că era din 
nou în stare să stea în picioare. 

- De acum înainte voi fi recunoscător pentru fiece 
clipă când voi putea merge singur. 

Nouădegete rânji cu gura până la urechi. 

- Recunoștința asta o să te țină o zi sau două, apoi 
iar ai să începi să te văicărești că nu-ți place mâncarea. 

- Ba nu, rosti apăsat Jezal. 

- Cum spui. O săptămână, atunci. 

Se duse lângă fereastra din celălalt colț al camerei, 
măturând podeaua plină de praf cu umbra-i alungită. 

- Între timp, cred că ai face bine să te uiţi la asta. 

- La ce? 

Jezal țopăi până la Fratele Picior-Lung și se spri- 
jini gâfâind și scuturându-și piciorul rănit de coloana 
fărâmată de lângă fereastră. Apoi căscă și ochii, și 
gura. 

Probabil că se aflau la mare înălțime. Poate chiar 
pe culmea unui deal de unde se vedea întregul oraș. 
Soarele abia răsărit îi intra în ochi, aur lichid cernut 
prin ceața dimineţii. Deasupra, cerul senin și spălăcit 
era brăzdat doar de câteva fâșii albe de nori calmi. 

Chiar și în ruine, şi la sute și sute de ani după că- 
derea lui, panorama orașului Aulcus încă îţi mai tăia 
răsuflarea. 

Acoperișuri distruse, cât vedeai cu ochii, ziduri 
năruite scânteiau aprins sau zăceau cufundate în 
umbre prelungi. Cupole falnice, turnuri înclinate, ar- 
cade învoalate și coloane semeţe se ridicau deasupra 
harababurii de moloz . Desluşea chiar şi locurile unde 


fără îndurare 189 


se aflau pieţele uriașe, străzile largi, albia fluviului un- 
duindu-se la dreapta prin acel codru de pietre, scli- 
pind sub razele soarelui. 

- Uite, ăsta-i motivul pentru care-mi place să călăto- 
resc, murmură Picior-Lung. Atunci când te aștepți cel 
mai puţin, într-o clipită, îți dai seama că întreaga ta 
călătorie a meritat toată osteneala. Mai există, oare, 
ceva asemănător? Câţi dintre cei vii au admirat vreo- 
dată această priveliște? Uite, noi trei stăm la fereastra 
deschisă deasupra istoriei, la poarta înspre trecutul de 
mult uitat. Nu voi mai visa niciodată la superbul Ta- 
lins, la felul cum el sclipește pe mare în diminețile 
îimbujorate. Și nici la Ul-Nhab, care străluceşte în mie- 
zul zilei sub pocalul azuriu al cerurilor. Și nici la munții 
din Ospria, care licăresc aidoma stelelor în serile blânde. 
De astăzi inainte inima mea aparţine orașului Aulcus. 
Pentru totdeauna. Bine se spune că este giuvaierul 
orașelor. Și, dacă și în moarte este sublim mai presus 
de orice cuvinte, îndrăznește, oare, cineva să-şi închi- 
puie cum va fi arătat în timpul vieții? Cine nu ar fi 
copleșit de uimire în fața splendorii lui? Cine nu ar 
fi cuprins de evlavie în faţa... 

- Unor case vechi, bombăni Ferro din spatele. Și 
a venit vremea să le lăsăm . Strângeţi-vă lucrurile. 

Jezal se uită suspicios la ruinele intunecate ce se 
intindeau până în zare prin pâcla luminoasă. Priveliștea 
era magnifică și înfricoșătoare totodată. Clădirile su- 
perbe din Adua, zidurile şi turnurile grandioase din 
Agriont: tot ce lui i se păruse sublim odinioară părea 
acum o copie jalnică şi debilă. Se simţea ca un băieţel 

neştiutor dintr-o țărişoară și primitivă, într-un timp 
mărginit şi lipsit de importanță. li părea bine că pleacă 
de acolo și că lasă giuvaierul orașelor în trecutul căruia 
ii aparținea. El personal era convins că nu va avea vise 
despre Aulcus. 

Poate doar coşmaruri. 


Era aproape de miezul zilei când ajunseră în unica 
piață din oraș care încă mai era plină. Un spaţiu uriaș, 
ințesat dintr-un capăt în celălalt. O mulțime nemișcată 
și tăcută. O mulțime cioplită în piatră. 

Statui sculptate în toate poziţiile, de toate dimensiu- 
nile, din toate materialele existente sub soare. Bazalt 
negru și marmură albă, alabastru verde și porfir roșu, 
granit cenușiu și o sută de alte soiuri de pietre pe care 
Jezal nu le cunoștea. Această diversitate era destul de 
stranie în sine, dar cu atât mai bizar era faptul că toate 
statuile aveau ceva în comun: niciuna nu avea chip. 

Trăsăturile gigantice fuseseră îndepărtate, iar în 
locul lor rămăsese un bloc de piatră găurită. Statuile 
mai mici fuseseră de-a dreptul decapitate. Mesaje ab- 
jecte într-o limbă pe care Jezal nu reuși s-o recunoască 
erau cioplite pe piepturile din marmură, de-a lungul 
brațelor, în jurul grumajilor, pe frunţi. Se părea că 
în Aulcus absolut tot se făcuse la scară epică, iar aceste 
vandalizări nu constituiau o excepţie. 

Prin mijlocul acestor relicve sinistre trecea o 
potecă lată cât să le incapă căruţa. Așa că se înșiruiră 
unul după celălalt ca să poată trece prin această pădure 
de siluete fără chipuri care se îngrămădeau de-o parte 

și de cealaltă a cărării ca mulțimile la o procesiune 
regală. Jezal călărea în frunte. 

- Ce s-a petrecut aici? murmură el. 

Bayaz se uită la unul dintre capete, înalt de cel 
puţin zece pași, ale cărui buze încă mai existau, boțite 
intr-o expresie de nemulțumire, în vreme ce ochii și 
nasul dispăruseră cu totul. Pe obraz erau gravate 
adânc nişte litere diforme. 

- Când Glustrod a cucerit orașul, a dat soldaților 
lui blestemaţi o zi liberă ca să facă ce vor cu locui- 
torii de aici. Ca să-și potolească furia și să-și astâmpere 
pofta de jaf, poftele cărnii, pofta de a ucide. De parcă 
aceste pofte ale lor ar fi putut fi astâmpărate vreodată. 

Nouădegete tuși și se foi neliniștit în șa. 

- Apoi li s-a ordonat să dărâme toate statuile care-l 
reprezentau pe Juvens din oraş. De pe toate acoperi- 
șurile, din toate sălile, de pe toate frizele și templele. 
Dar erau nenumărate portretele stăpânului meu în 
Aulcus, căci el însuşi construise acest oraş. Însă 
Glustrod era extrem de meticulos. Le-a căutat şi le-a 
descoperit pe toate, până la ultima, a poruncit să fie 
adunate în piaţa aceasta, le-a desfigurat pe toate și a 
intipărit pe ele cele ma: ingrozitoare blesteme. 

- N-a fost o familie fericită. 

Jezal nu se înţelesese niciodată cu fraţii săi, dar 
ce vedea acum i se părea puţin cam exagerat. Își feri 
capul de degetele întinse ale unei mâini gigantice pe 
a cărei palmă era cioplit un simbol necunoscut. 

- Ce reprezintă ăsta? 

Bayaz se încruntă: 

- Crede-mă când îți spun că e mai bine să nu știi. 

O clădire colosală, chiar și după standardele acestui 
cimitir de uriași, se înălța deasupra armatei de statui. 
Treptele erau inalte ca zidurile unei cetăţi, coloanele 
fațadei groase ca turnurile, iar frontonul monstruos 
era acoperit cu scrijelituri șterse de vreme. Bayaz își 
opri calul și își ridică ochii. Jezal se opri în spatele 
lui, aruncând priviri neliniștite spre ceilalți. 

- Hai să mergem, spuse Nouădegete, scărpinându-se 
pe obraz și privind încordat în jur. Hai să plecăm de 
aici cât mai repede și să nu ne mai întoarcem niciodată. 

Bayaz chicotu: 

- Sângerosului Nouă i-e frică de umbre? N-aș fi 
crezut una ca asta. 

- Fiecare umbră e aruncată de câte ceva, mârâi 
nordicul, însă Întâiul dintre Magi nu putea fi scos 
dintr-ale lui. 

- Avem timp suficient ca să ne permitem să facem 
un popas, spuse acesta în timp ce se chinuia să coboare 
din șa. Am ajuns aproape la hotarul orașului. Încă 
o oră și ne vom vedea de drum. Căpitane Luthar, s-ar 
putea să te intereseze ce vei vedea aici. De fapt, 
s-ar putea să-i intereseze pe toţi însoțitorii mei. 

Nouădegete înjură în barbă în limba lui. 

- Așa să fie. Mai bine vin cu voi decât să aştept aici. 

- Să ştii că mi-ai stârnit curiozitatea, exclamă Fra- 
tele Picior-Lung, sărind de pe cal ca să li se alăture. 
Trebuie să mărturisesc că orașul nu mai pare atât de 
funest la lumina soarelui, cât părea în ploaia de ieri. 
lar acum chiar îmi este greu să pricep cum de şi-a 

câștigat reputaţia asta sinistră. Căci nicăieri în tot Cer- 
cul Lumii nu mai există o asemenea colecție de relicve 
atât de fascinante, iar eu sunt un om curios și nu 
mi-este ruşine să recunosc asta. Într-adevăr, întot- 
deauna am fost... 

- Ştim prea bine cum ești, șuieră Ferro. Eu am 
să vă aştept aici. 

- Cum dorești, spuse Bayaz luându-și toiagul agăţat 
la şa. Întotdeauna faci exact cum vrei. Fără îndoială că 
te poţi distra cu maestrul Quai în lipsa noastră împărtă- 
șindu-vă tot soiul de povestioare nostime. Aproape că-mi 
pare rău că nu voi asista la dialogul vostru sclipitor. 

Ferro şi ucenicul făcură un schimb de priviri deloc 
prietenoase, iar ceilalți înaintară printre statuile dis- 
truse și se cățărară pe treptele uriașe. Jezal șchiopăta 
pe piciorul rănit și se strâmba de durere. Pe ușa mare 
cât o casă intrară într-un loc răcoros, intunecat şi tăcut. 

Îi amintea lui Jezal de Rotonda Lorzilor, însă sala 
aceasta era mai mare. O încăpere circulară, cavernoasă, 
aidoma unui castron gigantic, cu bănci așezate în trepte 
de jur imprejur, cioplite în piatră de mai multe culori. 
Porţiuni întregi erau sfărâmate și distruse. Pe jos era 
plin de moloz și pietre, probabil de la vreo cupolă 
dărâmată. 

- Aha. Bolta a căzut, spuse Magul privind cu ochii 
mijiți la cerul strălucitor întrezărit prin crăpătura din 
tavan. Ce metaforă potrivită! 

Oftă şi cu pași mici începu să dea ocol băncilor 
din marmură. Jezal se uită cam speriat la bolovanul 
uriaş care atârna suspendat de tavan, intrebându-se 

cum ar fi ca o bucată din acesta să se desprindă și să-i 
cadă fix în moalele capului. Nu credea că Ferro ar mai 
fi fost în stare să-i coasă o asemenea rană. N-avea nici 
cea mai vagă idee pentru ce anume îl adusese Bayaz 
aici, dar, în fond, nu avusese nici cea mai vagă idee 
de ce se iîntâmplaseră toate lucrurile din întreaga 
călătorie. Așa că trase aer în piept și porni după Mag. 
Nouădegete îi urma indeaproape. Zgomotul pașilor 
lor răsuna puternic în sala imensă. 

Picior-Lung urcă atent treptele sfărâmate și se uită 
plin de interes la tavanul prăbușit. 

- Ce a fost aici? strigă el, iar ecoul cuvintelor lui 
se stinse greu. Un teatru? 

- Într-un fel, da, îi răspunse Bayaz. Aceasta a fost 
marea sală a Senatului Imperial. Aici apărea în pu- 
blic Împăratul, se așeza pe tronul lui şi asculta pole- 
micile dintre cei mai inţelepţi cetățeni din Aulcus. 
Aici s-au luat hotărâri care au dat cursul istoriei. 

Se mai cățără pe o treaptă și înaintă arătând en- 
tuziasmat la podea și strigând cu voce pițigăiată. 

- Din câte îmi amintesc, exact din acest loc Calica 
s-a adresat Senatului, îndemnând la prudență în acțiu- 
nile de expansiune ale Imperiului spre Răsărit. lar de 
acolo, de jos, i-a dat replica Juvens, cu multă cutezanță, 
ieșind învingător dinlupta de opinii. l-am urmărit ca 
vrăjit. Aveam doar douăzeci de ani şi rămăsesem fără 
suflare de emoție. Chiar și azi îmi aduc aminte în de- 
taliu toată dezbaterea lor. Cuvintele, prieteni. Cuvin- 
tele pot fi mai puternice decât toate armele din intreg 
Cercul Lumii. 

— Să ştii că o îimpunsătură de sabie în ureche doare 
mai tare decât un cuvânt, șopti Logen, iar Jezal se 
scutură de râs, însă Bayaz nu păru să observe, căci 
era mult prea preocupat să treacă de la o bancă la alta. 

- De aici Scarpius şi-a ținut predica despre perico- 
lele decadenței și adevăratul sens al spiritului civic. Toți 
senatorii îl ascultau nemișcaţi, ca în transă. Vocea îi ră- 
suna ca... ca..., și Bayaz trase de aer cu degetele, de parcă 
s-ar fi așteptat să găsească acolo cuvântul căutat. Pfui, 
ce mai contează toate astea acum? N-a mai rămas nicio 
certitudine în lume. Aceea a fost epoca oamenilor mari 
care făceau numai ce era drept, medită el incruntându-se 
la podeaua sălii uriașe sugrumată de moloz și pietre. 
Aceasta este epoca oamenilor mărunți care fac numai 
ce sunt obligați. Oameni mărunți, cu vise meschine, 
incercând să meargă cu pași de uriaș. Totuși, vă puteți 
da seama ce clădire măreaţa a fost odinioară! 

- Mmm, da..., riscă Jezal un răspuns, indepăr- 
tându-se de ceilalți ca să se uite mai bine la nişte frize 
sculptate în perete chiar în spatele șirului de bănci. 
Războinici pe jumătate despuiaţi, în poziţii nefirești, 
care se îimpungeau cu sulițele. Totul era impresio- 
nant, fără doar şi poate, dar aici se simţea un miros 
neplăcut. Ceva ca putregaiul, ca igrasia, ca urina de 
animale. Duhoare de grajduri necurăţate. Încreţi din 
nas Şi încercă să deslușească ceva în penumbre. 

- Ce miroase așa? 

Nouădegete adulmecă aerul, și faţa îi căzu într-o 
fracțiune de secundă. Devenise intruchiparea pură a 
ororii buimace. 

- Pe... 

Își smulse sabia din teacă, făcând un pas înainte. 
Jezal se intoarse și el, bâjbâind după mânerul armei. 
Spaima apărută din senin îi apăsa pieptul... 

In primul moment crezu că are de-a face cu un soi 
de cerșetor: la câţiva pași distanță de el, în întuneric, 
era o siluetă neagră, infofolită in zdrențe, ghemuită 
in patru labe. Apoi îi zări mâinile: diforme şi cu 
gheare. Apoi îi zări faţa cenușie, dacă o puteai numi 
față: o bucată de frunte cheală, o falcă pătrată și vul- 
gară din care țâșneau colți mult prea mari, un råt teșit 
ca al unui porc, ochi foarte mici și negri, licărind 
furioși la el. Ceva între om și animal, dar mult mai 
hidos decât oricare. Nu mai era nevoie să-i spună lui 
Nouădegete că acum îl crede. 

Evident că existau în lume asemenea creaturi 
ca shanka. 

- Prinde-o! mugi nordicul, cățărându-se pe treptele 
uriaşei săli, cu sabia în mână. Omoar-o! 

Jezal se indreptă nu prea sigur spre creatura cu pri- 
cina, dar nu se putea bizui aproape deloc pe piciorul 
rănit, iar shanka era iute ca o vulpe. Inainte să apuce 
să facă câțiva pași, aceasta se răsuci și fugi spre o crăpă- 
tură din zid prin care se strecură așa cum se strecoară 
mâţa prin gard. 

- A dispărut! 

Bayaz se grăbea deja spre ușă. 

- Vedem, maestre Luthar. Vedem foarte bine! 

- Vor veni mai multe, șuieră Logen, întotdeauna 
vin mai multe! Trebuie să plecăm de aici! 

Ghinion, își spuse Jezal șchiopătând spre intrare, 
impiedicându-se de pietre și strâmbându-se când du- 
rerea îi săgeta genunchiul. Ghinion că Bayaz se hotă- 
râse să facă popas chiar aici şi chiar acum. Ghinion 
că el își rupsese piciorul și nu putuse să fugă după che- 
stia aia scârboasă. Ghinion că veniseră la Aulcus, în 
loc să fi traversat fluviul câțiva kilometri mai în Jos. 

- Cum au ajuns aici? strigă Logen la Bayaz. 

- Nu-mi prea dau seama, gemu Magul gâfâind. 
După moartea Creatorului le-am hăituit și le-am alun- 
gat în cele mai întunecoase colțuri ale lumii. 

- Nu prea există colțuri mai intunecoase decât 
astea de aici. 

Picior-Lung îi întrecu și cobori treptele înaintea 
lor, sărind câte două o dată. Jezal țopăi în urma lui. 

- Ce e? strigă Ferro luându-și arcul de pe umăr. 

- Capete-turtite! urlă Nouădegete. 

Se uită la el fără să priceapă, iar nordicul îi făcu 
semn cu mâna liberă. 

- Fugi! 

Ghinion. Că Jezal îl învinsese pe Bremer dan Gorst 
și astfel fusese ales de Bayaz pentru a-l însoți in această 
călătorie smintită. Ghinion că practica scrima. Ghi- 
nion Că tatăl său insistase să intre în armată, în loc să-l 
lase să-și irosească viața aşa cum făceau cei doi fraţi ai 
lui. Ciudat, totuși, pe vremuri i se păruse că ăsta ar fi 
fost un noroc. Uneori era greu să-ți dai seama. 

Jezal se împletici până la cal şi se urcă pe el cu 
mișcări greoaie. Picior-Lung și Nouădegete erau deja 

în șei. Bayaz își punea toiagul la loc cu mâini tremu- 
rânde. Undeva în oraş un clopot începu să bată. 

- Vai de mine, spuse Picior-Lung uitându-se înne- 
bunit la mulțimea de statui. Vai de mine. 

- Ghinion, şopti Jezal. 

Ferro se holbă la el. 

- Ce zici? 

- Nimic, răspunse el printre dinții încleștați și 
dădu pinteni calului. 


Nu există noroc. Norocul este un cuvânt pe care 
il folosesc cei slabi de minte ca să explice consecinţele 
nesăbuinței lor, sau ale egoismului, sau ale tâmpeniei. 
Cel mai adesea ghinionul inseamnă planuri proaste. 

Şi iată dovada. 

Îl avertizase pe Bayaz că în oraș mai este ceva în 
afară de ea şi cei cinci fraieri albi. Îl avertizase, însă 
nimeni nu o ascultase. Oamenii cred numai ce vor. 
Idioţii. 

Se uită la ceilalți. Quai stătea în căruța care se scu- 
tura din toate încheieturile. Privea drept inainte cu 
ochii mijiţi. Luthar, cu dinţii dezveliți într-un rânjet 
tâmp, stătea în șa în poziţia unui călăreț experimen- 
tat. Bayaz, cu fălcile incleștate, chipul palid și suferind, 
incerca să se țină bine pe cal. Picior-Lung se uita foarte 
des peste umăr, cu ochi mari de teamă și panică. Nouă- 
degete sălta în șa, respirând greu, uitându-se mai mult 
la frâu decât la drumul din față. Cinci idioţi şi ea. 

Auzi un mârâit și zări o creatură ghemuită pe 
un acoperiş mai scund. Nu mai văzuse așa ceva 

niciodată — o maimuţă cocoşată, diformă și cu mem- 
brele lungi. Dar maimuţele nu aruncă sulițe. O zări 
cum se arcuiește și sare, prinzându-se de o latură a 
căruței. Se legănă acolo o vreme, apoi căzu, iar ei îşi 
văzură mai departe de drum pe strada desfundată. 

Poate că această creatură n-a reușit să-i atace, dar 
erau mult mai multe asemenea ei printre ruinele spre 
care se îndreptau. Ferro le putea desluși cum se mişcă 
prin clădirile pline de umbre. Cum aleargă pe aco- 
perişuri, cum stau la pândă în spatele ferestrelor și 
ușilor. O clipă fu tentată să încerce să lovească una din- 
tre ele cu săgeata, dar la ce bun? Mai erau o mulțime. 
Sute. Ce rost ar fi avut să ucidă doar una dintre ele, 
când vor ieşi curând din oraş și le vor lăsa în urmă? 
N-ar fi făcut altceva decât să irosească o săgeată. 

O piatră căzu chiar lângă ea și simţi cum un ciob 
desprins îi crestează dosul mâinii, lăsând o picătură 
de sânge negru pe pielea întunecată. Ferro se incruntă 
și se aplecă, făcându-se una cu spinarea calului. Nu 
există noroc. 

Dar asta nu însemna că trebuia să devină o ţintă. 


Logen ar fi putut crede că lăsase shanka în urmă, 
in trecutul lui. Dar, după ce îşi mai reveni din şocul 
de a fi văzut iarăși o asemenea creatură, înțelese că nici 
nu putea fi vorba de așa ceva. Nu-ţi lași în urmă decât 
prietenii. Dușmanii se ţin în permanență scai de tine. 

Clopotele băteau de jur imprejur, ecoul lor iz- 
bindu-se și reverberând din ruine. Ţeasta îi era plină 
de danșătul lor mai puternic decât tropăitul cailor 

și decât scârțâitul roților și de vuietul văzduhului pe 
lângă ei. Băteau, și iar băteau, foarte departe, foarte 
aproape, în faţă și în urmă. Clădirile treceau în goană 
pe lângă ei, forme pline de pericole. 

Zări o sclipire și ceva săltă pe lângă el izbindu-se 
apoi de pietre. O suliță. Auzi o alta cum trepidează 
in urmă și incă una zăngănind pe drum, în faţa lui. 
Simți un nod uscat în gât, își strânse ochii ferindu-se 
de vântul care îl lovea în față și încercă să nu se gân- 
dească la eventualitatea în care o suliță i s-ar infige 
in spate. Nici nu era prea greu. Avea nevoie de toată 
concentrarea ca să se ţină în şa. 

Ferro se întoarse și îi strigă ceva peste umăr, însă 
vorbele i se pierdură în larma din jur. Clătină din 
cap, iar ea îi arătă cu un gest furios drumul din față. 
Acum înțelese. O prăpastie uriașă se căsca înaintea lor. 
Gura lui Logen se căscă aidoma și scoase un cârâit stins 
de groază. 

Trase frâul, iar calul alunecă și derapă pe pietrele 
vechi, întorcându-se brusc spre dreapta, stârnind un 
torent de pietricele și praf. Șaua se înclină, dar Logen 
se agăță cu disperare de cal. Trecu doar la câțiva paşi 
de marginea abisului. li auzea pe ceilalți în apropiere, 
le auzea strigătele, dar nu le înțelegea cuvintele. Era 
mult prea preocupat să se forțeze să rămână călare, 
murmurând în tot acest timp: 

- Încă viu, încă viu, încă viu... 

De-a curmezișul drumului se contura nedesluşită 
silueta unui templu cu pilaștrii semeţi intacți, cu un bo- 
lovan triunghiular uriaș în vârf. Căruţa intră printre 


fără îndurare 201 


două coloane, iar calul lui Logen își găsi drum prin- 
tre alte două, afundându-se în întuneric, apoi ieșind 
iar la lumină într-o sală imensă fără tavan. Prăpastia 
inghiţise zidul din stânga, iar dacă existase vreodată 
vreun acoperiș, acesta dispăruse de multă vreme. 
Logen continuă să înainteze, cu sufletul la gură şi cu 
ochii aţintiți asupra unei arcade din faţă, pată lumi- 
noasă pe piatra întunecată. Acolo era scăparea, își 
spuse el. Dacă vor reuși să treacă prin arcada aceea, 
vor scăpa. Măcar de-ar reuși să treacă... 

Nu văzu sulița, dar chiar dacă ar fi văzut-o, tot n-ar 
fi putut să facă nimic. Norocul a fost că nu i-a nime- 
rit piciorul. Ghinionul a fost că a intrat în pieptul ca- 
lului. Îl auzi cum fornăie, îl simţi cum se prăbușește 
cu el cu tot. Prin gura larg căscată a lui Logen nu ieși 
niciun sunet când căzu pe pardoseala sălii. Se izbi cu 
pieptul de piatră, rămânând fără suflare. Simţi o lovi- 
tură puternică în falcă şi văzu mii de sclipiri orbitoare. 
Săltă și se rostogoli iar Și iar, și lumea se rostogolea ca 
nebuna odată cu el, plină de zgomote ciudate şi ceruri 
strălucitoare. În cele din urmă se opri într-o rână. 

Rămase întins, ameţit, gemând încetișor, cu capul 
învârtindu-i-se, cu urechile țiuind, fără să știe nici unde 
era, nici cine era. Apoi, lumea se limpezi recăpătându-şi 
contururile. 

Înălță capul. Prăpastia era la mai puţin de o lun- 
gime de suliță distanţă de el. Auzea clar involburarea 
apei de pe fundul ei. Se rostogoli pe o parte, îndepăr- 
tându-se de calul al cărui sânge se cuibărea prin crăpă- 
turile pietrelor. O observă pe Ferro, așezată într-un 

genunchi, scoțând una după alta săgeți din tolbă și 
trăgându-le înspre pilaştrii printre care intraseră doar 
cu câteva secunde mai devreme. 

Acolo erau mulți shanka. Puzderie. 

- Rahat, gemu Logen, impingându-se cu călcâiele 
in dalele de piatră ca să se dea inapoi. 

- Haideţi! strigă Luthar care coborâse din șa, iar 
acum țopăia încolo și incoace. Haideţi! 

Un cap-turtit se năpusti spre ei, zbierând și ținând 
în mână un topor uriaş. Dar brusc făcu un salt și se 
răsuci în aer cu capul străpuns de una dintre săgețile 
lui Ferro. Dar veneau alții. O mulţime. Se furişau 
printre pilaștri, cu sulițele pregătite. 

- Prea mul! strigă Bayaz. 

Bătrânul se încruntă la coloanele uriașe, la bolova- 
nul enorm de deasupra. Îşi încleştase strâns maxilarele. 
Aerul din jurul lui începu să pâlpaâie. 

- Rahat. 

Ca beat, fără echilibru, Logen se impletici până 
la Ferro. Sala imensă făcea tumbe în jurul lui. Inima 
îi bătea în urechi. Auzi o bubuitură ascuţită când una 
dintre coloane se despică, invăluindu-i pe toţi într-un 
nor de praf. Apoi un huruit asurzitor când bolovanul 
de deasupra începu să se clatine. Doi shanka își ridi- 
cară ochii spre ploaia de pietre, arătând cu degetele, 
scoțând sunete nearticulate. 

Logen o apucă strâns pe Ferro de mână. 

- La naiba! șuieră ea, bâjbâind după săgeți. 

Logen aproape căzu iarăși, se ridică greu în picioare 
și începu s-o tragă după el. O suliță zbârnâi pe lângă 

ei, zăngăni pe pietre și căzu in hău. Auzea cum se 
mișcau shanka, mârâind și grohăind unul la celălalt, 
escaladând pilaștrii, învălmășindu-se în sala cea mare. 

- Haideţi! urlă iarăși Luthar, șchiopătând vreo doi 
paşi în direcţia ieșirii, făcându-le semne frenetice. 

Logen îl zări pe Bayaz. În picioare, cu dinţii dez- 
veliți, cu ochii ieșindu-i din orbite. Aerul din jurul lui 
se ondula și se răsucea, praful de pe jos se ridica și i se 
incolăcea în jurul cizmelor. Se auzi un bubuit formi- 
dabil, iar Logen se uită în spate și văzu cum o bucată 
mare de piatră cioplită se prăbușește de sus. Căzu cu 
un tunet asurzitor zguduind podeaua. Strivi un shanka 
mai ghinionist, făcându-l una cu pământul, atât de iute 
incât nu apucă să scoată niciun sunet. Singurele semne 
ale existenţei lui rămaseră sabia zimţată care se rosto- 
golea pe dale și pata de sânge inchis la culoare. Dar 
veneau alții și alții. Le deslușea siluetele intunecate prin- 
tre norii de praf. Veneau spre ei cu armele ridicate dea- 
supra capetelor. 

Unul dintre pilaștri se despică în două. Se înclină 
cu incetineală absurdă, iar fragmente din el se 
imprăștiau prin sala cea mare. Piatra uriașă de deasu- 
pra incepu să se fisureze și din ea cădeau bucăţi mari 
cât casa. Logen se întoarse și se aruncă pe burtă, 
trăgând-o pe Ferro după el. Se târi mai departe ca să 
scape de avalanșa nimicitoare, cu ochii strânși şi cu o 
mână deasupra capului. 

Un alt bubuit incredibil de puternic, cum Logen 
nu mai auzise niciodată în viaţă. Ca un urlet sau un 
geamăt al pământului torturat de parcă întreaga lume 

se surpa. Poate chiar așa era. Pământul tremura și fier- 
bea sub el. Un alt tunet asurzitor, un zornăit prelung, 
un soi de râcâit, un clinchet mai blând, apoi ceva 
asemănător cu liniştea. 

Logen își descleştă fălcile ţepene și deschise ochii. 
Aerul era plin de praf. Simţea că stă pe un fel de mal. 
Tuși și incercă să se miște. Dar de sub pieptul lui se 
auzi un scrâșnet, iar piatra de dedesubt începu să 
se miște, iar malul deveni mai abrupt. Icni și se lipi şi 
mai tare de el, apucându-l strâns cu degetele. Cu una 
dintre mâini încă o mai ținea pe Ferro de braț, iar 
unghiile ei îi intraseră în încheietură. Întoarse incet 
capul să privească în jur și incremeni. 

Dispăruseră toți pilaștrii. Dispăruse și sala. Și par- 
doseala. Hăul acela imens le inghiţise pe toate, iar 
acum se căsca lacom sub el. În străfunduri, apa fu- 
rioasă șuiera și plesnea dărâmăturile. Lui Logen nu-i 
veni să-și creadă ochilor. Stătea de-a curmezișul unei 
bucăţi uriașe de piatră care, până în urmă cu câteva 
clipe, făcuse parte din pardoseală, iar acum se inclina 
periculos de tare chiar pe marginea abisului. 

Ferro îl ţinea strâns de încheietura mâinii, mâneca 
zdrenţuită i se strânsese în jurul cotului, dezvelindu-i 
tendoanele braţului: cafeniu clar reliefate din cauza 
efortului. Îi mai zări şi umărul, şi chipul rigid. Res- 
tul era invizibil - se legăna peste marginea bucății 
de piatră, deasupra hăului de dedesubt. 

- Ssss, şuieră ea, cu ochii galbeni uriași de spaimă, 
bâjbâind disperată după un loc pe suprafaţa netedă 
de care să se poată prinde. 

O bucată de piatră se desprinse din margine şi 
căzu lovindu-se de pământul fracturat. 

- Rahat, șopti Logen, aproape necutezând să res- 
pire. Cum naiba de se intâmplaseră toate astea? Tre- 
buie să vă destăinui ceva despre Logen Nouădegete. 
Trebuie să vă spun că este urmărit de ghinion. 

Își ridică ușor mâna liberă până găsi o muchie 
ingustă de care să se apuce. Apoi, centimetru cu cen- 
timetru, incepu să urce spre marginea bolovanului 
de deasupra. O trase pe Ferro după el. 

Se auzi un hârșâit înfiorător, iar piatra de sub el 
se zgudui și începu să se încline și mai mult. Scânci 
și se lipi tare de ea, încercând s-o aducă în poziţia di- 
nainte. Urmă o hurducătură ce-i lăsă un gol în stomac, 
iar fața i se umplu de țărână. Un scrâșnet de piatră pe 
piatră și bolovanul reveni la loc foarte încet. Rămase 
acolo gâfâind, fără să mai indrăznească să se miște. Nu 
mai avea cale de scăpare. Nici în sus, nici în Jos. 

— Ssss! 

Ochii lui Ferro îi arătară mâinile lor incleștate. Apoi 
făcu un semn din cap spre marginea bolovanului și spre 
hăul căscat sub ei. 

- Trebuie să fim realiști, șopti ea, desfăcându-și 
degetele și dându-i drumul. 

Logen își aminti cum atârna de o clădire, mult dea- 
supra unui cerc de iarbă galbenă. Își aminti cum alu- 
necă înapoi, murmurând vorbe prin care implora 
ajutor. Îşi aminti cum mâna lui Ferro se strânse iarăși 
în jurul încheieturii lui, ridicându-l. Clătină încet din 
cap strângând-o la rândul său. 

- Idiot alb ce ești! șuieră ea dându-și ochii galbeni 
peste cap. 


Jezal tuși, se întoarse pe spate și scuipă ţărâna din 
gură. Privi mirat în jur. Ceva era altfel. Parcă lumina 
era mai puternică decât fusese inainte, iar marginea 
prăpastiei era mult mai aproape. Adică, nu era de- 
parte deloc. 

- Uf, suflă el, fără să-și găsească vorbele. 

Se prăbușise jumătate din clădire. Zidul din spate 
rămăsese cât de cât întreg, impreună cu unul dintre 
pilaștri, dărâmat doar pe jumătate. Tot restul dispă- 
ruse, înghiţit de hăul căscat în apropiere. Se chinui 
să se ridice în picioare, strâmbându-se când își lăsă 
greutatea pe piciorul rănit. Atunci îl descoperi pe 
Bayaz, care se sprijinea de zid. 

Transpiraţia curgea șiroaie pe obrajii ofiliți ai Ma- 
gului. Ochii îi străluceau ciudat în găvanele negre. Oa- 
sele feței păreau a-i străpunge pielea pergamentoasă. Leit 
un cadavru vechi de o săptămână. Il surprinse tare că 
se mișca cât de cât. Jezal urmări o mână tremurătoare 
care arăta spre fisură. Însoţită de croncănitul: 

- Terminaţi-l! 

Apoi îi auzi și pe ceilalți. 

- Aici! sună sugrumată vocea lui Nouădegete de 
dincolo de marginea crevasei. Deci era în viață. Măcar 
atât. O dală uriașă se bălăngănea acolo, iar Jezal se 
duse cu multă băgare de seamă înspre ea, îngrijorat 
că pardoseala ar putea ceda sub el dintr-o clipă în alta. 
Se uită în prăpastie. 

Nordicul stătea întins pe burtă, cu mâna stângă 
peste marginea bolovanului strângând încheietura mâi- 
nii lui Ferro. Nu-i putea zări trupul, abia dacă-i putea 
vedea chipul plin de cicatrice. Câteva tone de piatră 
se balansau foarte lent pe muchia abisului. Era mai mult 
decât limpede că puteau cădea în hău în orice clipă. 

- Fă ceva..., șopti Ferro fără măcar a indrăzni să 
ridice vocea, iar Jezal observă, oarecum bucuros, că 
nu-i dăduse şi alte indicații. 

Îşi linse tăietura din buză. Poate dacă s-ar lăsa cu 
toată greutatea pe piatră, atunci ar putea s-o echili- 
breze, iar ei ar putea să iasă de acolo? Să fie atât de 
simplu? Se întinse prudent, frecându-și nervos vârfu- 
rile degetelor unele de celelalte, transpirând abundent 
și simțindu-se slăbit din senin. Puse ușurel mâna pe 
marginea bolovanului sub privirile îincremenite ale lui 
Nouădegete și ale lui Ferro, care își țineau respirația. 

Apăsă foarte ușor, iar lespedea începu să se încline 
in jos. Apăsă un pic mai mult. Se auzi un scârțâit pu- 
ternic, iar bolovanul se clătină ingrozitor de tare. 

- Nu-l impinge, la naiba! strigă Nouădegete, 
agățându-se cu unghiile de stâncă. 

- Da’ ce să fac? chirăi Jezal. 

- Ia ceva! 

- Ia orice! șuieră Ferro. 

Jezal se uită înnebunit în jur, dar nu descoperi nimic 
care să-i fie de folos. În plus, nu se vedea nici urmă nici 
de Quai, nici de Picior-Lung. Ori zăceau morți pe un- 
deva, la fundul prăpastiei, ori reușiseră să scape de acolo 
in timp util. Niciuna dintre aceste ipoteze nu l-ar fi 

surprins prea mult. Dacă avea de gând să-i salveze pe 
Nouădegete și pe Ferro, trebuia s-o facă singur. 

Îşi scoase haina și incepu s-o răsucească ca s-o trans- 
forme într-un soi de frânghie. O cântări într-o mână, 
clătinând dezamăgit din cap. Precis n-o să meargă, dar 
ce altă alternativă avea? O întinse și aruncă unul din- 
tre capete spre prăpastie. Acesta se lovi de piatră doar 
la câțiva centimetri de degetele lui Logen, stârnind 
o ploaie de țărână. 

- E bine, e bine, mai încearcă o dată! 

Jezal își ridică haina cât de sus era în stare, se aplecă 
spre bolovan cât de mult cuteza și o aruncă din nou. 
Acum Logen reuși să înșface mâneca. 

- Da! exclamă el și și-o înfășură pe încheietura 
mâinii. E bine! Acum trage! 

Jezal scrâșni din dinţi, se opinti şi trase. Tălpile îi 
derapară pe pietriș, mâna și piciorul îi zvâcniră de du- 
rere. Încetișor, haina apăru iarăși în câmpul lui vizual, 
alunecând centimetru cu centimetru peste piatră. 

- Aşa! gemu Nouădegete, care apăru peste mar- 
ginea lespezii. 

- Trage! mârâi Ferro, săltându-și șoldurile pe pla- 
nul înclinat al bolovanului. 

Jezal trase din toate puterile, cu ochii strâns închiși, 
cu respiraţia șuierând printre dinţii încleștați. Lângă 
el zăngăni o suliță și își ridică ochii la cele peste două- 
zeci de capete-turtite adunate de cealaltă parte a prăpas- 
tiei și care dădeau din mâinile diforme. Înghiţi greu 
nodul din gât și își întoarse privirea de la ele. Nu-și 
putea permite acum să se gândească la pericolele din 

jur. Nu conta decât să tragă cât mai tare. Să tragă și 
iarăși să tragă, indiferent cât de tare l-ar fi durut toate 
mădularele. Și mergea chiar binișor. Încet, încet apă- 
reau la suprafață. Jezal dan Luthar, în sfârșit erou. Își 
va câștiga locul meritat în călătoria asta blestemată. 

Se auzi un sunet puternic, ca de ceva care se rupe. 

- Rahat! grohăi Logen. Rahat! 

Mâneca se desprindea încet de restul hainei. Cusă- 
turile se intindeau, plesneau, se destrămau. Jezal scânci 
ingrozit. Să mai tragă oare, sau nu? Cât de tare să tragă? 
Plesni o altă cusătură. 

- Ce să fac? se miorlăi el. 

- Trage, boule! 

Jezal trase de haină cât de tare era în stare. Îl ardeau 
palmele și toți mușchii. Ferro ajunsese pe lespede și 
incerca să se agaţe cu unghiile de suprafața netedă. Mâna 
lui Logen se vedea aproape de margine, întinzându-şi 
cele trei degete ca să se apuce de ea. Jezal trase iarăși... 

ȘI se prăvăli în fund, în mână cu o cârpă moale. 
Lespedea se cutremură, gemu și se răsturnă. Un țipăt 
și Logen alunecă în jos, cu mâneca inutilă acum strânsă 
in pumn. Niciun strigăt. Doar zornăitul pietrelor. 
Apoi, nimic. Amândoi dispăruseră. Lespedea uriașă 
se mai balansă puţin, apoi reveni în poziţie de echili- 
bru pe marginea prăpastiei. Goală acum. Jezal se ridică 
in picioare și privi fix la hăul de dedesubt, cu gura 
căscată de groază, cu haina văduvă de una dintre mâ- 
neci încă atârnându-i din mâna care-i pulsa de durere. 

- Nu, şopu el. 

Nu așa se petreceau lucrurile în basme. 


SUB RUINE 


- Mai trăieşti, albule? 

Logen gemu, se mișcă puţin și îl cuprinse groaza 
când simţi pietrele mișcându-se sub el. Apoi își dădu 
seama că era întins pe un maldăr de pietriș şi moloz, 
iar colțul ascuţit al unei pietre îl impungea dureros 
in mijlocul spinării. Abia reuși să deslușească un zid 
din piatră, obstacol dur între lumină și umbre. Clipi 
des, strâmbându-se la durerea care-i săgetă brațul când 
vru să-și șteargă țărâna din ochi. 

Ferro stătea în genunchi chiar alături, cu sângele din 
rana de pe frunte șiroindu-i pe chipul oacheș, cu pă- 
rul negru plin de praf și mizerie. În spatele ei zări o 
incăpere boltită care se întindea până departe, în umbre. 
Tavanul era spart, lăsând să se vadă cerul. Profund 
nedumerit Logen privi în jur. La mai puţin de un pas 
de locul unde stăteau ei, lespezile fuseseră retezate. 
La mare depărtare reuși să deslușească celălalt capăt 
al prăpastiei, ca o terasă din fragmente de piatră și 

bolovani de pământ, din care ieșeau bucăţi ale clădi- 
rilor pe jumătate dărâmate. 

Începu să înţeleagă ce se petrecuse. Se aflau sub par- 
doseala templului. Când se formase prăpastia, mai 
rămăsese bordura asta pe care căzuseră ei. Împreună 
cu o mulțime de bolovani. ÎN-aveau cum să fi căzut prea 
departe. Aproape că-i veni să zâmbească. Era în viață. 

- Ce... 

Ferro îl plesni cu putere peste gură. Își apropie 
chipul de al lui și șuieră încetișor: 

— Sssttt. 

Își ridică ochii galbeni, arătându-i cu degetul ta- 
vanul boltit. 

Lui Logen i se făcu pielea de găină. Acum îi auzea. 
Shanka. Se incăierau și zdrăngăneau încoace și încolo, 
bolboroseau și guițau unul la celălalt. Deasupra lor. 
Dădu din cap, semn că a înțeles, iar Ferro își luă mâna 
murdară de pe gura lui. 

Foarte încet și cu mișcări cam țepene, se ridică din 
mormanul de dărâmături, străduindu-se să facă cât 
mai puțin zgomot cu putinţă. Odată în picioare, ță- 
râna îi șiroi de pe haine. Se pipăi, pregătindu-se să simtă 
durerea mistuitoare care l-ar fi vestit că-și rupsese 
umărul, sau piciorul, sau că-și spărsese scăfârlia. 

Haina i se sfâşiase prin multe locuri şi se rănise 
cam zdravăn la cot. I se jupuise pielea, i iar rana îi pulsa. 
i curgea sânge in jos pe braţ, până în vârful degetelor. 
Îi curgea sânge și dintr-o rană la cap, iar maxilarul îl 
durea tare acolo unde îl lovise de pământ în cădere. În 
gură avea gust sălciu, de sânge. Probabil că-şi muşcase 

limba. Din nou. Mare mirare că afurisita aia încă mai 
era la locul ei. Îl durea rău un genunchi, gâtul îi era 
țeapăn, coastele învineţite, dar întregul funcționa. Cu 
condiţia să se forțeze. 

Avea ceva înfășurat în jurul mâinii. Mâneca des- 
prinsă din haina lui Luthar. O desfăcu și o aruncă. 
Nu-i mai era de niciun folos. De fapt, nu-i fusese de 
folos nici mai devreme. Ferro ajunsese deja în celălalt 
capăt al sălii și se uita pe sub o arcadă. Logen șontacăi 
până lângă ea, strâmbându-se de mama focului ca să-și 
inăbușe gemetele de durere. 

- Ce fac ceilalți? șopti el. 

Ferro ridică din umeri. 

- Poate au scăpat? iși mărturisi el speranţa. 

Ferro îl privi lung, cu una din sprâncenele negre 
ridicate, iar Logen tresări și îşi strânse cu mâna braţul 
rănit. Avea dreptate. Măcar ei doi trăiau și era cazul 
să se considere norocoşi, căci nu se ştia când vor mai 
avea parte de o asemenea şansă. 

- Pe aici, șopti Ferro, arătând în întuneric. 

Logen se uită în gaura aceea neagră și inima îi cobori 
in genunchi. Nu suporta să se afle sub pământ, cu tot 
mormanul ăla de pietre şi țărână gata să i se prăbușească 
în cap în orice clipă. În plus, nu aveau nicio torță, nicio 
sursă de lumină. Iar acolo era o beznă ca de smoală şi 
prea puţin aer, iar ei habar nu aveau incotro s-o apuce 
sau cât de mult să meargă. Tunelurile erau locurile pre- 
ferate de shanka. Şi de morţi. Logen nu era nici unul, 
nici altul. Și nici nu sărea în sus de bucurie la gândul 

că s-ar putea întâlni cu vreun shanka sau cu vreo sta- 
fie acolo jos. 

- Eşti sigură? 

- Ce ai? Ţi-e frică de intuneric? 

- Aș prefera să pot vedea pe unde merg. 

- Crezi că ai de ales? îl luă Ferro peste picior. 
Rămâi aici, dacă aşa vrei. Poate peste vreo sută de ani 
o să dea peste tine o altă ceată de idioţi, așa ca tine! 

Logen își supse posomorât gingiile însângerate, 
aprobând-o în ciuda temerilor sale. Parcă trecuse o veş- 
nicie de când fuseseră împreună la ananghie, când fu- 
giseră pe acoperișurile inalte din Agriont ca să scape 
de oamenii cu măști negre. O veșnicie trecuse de atunci, 
așa i se părea acum, şi în tot acest timp avuseseră parte 
de multe belele. Dar nu se schimbase mai nimic. Deşi 
călătoreau impreună, mâncau impreună și sfidaseră 
moartea împreună, Ferro era la fel de acră și de furioasă 
ca în ziua când o văzuse pentru prima oară. Era aceeași 
pacoste. El incercase să aibă răbdare, zău că incercase, 
insă Ferro incepuse să-l exaspereze peste măsură. 

- Chiar trebuie? mormăi el privind-o fix în ochii 
cei galbeni. 

- Trebuie să ce? 

- Să fii atât de nesuferită. Chiar trebuie? 

Îi aruncă o privire cruntă, deschise gura să spună 
ceva, ezită, apoi ridică din umeri. 

- Ar fi trebuit să mă laşi să cad. 

- Ce? 

Se așteptase la o ocară năprasnică din partea ei. Se 
aşteptase, desigur, să-l impungă cu degetul în piept, ba 

chiar cu sabia. Însă în vocea ei parcă se strecurase o undă 
de regret. Dar, dacă fusese reală, nu a durat prea mult. 

- Ar fi trebuit să mă lași să cad și aș fi fost de 
capul meu acolo jos, fără să mă mai impiedic de tine 
la tot pasul! 

Logen râse cam în silă. Nu avea: cum să-i ajuţi pe 
cei care se încăpățânau să-ţi respingă ajutorul. 

- Să te las să cazi? Fii fără grijă! Așa am să fac! 

- Bine! se răţoi Ferro, intrând semeaţă în tunel. 

Umbrele o înghiţiră la iuţeală, iar Logen simti un 
junghi de panică la gândul că a rămas singur. 

- Așteaptă-mă! șuieră el și se grăbi după ea. 

Pasajul era înclinat. Se auzeau doar pașii hârșâiţi 
ai lui Logen. Imediat se stinseră și ultimele luciri ale 
luminii pe pietrele umede. Nouădegete pipăi cu mâna 
stângă peretele, încercând să-și înăbușe gemetele pro- 
vocate de durerea din coaste, din cotul zdrelit, din 
falca sfărâmată. 

Se făcea tot mai întuneric. Pereţii și fundul deve- 
niră doar niște păreri, apoi se contopiră în beznă. 
Cămașa murdară a lui Ferro era o nălucă cenușie prin 
aerul lipsit de viaţă din tunel. Dispăru doar după câțiva 
pași. Îşi ridică mâna în faţa ochilor. Un contur neclar, 
atâta tot. În rest, doar întunericul ca de smoală. 

Era îngropat. Singur și îngropat în beznă. 

- Ferro, așteaptă-mă! 

- Ce vrei? 

Se ciocni de ea pe întuneric, simţi cum ceva îl 
impinge în piept şi aproape căzu în fund, lângă pe- 
retele ud. 

- Ce mama naibii... 

- Nu văd nimic! șuieră el, auzindu-şi panica din 
glas. Nu văd... Unde ești? 

Ridică mâinile în față, încercând să simtă ceva. Dar 
nu se mai putea orienta nicicum. Inima i se urcase în 
gât, stomacul i se dădea peste cap. Ce-ar fi dacă ticăloasa 
asta afurisită l-ar abandona aici. Ce-ar fi dacă... 

- Apucă. 

Şi mâna ei, rece și aducătoare de liniște, o apucă 
pe a lui. Îi auzi vocea lângă ureche. 

- Crezi că poți să vii după mine fără să cazi în nas, 
prostule? 

- Cred... cred că da. 

- Atunci vino şi incearcă să-ți ţii gura! 

Și o simţi cum se îndepărtează, trăgându-l ner- 
voasă în urma ei. 

Cum ar fi fost să-l vadă vechii lui tovarăși în ipos- 
taza asta? Logen Nouădegete, cel mai temut bărbat din 
intregul Nord, pișat pe el din cauza spaimei de întu- 
neric și agățându-se de mâna unei femei care îl de- 
testa, aidoma unui copil care se agaţă de sânul mamei. 
Până și lui îi venea să râdă. Dar se temea că shanka 
l-ar putea auzi. 


Palma uriașă a lui Nouădegete era fierbinte și 
umedă de transpiraţia provocată de frică. Senzaţie ex- 
trem de neplăcută pentru Ferro la fel cum era şi pie- 
lea lui lipicioasă aproape de a ei. Îi făcea greață, dar 
se forță să meargă mai departe. Îi auzea și răsuflarea, 

iute și sacadată în locul strâmt, îi auzea pașii imple- 
ticiți în urma el. 

Parcă doar ieri se aflaseră amândoi într-o 
incurcătură asemănătoare cu cea de acum, alergând 
prin aleile din Agriont, furișându-se pe după clădirile 
lui întunecate, urmăriți de pretutindeni. Parcă fusese 
ieri, însă totul se schimbase. 

Pentru ea Logen nu reprezentase nimic altceva 
decât o ameninţare. Un alt alb de care trebuia să se 
ferească. Urat și ciudat, netot și periculos. Pe atunci 
nu ar fi avut în ruptul capului încredere în el, chiar 
dacă ar fi fost ultimul om rămas în viață în întreaga 
lume. Acum credea că este singurul pe care s-ar putea 
baza. Nu o lăsase să cadă, chiar dacă ea îi ceruse asta. 
Preferase să cadă cu ea. Îi spusese că n-o va lăsa ni- 
ciodată baltă, dacă și ea va face acelaşi lucru. 

Acum se ţinuse de cuvânt. 

Aruncă o privire peste umăr, îi zări chipul palid 
cu ochi căscaţi care nu deslușeau nimic prin beznă, 
îi zări mâna liberă care pipăia pereţii. Poate că ar fi 
trebuit să-i mulțumească pentru că nu o lăsase să se 
prăbușească în gol, însă asta ar fi insemnat să admită 
că a avut nevoie de ajutor. Iar de ajutor aveau nevoie 
doar cei slabi, şi cei slabi erau sortiți fie pieirii, fie unei 
vieţi în sclavie. Niciodată nu trebuie să nutreşti spe- 
ranţa că vei fi ajutat și astfel nu vei fi niciodată 
dezamăgit când ajutorul nu va veni. Iar Ferro fusese 
deseori dezamăgită. 

Așa că, în loc să-i mulțumească, îl smuci de mână 


dezechilibrându-l. 

În tunel se insinuase o licărire de lumină rece, deslu- 
șind difuz contururile blocurilor aspre de piatră. 

- Acum vezi? îi sâsâi ea. 

- Da, iar uşurarea din vocea lui era evidentă. 

- Atunci poţi să-mi dai drumul, se răsti ea, smul- 
gându-şi mâna din încleștarea lui și ștergându-și-o de 
poalele cămăși. 

Se îndreptă mai departe spre licărirea aceea, fre- 
cându-și degetele unele de altele și uitându-se urât la 
ele. Avea o senzație ciudată. 

Aproape că-i părea rău că nu o mai ţinea de mână. 

Lumina se făcea tot mai puternică, strecurându-se 
în pasaj prin bolta strâmtă din fața lor. Înaintă spre 
ea în vârful picioarelor și se uită după colț. Sub ei se 
căsca o peşteră uriașă, ai cărei pereţi, unii ciopliți din 
piatră netedă, alții din piatră naturală, se inălțau și se 
învolburau în structuri lichefiate, extrem de stranii. 
Tavanul nu se distingea din umbre. O rază venită de 
sus arunca o pată de lumină pe fundul peșterii. Acolo 
erau trei shanka, înghesuiți unul în altul, bolborosind 
şi râcâind la ceva de pe jos. Și, de jur imprejurul lor, 
lângă pereți, îngrămădite în mormane înalte cât un om, 
erau mii Şi mii și mii de oase. 

- Rahat, icni Logen din spatele ei. 

Un craniu rânjea larg la ei dintr-un capăt al ar- 
cadei. Oase de om, fără îndoială. 

- Se hrănesc cu morţi, șopti Ferro. 

- Cu ce? Dar... 


- Nimic nu putrezeşte aici. 


218 JOE ABERCROMBIE 


Bayaz le spusese că oraşul era plin de morminte. 
De puzderie de cadavre, aruncate în gropi comune câte 
o sută odată. Probabil că de ani mulți zăceau acolo 
strânse în îmbrăţișări ca de gheaţă. 

Până când le găseau shanka. 

- Trebuie să-i ocolim, șopti Nouădegete. 

Ferro privi lung în umbre, încercând să găsească 
un drum prin care să ajungă in peşteră. Nu aveau cum 
să coboare munții aceia de oase fără să facă zgomot. 
Își dădu jos arcul de pe umăr. 

- Eşti sigură? o întrebă Nouădegete atingându-i 
cotul. 

Îi dădu brânci. 

- Fă-mi loc, albule. 

Va trebui să se miște repede. Îşi şterse sângele de 
pe sprânceană. Scoase ușor trei săgeți din tolbă și le 
puse intre degetele de la mâna dreaptă ca să le poată 
apuca repede. Luă o a patra în mâna stângă și incordă 
arcul, țintindu-l pe cel mai îndepărtat cap-turut. Nici 
nu-l străpunsese bine săgeata pe acesta, că Ferro o și 

A 
expedie pe a doua. Îl lovi pe celălalt shanka în umăr 
și el se prăbuși guițând surprins, alertându-l pe ultimul. 
Săgeata îi intră în gât, îi ieși prin ceafă şi căzu și el la 
pământ. Ferro puse ultima săgeată în arc și așteptă. 
Al doilea cap-turtit încercă să se ridice în picioare, 
dar fu străpuns din spate și se prăvăli la loc. 

Cobori arcul privind atentă la shanka. Niciunul 
din ei nu mai sufla. 

- Rahat, gemu Logen. Bayaz are dreptate. Eşti un 
diavol. 

- A avut dreptate, mârâi Ferro. 

Mai mult ca sigur că deja fusese inhăţat de crea- 
turile acelea, și era cât se putea de limpede că ele mân- 
cau oameni. Probabil că se ospătaseră și din Luthar, 
Picior-Lung și Quai. Păcat. 

Dar nu foarte. 

Își puse arcul pe umăr, se aplecă și pătrunse cu 
multă prudență în peșteră, sfărămând oasele sub tălpi. 
Cu braţele întinse ca să-și menţină echilibrul, pe jumă- 
tate pășind, pe jumătate înotând prin mormanul de 
oase care-i ajungea până la genunchi. Reuși să ajungă 
pe fundul peșterii și se lăsă în genunchi, privind în jur 
și umezindu-și buzele. 

Nicio mişcare. Cei trei shanka zăceau alături, în 
bălțile propriului lor sânge. 

- Ha! 

Nouădegete se prăbuși de-a dura, stârnind o ploaie 
de pietre. Se rostogoli iar și iar și iar și se opri, în cele 
din urmă, în nas, în mijlocul movilei de oase. Se ridică 
iute în picioare. 

- Rahat! Îh! 

Îşi scutură de pe braţ o bucată dintr-o cutie toracică. 

- Taci, tâmpitule! săsâi Ferro, trăgându-l lângă ea. 

Se uită temătoare spre o arcadă bolovănoasă din pe- 
retele peşterii, așteptându-se ca, dintr-o clipă în alta, 
de acolo să dea năvală peste ei hoarde de asemenea crea- 
turi, dornice să adauge și oasele lor la celelalte. Dar nu 
apăru nimeni. Îi aruncă lui Logen o privire mohorâtă, 
dar nordicul era mult prea ocupat să-și oblojească julitu- 
rile. ÎI lăsă în legea lui și se târî spre cele trei cadavre. 

Erau strânse În jurul unui picior. Probabil picio- 
rul unei femei, iși spuse Ferro, căci nu prea avea păr. 
Un ciot de os ieșea din carnea uscată de pe femurul 
retezat. Probabil că unul dintre shanka voise să taie din 
ea, căci cuțitul lucea stins alături sub raza de lumină 
venită de sus. Nouădegete se aplecă și il ridică. 

- Niciodată nu poţi avea suficiente arme. 

- Nu mai spune? Dar ce te faci dacă ai să cazi în 
apă și n-ai să poți inota din cauza fiarelor ăstora? 

Bărbatul păru nedumerit o clipă, apoi ridică din 
umeri și puse cuțitul de unde îl luase. 

- Ai dreptate. 

Ferro îşi scoase pumnalul de la cingătoare. 

- Unul este suficient. Dacă ştii unde să-l implânţi. 

Spintecă spinarea unuia dintre capetele-turtite ca 
să-și poată recupera săgeata. 

- De fapt, ce sunt chestiile astea? 

Reuşi să-și scoată săgeata întreagă și împinse cada- 
vrul cu vârful cizmei. Acum shanka se holba la ea cu 
ochi porcini și orbi sub fruntea teșită. Botul rânjit îi 
dezvelea colții însângerați. 

- Sunt chiar mai hidoși decât tine, albule. 

- Aşa și trebuie. Sunt shanka. Capete-turtite. Ka- 
nedias i-a făcut. 

- I-a făcut? 

A doua săgeată se frânse când încercă s-o scoată 
din cadavru. 

- Așa spunea Bayaz. Ca să-i folosească în războaie. 

- Dar Kanedias n-a murit? 

- Se pare că armele lui i-au supravieţuit. 

Săgeata din gâtul celui de-al treilea shanka se rup- 
sese aproape de vârf. Nu-i mai era de niciun folos. 

- Şi cum pot fi făcute asemenea creaturi? 

- Crezi că eu ştiu? Știu doar că în fiecare vară, odată 
cu topirea gheţurilor, shanka traversează marea și ne 
fac mari probleme atunci când vrem să-i alungăm. Pro- 
bleme foarte mari. 

Ferro extrase ultima săgeată, plină de sânge, dar 
intactă. 

- Pe când eram mai tânăr, începuseră să vină din 
ce în ce mai des. Tata m-a trimis în sud, dincolo de 
munți, ca să cer ajutoare... 

Ezită puţin și apoi continuă: i 

- Ei, e o poveste lungă. Acum Ținutul Văilor Înalte 
e ticsit de capete-turtite. 

- Nu contează, mârâi ea ridicându-se şi vârându-și 
cele două săgeți inapoi în tolbă, atâta vreme cât pot 
fi ucise. 

- O, da. Pot fi ucise. Necazul este că mereu apar 
tot mai multe. 

Se uită innegurat la cele trei creaturi moarte. 

- Acum nu mat e nimic la nord de munţi. Nimic 
Și nimeni. 

Dar pe Ferro n-o impresionă prea mult informaţia 
aceasta. 

- Trebuie s-o luăm din loc. 

- S-au întors toți în țărână, gemu el, parcă fără să 
fi auzit-o, încruntându-se din ce în ce mai tare. 

Se apropie de el. 

- M-ai auzit? Am spus că trebuie să plecăm. 

- Ce? o privi nedumerit o clipă, apoi rânji. Ma- 
xilarele i se încordară, cicatricele se întinseră și 
fremătară. Privea În gol, spre umbre. 

- Bine. Hai să plecăm de aici. 

Ferro se uită atentă la el și văzu cum un firicel de 
sânge se prelinse din păr pe obrazul țepos și murdar. 
Nu mai arăta ca un om în care să poată avea incredere. 

- N-ai să incepi să faci acum pe nebunul, albule, nu? 
Trebuie să-ți păstrezi sângele rece. 

- N-am nimic, şopti el. 


Lui Logen îi era cumplit de cald. Îl ustura pielea 
sub hainele jegoase. Se simţea ciudat, se simţea ameţit, 
parcă tot capul îi era plin de duhoare de shanka. 
Aproape că nu mai putea respira din cauza asta. Și 
parcă tunelul incepuse să i se miște sub picioare, prin- 
zând viață chiar sub ochii lui. Se cutremură, cuprins 
de frisoane, se ghemui, iar sudoarea care-i şiroia pe 
faţă stropi pietrele de alături. 

Ferro îi șopti ceva, dar nu reuși să înțeleagă ce 
spune - cuvintele ei se loveau de pereți, răsunau în 
jurul lui, insă fără niciun sens. Dădu din cap, îi făcu 
un semn cu mâna și se strădui să se ţină după ea. Dar 
tunelul era din ce în ce mai fierbinte, iar pietrele di- 
fuze străluceau cu lumini portocalii. Se ciocni de Ferro 
şi aproape căzu. Continuă să meargă în patru labe, tå- 
rându-se pe genunchii zdreliți şi gâfâind amarnic. 

Mai încolo se deschidea o cavernă uriașă. Din cen- 
trul ei se avântau patru coloane subțiri. Sus, foarte 
sus, dispărând în bezna vie de deasupra. Sub ele 

ardeau focuri. Multe focuri, pârjolindu-i retina cu 
forme albe, strălucitoare. Cărbunii trosneau şi trosneau 
şi scuipau vârtejuri de fum. Scânteile cădeau în averse 
usturătoare, aburii șuierau în nori groși. Metalul topit 
picura din creuzete, curgea prin făgașele peşterii, tră- 
gând dungi galbene și roșii și albe pe piatra neagră. 
Locul era plin de shanka, siluete diforme agitându-se 
prin întunericul în clocot. Aţâţau focurile, lucrau la 
foale, la cuptoare, aidoma oamenilor. Vreo douăzeci, 
poate chiar mai mulți. Larma furioasă era asurzitoare. 
Ciocanele bubuiau, nicovalele răsunau, fiarele zăngă- 
neau. Capetele-turtite guițau şi zbierau. Lângă peretele 
din spate se înălțau rastele întunecate pe care sclipeau 
armele. Metalul lucea în toate culorile focului şi furiei. 
Logen se holbă la priveliștea aceasta, fără să-și 
creadă ochilor. Capul îi duduia, braţul îi pulsa, căldura 
il pocnea nemiloasă peste față. Poate că dăduseră peste 
o fierărie a iadului. Poate că totuşi Glustrod reușise 
să deschidă o poartă sub oraș. O poartă spre Cealaltă 
Parte, iar ei trecuseră prin ea fără să-şi dea seama. 
Respirația i se accelerase și devenise neregulată și 
nu și-o putea calma, iar aerul inspirat era plin de fum 
inecăcios şi de duhoare de shanka. Ochii îi ieşiseră 
din orbite, îl ardea beregata, nu putea să inghită. Fără 
să ştie ce face, se pomeni cu sabia Creatorului scoasă 
din teacă. Lumina portocalie lucea pe fierul negru. 
Pumnul i se încleștase dureros de strâns pe mâner. 
Nu reușea să-şi desfacă degetele. Le privi lung. Strălu- 
ceau și ele cu licăriri portocalii şi negre, pulsau de 
parcă ar fi fost în flăcări, venele ieşiseră în relief sub 

pielea întinsă, încheieturile se albiseră de strânsoa- 
rea furioasă. 

Nu era mâna lui. 

- Trebuie să ne întoarcem, îi spuse Ferro trăgându-l 
de braţ, să găsim un alt drum. 

- Nu. 

Voce neindurătoare ca o lovitură de ciocan, aspră 
ca o tocilă, ascuţită ca o sabie scoasă din teacă. 

Nu era vocea lui. 

- Treci in spatele meu, reuşi să mai șoptească, apu- 
când-o pe Ferro de umăr și impingând-o din drum. 

Acum nu mai era cale de întoarcere... 


„Şi le simţi mirosul. Își ridică fruntea și trase în 
piept aerul fierbinte. I se umpluse capul de putoarea 
creaturilor. Și era bine așa. În mâinile potrivite, ura 
putea fi o armă extraordinară. lar Sângerosul Nouă 
ura totul acum. Însă ura lui cea mai veche, cea mai 
profundă, cea mai fierbinte era cea pe care o simţea 
față de shanka. 

Se furișă în peșteră, umbră printre focuri și ecou- 
rile metalului mânios. Cântec minunat și mult prea bine 
cunoscut. Se cufundă în el, se desfătă cu el, se imbătă 
cu el. Avea sabia în mână, forța curgea din metalul rece 
in Carnea lui fierbinte, și din carnea lui fierbinte în me- 
talul rece, crescând și crescând și crescând și mai mult, 
odată cu talazurile respirației sale. 

Capetele-turtite încă nu-l observaseră. Munceau. Își ve- 
deau de treburile lor absurde. Nici vorbă că nu aveau cum 

să-și inchipuie că răzbunarea ii va găsi chiar acolo unde lo- 
cuiau, respirau și trudeau, dar vor afla adevărul. 

Sângerosul Nouă apăru din spatele unuia, cu sabia 
Creatorului ridicată deasupra capului. Schiţă un surâs 
când îi văzu umbra alungită peste țeasta cheală a ace- 
lui shanka - promisiune ce va fi curând îndeplinită. 
Lama cea lungă își murmură taina, iar creatura se 
despică în două chiar pe mijloc, ca o floare care se des- 
chide sub mângâierea soarelui. Sângele ţâșni cald și 
mângâietor, improșcând nicovala, podeaua din piatră 
și obrajii Sângerosului-Nouă. 

Acum îl zări un cap-turtit și el se năpusti asupra 
lui mai iute şi mai mânios decât aburul clocotit. 
Acela ridică braţul, dându-se înapoi. Dar nu îndea- 
juns de mult. Sabia Creatorului îi reteză cotul, arun- 
cându-i braţul în aer. Chiar înainte să atingă fundul 
grotei, Sângerosul Nouă îl decapită cu o singură lo- 
vitură. Sângele bolborosi în metalul topit, pâlpâi por- 
tocaliu pe metalul sabiei, pe pielea albă a mâinii lui, 
pe pietrele colțuroase de pe jos. Iar el le făcu semn 
celorlalți. 

- Haideţi, le șopti. Cu toții sunteţi bine-veniţi. 

Se repeziră la rastele, după săbule cu ghimpi, după 
topoarele tăioase, şi Sângerosul Nouă se amuză de graba 
lor. Înarmaţi sau nu, moartea le fusese deja hotărâtă. 
Era scrisă în grota cu foc şi umbre. Acum o va scrie 
și cu sânge. Erau animale, mai prejos decât animalele. 
Armele lor îl loveau şi îl tăiau, dar Sângerosul Nouă 
era plămădit din foc şi intuneric şi șerpuia printre lo- 
viturile lor greoaie, se rostogolea în jurul sulițelor lor 

stângace, trecea pe dedesubtul și pe deasupra zbiere- 
telor lor mizerabile și furiei lor inutile. 

Mai ușor decât să străpungi flacăra bătută de vânt. 
Mai ușor decât să străpungi umbra nestatornică. 
Slăbiciunea lor era o insultă la adresa puterii lui. 

- Muriţi! răcni el, și sabia se învârti, sălbatică și mi- 
nunată, litera incandescentă de pe metalul ei trasând 
dâre de lumină orbitoare. lar pe unde trecea sabia, 
totul revenea la normal. Shanka zbierau și bâiguiau, 
iar fragmente din trupurile lor se împrăşștiau în toate 
părțile, și erau tăiați felii la fel de precis cum este tăiată 
carnea pe masa măcelarului, cum este tăiată coca pe 
masa brutarului, cum este cosită miriștea ţăranului. 
Totul după un plan perfect. 

Sângerosul Nouă îşi dezgoli dinţii şi zâmbi, căci 
se simțea liber și era mulțumit de treaba bună pe care 
o făcea. Zări străfulgerarea unei săbii și se feri de ea, 
simțind, totuși, sărutarea ei pe coapsă. Zbură sabia 
ghimpată din mâna unui cap-turtit, îl apucă de ceafă 
și îl vâri cu faţa în jgheabul pe unde curgea metalul 
topit în unde galbene, aprinse, furioase, iar căpățâna 
acestuia sâsâi, și clocoti, împrăştiind aburi impuţiți. 

- Arzi! hohoti Sângerosul Nouă, iar hoiturile dez- 
membrate și rănile lor căscate și armele lor imprăștiate 
pe jos și fierul topit hohotiră impreună cu el. 

Doar shanka nu hohotiră. Știau că le sunase ceasul. 

Sângerosul Nouă îl văzu pe unul cum se ridică în 
aer şi sare peste o nicovală, cu o bâtă ridicată, gata 
să-i sfărâme capul. Înainte să îi poată para lovitura, 
O săgeată intră în gura căscată a acelui shanka, dându-l 

pe spate, mort precum un bulgăre de lut. Sângerosul 
Nouă se incruntă. Văzu şi alte săgeți printre cadavre. 
Cineva îi strica toată distracţia. Se va ocupa de asta mai 
târziu, căci acum ceva se năpustea asupra lui dintre cele 
patru coloane. 

În armură strălucitoare, prinsă în nituri mari, 
această creatură avea un coif sferic îndesat pe ţeastă, 
iar ochii îi licăreau prin fanta lui. Grohăia și sforăia 
tare ca un bivol. În picioare avea un soi de încălțări 
din fier, iar în mâinile cu mănuși metalice ţinea un 
topor uriaș. Era un colos printre ceilalți shanka. Sau 
ceva nou, O altă creatură alcătuită din fier şi carne, 
aici, în tenebre. 

Toporul se cobori într-un arc strălucitor, iar Sânge- 
rosul Nouă se rostogoli scăpând de lovitură, toporul 
izbindu-se de pereţii grotei, făcând să zboare așchii 
de piatră. Se năpusti din nou asupra lui, mugind, căs- 
cându-și botul plin de scuipat sub vizorul coifului. 
Sângerosul Nouă se retrase, mișcându-se și dansând 
impreună cu umbrele care se mișcau și cu flăcările care 
dansau. 

Se retrase şi evită lovitura din dreapta, lovitura 
de sus, cea de deasupra capului, cea de sub picioare. 
Toporul se izbi și se izbi iar de metalul și de rocile 
din jur, umplând aerul de o furie de țărână și pietre. 
Se retrase și iar se retrase, până când creatura începu 
să obosească sub greutatea metalelor de pe ea. 

Sângerosul Nouă o văzu cum se clatină şi știu că 
venise momentul loviturii decisive. Se repezi cu sabia 
deasupra capului, cu gura deschisă prin care scoase 

un urlet care se izbi de braţul, de mâna, de tăişul sa- 
biei și de pereții peșterii. Uriașul shanka ridică cu am- 
bele mâini coada toporului pentru a bloca lovitura. 
Metal bun şi strălucitor, născut în focurile acelea iuți, 
tare Și puternic și dur așa cum numai capetele-turtite 
știau să-l facă. 

Însă nici lucrarea Maestrului Creator nu era mai 
prejos. Lama cea întunecată despică mânerul colo- 
salului topor cu un zbieret ca de copil şi spintecă ar- 
mura groasă de la gât până la vintre, făcând o tăietură 
adâncă de un lat de palmă. Sângele țâșni pătând me- 
talul lucitor, pietrele mate. Sângerosul Nouă hohoti 
iarăși și își vâri pumnul în rană, smulgând maţele crea- 
turii. Shanka se prăbuși pe spate, iar cele două jumătăți 
perfecte ale toporului îi căzură din ghearele care se 
mișcau spasmodic. 

Surâse spre ceilalți. Trei shanka îl pândeau din pe- 
numbre, cu armele în mâini, fără să îindrăznească să-l 
atace. Îl pândeau din penumbre, dar întunericul nu le 
mai era prieten. Întunericul îi aparținea lui. Şi numai 
lui. Sângerosul Nouă făcu un pas înainte, apoi încă 
unul, cu sabia atârnându-i într-o mână, în vreme ce în 
cealaltă îi atârna o bucată din maţele capului turtit. Cei- 
alţi se feriră de el, guiţând și agățându-se unul de celălalt 
cu disperare, iar Sângerosul Nouă le râse în nas. 

Cât de plini ar fi fost shanka de furie cumplită, 
până și lor trebuia să le fie teamă de el. Totul și toți 
trebuiau să se teamă de el. Chiar şi morţii, care nu 
mai puteau simţi durerea. Chiar și pietrele reci care 

nu mai puteau țese vise. Chiar și metalul fierbinte 
și lichid se temea de Sângerosul Nouă. Chiar și bezna. 

Mugi şi se năpusti inainte, aruncând cât colo 
măruntaiele din pumn. Cu vârful sabiei râcâi pieptul 
unui shanka, răsucindu-l în loc. O clipă mai târziu 
sabia i se afundă în umăr, despicându-l până la stern. 

Ceilalți doi rămași o luară la goană, cățărându-se 
pe pietre. Fugă sau luptă, care era diferența? O altă 
săgeată străpunse spinarea unuia dintre ei trântindu-l 
la pământ. Sângerosul Nouă se repezi și-l apucă pe 
ultimul de gleznă, strângându-l ca într-o menghină. 
Shanka încercă să opună rezistenţă agățându-se inutil 
cu ghearele de pietrele mânjite de funingine. 

Pumnul lui era ciocanul, pământul era nicovala, 
iar capul de shanka era metalul ce trebuia să fie pre- 
lucrat. O lovitură și îi sparse nasul și îi scoase colții. 
A doua lovitură și pometele se frânse. A treia și ma- 
xilarul se crăpă. Pumnul său era făurit din piatră, din 
metal, din granit. Greu ca un munte care se prăvale. 
Lovitură după lovitură, transformă ţeasta groasă a 
acelui shanka într-un mucilagiu amorf. 

- Cap... turtit, șuieră Sângerosul Nouă și hohoti 
iarăși azvârlind cât colo trupul fără viaţă. 

Se învârti cercetând grota. Sabia Creatorului îi 
atârna în mână şi făcea să scapere pietrele pe care le 
zgâria. Privi lung în jur. Doar flăcările se mişcau. Şi 
umbrele dansând în jurul lor. Grota era pustie. 

- Nu! răcni el. Unde sunteți? 

Dar picioarele i se înmuiaseră. Abia dacă îl mai 
susțineau. 

- Unde sunteți, leprelor... 

Se împiedică și căzu într-un genunchi pe pietrele 
fierbinți. Aproape fără răsuflare. Cu siguranță că mai 
avea ceva de făcut. Sângerosul Nouă avea mereu 
treabă. Doar că acum puterile păreau a-l părăsi. 

Observă o mișcare și miji ochii încercând să vadă 
mai bine. O fâșie de întuneric ce aluneca încet prin- 
tre pulsul focurilor și cadavrele răsturnate. Nu era 
un shanka. Ci un alt soi de duşman. Mai dibace, prin 
urmare și mai periculos. Piele neagră ca funinginea, 
pași lini ocolind bălțile de sânge rămase în urma lui. 
Cu un arc pe jumătate încordat în mâinile ferme. 
Ochii cei galbeni îi luceau ca metalul topit, ca aurul 
lichid, și îşi băteau joc de el. 

- Eşti bine, albule? 

Vocea ei îi răsună prelung în urechile care, ori- 
cum, îi țiuiau. 

- Nu vreau să te omor, dar o voi face dacă trebuie. 

Ameninţări? 

- Nemernico, încercă să șuiere la ea, dar buzele 
ii erau amorţite și de pe ele nu ieși nimic decât o dâră 
lungă de salivă. 

Se sprijini în sabie încercând să se ridice, cu furia 
fierbând în el mai aprig ca oricând. O va învăţa minte. 
După lecţia primită de la Sângerosul Nouă nu va mai 
avea în veci nevoie de alta. O va tăia bucăţi-bucăţele 
şi va strivi bucățelele sub călcâie. Dacă va reuşi să se 
ridice în picioare... 

Se clătină, respirând greu, încet, mai încet. Încercă 
să-și focalizeze privirea. Flăcările se micșorau și se 

contopeau și umbrele se lungeau, se estompau, îl sor- 
beau înlăuntrul lor. 
Încă unul, doar unul. Mereu mai este încă unul... 
Dar timpul lui se sfârșise... 


„„„Logen se inecă şi tuși și se scutură din cauza 
frisoanelor. Prin beznă reuși să-și desluşească mâinile 
incleștate pe pietrele murdare, pline de sânge ca ale 
unui călău. Intuia ce anume se întâmplase. Gemu, iar 
lacrimile îi arseră ochii. Obrajii plini de cicatrice ai 
lui Ferro se ițiră deasupra lui din întunericul fierbinte. 
Bine că măcar n-o omorâse și pe ea. 

- Eşti rănit? 

Nu-i putu răspunde. Nu știa. Parcă avea o tăietură 
pe coaste, dar era atât de plin de sânge că nu-și putea 
da seama care era realitatea. Încercă să se ridice în pi- 
cioare, se propti de o nicovală și aproape își vâri mâna 
în cuptorul încins. Clipi des și scuipă. Îi tremurau 
genunchii. Focurile dogoritoare inotau înaintea lui. 
Cadavre pretutindeni, forme rășchirate prin funin- 
ginea de pe jos. Ca un netot, căută cu ochii prin jur 
ceva de care să-și poată șterge mâinile, dar totul era 
plin de sânge închegat. Îi venea să vomite și se clătină 
pe picioare nesigure printre forje spre bolta din pe- 
retele cel mai îndepărtat, ţinându-şi mâna însânge- 
rată la gură. 

Se sprijini de piatra caldă și scuipă sângele sărat 
din gură. Durerea îi sfredelea coastele, fața, degetele 
zdrelite. Dar dacă se aștepta la compătimire, nu-și 
găsise persoana potrivită. 

- Hai să mergem, se răsti Ferro la el. Haide, al- 
bule, ridică-te. 

N-ar fi putut spune cât s-a impleticit în urma ei, 
prin întuneric, gâfâind amarnic și sunetele aspre ale 
respirației lui răsunându-i în creieri. Se târâră prin 
măruntaiele pământului. Prin săli vechi de când lumea 
pline de praf și umbre, cu pereții din piatră sparți. Prin 
arcade spre tuneluri șerpuitoare, pe sub tavane din 
lut proptite cu bârne scheletice. 

La un moment dat ajunseră la un soi de răscruce, 
iar Ferro îl împinse înapoi în beznă, lângă perete, 
amândoi ţinându-și respiraţia câtă vreme siluete di- 
forme traversau coridorul perpendicular pe drumul 
lor. Mai departe, și mai departe — coridor, grotă, vi- 
zuină. Se tot târi după ea până fu sigur că se va prăbuși 
in orice clipă din cauza epuizării. Până fu sigur că nu 
va mai vedea vreodată lumina zilei... 

- Stai așa, șuieră Ferro, atingându-i obrazul cu 
palma ca să-l oprească și aproape răsturnându-l, atât 
de slăbit era. 

Un curs leneș de apă intra în coridorul acela, 
susurând prin umbre. Ferro se lăsă în genunchi, ui- 
tându-se atentă în tunelul întunecat de unde venea apa. 

- Dacă intră în râu în aval, înseamnă că vine de 
undeva de lângă oraș. 

Dar Logen nu era la fel de sigur. 

- Și dacă... vine din... subteran? 

- Atunci, va trebui să căutăm un alt drum. Sau 
să ne Înecăm. 

Ferro își puse arcul pe umăr și intră în apă până 
la piept, cu buzele strânse. Logen o urmări cum înain- 
tează cu braţele ridicate deasupra șuvoiului întunecat. 
Nu obosea niciodată fiinţa asta? Pe el îl durea in- 
grozitor de tare tot corpul și era atât de dărâmat, 
incât nu voia nimic altceva decât să se întindă pe jos 
și să nu se mai ridice niciodată. ȘI, preț de o clipă, chiar 
se gândi să facă asta. Atunci Ferro se întoarse și îl văzu 
ghemuit pe mal. 

- Haide, albule! îi sâsâi ea. 

Logen oftă din rărunchi. N-aveai cum s-o faci să 
se răzgândească. Băgă un picior în apa rece. 

- Sunt în spatele tău, murmură el. Chiar în spa- 
tele tău. 


NEPOTRIVIŢI 


Ferro continuă să înainteze impotriva curentului, 
cufundată până la brâu în apa rece, strângând din 
dinți din cauza frigului crâncen. Nouădegete plescăia 
și gâfâia în spatele ei. Întrezări o boltă mai în faţă, 
iar lumina care pătrundea pe acolo licărea sfios pe 

A 
apă. Bolta era închisă cu drugi grei, din fier. Insă, când 
se apropie, observă că drugii erau subțiri și cojiți, ru- 
giniți până în măduvă. Dincolo de ei era pârâul care 
curgea spre ea printre cele două maluri din piatră și 
pământ. Deasupra, cerul nopţii cu stele abia răsărite. 

Libertatea. 

Cu mâini amorțite de frig, Ferro smuci de fiarele 
vechi, suflând aerul printre dinți. Nouădegete apăru 
din urmă și își puse mâinile alături de ale ei — patru 
mâini una după cealaltă, două smede, două albe, incleş- 
tate strâns și trăgând. Se lipiseră unul de celălalt in spa- 
țiul mic, iar ea îi auzi gemetele cauzate de efort, își auzi 
propria respirație sacadată, simţi metalul vechi de când 
lumea cum începe să se incovoaie, scârțâind incetișor. 

Suficient cât să se strecoare. 

Mai întâi, îşi aruncă dincolo arcul şi tolba cu săgeți 
și sabia. Apoi îşi trecu capul printre drugi, prin des- 
chizătura mult prea îngustă, se întoarse într-o parte, 
își supse burta şi își ținu respiraţia, își trecu umerii, 
apoi pieptul, apoi șoldurile, simțind, în tot acest timp, 
cum metalul îi rașchetează pielea prin hainele ude. 

Se târi pe cealaltă parte, aruncându-și armele pe 
mal. Îşi propri umerii de boltă, picioarele de 
următorul drug, incordându-se din toate puterile, în 
vreme ce Nouădegete îl trăgea din sens opus. Cedă 
brusc, rupându-se în două, împroşcând fulgi de 
rugină în pârâu, aruncând-o pe spate în apa înghețată. 

Cu chipul strâmbat de efort, Nouădegete incepu 
să se ridice. Ferro se ridică la suprafaţă, icnind din cauza 
frigului. Îl apucă de subsuori și începu să-l tragă. Mâi- 
nile lui o prinseră de mijloc. Femeia gemu și se luptă 
și reuși, în cele din urmă, să-l scoată din apă. Se prăvăliră 
amândoi pe malul mâlos și rămaseră întinși acolo, unul 
lângă altul. Ferro privi la ruinele oraşului ce se ridicau 
de jur imprejurul ei în înserarea cenuşie. Amândoi se 

odihneau puţin, incercau să-și revină, își trăgeau sufle- 
tul. Ferro nu se așteptase să scape vie din locul acela. 

Însă nu erau nici acum în afara oricărui pericol. 

Se rostogoli pe o parte și se săltă în picioare, udă 
leoarcă şi dârdâind din toate încheieturile. Niciodată 
nu-i mai fusese atât de frig. 

- Asta e, îl auzi bălmăjind pe Nouădegete, În nu- 
mele afurisiţilor de morți ai mei, asta e. Sunt ter- 
minat. Nu mai fac niciun pas. 

Ferro clătină cu vehemenţă din cap. 

- Trebuie să ne depărtăm de locul ăsta cât incă mai 
e lumină, îi explică şi începu să-și adune armele din 
norol. 

- Adică vrei să zici că asta e lumină? Ai înnebu- 
nit de-a binelea, femeie? 

- Ştii că-s nebună. Haide, albule, mai spuse și îl 
inghionti cu vârful cizmei în coaste. 

- Bine, fir-ar să fie! Bine! 

Se ridică fără chef pe picioare tremurânde. Ferro 
se întoarse şi începu să meargă de-a lungul malului 
spre apus, îndepărtându-se de ziduri. 

- Ce am făcut? 

Se intoarse iute și îi aruncă o privire pătrunzătoare. 
Nouădegete nu se mișcase din loc și se uita la ea cu 
ochi mari. 

- Ce am făcut acolo înăuntru? 

- Ne-ai scos la liman. 

— Am vrut să zic... 

- Ne-a: scos la liman. Asta ai făcut. Nimic altceva. 

Și urcă pe mal. După câteva clipe îl auzi pe 
Nouădegete venind în urma ei. 


Era atât de întuneric, iar Logen era atât de isto- 
vit, încât aproape că nici nu văzu ruinele până nu ajun- 
seră la adăpostul lor. Probabil o moară veche, își spuse 
el, construită chiar alături de apa curgătoare. Doar 
că roata cea mare dispăruse de vreo câteva sute de ani. 

- Facem popas aici, îi șopti Ferro, trecând pra- 
gul prăvălit. Logen era atât de îngrozitor de epuizat 

încât nu reuși decât să hâţâne o dată din cap și să se 
târască după ea. Lumina palidă a lunii pătrundea 
printre ruine, conturând resturile foştilor pereţi, ca- 
drele fostelor ferestre, fosta podea din tină. Se împle- 
tici până la cel mai apropiat perete și se lăsă să cadă 
lângă el, alunecând încetișor până dădu cu fundul 
de pământ. 

- Încă viu, bâigui el și rânji ușurel ca pentru sine. 

O sută de tăieturi și de zgârieturi și de julituri îi 
reclamau atenție neîntârziată, dar era încă viu. Rămase 
nemișcat — ud și complet sleit, cu tot trupul îndure- 
rat. Îşi lăsă ochii să se închidă și se bucură știind că 
nu mai trebuie să se mişte. 

Brusc, se încruntă. Un sunet bizar venit din întu- 
neric, acoperind susurul apei. Ca un clănțănit. Îi luă 
ceva timp, câteva secunde, să înțeleagă despre ce era 
vorba. Dinţu lui Ferro. Îşi scoase haina cu mişcări 
greoaie, strâmbându-se când o trase peste cotul rănit, 
Și i-o întinse. 

- Ce-i asta? 

- O haină. 

- Văd că-i o haină. De ce mi-o da 

Fir-ar să fie, da’ incăpățânată mai era. Aproape 
că-l pulni râsul. 

- N-oi avea eu ochii tăi, dar tot pot să aud cum 
îți clănţăne dinții de frig. 

Îi întinse din nou haina. 

- Mi-aş dori să-ți pot oferi mai multe, dar asta e 
tot ce am. Ai nevoie de ea mai mult decât mine. Nu 
trebuie să-ţi fie ruşine. Ia-o. 

O clipă de tăcere, apoi simți cum haina îi este smulsă 
din mână și o auzi pe Ferro cum se înfășoară în ea. 

- Mulţam, mârâi. 

Ridică din sprâncene, neștiind dacă auzise bine. 
Se pare că era o primă dată pentru orice pe lume. 

- In regulă. Și mulțam și ţie. 

- Ce? 

- Pentru ajutor. Sub cetate și pe deal, când cu bo- 
lovanii, și pe acoperișuri, și pentru toate celelalte, îi 
răspunse și se mai gândi câteva clipe. M-ai ajutat foarte 
mult. Mai mult ca sigur, mai mult decât merit. Și, cum 
să-ţi zic, iţi sunt grozav de recunoscător pentru asta. 

Se intrerupse, așteptând-o să-i răspundă, dar Ferro 
nu zise nimic. Nu se auzea decât clipocitul apei pe 
sub zidurile clădirii, vuietul vântului prin ferestrele 
goale, hârâitul propriei respiraţii răgușite. 

- În regulă, continuă el. Atâta tot. E în regulă, 
indiferent ce ai incercat să demonstrezi. 

Alte clipe de tăcere. Îi vedea silueta în lumina lunii, 
lângă zid, cu haina lui pe umeri, gârbovită, părul țepos 
şi ud, vaga licărire din ochii galbeni. Il urmărea cu 
atenţie. Se înjură în șoaptă. Nu se pricepea la vorbe 
alese. Nu se pricepuse niciodată. Poate că nimic din 
ce spusese nu insemnase nimic pentru ea. Dar, măcar 
incercase. 

- Ai chef de hâţa-hâţa? 

Se uită la ea cu gura căscată larg, uluit la maxim, 
inchipuindu-şi că nu auzise bine. 

- Ce zici? 

- Ce ai, albule, ai surzit? 

- Am ce? 

- Bine! Las-o baltă! îl repezi întorcându-se cu spa- 
tele la el și trăgându-și mânioasă haina mai strâns în 
jurul umerilor. 

- Stai puţin, se bâlbâi el incepând să se prindă. 
Adică... nu m-am așteptat să mă întrebi una ca asta. 
Nu zic nu... cred... dacă și tu ai chef. 

Încercă să-și înghită nodul colțuros din gât. Gura 
1 se uscase dintr-odată. 

- Ai chef? Asta zici? 

Se întoarse să-l privească. 

— Zici că nu, sau zici că da? 

- Păi, eu..., se bâlbai iarăși, umflându-și obrajii și 
încercând să-și pună mintea în mișcare. Niciodată în 
viaţa asta nu s-ar fi așteptat ca tocmai ea să-i pună o 
asemenea întrebare. Tocmai ea. Și acum, că i-o pu- 
sese, îi era mult prea frică să răspundă. Nu putea nega 
faptul că era o perspectivă cam înfricoșătoare, dar mai 
bine să se incumete să o facă, decât să se teamă de ea 
tot restul vieții. Mult mai bine. 

- Atunci, da. Cred că da. Adică, sigur că da. De 
ce nu? Zic da. 

- Îhi. 

Reuși să-şi dea seama prin întuneric că Ferro se 
incruntă, se uită în Jos, îşi strânge mânioasă buzele, 
ca şi cum s-ar fi aşteptat la un alt răspuns, iar acum 
nu era prea sigură ce să facă. Nici el nu era sigur, 
dacă-i vorba pe așa. 

- Cum vrei s-o facem? 

Pe un ton indiferent, ca şi cum ar fi fost vorba 
despre o treabă pe care trebuiau s-o rezolve impre- 
ună, cum ar fi fost doborâtul unui copac sau săpatul 
unui șanț. 

- Că... ştii... ar cam trebui să vii niţel mai aproape, 
aşa zic. Adică, eu sper că scula mea e bunicică, dar 
in niciun caz nu are cum să ajungă la tine dacă rămâi 
acolo. 

Schiţă un surâs, apoi se înjură iarăși când văzu că 
ea rămâne la fel de serioasă. Ştia că nu se dă în vânt 
după glume. 

- Atunci, bine. 

Se apropie de el atât de calculat şi atât de iute, că 
il făcu să se dea înapoi puţin. Atunci ea ezită. 

- Scuze, spuse el. N-am mai făcut chestia asta de 
ceva vreme. 

- Nu. 

Ferro se așeză pe vine lângă el, ridică o mână, 
şovăi ca şi cum n-ar fi știut ce anume să facă cu ea. 

- Nici eu. 

Îi simţi vârfurile degetelor pe mână - blânde, pru- 
dente. Se gâdilă un pic, căci atingerea ei era extrem de 
ușoară. Degetul ei cel mare se frecă de ciotul fostului 
său deget mijlociu, iar el o urmări cu privirea. Două 
siluete cenușii care se mişcau prin umbre, stângace de 
parcă n-ar fi atins pe altcineva în toată viaţa lor. Ciu- 
dată senzație să simtă o femeie atât de aproape de el. 
Îi aducea la viață tot felul de amintiri de mult apuse. 

Logen întinse încet mâna, având sentimentul că 
tocmai ce va urma să şi-o våre în flăcări, şi atinse 

obrazul lui Ferro. Nu l-a ars. Pielea ei era la fel de 
netedă și rece ca a oricărui om. Își trecu mâna prin 
părul ei, iar țepii îi gâdilară degetele. Îi descoperi ci- 
catricea de pe frunte cu buricul degetului mare şi îi 
desenă urma de-a lungul feței, zăbovind în colțul 
gurii. Îi simțea pielea aspră lipită de a lui. 

O expresie stranie era întipărită pe chipul ei. Își 
dădea seama, chiar și în beznă. Nu era expresia pe care 
i-o cunoștea atât de bine. Dar nu avea cum să se înșele. 
Era altceva. Îi simţi muşchii incordaţi, văzu razele lunii 
pe tendoanele ieșite în relief pe gâtul slab. Și ei îi era 
frică. Sigur că râdea în gura mare atunci când pocnea 
pe cineva în gură, sigur că zâmbea în faţa tăieturilor 
şi vânătăilor, sigur că i se părea o nimica toată o săgeată 
care îi intrase în carne. Dar se părea că o atingere cumva 
mai duioasă băga spaima în ea. Iar asta i s-ar fi părut 
extrem de ciudat lui Logen dacă nu ar fi fost şi el ingrozi- 
tor de înspăimântat. Înspăimântat și excitat în același 
timp. Începură fiecare să tragă de hainele celuilalt, de 
parcă cineva tocmai le dăduse semnalul de atac și abia 
așteptau să-și termine treaba. Orbecăi, prin intuneric, 
incercând să-i descheie nasturii de la cămașă, cu mâini 
care tremurau, mușcându-și în permanență buzele, nein- 
demânatic de parcă ar fi avut incă mănușile de la armură 
pe mâini. Ea îi scosese cămașa dintr-o singură mișcare. 

- Rahat! gafâi el. 

Ferro îl plesni peste mâini, dându-i-le la o parte 
și îşi descheie singură nasturii, îşi scoase cămaşa şi 
o azvârli alături. Nu prea reuşea să vadă multe în lu- 
mina lunii, doar licărul galben al ochilor ei, conturul 

intunecat al umerilor și al taliei ei, petele de lumină 
difuză de pe coaste și curbura de sub unul dintre sâni, 
pielea mai aspră din jurul unui sfârc. 

Simţi cum îi desface centura, îi simţi degetele reci 
pătrunzând în pantaloni, simți... 

- Ah! Rahat! Nu e nevoie să mi-o ridici! 

- Bine... 

- Ah. 

- Mai bine acum? 

- Ah. 

O trase de curea, i-o desfăcu şi îşi vâri mâna 
inăuntru. Sigur, deloc delicat, dar niciodată nu fusese 
vestit pentru delicatețea sa. Îi atinse părul din acel loc 
cu vârful degetelor și se pomeni că i se înțepenește 
mâna. Oricât s-ar fi forțat, nu voia să intre mai mult. 

- Rahat, murmură el din nou. 

O auzi pe Ferro cum trage aer printre dinţi, o simţi 
cum se mișcă intr-o parte și iși coboară pantalonii 
peste fund cu mâna rămasă liberă. Era mult mai bine 
aşa. Puse mâna pe coapsa ei dezgolită. Bine că îi mai 
rămăsese un deget mijlociu. Avea la ce-l folosi. 

Aproape nemișcaţi, în genunchi în țărână. Doar 
mâinile lor cercetau și pipăiau și mângâiau, inainte şi 
inapoi, în sus și în jos, înăuntru și afară. Încet și blând, 
apoi tot mai iute. Nu se auzea nimic altceva decât res- 
piraţia șuierătoare a lui Ferro, hârâitul din gât al lui 
Logen și șoaptele lipicioase de piele pe piele umedă. 

Se împinse în el, dând din șolduri ca să scape de 
tot de pantaloni, îl propti de zid. Logen simţi nevoia 
să-și curețe gâtul, devenit, brusc, foarte răgușit. 

- Să... 

— Sssttt. 

Se ridică într-un genunchi, ghemuindu-se deasu- 
pra lui cu picioarele desfăcute larg, scuipă în căușul 
palmei și îi apucă penisul. Murmură ceva și se lăsă 
în el gemând ușurel. 

- Hrrrr. 

- Ah. 

Se intinse și O trase mai aproape, strângându-i 
coapsa cu o mână, în vreme ce cu cealaltă o ţinea de 

„a. . . 
părul murdar și îi trăgea capul mai aproape de al lui. 
Pantalonii îi erau imbârligaţi în jurul gleznelor. 
A v . . A A A 
Incercă să scape de ei, dar nu reuși decât să-i imbâr- 
lige și mai mult. Al naibii să fie dacă îi va cere să se 
oprească din ce făcea doar pentru atâta lucru. 

- Hrrrr, îi şopti ea, cu gura deschisă, frecându-și 

uzele calde de obrazul lui, răsuflându-i fierbinte şi 

buzele calde de obrazul | fl Ş 
amar in gură. 

ielea 1 se freca de a lui, se lipea de a lui, se dezli- 

Piel freca de a lui, se lipea deal dezl 
pea, doar ca să se lipească iarăși. 

- Ah, îi răspunse el, iar ea își legănă șoldurile 
inainte și înapoi, inainte și înapoi, înainte și inapoi. 

- Hrrr. 

A e A . A u A’ A A 

Il tinea strâns de maxilar cu o mână, îi vârase 
degetul mare în gură, iar cu mâna cealaltă se frecă 
intre picioare, în sus și în Jos, apoi, cu degetele umede 
ii apucă bijuteriile, cam prea strâns, cam nemaipome- 
nit de plăcut. 

- Ah. 

- Hrrr. 

- Ah. 

- Hrrr. 

- Ah... 

- Ce? 

- Păi... 

- Îţi baţi joc de mine! 

- Păi... mă pornisem! 

- Ți-am spus că a trecut mult timp de când... 

- Probabil că ani intregi! 

leși de pe penisul ofilit, se șterse cu o mână şi își 
șterse apoi furioasă palma de zid. Se culcă pe partea 
ei, cu spatele la el, trăgându-și haina peste cap. 

Dacă nici ăsta nu era un moment de toată jena... 

Logen înjură în barbă. Toată așteptarea aceea și 
nu fusese în stare să-și țină laptele în găleată. Își scăr- 
pină trist obrajii, îşi ciuguli bărbia râioasă. Trebuie să 
vă destăinui ceva despre Logen Nouădegete. Trebuie 
să vă spun că este un amant desăvârșit. 

Se uită într-o parte la silueta vagă a lui Ferro. Păr 
ţepos, gât lung, umăr ascuțit, braț lung lipit de șold. 
Chiar și așa, cu haina peste ea, tot reușea să distingă 
mișcările trupului ei, putea bănui formele de dedesubt. 
Îi privi pielea, amintindu- -şi cât de netedă și moale și 
rece i se păruse. Îi auzea respiraţia. Respirație blândă, 
regulată, caldă... 

Stai așa. 

Ceva i se mişca jos. Îl durea, dar categoric se întărea 
din nou. Acesta era unicul avantaj al privațiunii — 
găleata se umplea la loc extrem de repede. Logen îşi 
umezi buzele. Ar fi fost păcat să nu profite de această 

ocazie doar din cauză că îi lipsea curajul. Se lăsă lângă 
ea, se trase mai aproape și își drese glasul. 

- Ce vre? 

Tonul ei era tăios, însă nu suficient de tăios cât 
să-l dezarmeze. 

- Ştii, dacă m-ai lăsa câteva clipe, poate... 

Ridică haina și își trecu mana peste coapsa ei, 
simțind cum pielea îi foșnește sub palmă. Avusese 
destul timp să-l respingă. Nu l-ar fi mirat dacă s-ar 
fi întors şi i-ar fi tras un genunchi în bijuterii. Dar 
nu se întâmplă așa ceva. 

Ferro se apropie de el, lipindu-și fundul gol de ab- 
domenul lui şi ridicându-și un genunchi. 

- De ce ţi-aş mai da încă o șansă? 

- Nu știu..., murmură el începând să rânjească. 

Îi mângâie ușor pieptul, burta, își vâri apoi mâna 
intre picioarele ei. 

- Din același motiv pentru care mi-ai dat-o pe prima? 


Ferro se trezi brusc, cu o tresărire de spaimă, fără 
să ştie unde anume se afla, știind doar că era prinsă 
in capcană. Mârâi, se zvârcoli și lovi cu coatele ca să 

° A A ° ° A 
se elibereze. Se târî de-a buşilea mai departe, strân- 
A . . * A A . .. v 
gând din dinți, încleștându-și pumnii. Dar nu văzu 
niciun dușman în jur. Doar terenul sterp și stâncile 

intunecate în lumina cenușie a zorilor. 

Și albul uriaș. 

Nouădegete se ridică ameţit în picioare, gemând 
şi scuipând, uitându-se ca nebun în toate părțile. Când 
văzu că nu era niciun shanka chitut să-l omoare, 

se întoarse încet și o privi pe Ferro cu ochi încețoșați 
de somn. 

- Ah... 

Se strâmbă de durere și işi atinse gura însângerată 

cu degetele. Se priviră cu dușmănie câteva clipe, amân- 
doi goi pușcă și tăcuți printre ruinele reci ale morii 
părăsite. Între ei, haina mototolită pe pământul reavăn. 

Și în momentul acela Ferro își dădu seama că 
făcuse trei greșeli foarte grave. 

În primul rând, adormise, şi nimic bun nu i se 
intâmplase vreodată atunci când dormea. În al doi- 
lea rând, îl lovise pe Nouădegete în faţă cu cotul. Iar 
ceea ce era mult mai rău, infinit mai rău, o tâmpenie 
atât de mare încât o durea chiar și să și-o amintească: 
se culcase cu el noaptea trecută. Acum, când îl pri- 
vea în lumina nemiloasă a dimineţii, când îi observa 
părul lipit de obrazul plin de cicatrice și sânge, trupul 
gol mânjit de noroi pe partea pe care dormise, nu 
putea înţelege de ce anume o făcuse. Poate pentru 
că îi era frig și era epuizată și era mult prea întune- 
ric și dorise să atingă o altă fiinţă, dorise să-i fie cald 
câteva clipe, şi atunci se gândise - cât de tâmpită a 
putut să fie? 

Nebunie totală. 

Amândoi fuseseră niște tâmpiţi. Asta era limpede. 
Unde lucrurile fuseseră simple, acum s-au apucat să 
le complice. Unde păreau a se înțelege cât de cât, 
acum totul va fi un haos. Ea era deja derutată, iar el 
incepuse să aibă o expresie de om infuriat și rănit, 
și de ce nu? Nimănui nu-i place să fie trezit cu un 

cot în gură. Deschise gura să-și ceară scuze, dar rea- 
litatea o năuci. Nici măcar nu cunoştea cuvântul 
acesta. Putea să-și ceară scuze în kantică, dar era atât 
de supărată pe sine, incât scuipă vorbele ca pe o ocară. 

Și ca pe o ocară le percepu și Logen. Își îngustă 
ochii și răcni ceva la ea în limba lui maternă. Apoi 
își luă pantalonii și începu să și-i pună mormăind 
supărat. 

- Alb ticălos, își șuieră ea, strângându-și pumnii 
într-un acces de furie. 

Își luă cămașa sfâșiată și se întoarse cu spatele la 
el. Probabil că o aruncase într-o băltoacă, pentru că 
era udă și lipicioasă, ca noroiul. 

Afurisită cămaşă. Afurisit alb. 

Îşi încleștă necăjită dinţii, încheindu-și centura. 
Afurisită centură. N-ar fi trebuit să şi-o desfacă. I se 
întâmpla mereu același lucru. Nu era ușor de trăit prin- 
tre oameni, dar, colac peste pupăză, intotdeauna se 
putea baza pe ea însăși să facă lucrurile și mai dificile 
decât erau. Se opri, cu capul în jos, apoi se intoarse 
pe jumătate spre el. 

Voia să incerce să-i explice că nu intenţionase să-l 
pocnească în gură și că numai lucruri rele se intâm- 
plau atunci când dormea. Voia să încerce să-i explice 
că făcuse o greșeală, că nu voise nimic altceva decât 
să-i fie mai cald. Voia să-l roage să aștepte. 

Dar el deja ieşise pe ușa sfărâmată a fostei mori, 
tinându-și în mână restul hainelor. 

- Să-l fut, atunci, şuieră, aşezându-se să se încalțe. 

Numai că asta era problema. 


248 JOE ABERCROMBIE 


Jezal era așezat pe treptele sfărâmate ale templu- 
lui, culegând trist aţele din cusătura destrămată a mâ- 
necii și privind peste nesfârșirea de noroi la ruinele 
cetăţii Aulcus. Privind în gol. 

Bayaz stătea sprijinit de spatele căruţei, cadaveric 
şi tras la faţă, cu venele reliefate în jurul ochilor cu- 
fundaţi în orbite, cu o grimasă dură pe buzele lipsite 
de culoare. 

- Cât mai așteptăm? întrebă Jezal a nu ştiu câta oară. 

— Atât cât trebuie, se răsti Magul la el, fără să-l învred- 
nicească nici măcar cu o privire. Avem nevoie de ei. 

Jezal văzu cum Fratele Picior-Lung care stătea mai 
sus pe trepte, cu braţele încrucișate, îi aruncă o pri- 
vire îngrijorată. 

- Eşti stăpânul meu, bineînțeles, și nu e treaba mea 
să te contrazic... 

- Atunci n-o face, mârâi Bayaz și la el. 

- Însă Nouădegete și femeia Maljinn, insistă Navi- 
gatorul, sunt cu siguranță morți. Maestrul Luthar a ex- 
plicat că i-a văzut căzând în hău. Într-un hău extrem 
de adânc. Durerea mea este nemăsurată, și sunt un om 
foarte răbdător, puţini oameni sunt mai răbdători decât 
mine, este una dintre multele mele calități remarcabile, 
dar... chiar dacă ar fi să aşteptăm până la sfârșitul tim- 
purilor, tot nu cred că s-ar schimba ceva... 

- Aşteptăm atât cât trebuie, mârâi Întâiul din- 
tre Magi. 

Jezal scoase un oftat adânc şi își întoarse faţa spre 
vânt, cercetând cu privirea larga pustietate, de la poa- 
lele dealului spre oraș. Cercetând cu privirea toate 

crăpăturile micuţe în scoarța pământului pe unde 
curgeau pârâiașe, cercetând cu privirea fâșia cenușie a 
fostului drum care şerpuia spre ei de sub zidurile înde- 
părtate, printre ruinele murdare ale fostelor clădiri: 
hanuri, ferme, și sate, toate de mult timp moarte. 

- Sunt acolo, jos, se auzi vocea calmă a lui Quai. 

Jezal se ridică, având grijă să-și lase greutatea pe 
piciorul zdravăn, umbrindu-și ochii cu mâna și ui- 
tându-se înspre locul indicat de ucenic. Și îi văzu. Două 
siluete micuţe şi maronii într-un deşert maroniu, mai 
Jos, spre poalele stâncii. 

- Ce v-am zis eu? croncăni Bayaz. 

Picior-Lung clătină uluit din cap. 

- În numele cerului, cum de au reușit să supra- 
vieţuiască? 

- Sunt descurcăreţi. 

Jezal începuse deja să surâdă. Doar cu o lună în 
urmă nici în ruptul capului nu și-ar fi putut închi- 
pui că se va bucura vreodată atât de mult să-l revadă 
pe Logen, darămite pe Ferro. Dar iată cum acum 
zâmbetul i se lățea de la o ureche la cealaltă, fericit 
că erau amândoi teferi. Se formase o legătură între 
ei acolo, în sălbăticie, în faţa morţii și a adversităţilor 
de tot felul. O legătură ce devenea tot mai solidă, cu 
toate diferențele și neînțelegerile dintre ei. O legă- 
tură faţă de care vechile lui prietenii păreau anoste 
şi lipsite de strălucire, fade. 

Urmări siluetele care se apropiau, târându-se ane- 
voie printre hârtoapele drumului care ducea la templu, 
printre stâncile inclinate, ţinându-se la mare distanță 

unul de celălalt, de parcă ar fi călătorit separat. Mai 
aproape acum, începuseră să semene tot mai mult cu 
niște condamnaţi abia scăpaţi din iad. Hainele le erau 
sfâşiate și găurite şi incredibil de murdare, chipurile 
pline de praf imprumutaseră duritatea și asprimea 
pietrei. Ferro avea o tăietură adâncă pe frunte. Falca 
lui Logen era plină de zgârieturi, iar pielea din jurul 
ochilor era vânătă. 

Jezal le ieși țopăind în întâmpinare. 

- Ce s-a întâmplat? Cum aţi... 

- Nu s-a întâmplat nimic! lătră Ferro. 

- Absolut nimic, mârâi Nouădegete schimbând 
o privire furioasă cu tovarăşa lui de drum. 

Mai mult ca sigur că trecuseră printr-o incercare 
teribilă despre care nu voiau să vorbească. Fără niciun 
cuvânt de salut către ceilalți membri ai cetei, Ferro se 
îndreptă cu pași mari spre căruță, se urcă în ea și incepu 
să scotocească prin spate. Logen rămase pe loc, cu mâi- 
nile în şolduri, îincruntându-se amarnic în urma ei. 

- Aşa, deci..., bâigui Jezal, neștiind ce anume să 
spună, ești bine? 

Ochii lui Logen se intoarseră asupra lui. 

- Nemaipomenit, spuse cu ironie cumplită. Nicio- 
dată în viață nu mi-a fost mai bine. Cum naiba aţi 
scos căruța de acolo? 

Ucenicul ridică din umeri: 

- Caii au scos-o. 

- Maestrul Quai are darul modestiei, chicoti tulbu- 
rat Picior-Lung. Am avut parte de cea mai palpitantă 
călătorie până la Poarta de Sud a cetății... 

- V-aţi luptat ca să vă croiți drum, sau nu? 

- Păi, nu prea, ştii că lupta nu-mi... 

- Aşa ziceam ȘI eu. 

Logen se aplecă și scuipă flegmă acră pe jos. 

- Ar fi bine să fim recunoscători, horcăi Bayaz. 
La urma urmelor, avem multe lucruri pentru care ar 
trebui să fim recunoscători. Suntem cu toții în viaţă. 

- Eşti sigur de asta? il repezi Ferro. Nu-mi prea 
pari viu. 

În sinea lui, Jezal fu nevoit să se declare de acord 
cu această observație a femeii. Magul n-ar fi putut să 
arate mai rău nici dacă ar fi murit în Aulcus. Dacă 
ar fi murit și ar fi inceput deja să se descompună. 

Cu mișcări iuți își scoase cămașa ferfenițită şi o 
aruncă furioasă cât colo. Mușchii i se unduiau pe 
spatele uscăţiv. 

- La ce naiba te holbezi? se răsti ea la Jezal. 

- La nimic, murmură el, plecându-și privirea. 

Când indrăzni să-și ridice iarăși ochii, Ferro își 
incheia deja o cămașă curată. Mă rog, nu chiar curată. 
O purtase chiar el cu câteva zile în urmă. 

— Aia e a mea... 

Ferro îi aruncă o privire atât de ucigătoare, încât 
făcu, fără voie, un pas inapoi. 

- Dar ești binevenită s-o porți... desigur... dacă 
așa vrei... 

- Ssss, șuieră ea vârându-și cu gesturi brutale poa- 
lele cămășii în pantaloni. 

În permanenţă încruntată, de parcă ucidea un 
om. Probabil chiar pe el. Una peste alta, aceasta 

nu fusese chiar reintâlnirea emoţionantă la care spe- 
rase Jezal, chiar dacă lui, personal, îi cam venea să 
plângă acum. 

- Sper să nu mai văd niciodată locurile astea, șopti 
el dus pe gânduri. 

- Sunt de partea ta, zise Logen. N-a fost chiar atât 
de pustiu pe aici cum ne-am închipuit noi, nu-i așa? 
Crezi că poţi găsi alt drum de intoarcere? 

Bayaz se incruntă. 

- Așa ar fi bine. Ne vom întoarce la Calcis pe 
fluviu. Sunt nişte păduri mai în aval de noi, pe 
malul acesta. N-avem decât să legăm bine câţiva co- 
paci mai zdraveni laolaltă și Aos ne va duce direct 
la mare. 

- Sau la un mormânt pe fundul apei. 

Jezal îşi aminti cu claritate cursul năvalnic al ma- 
relui fluviu prin canion. 

- Să sperăm că nu va fi cazul. Oricum, mai avem 
mult de mers înspre vest până să fie nevoie să ne gân- 
dim la drumul de întoarcere. 

Picior-Lung îl aprobă din cap. 

- Aşa este, în plus, avem de parcurs şi o trecătoare 
printr-un lanţ muntos extrem de periculos. 

- Minunat, spuse Logen. Ard de nerăbdare. 

- Nici mie nu-mi face plăcere. Din păcate, nu au 
supraviețuit toți caii. 

Navigatorul ridică din sprâncene. 

- Avem doi care să tragă căruţa, doi de călărit... 
ceea ce înseamnă că avem cu doi cai mai puţini decât 
ne trebuie. 

- Oricum nu-mi plăceau dobitoacele astea, mârâi 
Logen și se cățără în spatele căruţei vizavi de Bayaz. 

Urmă o pauză lungă, vreme în care toți se gân- 
diră la o modalitate de rezolvare a problemei. Doi 
cai, trei călăreți. Situaţie deloc fericită. Picior-Lung 
rupse tăcerea. 

- Bineînţeles că eu voi fi nevoit să plec în recu- 
noaștere atunci când ne vom apropia de munţi. Această 
muncă a mea este o parte vitală a oricărei călătorii de 
succes. Din păcate, imi va trebui pentru asta unul din- 
tre cal... 

- Probabil că ar fi bine ca şi eu să călăresc, mur- 
mură Jezal, cam nelalocul lui, din cauza piciorului... 

Ferro se uită la căruță, iar Jezal îi surprinse schim- 
bul înfiorător de ostil de priviri cu Logen. 

- Eu merg pe Jos, se rățoi ea. 


ÎNTOARCEREA EROULUI 


Ploua atunci când Superiorul Glokta intră șchio- 
pătând în Adua. O ploaie meschină, cernită, urâtă, 
intețită de vântul aspru ce sufla dinspre mare, care 
transformase în capcane lunecoase și lemnul perfid al 
pasarelei, și bârnele guralive ale cheiului, și pietrele ude 
ale pontonului. Își supse gingiile inflamate, își frecă 
mușchiul dureros al coapsei și cercetă morocănos cu 
privirea linia cenușie a țărmului. La vreo zece pași 
depărtare, doi străjeri posaci se sprijineau de o baracă 
prăpădită. Mai departe, câţiva docheri se certau cu 
înverșunare din cauza unui morman de coșuri. Un 
cerșetor zgribulit făcu vreo doi pași spre Glokta, șovăi, 
se gândi mai bine, și o apucă în direcție opusă. 

Fără mulţimi de oameni de rând care să mă întâm- 
pine cu urale? Fără covoare din petale de flori? Fără ar- 
cade de săbii pe sub care să pășesc jalnic? Fără stoluri de 
domniţe rușinoase? Nu-l surprindea deloc. Nici ultima 
oară când se întorsese din Sud nu avusese parte de așa 
ceva. Rareori mulțimile îi ovaționează pe cei înfrânți, 

indiferent cât de aprig s-ar fi luptat, ce sacrificii imense 
ar fi făcut, cât de inegală ar fi fost bătălia. Domnitele 
fac pe ele în fata victoriilor inutile, de fațadă, dar nici 
măcar nu se îmbujorează atunci când aud „am făcut tot 
ce mi-a stat în putere“. Și mi-e teamă că nici Arhilecto- 
rul nu va fi impresionat. 

De peretele cheiului se izbi un val din cale afară 
de mânios, improșcându-l pe Glokta cu stropi reci, 
nemiloşi. Se poticni, alunecă și aproape căzu, se 
impletici de-a lungul cheiului și se agăță de zidul unei 
barăci dărăpănate din capăt. Ridică ochii şi îi văzu 
pe cei doi străjeri cum se holbează la el. 

- S-a întâmplat ceva? se răţoi el, iar bărbaţii se 
întoarseră mormăind și ridicându-și gulerele ca să se 
apere de vremea haină. 

Glokta își strânse mai bine mantia în jurul lui, 
simțind cum poalele ei ude și grele îl plesnesc peste 
picioare. 

Doar câteva luni petrecute la soare şi ai sentimentul 
că nu-ţi va mai fi niciodată frig. Cât de repede uităm. 
Privi încruntat la cheiurile pustii. Cât de repede ui- 
tăm Cu toții. 

- Acasă ialăsi. 

Frost cobori de pe pasarelă cu caseta lui Glokta 
sub braț părând încântat. 

- Nu-ţi prea place vremea caldă, nu? 

Practicianul clăuină vehement din capul alb şi ud, 
rânjind bucuros în burniţa de iarnă. Severard venea în 
urmă, mijindu-și ochii spre norii cenușii. Se opri o clipă 
la capătul pasarelei, apoi păși pe dalele cheiului. 

- E bine să te intorci acasă, spuse. 

Mi-as dori să-ți pot împărtăși entuziasmul, dar încă 
nu mă pot relaxa. 

- Eminenţa Sa a trimis după mine și, dacă e să ne 
luăm după situația pe care am lăsat-o în Dagoska, cred 
că este mai mult decât foarte posibil ca întâlnirea cu 
el să nu meargă... chiar atât de bine. 

Ce minciună de mare efect. 

- Ai face bine să nu te lași văzut vreo două zile. 

- Să nu mă las văzut? Am intenția să mă îngrop 
într-un bordel o săptămână întreagă. 

- Foarte înţelept din partea ta. Și, Severard, în 
eventualitatea că nu ne vom mai vedea, îți doresc să 
ai parte de noroc. 

Ochii practicianului licăriră. 

- Pe veci. 

Glokta îl urmări cum se îndreaptă alene prin ploaie 
spre părțile mai promiscue ale orașului. O altă zi obiș- 
nuită pentru practicianul Severard. Nu-și face planuri de 
viitor niciodată. Ce caracter deosebit. 

- Afurisită să fie ţara ta nenorocită și afurisită să fie 
vremea asta mizerabilă, bombăn: Vitari cu accentul ei 
tărăgănat. Trebuie să mă duc să stau de vorbă cu Sult. 

- Nu mai spune! Și eu! exclamă Glokta cu voioșie 
exagerată. Ce coincidență încântătoare! 

Îi oferi braţul. 

- Putem merge împreună la Eminenţa Sa! 

Vitari îl privi lung. 

- Bine. 

Insă va trebui ca tu şi Sult să mai așteptați cam un 
ceas până să-mi luaţi gâtul. 
- Mai întâi va trebui să fac o scurtă vizită. 


Lovi cu vârful bastonului în ușă. Niciun răspuns. 
Fir-ar să fie. Pe Glokta îl durea spatele ca naiba și simțea 
că este absolut necesar să se așeze pe ceva. Ciocăni din 
nou, mai tare de această dată. Balamalele scheunară, 
ușa se întredeschise. Era descuiată. Se încruntă și o 
impinse de perete. Cadrul era crăpat pe dinăuntru, 
zăvorul sfărâmat. A fost spartă. Şontâcăi peste prag şi 
intră în hol. Pustiu și înghețat. Nici urmă de mobi- 
lier. Ca și cum s-ar fi mutat de aici. Dar de ce? Începu 
să i se zbată o pleoapă. Aproape că nu se gândise deloc 
la Ardee în tot timpul petrecut în Sud. Alte chestiuni 
mi-au părut mai presante. Unicul meu prieten mi-a dat 
această sarcină. Dacă a pățit ceva... 

Glokta arătă spre scară, iar Vitari îi făcu semn că 
a înţeles și urcă fără zgomot, aplecată și scoțându-şi 
din cizmă un cuţit scânteietor. Arătă spre hol, iar 
Frost intră ușurel în casă, ţinându-se în umbrele de 
lângă pereţi. Uşa camerei de zi era întredeschisă și 
Glokta se târî spre ea şi o impinse de perete. 

Ardee stătea așezată lângă fereastră cu spatele la 
el: rochie albă, păr negru, exact cum şi-o amintea. 
Observă cum tresare uşor la auzul scârțâitului făcut 
de balamale. Deci trăiește. Doar că încăperea se schim- 
base în mod radical. Era complet goală, cu excepţia 
scaunului pe care stătea tânăra. Pereți văruiți şi goi, 
podea din lemn, goală, ferestre fără draperii. 


258 JOE ABERCROMBIE 


- Fir-ar să fie, n-a mai rămas nimic! strigă ea cu 
voce spartă și sugrumată. 

Evident. Glokta se încruntă şi mai tare și intră în 
cameră. 

- Nimic, am spus! 

Se ridică din scaun, tot cu spatele la el. 

- Sau te-ai hotărât să iei și scaunul ăsta? 

Se intoarse, apucă scaunul de spetează, îl ridică de- 
asupra capului şi îl azvârli spre el cu un zbieret. Se 
sfărâmă de peretele de lângă ușă, imprăștiind așchii şi 
var. Un picior zbârnâi pe lângă faţa lui Glokta și căzu 
cu zgomot în colț, restul se rostogoli pe dușumea, 
într-un talmeș-balmeș de praf și fragmente de lemn. 

- Eşti foarte amabilă, șopti Glokta, însă prefer să 
nu stau Jos. 

- Tu! 

Îi desluși surpriza din ochi printre șuviţele încurcate 
de păr care îi căzuseră pe chip. Nu și-o amintea atât de 
slabă și de palidă. Rochia îi era boțită și mult prea subțire 
pentru frigul din cameră. Incercă să și-o netezească cu 
mâini tremurânde, încercă zadarnic să-și aranjeze părul 
murdar. Scoase un hohot mic lipsit de umor. 

- Mă tem că nu prea sunt pregătită să primesc 
musafiri. 

Glokta auzi duduitul lui Frost pe hol, îl văzu în 
pragul ușii, ameninţător și cu pumnii pregătiți de 
luptă. Ridică un deget. 

- E în regulă. Așteaptă afară. 

Albinosul se retrase în umbre, iar Glokta şchiopătă 
pe podeaua fragilă din lemn, intrând în salonaș. 

- Ce s-a întâmplat? 

Ardee strâmbă din gură. 

- Se pare că tatăl meu nu a fost chiar atât de 
înstărit pe cât credeam cu toţii. A avut datorii. La 
scurtă vreme după ce fratele meu a plecat în Englia, 
au venit să incaseze plățile. 

- Cine a venit? 

- Un individ care mi-a spus că îl cheamă Fallow. 
Mi-a luat toți banii pe care îi aveam, dar nu au fost 
suficienți. Mi-a luat şi bijuteriile rămase de la mama, 
atâtea câte erau. Mi-au dat șase săptămâni să fac rost 
de restul sumei. Mi-am concediat slujnica. Am vândut 
absolut tot ce am putut să vând, dar mereu voiau mai 
mult. Şi au venit din nou. Acum trei zile. Au luat 
tot. Fallow mi-a zis că am noroc că-mi lasă rochia 
de pe mine. 

- Înţeleg. 

Tânăra scoase un oftat prelung, cutremurat. 

- De atunci stau aici și mă gândesc cum poate face 
rost de ceva bani o femeie fără prieteni. 

Se uită lung la Glokta. 

- Cutez a spune că în minte mi-a venit O singură 
metodă. Și, dacă aș fi avut curaj, aș fi făcut-o deja. 

Glokta își supse gingiile. 

- Atunci înseamnă că amândoi avem noroc că eşti 
atât de laşă. 

Își dădu haina jos de pe un umăr, apoi se zvârcoli 
şi se hâţână ca să-și scoată braţul din mânecă. Când reuși 
in sfârşit, fu nevoit să treacă toiagul în cealaltă mână 
ca să reușească să și-o dea jos de tot. Pe naiba. Nici măcar 

un gest nobil nu mai pot face cu graţie. În cele din urmă 
i-o întinse fetei, clătinându-se ușor pe piciorul bolnav. 

- Eşti convins că nu-ţi trebuie mai mult decât îmi 
trebuie mie? 

- Ja-o. Măcar așa n-o să mai fiu nevoit să mă chi- 
nuiesc să mi-o pun la loc. 

Replica lui îi aduse umbra unui zâmbet pe buze. 

- Mulţumesc, murmură ea, infăşurându-și haina 
in jurul umerilor. Am încercat să dau de tine, dar 
n-am știut... unde ești... 

- Îmi pare rău pentru asta, dar important este că 
acum sunt aici. Nu mai trebuie să-ți faci niciun fel 
de griji. Va trebui, însă, să stai cu mine peste noapte. 
Apartamentul meu nu este prea spaţios, dar ne vom 
descurca. Oricum, va fi mult mai mult spaţiu după ce 
voi fi găsit plutind cu fata în jos lângă docuri. 

- Și după aia? 

- După aia ai să te întorci aici. Mâine casa aceasta 
va fi exact așa cum a fost înainte. 

Se holbă la el. 

- Cum? 

- O, voi avea eu grijă de asta. Mai întâi de toate 
trebuie să te ducem la căldură. 

Superiorul Glokta, prieten al celor fără de prieteni. 

Ardee închisese ochii în timp ce el vorbea și îi auzi 
respiraţia șuierătoare. Se clătină ușor, ca și cum n-ar 
mai fi avut putere să stea în picioare. Straniu cum 
putem să rezistăm atâta vreme cât durează crizele. De 
îndată ce se termină, toată puterea se scurge din noi într-o 
Clipită. Glokta se întinse spre ea, aproape atingându-i 


fără îndurare 261 


umărul, dar ochii i se deschiseră chiar în secunda aceea 
și păru a-și reveni. Glokta își trase mâna înapoi. 

Superiorul Glokta, salvatorul domnitelor aflate la 
ananghie. O conduse prin hol, spre ușa spartă de 
la intrare. 

A 

- Îngăduie-mi să vorbesc o clipă cu practicienii mel. 

- Desigur, răspunse Ardee, ridicându-și spre el ochii 
mari, negri, îngrijoraţi, tiviţi cu roșeaţa oboselii. Și îţi 
mulțumesc. Eşti un om bun, indiferent de ce se spune. 

Glokta își înăbuși iute impulsul de a chicoti ne- 
buneşte. Om bun? N-am nicio îndoială că Salem Rews 
ar fi de acord cu tine. Sau Gofred Hornlach, sau Magis- 
trul Kault, sau Korsten dan Vurms, generalul Vissbruck, 
ambasadorul Islik, Inchizitorul Harker, sau oricare din- 
tre sutele de victime ale mele, împrăștiate prin lagărele 
din Englia, căutând adăpost în Dagoska, așteptându-și 
moartea. Cu toate acestea, Ardee West crede că sunt un 
om bun. Senzaţie ciudată, deloc neplăcută. Parcă as fi 
iar fiinţă omenească. Ce păcat că e atât de târziu. 

Îi făcu semn lui Frost să se apropie, iar Ardee ieși 
din încăpere înfășurată în haina lui neagră. 

- Am o treabă pentru tine, prietene. O ultimă mi- 
siune, spuse Glokta cu mâna pe umărul puternic al 
albinosului. Cunoști un cămătar pe nume Fallow? 

Frost dădu din cap. 

- Găseşte-l şi fă-i rău, fă-l să se zvârcolească. Adu-l 
aici şi arată-i cu cine s-a pus. Totul trebuie refăcut 
exact așa cum a fost, ba chiar mai bine de atât. Spune-i 
asta. Dă-i o singură zi. O singură zi, și apoi ai să-l 

găseşti din nou şi ai să începi să tai bucățele din el. 
Ai înțeles? Fă-mi serviciul ăsta. 

Frost dădu iarăși din cap, iar ochii rozalii îi luciră 
in holul intunecat. 

- Probabil că Sult ne așteaptă deja, spuse încet Vi- 
tari de pe scară. 

- Bineînțeles că ne așteaptă. 

Glokta se strâmbă de durere şontâcăind spre ușa 
deschisă. Și în niciun caz nu dorim să o facem pe Emi- 
nenta Sa să aștepte. 


Toc, boc, durere. Acesta era ritmul mersului lui 
Glokta. Tocănitul încrezător al călcâiului drept, apoi 
bocănitul bastonului, urmat de interminabila târșială 
a piciorului stâng, cu obișnuitele junghiuri în ge- 
nunchi, fese și spate. Toc, boc, durere. 

Mersese de la docuri la casa lui Ardee, la Agriont, 
la Casa Întrebărilor, şi apoi străbătuse tot drumul până 
aici. Schiop. Singur. Fără ajutor. Acum fiecare pas era 
un chin cumplit. Acum se strâmba de durere la fie- 
care mișcare. Gemea și transpira și injura. Dar al nai- 
bii să fiu dacă am să-mi încetinesc paşii. 

- Nu-ţi place să-ți fie bine, nu? șopti Vitari. 

- De ce mi-ar plăcea? se răsti el. Te poţi consola 
la gândul că aceasta e foarte posibil să fie ultima 
noastră discuţie. 

- Atunci de ce te duci la el? De ce nu fugi? 

Glokta pulni. 

- În caz că n-ai observat, alerg extrem de prost. 
În plus, sunt curios. 

Vreau să ştiu de ce Eminenta Sa nu m-a lăsat acolo 
să putrezesc laolaltă cu ceilalți. 

- Curiozitatea ţi-ar putea fi fatală. 

- Dacă Arhilectorul mă vrea mort, nu am cum 
să scap dacă aș porni șchiopătând în direcție opusă. 
Prefer să-mi primesc moartea în picioare. 

Se strâmbă de durere la junghiul neașteptat din 
picior. 

- Sau, poate, așezat. Oricum, față în faţă cu el, și 
cu ochii larg, deschiși. 

- Este alegerea ta. 

- Aşa este. Ultima. 

Intrară în anticamera lui Sult. Trebuia să recunoască 
faptul că nu sperase să ajungă până aici. Se așteptase 
să fie înşfăcat de fiecare practician cu mască neagră pe 
lângă care trecuseră pe holuri. Se așteptase ca fiecare 
Inchizitor cu haină neagră să-l arate cu degetul și să 
reclame arestarea lui imediată. Și totusi zată-mă din nou 
aici. Toate erau la fel ca înainte: biroul impozant, scau- 
nele impozante, cei doi practicieni uriași care flancau 
ușile impozante. 

- Sunt... 

- Superiorul Glokta, desigur, își plecă fruntea cu 
respect secretarul Arhilectorului. Puteți intra. Emi- 
nenţa Sa vă așteaptă. 

Lumina se revărsa din biroul Arhilectorului în 
încăperea strâmtă. 

- Eu am să rămân aici, zise Vitari, trântindu-se pe 
un Scaun și întinzându-și pe un altul picioarele 
încălțate cu cizme murdare și ude. 

- Să nu rămâi prea mult. 

Să fie acestea ultimele mele cuvinte? Glokta înjură 
in sinea lui îndreptându-se spre ușă cu pași târșâiți. Ar 
fi trebuit să mă gândesc la o replică mai demnă de ţinut 
minte. Se opri o clipă în prag, inspiră adânc și intră. 

Aceeași încăpere rotundă, aerisită. Aceeași mobilă 
inchisă la culoare, aceleași tablouri întunecate pe 
pereţii albi, aceeași fereastră mare cu aceeași priveliște 
spre Universitate și Casa Creatorului. Nici vorbă de 
asasini ascunși pe sub masă, nici vorbă de călăi pândind 
în spatele ușii. Doar Sult așezat la birou, cu un con- 
dei în mână, înșirând cu calm însemnări uniforme 
pe hârtiile din faţa lui. 

- Superior Glokta! 

Sult se ridică și traversă grațios podeaua lustruită, 
cu straiele-i albe fluturând în jurul lui. 

- Sunt atât de bucuros că te-ai întors viu și 
nevătămat! 

Arhilectorul dădea impresia că ar fi încântat să-l re- 
vadă, iar Glokta își îincruntă sprâncenele. Se pregătise 
pentru absolut orice fel de întâmpinare, mai puţin asta. 

Sult îi întinse mâna pe care sclipea violet piatra 
inelului. Glokta schiță o grimasă când se aplecă să 
sărute simbolul funcţiei. 

- Slujesc şi mă supun, Eminenţă. 

Se îndreptă cu greu de șale. Nici vorbă de pumnal 
vârât în spate? Dar Sult deja se îndrepta spre scrinul 
din cealaltă parte a încăperii, surăzând larg. 

- Ia loc, te rog, ia loc! Nu trebuie să aștepți să-ţi 
dau voie! 

De când? Glokta se așeză gemând, nu înainte de 
a fi aruncat o privire fugară scaunului, căutând ace 
otrăvite. În tot acest timp, Arhilectorul deschisese 
scrinul şi cotrobăia înăuntru. Oare o să scoată o ar- 
baletă și o să-mi tragă o săgeată prin gât? Însă nu scoase 
decât două pahare. 

- Am senzaţia că meriți felicitări, îi spuse peste umăr. 

Glokta clipi nedumerit. 

- Poftim? 

- Felicitări. Ai făcut o treabă excelentă. 

Sult continuă să surâdă în timp ce așeză paharele 
pe masa rotundă și scoase dopul carafei din cristal. 
Ce să spun? Ce să spun? 

- Emunenţă... Dagoska... trebuie să fiu sincer. Când 
am plecat era pe punctul de a cădea în mâinile gurkie- 
nilor. Probabil că foarte curând cetatea va fi ocupată 
in întregime... 

- Bineînțeles că va fi ocupată. 

Sult alungă această problemă cu un gest al mai- 
nii îmbrăcate cu mănușă albă. 

- Niciodată nu a existat nici cea mai mică șansă 
de a o putea apăra până la capăt. Tot ce am sperat a 
fost că vei reuși să-i faci pe gurkieni să plătească 
scump pentru asta! Şi ce bine te-ai descurcat, 
Glokta! I-ai făcut să plătească cu vârf şi îndesat! 

- Atunci... înseamnă că sunteţi... mulțumit? 

Aproape că nu reuși să rostească cuvântul. 

- Sunt de-a dreptul fericit! Nici dacă aș fi scris eu 
insumi povestea asta nu mi-ar fi ieșit atât de bine! Incom- 
petenţa Lordului Guvernator, trădarea fiului său, toate 

acestea demonstrează cât de puțin ne putem bizui pe 
autoritățile locale în momente de criză. Trădarea lui 
Eider a scos la iveală duplicitatea tagmei negustorești, 
legăturile lor dubioase, moralitatea lor putredă! Ghilda 
negustorilor de Mirodenii a fost, astfel, dizolvată, 
impreună cu cea a Pânzarilor. Iar acum drepturile lor 
comerciale sunt în mâinile noastre. Cele două ghilde 
au fost expediate în latrina istoriei, iar puterea negus- 
torilor a fost distrusă! Singură Inchiziția Maiestăţii Sale 
a rămas neclintită în faţa celui mai necruţător duşman 
al Uniunii. Ar fi trebuit să vezi mutra lui Marovia când 
am prezentat mărturisirile în fața Consiliului Deschis! 

Sult umplu paharul lui Glokta. 

- Sunteţi foarte amabil, Eminenţă, murmură el 
luând o sorbitură. Ca de obicei, vinul este excelent. 

- Și atunci a luat cuvântul în Consiliul Deschis, 
în fața Regelui însuși, ia aminte ce-ţi spun, și a de- 
clarat că nu vei rezista nici măcar o săptămână după 
inceperea atacului gurkian! 

Și Arhilectorul izbucni în hohote umede de râs. 

- Ce bine ar fi fost să-l poți vedea şi tu. Sunt con- 
vins Că va rezista mai mult, i-am replicat eu atunci. 
Sunt sigur că va rezista mult mai mult. 

Un gir cât se poate de răsunător. 

Sult lovi în masă cu palma înmănușată. 

- Două luni, Glokta! Două luni! Și, cu fiecare zi care 
trecea, el era considerat tot mai neghiob, iar eu deve- 
neam erou în ochii tuturor... noi deveneam eroi, se 
corectă el de îndată. Și nu trebuia să fac absolut nimic 
decât să zâmbesc! Și în fiecare zi membrii Consiliului 

îşi mutau scaunele puţin mai departe de Marovia și mai 
aproape de mine! Săptămâna trecută au votat acorda- 
rea de puteri suplimentare Inchiziției. Nouă voturi pen- 
tru și doar trei împotrivă. Nouă la trei! Săptămâna 
viitoare mergem și mai departe! Cum naiba ai reușit? 

Și îl privi pe Glokta așteptând nerăbdător un 
răspuns. 

M-am vândut băncii care i-a finantat pe Pânzari, 
apoi am folosit banii ca să-l cumpăr pe mercenarul cel 
mai de neîncredere din întreaga lume. Apoi am omo- 
råt un emisar lipsit de apărare care venise să poarte tra- 
tative cu noi şi am torturat o copilă slujnică până am 
făcut-o carne tocată. A, şi i-am dat drumul celei mai pe- 
riculoase trădătoare din tot grupul. Neîndoios, misiu- 
nea mea a fost încărcată de fapte eroice. Cum am reușit? 

- Sculându-mă devreme dimineaţa, murmură el. 

Un licăr se aprinse în ochii lui Sult, iar Glokta îl 
observă. O urmă de iritare, poate? O urmă de neîncre- 
dere? Dar licărul se stinse repede. 

- Sculându-te devreme dimineaţa. Bineînțeles. 

Rudică paharul spre Glokta. 

- Este a doua virtute esenţială. Imediat după 
cruzime. Îmi place stilul tău, Glokta. Am afirmat-o 
intotdeauna. 

Nu mai spune? Glokta înclină capul cu modestie. 

- Rapoartele practicienei Vitari au fost pline de 
admiraţie. Cel mai mult mi-a plăcut modul în care 
l-ai tratat pe emisarul gurkian. Povestea asta trebuie 
că a șters o clipă rânjetul de pe faţa porcului ăluia 
arogant care-și spune Împărat. 

Deci Vitari s-a tinut de cuvânt? Interesant. 

- Da, lucrurile au mers bine. Cu excepția afurisi- 
ților ăstora de țărani care ne tot fac probleme și, desi- 
gur, cu excepția evenimentelor din Englia. Ce păcat 
de Ladisla. 

- Ladisla? întrebă Glokta neînţelegând. 

Sult păru cuprins de tristeţe. 

- N-ai auzit? Altă idee strălucită a lui Marovia. 
A vrut să crească popularitatea Prințului Moștenitor 
oferindu-i comanda uneia dintre armatele care luptă 
in Nord. Ceva mai ferit, unde nu va fi în pericol, iar 
la intoarcere va fi încununat de glorie. Nu era chiar 
un plan prost, dar s-a întâmplat că s-a pomenit chiar 
in mijlocul bătăliei și a intrat direct în mormânt. 

- Cu armată cu tot? 

- Doar câteva mii de oameni, majoritatea gunoaie 
pe care nobilii îi trimit să se înroleze. Nimic impor- 
tant. Oricum, Ostenhorm încă e în mâinile noastre, iar 
planul cu Prinţul n-a fost al meu, așa că, una peste alta, 
totul e în regulă. Intre noi fie vorba, probabil că-i mai 
bine că s-a intâmplat așa. Ladisla era de nesuportat. Nici 
nu mai știu din câte scandaluri a trebuit să-l scot. Ne- 
norocitul retardat nu putea să-şi țină pantalonii pe el. 
Raynault pare alfel. Mai cumpătat, mai cu judecată. 
Face ce i se spune și nu crâcnește. Este mult mai bine 
din toate punctele de vedere. Desigur, doar să aibă grijă 
și să nu se lase cumva ucis, că ne-ar băga pe toți în belea. 

Sult luă o altă dușcă din pahar și își plimbă vinul 
prin gură cu oarece satisfacţie la adresa propriei 
persoane. 

Glokta își drese glasul. Să profit de buna lui 
dispoziţie... 

- Mai este o chestiune pe care aș dori s-o discutăm, 
Eminenţă. Spioana gurkiană pe care am descoperit-o 
in cetate. Era... 

Ei, cum s-o descriu fără să mă ia drept nebun? 

Dar Sult i-o luase din nou înainte. 

- Știu. O Devoratoare. 

Stii? Până si asta O ştii? 

Arhilectorul se sprijini de spătarul jilțului și clătină 
din cap. 

- O monstruozitate ocultă. O poveste de speriat 
copiii. Mâncători de carne de om. Se pare că este o prac- 
tică deja consacrată în Sudul primitiv. Dar nu-ți face 
probleme. Am primit deja sfaturi în această privinţă. 

- Dar cine poate oferi sfaturi despre așa ceva? 

Arhilectorul nu-i răspunse, ci doar scăpără iarăși 
zâmbetul lui insinuant. 

- Probabil că eşti foarte obosit. Vremea de prin 
părțile acelea te sleiește de puteri. Doar căldură in- 
fernală și praf, chiar și iarna. Odihnește-te. O meriți. 
Voi trimite după tine dacă va mai fi cazul. 

Şi Sult luă iar condeiul în mână, privind la hâr- 
tiile de pe birou, nelăsându-i lui Glokta altceva de 
făcut decât să se târâie până la uşă, cu o expresie 
de nedumerire profundă pe chip. 

- Îmi pari destul de viu, murmură Vitari când îl 
văzu intrând în anticameră. 

Adevărat. Destul de. 

- Sult a fost... încântat. 


270 JOE ABERCROMBIE 


Tot nu-i venea să creadă. Până şi alăturarea aces- 
tor cuvinte i se părea bizară. 

- Păi, așa și trebuie, după cât te-am vorbit de bine. 

- Hm, se încruntă Glokta. Mi se pare că îţi dato- 
rez scuze. 

- Păstrează-ţi-le. Nu valorează nici cât un rahat 
pentru mine. Doar vezi să ai incredere în mine data 
viitoare. 

- Rezonabilă cerere, recunoscu el privind-o cu 
coada ochiului. Probabil că glumesti. 


Camera era plină cu piese splendide de mobilier. 
Excesiv de plină, aș zice. Scaune tapisate somptuoase, 
o măsuţă veche și extrem de valoroasă, un scrin lu- 
struit. Mult prea multe pentru salonașul micuţ. Unul 
din pereţi era în intregime acoperit cu un tablou vechi 
infățișându-i pe Lorzii Uniunii aducându-și omagiile 
lui Harod cel Mare. Pe jos era întins un covor kan- 
tic, foarte gros și foarte mare pentru dușumeaua aceea. 
Un foc vesel ardea în cămin, între două vaze antice. 
Încăperea era îmbietoare, plăcută și călduroasă. Cât 
de multe se pot realiza într-o singură zi dacă ai parte de 
stimularea corespunzătoare. 

- E bine, spuse Glokta privind în jurul său. 
Foarte bine. 

- Fireşte, şopti Fallow, îngheţat într-o plecăciune 
respectuoasă, strivindu-și pălăria în mâinile nervoase. 
Fireşte, Superiorule, am făcut tot posibilul. Apuca- 
sem să... să vând o parte din mobilele de aici, așa că 
le-am înlocuit cu altele mai bune, cele mai bune pe 

care le-am putut găsi. Restul casei este neschimbat. 
Sper că... sper că eşti mulțumit? 

- Și eu sper. Eşti mulţumită? 

Ardee îi aruncă o privire ucigătoare lui Fallow. 

- Merge. 

- Minunat, spuse agitat cămătarul, uitându-se pe 
furiș la Frost, apoi plecându-și privirea în pământ. 
Minunat! Te rog să primești scuzele mele sincere! 
N-am avut nici cea mai vagă idee, nici cea mai vagă 
idee, Superiorule, că ai avea vreo legătură cu toată 
povestea asta. Fireşte, dacă aș fi ştiut, n-aş fi... nicio- 
dată... Imi pare foarte, foarte rău. 

- Dar nu mie trebuie să-mi ceri iertare, nu crezi? 

- Nu, nu, sigur că nu, se repezi cămătarul și se în- 
toarse incet spre Ardee. Domnița mea, te rog să accepți 
scuzele mele sincere. 

Ardee se uită furioasă la el, își boţi buzele, dar nu 
spuse nimic. 

- Poate dacă te-ai ruga de ea, îi sugeră Glokta. În 
genunchi. Poate că atunci ai reuși s-o imbunezi. 

Fără ezitare, Fallow căzu în genunchi. Începu să-și 
frângă mâinile. 

- Domnița mea, te rog... 

- Mai jos, spuse Glokta. 

- Desigur, murmură el, lăsându-se în patru labe. 
Îţi cer iertare, domniţă. Cu smerenie îți cer iertare. 
Dacă ai bunătatea, te implor... 

Întinse uşurel o mână să-i atingă poalele rochiei, 
dar Ardee se trase violent la o parte, apoi îl lovi 
sălbatic cu piciorul în faţă. 

- Aaaa! chirăi cămătarul, rostogolindu-se pe jos 
de durere, pătând covorul cu sângele care-i curgea din 
nasul spart. Glokta simţi cum i se ridică sprâncenele 
a mirare. Ei, uite, la asta nu m-am asteptat. 

- Ia-o, boule! 

Și îl lovi în gură cu toată puterea. Acum și peretele 
se umplu de pete de sânge. Pantolul lui Ardee i se 
infipse în burtă, făcându-l să se chircească de durere. 

- Tu, mârâi ea, tu... 

Îl lovi din nou, iar Fallow se cutremură ȘI icni Și 
gemu, făcându-se ghem. Frost făcu un pas spre el, dar 
Glokta ridică un deget. 

- E în regulă, murmură, cred că se descurcă și 
singură. 

Loviturile se mai domoliră. Începuse să gâfâie. Îl 
pocni încă o dată pe Fallow cu tocul în coaste și cu 
vârful pantofului îi sparse iarăși nasul. Dacă se va plic- 
tisi vreodată, o așteaptă o carieră strălucită de practi- 
cian. Ardee se aplecă şi îl scuipă cu obidă pe obraz. 
Îl lovi din nou, apoi se sprijini de scrinul lustruit, 
indoită de mijloc și respirând sacadat. 

- Mulțumită? o întrebă Glokta. 

Îl privi lung printre șuviţele încâlcite de păr. 

- Nu chiar. 

- Și dacă îl mai loveşti ai să te simţi mai mulţumită? 

Îşi încreţi sprâncenele, uitându-se la Fallow care 
horcăia întins pe covor. Făcu un pas spre el şi îl pocni 
cu toată puterea în piept, apoi se indepărtă de el 
clătinându-se şi ştergându-și nasul. Îşi dădu la o parte 
părul căzut în ochi. 

- Am terminat. 

- Bine. leşi, șuieră Glokta. leși, lepădătură! 

- Desigur, reuşi să bâiguie Fallow printre buzele 
pline de sânge și salivă, târându-se în patru labe spre 
ușă, cu Frost supraveghindu-l indeaproape. Desigur! 
Mulţumesc! Vă mulţumesc foarte mult tuturor! 

Uşa se trânti în urma lui. 

Ardee se trânti intr-un scaun, își sprijini coatele 
pe genunchi și își cuprinse fruntea în palme. Glokta 
ii observă tremurul ușor al mâinilor. Tortura poate 
fi o treabă foarte istovitoare, cine să ştie mai bine decât 
mine asta. Mai ales dacă nu ești obișnuit. 

- În locul tău, nu mi-ar părea prea rău, îi spuse. 
Sunt convins că a meritat-o. 

Îl privi cu ochi duri. 

- Nu-mi pare rău. Merită mai multe. 

Nici la asta nu m-am asteptat. 

- Vrei să capete mai multe? 

- Nu, rosti ea Ostenită. 

- Cum ţi-e voia. Dar e bine să ai de unde alege. 
Poate că ar fi bine să-ți schimbi hainele. 

Tânăra își privi rochia. Era pătată până la genunchi 
cu sângele lui Fallow. 

- Dar nu am cu ce... 

- La etaj te aşteaptă o cameră plină cu haine noi. 
Am avut eu grijă. Și îţi voi angaja şi niște slujitori 
de încredere. 

- Nu am nevoie. 

- Ba ai. Nu am de gând să te las singură în casă. 

Ridică disperată din umeri. 

- Nu am cu ce să-i plătesc. 

- Nu-ţi face griji. Am să mă ocup eu de treaba asta. 
Datorită generozităţii băncii Valint si Balk. Nu-ţi mai 
face nicio grijă. l-am făcut o promisiune fratelui tău 
şi intenționez să mi-o respect întru totul. Imi pare 
extrem de rău că s-a ajuns atât de departe. Am avut 
o mulțime de treburi... acolo, in Sud. Fiindcă veni 
vorba, ai primit veşti de la el? 

Ardee își ridică brusc privirea. 

- Nu ști? 

- Ce să știu? 

Făcu un efon să-și înghită nodul lacrimilor din 
gât și işi cobori fruntea. 

- Collem a fost cu Prinţul Ladisla în bătălia aceea 
despre care vorbește toată lumea. Unii au fost luaţi 
prizonieri, apoi au fost răscumpărați — dar nu s-a aflat 
printre ei. Se presupune... 

Șovăi cu ochii țintă la petele de sânge de pe rochie. 

- Se presupune că a fost ucis. 

— Ucus? 

Lui Glokta începu iarăși să i se zbată pleoapa. 
Į se inmuiară genunchii. Se clătină până la un scaun 
și se prăbuși pe el. Acum îi tremurau și lui mâinile. 
Moarte. Se întâmplă în fiecare zi. Nu demult eu însumi 
am provocat mii de morti fără să-mi pese. M-am uitat 
la mormanele de cadavre si am ridicat din umeri. 
Atunci, de ce mă tulbură vestea aceasta? Dar îl tulbura. 

- Ucis? șopti iarăși. 

Ardee dădu încet din cap și își acoperi faţa cu 
mâinile. 


SLABĂ CONSOLARE 


De după tufișuri, prin ninsoarea deasă, West se 
uita la postul de pază al Uniunii aflat mai la vale de 
locul unde se găseau ei. Santinelele se așezaseră lao- 
altă, în cerc, și se cocârjaseră peste o cratiţă aburindă 
de deasupra flăcării rahitice. Soldaţii erau înfăşurați 
în haine groase și în aburii respirației, iar armele le 
zăceau uitate mai departe, în zăpadă. West ştia prea bine 
cum se simt. Poate că Bethod va veni săptămâna asta, 
poate va veni săptămâna viitoare, dar în fiecare clipă 
a fiecărei zile trebuiau să se lupte cu un alt dușman 
nemilos: frigul. 

- Așa rămâne, șopti Treicopaci. E mult mai bine 
să cobori singur. S-ar putea să nu fie prea încântați să 
mă vadă pe mine şi pe băieți năpustindu-ne înspre ei. 
Nici nu arătăm prea bine. 

Copoiul rânji: 

- S-ar putea chiar să tragă în noi. 

- Și ar cam fi păcat, șuieră Dow, după ce am făcut 
atâta drum. 

- Strigă-ne atunci când crezi că sunt pregătiți să 
primească o ceată de nordici, bine? 

- Aşa voi face, spuse West și își trase sabia cea grea 
de la brâu și i-o întinse lui Treicopaci. Ai grijă de ea. 

- Noroc, îi ură Copoiul. 

- Noroc, Furiosule, îi spuse și Dow, lăţindu-și 
buzele în rânjetul lui sălbatic. 

West cobori încet panta blândă spre apă, strivind 
zăpada sub tălpile cizmelor lui furate, cu mâinile ridi- 
cate deasupra capului pentru a arăta că nu este înar- 
mat. Chiar și așa stând lucrurile, nu i-ar fi învinovăţit 
dacă l-ar fi ucis pe loc cu câteva săgeți bine ţintite. Era 
conştient că arăta ca un sălbatic. Ceea ce mai rămăsese 
din uniforma sa era ascuns sub un morman de bucăți 
de blană şi de zdrenţe, legate în talie cu o sfoară, iar 
pe deasupra cu o haină jegoasă furată de la un nordic 
mort. Obrajii murdari erau acoperiţi cu o barbă mare 
de câteva săptămâni, ochii îi erau roșii, iritaţi și duși 
în fundul capului de foame și epuizare. Arăta ca un 
om disperat și, ceea ce era mai grav, chiar era dispe- 
rat. Era un ucigaș. Era cel care-l omorâse pe Prinţul 
Moștenitor Ladisla. Era cel mai josnic dintre trădători. 

Unul dintre soldații de pază îl observă, se ridică 
neîndemânatic de la locul său, răsturnând cratiţa în 
foc, și își luă repede sulița din zăpadă. 

- Stai! strigă el într-o nordică aproximativă. 

Ceilalţi săriră şi ei la arme. Unul încerca să vâre 
O săgeată în arc cu mâini înmănușate. 

West se opri. Neaua se așternea acum blândă pe 
părul lui încâlcit și murdar și pe umeri. 

- Nu vă fie teamă, le strigă în limba comună. Sunt 
de partea voastră! 

Il măsurară din priviri. 

- Vom vedea! îi răspunse unul dintre soldați. Treci 
apa spre noi! Foarte încet! 

Cobori malul și intră în râu, strângând nefericit 
din dinți când apa îngheţată îl înmuie până la brâu. 
Urcă greu pe malul celălalt, iar cele patru santinele 
se traseră în jurul lui cu armele ridicate. 

- Au grijă! 

- Poate-i o cursă! 

- Nu-i nicio cursă, rosti West rar, cu ochii la ar- 
mele amenințătoare și încercând să rămână calm. 
Sunt de-ai voştri. 

- De unde naiba vii? 

- Am fost în divizia Prințului Ladisla. 

- Ladisla? Și ai venit pe jos până aici? 

West aprobă din cap. 

- Pe jos. 

Santinelele părură că se mai relaxează, vârfurile 
sulițelor şovăiră și incepură să se ridice. Gata-gata să-l 
creadă. În fond, vorbea limba comună ca un băştinaş 
şi arăta de parcă parcursese o sută cincizeci de kilo- 
metri prin ținutul dușmănos. 

- Cum te numești? îl întrebă cel cu arbaleta. 

- Sunt colonelul West, murmură el cu voce spartă. 

Avea sentimentul că spune o minciună, chiar dacă 
era purul adevăr. Acum era cu totul alt om decât cel 
care pornise spre Englia. 

Santinelele schimbară priviri neliniștite. 

- Am crezut că ai murit, bâigui cel cu sulița. 
- Nu chiar, flăcăule, spuse West. Nu chiar. 


Când West intră în cort, Lordul Mareșal Burr era 
cufundat în studierea unor hărți boţite. La lumina 
aruncată de lampă, se părea că fusese puternic afectat 
de responsibilitățile impuse de conducerea armatei. 
Părea mai bătrân, mai palid, mai slab. Părul și barba 
ii crescuseră mult și erau neingrijite. Slăbise, iar uni- 
forma șifonată îi atârna pe trup, dar se ridică de la 
masă cu aceeași energie de odinioară. 

- Pe cinstea mea, colonelul West! N-am sperat să 
ne mai vedem vreodată! 

Îi apucă mâna și i-o strânse cu putere. 

- Mă bucur că ai scăpat. Mă bucur al naibii de tare! 
Ne-a lipsit mintea ta limpede, nu mă feresc să-ţi spun 
asta, continuă Lordul Mareșal privindu-l pătrunzător 
pe West. Pari epuizat, prietene. 

Foarte adevărat. West știa bine că nu fusese nici- 
odată cel mai frumușel tânăr din Agriont, dar se mân- 
drise cu aspectul lui sincer, prietenos, plăcut. Nici 
nu-și mai recunoscuse chipul în oglindă când reușise 
să facă prima baie după multe săptămâni, când își pu- 
sese o uniformă de împrumut și se bărbierise. Toate 
trăsăturile lui erau schimbate, ascuţite, stoarse de cu- 
loare. Pomeţii, și așa proeminenți, deveniseră de-a 
dreptul colțuroşi, părul și sprâncenele rărite erau pline 
de fire cărunte, maxilarul uscat începuse să semene 
cu cel al unui lup. Riduri posomorâte erau săpate în 
obrajii palizi, la baza nasului și în colțurile ochilor. 


fără îndurare 279 


Iar ochii i se schimbaseră cel mai mult. Se ingustaseră. 
Căpătaseră o privire flămândă. Gri ca de gheaţă, de 
parcă tot frigul i-ar fi pătruns în creier, și încă îl mai 
ameninţa de acolo, chiar dacă acum ajunsese la căldură. 
Încercase să își amintească de vremurile de dinainte 
de acest război, incercase să zâmbească şi să râdă şi 
să folosească expresiile din trecut, dar toate acestea 
păruseră ridicole și absurde pe chipul lui împietrit. 
Din oglindă îl privea un bărbat crud care nu voia cu 
niciun chip să dispară. 

- A fost un drum greu, domnule. 

Burr dădu din cap. 

- Desigur că așa a fost, desigur. Un drum al nai- 
bii de greu, mai ales pe o vreme ca asta. Până la urmă, 
a fost bine că i-am trimis pe nordicii aceia cu tine, nu? 

- A fost foarte bine, domnule. Au fost extrem de 
curajoși şi inventivi. Mi-au salvat viața de câteva ori. 

Îi aruncă o privire lui Pike, rămas la o distanță 
respectuoasă în spatele său. 

- Ne-au salvat vieţile tuturor. 

Burr se uită și el la chipul fără trăsături al 
deținutului. 

- Cine este acest om? 

- Pike, domnule. Sergent al recruților din Stariksa. 
A fost despărțit de compania lui în toiul luptelor. 

Minciunile țâșniră surprinzător de uşor din gura 
lui West. 

- El şi o tânără, cred că este fata unui bucătar care 
insoţea convoiul de provizii, ni s-au alăturat pe dru- 
mul spre nord. Ne-a ajutat nespus de mult, domnule. 

Este un om deosebit, aflat la ananghie. Nu m-aș fi 
descurcat fără el. 

- Excelent! exclamă Burr, apropiindu-se de deţinut 
Și strângându-i mâna. Bună treabă. Dar, Pike, îmi pare 
rău să-ți spun că regimentul tău a fost decimat. Au 
supraviețuit doar câțiva. Prea puţini au supravieţuit, 
dar oricând oamenii de încredere sunt bine-veniţi în 
cartierul meu general. Cu atât mai mult cei aflați 
la ananghie. 

Scoase un oftat prelung. 

- Nu prea am oameni de nădejde în preajmă. Sper 
că vei fi de acord să rămâi alături de noi. 

Deţinutul încercă să-şi stăpânească emoția la auzul 
acestei veşti neașteptate. 

- Bineînțeles, domnule Lord Mareşal, este o onoare 
pentru mine. 

- Ce s-a întâmplat cu Prinţul Ladisla? șopti Burr. 

West trase aer în piept şi își plecă ochii. 

- Prinţul Ladisla..., păru că îşi caută cuvintele și 
clătină încet din cap. Am fost surprinși de un regiment 
de cavalerie. Ne-au atacat, ne-au ocupat centrul de co- 
mandă. Totul s-a petrecut atât de repede... L-am căutat 
după aceea, dar... 

- Înţeleg. Ei, asta este. N-ar fi trebuit să meargă 
la luptă, dar, ce să-i fi făcut? Nu eu sunt cel care a 
decis asta. Eu doar comand armata asta blestemată! 

Puse mâna pe umărul lui West cu un gest părintesc. 

- Nu ai de ce să te simţi vinovat. Sunt convins că 
ai făcut absolut tot ce ţi-a stat în putere. 

West nu îndrăzni să ridice ochii. Se întreba ce ar fi 
spus Burr dacă ar fi știut ce se întâmplase în realitate 
acolo, în pustietatea îngheţată. 

- Au mai fost și alți supraviețuitori? 

- Câţiva doar. Foarte puţini și ca vai de ei. 

Burr râgâi, se strâmbă și se frecă pe bună. 

- Îmi cer scuze. Tot nu mă lasă în pace afurisita 
asta de indigestie. Și din cauza mâncării de aici... gâh, 
râgâi el iarăși. 

- lertaţi-mă, domnule, dar care este situaţia? 

- Gata să te apuci de treabă, West, nu? Uite, asta 
mi-a plăcut intotdeauna la tine. Gata de treabă. Am 
să fiu sincer cu tine. Când am primit scrisoarea pe 
care mi-ai trimis-o, am avut intenția să ne întoarcem 
in sud și să asigurăm apărarea Ostenhormului, insă 
vremea a fost îngrozitoare și ne-a făcut numai pro- 
bleme și nu am reușit să inaintăm. Nordicii păreau 
a fi pretutindeni! Se prea poate ca Bethod să-și țină 
grosul armatei lângă Cumnur, dar și-a lăsat aici trupe 
suficiente cât să ne dea mult de furcă. Am avut parte 
de atacuri permanente asupra căilor noastre de apro- 
vizionare, am avut parte de câteva ambuscade absolut 
inutile, dar extrem de violente, plus o acţiune hao- 
tică pe timp de noapte care a reușit să semene panică 
în întreaga divizie a lui Kroy. 

Poulder și Kroy. Amintiri dezagreabile își croiau 
drum înapoi în mintea lui West, făcând aproape 
atrăgătoare chinurile din timpul călătoriei spre nord. 

- Ce mai fac generalii? 

Ochii lui Burr scânteiară pe sub sprâncenele stufoase. 

- Mă crezi dacă iţi spun că sunt mai insuportabili 
ca oricând? Dacă se află amândoi în aceeași încăpere, 
se iau imediat la ceartă. A trebuit să ţin întâlnirile 
informative cu ei în zile separate ca să evit încăie- 
rările. Ridicol! 

Agasat, duse mâinile la spate și incepu să se plimbe 
prin cort cu pași mari. 

- Dar până şi necazul provocat de ei păleşte în faţa 
frigului ăstuia cumplit! Am oameni cu degerături, cu 
febră, cu scorbut. Conturile cu bolnavi: sunt pline 
până la refuz. La fiecare om ucis de dușman, am pier- 
dut alți douăzeci în faţa iernii. Iar cei care se mai ţin 
incă pe picioare nu mai au niciun chef de luptă. Iar 
cercetașii... Ha! Nici nu vreau să aud! 

Lovi supărat cu palma în hărțile de pe masă. 

- Toate astea nu sunt decât fantezii pure! Inutile! Și 
nici nu avem cercetași buni. În fiecare zi e ceaţă ȘI ninge 
des și nu putem vedea nici măcar până în capătul celălalt 
al taberei! Sincer, West, n-am nici cea mai vagă idee unde 
se află acum corpul principal al armatei lui Bethod... 

- Spre sud, domnule, cam la două zile de marș în 
spatele nostru. 

Burr ridică mirat sprâncenele. 

- Nu mai spune? 

- Așa este. Treicopaci și nordicii lui l-au supra- 
vegheat îndeaproape, ba chiar au lăsat pe drum niște 
surprize mai puţin plăcute pentru călăreții lui. 

— Surprize ca aceea pe care ne-au făcut-o nouă, West, 
aşa spui? Frânghii întinse de-a curmezișul drumului, 
și chestii din astea? chicoti Mareșalul pe infundate. 

Zici două zile de mers pe jos? Asta este o informaţie 
utilă. Nemaipomenit de utilă! 

Burr se mai strâmbă o dată şi se frecă iar pe ab- 
domen. Se duse la masă cu o riglă în mână și incepu 
să măsoare distanţele. 

- Două zile de marș. Înseamnă că e undeva pe aici. 
Eşti sigur? 

- Sunt sigur, domnule Lord Mareșal. 

- Dacă se îndreaptă spre Dunbrec, inseamnă că va 
trece pe lângă poziţiile ocupate de generalul Poulder. 
Şi poate așa vom reuși să-l atragem în luptă inainte de-ai 
lăsa timp să ne încercuiască. Poate așa îi vom oferi o 
surpriză pe care s-o țină minte toată viața! Foarte bine, 
West, foarte bine! 

Aruncă rigla cât colo. 

- Acum poate că ar fi bine să te odihnești puțin. 

- Aș prefera să mă întorc la îndatoririle mele, 
domnule... 

- Ştiu, şi chiar am nevoie de tine, dar n-o să vină 
sfârşitul lumii dacă ai să te odihneşti o zi sau două. 
Ai trecut prin mult prea multe. 

West îşi simţi gâtul uscat. Brusc, incepu să se simtă 
extraordinar de istovit. 

- Fireşte. Și ar trebui să scriu și O scrisoare... su- 
rorii mele. 

Cuvintele acestea i se părură ciudate. Nu se mai 
gândise la ea de săptămâni întregi. 

- Ar trebui s-o înștiinţez că sunt... că sunt în viață. 

- Foarte bună idee. Te voi chema când voi avea 
nevoie de tine, colonele. 

Și Burr îi întoarse spatele, aplecându-se din nou 
peste hărți. 

- N-am să uit ce ai făcut pentru mine, șopti Pike 
in urechea lui West când ieșiră în frigul de afară. 

- Nu am făcut nimic deosebit. Nimeni nu-ți va 
duce lipsa în lagăr. Pur și simplu, ai redevenit ser- 
gentul Pike. Acum poți să-ţi lași greșelile în urmă. 

- N-am să uit. Acum sunt omul tău, colonele, in- 
diferent ce va fi să fie. Sunt omul tău! 

West dădu din cap, îndepărtându-se încruntat prin 
ninsoare. Războaiele ucideau mulți oameni. Dar şi 
ofereau câtorva o a doua şansă. 


West ezită în prag. Dinăuntru se auzeau râsete. 
Voci mult prea bine cunoscute. Sunetul lor ar fi tre- 
buit să-l facă să se simtă în siguranță, să se simtă bi- 
nevenit. Dar nu. Îl î ingrijorau. Ba, chiar îl speriau. Cu 
siguranță că ei știau adevărul. Îl vor arăta cu degetul 
și vor striga. „Asasinul! Trădătorul! Ticălosul!“ 
intoarse în ninsoarea rece care se așternea ușor peste 
tabără. Corturile din apropiere se conturau negre pe 
zăpada albă. Cele din spatele lor aruncau pâlpâiri 
cenușii. Şi mai departe se intrezăreau doar ca niște si- 
luete neclare, apoi ca niște năluci prin ninsoarea deasă. 
Nu se mișca nimic. Trase aer în piept şi intră în cort. 

Cei trei ofiţeri erau strânși în jurul unei măsuţe 
pliante, aproape de soba fierbinte. Barba lui Jalenhorm 
atinsese dimensiuni de lopată. Capul lui Kaspa era 
înfășurat într-o basma roşie. Brint era încotoşmănat 
intr-o manta neagră și împărțea cărțile celorlalți doi. 

- La naiba, trage draperia aia după tine, e frig 
afa... și lui Jalenhorm îi căzu falca. Nu! Nu se poate! 
Colonelul West! 

Brint sări de parcă fusese mușcat de fund. 

- Rahat! 

- V-am zis eu! urlă Kaspa aruncând cărțile de joc 
și rânjind cu gura până la urechi. V-am zis eu că se 
intoarce! 

Îl înconjurară, bătându-l pe spate, strângându-i 
mâinile, trăgându-l în cort. Nici vorbă de cătușe, nici 
vorbă de săbii trase din teacă, nici vorbă de invinuiri 
de trădare. Jalenhorm îl conduse la scaunul cel mai 
bun, anume cel care încă nu se descleiase de tot. 
Kaspa suflă într-un pahar și îl şterse cu degetele, iar 
Brink scoase dopul unei sticle. 

- Cum ai ajuns aici? 

- Când ai venit? 

- Ai fost cu Ladisla? 

- Ai fost în lupta aia? 

- Staţi așa, spuse Jalenhorm, lăsaţi-l să respire. 

West îi făcu semn că nu este nevoie. 

- Am ajuns în dimineaţa asta și aș fi venit direct 
la voi dacă nu aş fi avut două întrevederi extrem de 
importante. Una cu o baie și un brici. Cealaltă cu 
Mareșalul Burr. Am fost cu Ladisla, am fost în lupta 
aia Și am ajuns aici traversând ţinutul pe Jos ajutat 
de cinci nordici, o fată și un bărbat fără chip. 

Luă paharul și îl dădu peste cap, se strâmbă şi își 
supse dinţii când simţi fierbinţeala plăcută a alcoolului 

pătrunzându-i în stomac. Bucuros că se hotărâse, 
totuşi, să intre în cortul lor. 

- Nu te rușina, spuse, luându-i paharul gol. 

- Ai traversat ţinutul pe jos, clătină din cap Brint, 
in timp ce-i umplea paharul, cu cinci nordici. Și o 
fată, ai zis, parcă? 

- Aşa am zis. 

West se încruntă, intrebându-se ce făcea Cathil în 
vremea aceea. Întrebându-se dacă nu cumva avea ne- 
voie de ajutor... prostii, ştia să-și poarte singură de grijă. 

- Am înţeles că ai reușit să aduci scrisoarea la 
timp, locotenente? îi spuse lui Jalenhorm. 

- Am avut parte de câteva nopți cu emoții și îngheț 
pe drum, zâmbi larg uriașul, dar am reușit. 

- Doar că acum e căpitan, adăugă Kaspa așezându-se 
pe un taburet. 

- Nu mai spuneţi? 

Jalenhorm ridică din umeri cu modestie. 

- De fapt, asta ţi-o datorez ţie. Când m-am întors, 
Lordul Mareșal m-a luat lângă el. 

- Dar căpitanul Jalenhorm încă își mai găsește 
timp să stea cu noi, cei mărunți și neinsemnaţi, cerul 
să-l aibă în pază. 

Brint își linse vârfurile degetelor și începu să 
impartă cărţile la patru. 

- Nu joc. N-am bani, murmură West. 

Kaspa zâmbi: 

- Nu-ţi face probleme, colonele. Nu mai jucăm 
pe bani. Ni s-a părut că nu mai merită dacă nu mai 
e Luthar care să ia și pielea de pe noi. 

- Tot n-a apărut? 

- Hoff trimisese după el. Și n-am mai auzit nimic 
de atunci. 

- Are prieteni în cercuri inalte, spuse morocănos 
Brint. Probabil că acum se dă mare în fața doamnelor 
din Adua, în vreme ce nouă ne îngheață cururile de frig. 

- Hai să fim cinstiți, interveni Jalenhorm. Se 
dădea mare în fața femeilor și de faţă cu noi. 

West se incruntă. Foarte adevărat, din nefericire. 

Kaspa își scărpină palma de muchia mesei. 

- Aşa că jucăm pe onoare. 

- Deşi nici din asta nu se prea găsește pe aici, CO- 
mentă sarcastic Brint. 

Ceilalți doi izbucniră în hohote de râs, iar Kaspa 
își vărsă băutura pe barbă. West ridică din sprâncene. 
Erau beți, și cu cât mai repede se imbăta şi el, cu atât 
mai bine va fi pentru toată lumea. Își goli pe nerăsuflate 
paharul și întinse mâna după sticlă. 

- Să-ui spun ceva, zise Jalenhorm, aranjându-și 
cărțile cu degete rebegite de frig. Mă bucur nespus 
de mult că nu mai trebuie să-i dau niciun fel de veste 
surorii tale. Aproape că n-am putut să închid un ochi 
de grijă. Mă tot gândeam cum anume să-i spun și nu 
mi-a venit nicio idee. 

- Niciodată n-ai idei, mârâi Brint şi toți chicotiră 
iarăşi. Până și West reuşi să schițeze un zâmbet scurt. 

- Cum a fost lupta? îl întrebă Jalenhorm. 

West işi privi lung paharul. 

- Rău. Nordicii i-au întins o capcană lui Ladisla, el 
a căzut drept în ea şi și-a pierdut cavaleria. După aceea 

s-a lăsat o ceață atât de deasă că nu-ți mai vedeai mâna 
dacă ţi-o ridicai în fața ochilor. Înainte să pricepem ce 
se întâmplă, ne-a atacat cavaleria lor. Și cred că pe mine 
m-au lovit în cap. Nu-mi mai amintesc nimic altceva 
decât că m-am trezit întins în noroi și peste mine era 
un nordic care voia să-mi facă felul. Cu asta... 

Scoase sabia cea grea de la brâu și o puse pe masă. 

Cei trei ofițeri se holbară la ea ca vrăjiţi. 

- La naiba, șopti Kaspa. 

Brint făcu ochii mari. 

- Și cum l-ai dovedit? 

- Eu nu i-am făcut nimic. Fata despre care v-am 
povestit... 

- Da? 

- Ea i-a făcut creierii chisăliță cu un baros. 

- La naiba, șopti Kaspa. 

- Pfui! exclamă Brint, lăsându-se greoi în scaun. 
Ce mai femeie! 

West se încruntă, nedezlipindu-și ochii de la pa- 
harul din mână. 

- Poţi s-o mai spui o dată. 

Își aminti trupul lui Cathil lipit de al lui în somn, 
răsuflarea ei caldă. Ce mai femeie.. 

- Chiar că poţi s-o mai spui o dată. 

Dădu paharul peste cap, se ridică și își puse sabia 
nordicului la brâu. 

- Pleci? îl întrebă Brint. 

- Mai am ceva de făcut. 

Se ridică şi Jalenhorm. 


fără îndurare 289 


- Îți mulţumesc, colonele. Pentru că m-ai trimis cu 
scrisoarea. Se pare că ai avut dreptate, nu aveam 
cum Să vă ajut. 

- Nu, răsuflă West, nimeni n-ar fi avut cum să 
ne ajute. 


Noaptea era liniștită și rece, iar West când aluneca, 
când se impotmolea în noroiul pe jumătate îngheţat. 
Ici şi colo, în întuneric, ardeau focuri, iar în jurul lor 
erau strânși soldați îmbrăcați cu toate hainele pe care 
le aveau, învăluiți în aburii respirației. Focurile ane- 
mice le luminau chipurile rebegite de frig. Însă un 
foc ardea mai tare decât toate celelalte, pe un povârniș 
lângă tabără, iar West într-acolo se îndreptă pe picioare 
cam nesigure din cauza paharelor băute. Două siluete 
intunecate se odihneau lângă flăcările vii. 

Dow cel Negru fuma o pipă al cărei fum se înco- 
lăcea vesel în jurul rânjetului lui fioros. Între genunchi 
ținea o sticlă deschisă, și alte sticle goale zăceau arun- 
cate în zăpadă. De undeva de la dreapta, din întune- 
ric, se auzea un cântec în nordică. O voce puternică, 
groasă, complet pe lângă melodie. 

- L-a tăiat până la o0oooooooooos. Nu. Până la 
000000000000000€. Până la... stai puţin. 

- Eşti bine? întrebă West intinzându-și spre foc 
mâinile înmănușate. 

Treicopaci îi aruncă un zâmbet voios. Se clătina 
ușurel încoace şi încolo. West îşi dădu seama că 
era prima dată când îl vedea zâmbind pe bătrânul 
războinic. Îi arătă dealul din apropiere. 

- Tul se pișe acolo. Și cântă. Și eu sunt beat muci. 

Se prăbușşi pe spate în zăpadă, cu mâinile și picioa- 
rele rășchirate. 

- Și am fumat. Sunt varză. Și leoarcă. Dow, unde 
suntem? 

Dow se uită cruciș peste flăcări, cu gura căscată, 
ca şi cum ar fi vrut să deslușească ceva în zare. 

-În mij-ocul unei pustie-ăți de tot ra-atu, cotcodăci 
el scuturându-l pe Treicopaci de picior. Unde în a-tă 
pa-te? V-ei, Fu-iosule? îi întinse el pipa lui West. 

- Fie. 

Trase și simți cum fumul îi mușcă plămânii. Tuși 
aburi maronii în aerul îngheţat și trase iarăși din pipă. 

- Dă-mi-o și mie, zise Treicopaci ridicându-se în 
șezut și smulgându-i-o din mână. 

Vocea tunătoare a lui Tul se rostogoli incredibil 
de fals din întuneric. 

- Îşi roti barda ca... ca ce? Își roti barda ca... rahat. 
Nu. Stai așa. 

- Șuţi pe unde e Cathil? îi întrebă West. 

Dow rânji cu subinţeles. 

- Pe aici pe undeva. 

Arătă un grup de corturi așezate mai sus pe deal. 

- Cred că pe acolo. 

- Pe aici pe undeva, repetă Treicopaci, chicotind 
ușurel. Pe aici pe undeva. 

- Era... Sângerosul... Nooooouuuuuăăăă! se auzi 
gâlgâitul din spatele copacilor. 

West urcă panta spre corturi, pe urmele pașilor 
de mai devreme. Deja simţea efectul pipei. Avea capul 

uşor, picioarele îi erau mai sprintene. Parcă nici nasul 
nu şi-l mai simţea atât de rece, ci doar îl furnica deloc 
neplăcut. Auzi un râs cald de femeie. Rânji și mai 
făcu câţiva paşi prin zăpadă spre corturi. O lumină 
blândă se revărsa în noapte printr-o crăpătură a unuia 
dintre ele. Acum rasetele se auzeau mai tare. 

- În... îh... îh... 

West se incruntă. Parcă totuși nu erau râsete. Se 
apropie şi mai mult, străduindu-se să nu facă zgomot. 
În mintea lui incețoşată pătrunse alt sunet. Un soi de 
mârâit intermitent, ca de animal. Se trase mai aproape 
și se aplecă să se uite prin crăpătură, ținându-și 
respirația. 

- Ih... ih... îh... 

Văzu spatele gol al unei femei ridicându-se și cobo- 
rând. Un spate mlădios. Se mai apropie încă puţin și 
ii desluși părul șaten, zburlit și murdar. Cathil. De sub 
ea ieșeau două picioare de bărbat ajungând până aproape 
de nasul lu: West. Degetele mari se mișcau vesele. 

- În... îh... îh... 

O mână se strecură pe la subsuoara ei, iar o alta 
ii trecu pe sub genunchi. Urmă un geamăt gros, iar 
cei doi iubiţi, dacă puteau fi numiţi astfel, se rosto- 
goliră ușor pe o parte, iar femeia ajunse dedesubt. 
West rămase cu gura căscată. Vedea acum o parte din 
capul bărbatului și nu-și putea dezlipi ochii de la el. 
Bărbia ascuțită și țepoasă era inconfundabilă. Copo- 
iul. Fundul ridicat i se mişca în sus și în jos. Mâna lui 
Cathil se încleştă pe una din fesele păroase strângând-o 
in ritm cu mișcările trupurilor lor. 

- În... îh... îh... 

West își acoperi iute gura cu palma. Ochii îi ieși- 
seră din orbite. Se simţea pe jumătate îngrozit, pe 
jumătate excitat. Era sfâşiat între dorința aprigă de 
a-i urmări în continuare şi dorința de a o lua la goană 
de acolo. Cea din urmă avu câștig de cauză. Făcu un 
pas înapoi, dar călcâiul i se agăţă de un țăruș al cor- 
tului și căzu lat cu un strigăt înăbuşit. 

- Ce naiba? exclamă o voce dinăuntru. 

Se ridică iute în picioare și o luă la fugă prin 
zăpadă și prin intuneric. Din spate se auzi apărătoarea 
cortului dată furios la o parte. 

- Care dintre voi, ticăloșilor, vine peste mine? urlă 
Copoiul în nordică. Tu ești, Dow? Pe legea mea că 
am să te omor! 


TINUTURILE ÎNALTE 


- Munţii Sparţi, gâfâi Fratele Picior-Lung cu glasul 
sugrumat de emoție. Priveliște cu adevărat magnifică. 

- Cred că mi-ar plăcea şi mai mult dacă n-aș fi ne- 
voit să mă cațăr pe ei, mârâi Logen. 

Jezal era întru totul de acord. Forma ținuturilor 
prin care trecuseră se schimbase zi după zi. Mai întâi 
fuseseră pajiștile dulci, apoi câmpiile cu coline blânde, 
dealurile bombate acoperite cu stânci golaşe și pâlcuri 
de copaci piperniciţi și ursuzi. În zare se profilau mereu 
piscurile munților, cenușii și estompate, apropiindu-se 
și crescând cu fiecare dimineaţă, până când ajunseseră, 
parcă, să străpungă norii duși pe gânduri. 

Acum se aflau chiar în umbra lor. Valea cea lungă 
pe care veniseră, cu copacii ei unduindu-se în bătaia 
vântului, cu meandrele spectaculoase ale apei, se sfâr- 
şea într-un labirint de ziduri năruite. Dincolo de ele, 
un povârniș abrupt urca spre depresiunile submon- 
tane, iar mai departe se ridica primul munte al lanţului, 
semeţ şi magnific, cu piscurile acoperite de zăpadă 


294 Joe ABERCROMBIE 


atingând cerul. Exact cum şi-ar închipui un copil că 
trebuie să arate munţii. 

Bayaz cercetă ruinele fundațiilor cu ochii săi verzi 
ȘI duri. 

- Acolo s-a aflat o fortăreață invincibilă. Marca 
hotarul de apus al Imperiului, inainte ca pionierii să 
traverseze trecătoarea şi să se stabilească în văile de 
dincolo de ea. 

Acum locul adăpostea doar buruieni țepoase și rugi 
otrăvitori. Magul cobori cu greutate din căruță, își în- 
dreptă spatele şi își dezmorţi picioarele, strâmbându-se 
de durere în tot acest timp. Încă părea mult îmbătrânit 
și bolnav, dar îi mai revenise culoarea în obraji și parcă 
se mai împlinise la față de când plecaseră din Aulcus. 

- Gata cu odihna mea, oftă el. Ne-au fost de mare 
folos și căruța, și caii, însă trecătoarea e mult prea 
prăpăstioasă pentru el. 

Acum Jezal reuşi să vadă cărarea șerpuită care 
ducea în vârf, o brazdă palidă prin iarbă și stânci 
abrupte, dispărând peste una dintre culmi. 

- Pare tare departe. 

Bayaz pufni pe nas: 

- Aceasta este abia prima ascensiune din multele 
care ne așteaptă astăzi și din cele foarte multe pe care 
le vom face în zilele ce vor urma. Dacă totul merge 
bine, vom petrece o săptămână în munți, băiete. 

Jezal nu avu curajul să-l întrebe ce s-ar putea 
întâmpla dacă lucrurile vor merge prost. 

- Nu trebuie să luăm prea multe bagaje, continuă 
Jezal. Căci ne așteaptă un drum lung și greu. Apă și 

toată mâncarea care ne-a mai rămas. Haine călduroase, 
pentru că pe culmi va fi cumplit de frig. 

- Poate că primăvara timpurie nu este cel mai bun 
moment pentru o expediţie peste lanţul muntos, co- 
mentă Picior-Lung cu glas scăzut. 

Bayaz îl privi cu asprime. 

- Se spune că momentul cel mai propice de a trece 
peste un obstacol este atunci când te găseşti pe par- 
tea cealaltă a lui! Sau propui cumva să așteptăm vara? 

Dând dovadă de judecată sănătoasă, după părerea 
lui Jezal, Navigatorul preferă să nu răspundă. 

- În mare parte, trecătoarea este ferită de intempe- 
rii, iar vremea ar trebui să fie cea mai mică din grijile 
noastre. Dar vom avea nevoie de funii. În Timpurile 
Străvechi drumul ăsta era bun, dar asta a fost atunci. 
Poate că a dispărut pe alocuri, sau s-a prăbușit în văi 
adânci, cine poate ști? S-ar putea să avem parte de un 
urcuş destul de dificil. 

- Nu mai pot de nerăbdare, mârâi Jezal. 

- Luaţi asta, spuse Bayaz desfăcând cu mâinile-i 
osoase unul din sacii cu nutreţ şi dând fânul la o 
parte. La fundul sacului, lespede neagră în iarba 
uscată și galbenă, se afla lada pe care o luaseră din 
Casa Creatorului. 

- Cui îi revine plăcerea să care afurisenia aia? privi 
Logen pe sub sprâncene. Ce-ar fi să tragem la sorți? Nu? 

Nimeni nu-i răspunse. Nordicul trase lada din căruță, 
iar icnetele sale se impletiră cu scârțâitul lemnului. 

- Înseamnă că eu sunt alesul, mai zise el punând 
obiectul greu pe o pătură. 

Lui Jezal nu-i făcea deloc plăcere să se uite la lada 
aceea. Îi aducea aminte de coridoarele lipsite de aer 
din Casa Creatorului. Îi amintea de povestirile i intu- 
necate ale lui Bayaz despre magie și despre demoni 
și despre Cealaltă Parte. Îi amintea de faptul că această 
călătorie a lor avea un scop pe care el nu-l înțelegea, 
dar, chiar și așa, nu o gusta absolut deloc. Se simţi 
mai bine când Logen o înfășură în mai multe pături, 
transformând-o într-un soi de balot. Măcar bine că 
n-o mai vedea acum, chiar dacă tot la ea se gândea. 

Toţi aveau o mulțime de catrafuse de cărat. Fireşte 
că Jezal îşi luă săbiile, vârâte bine în tecile de la 
cingătoare. Apoi hainele de schimb: cele mai puţin 
pătate, mai puțin rupte și mai puţin impuţite, precum 
și mantaua cea sfâșiată și ponosită şi fără o mânecă. 
Mai puse în raniță și o cămașă de schimb, un colac 
de frânghie deasupra ei, și jumătate din provizii. 
Aproape că își dorea să fie mai multe: nu mai aveau 
nimic altceva decât o ultimă cutie cu pesmeți, jumătate 
de sac cu făină de ovăz și un pachet cu peşte sărat din 
care nu mânca decât Quai. Făcu sul două pături și le 
prinse în chingi peste raniță, își atârnă la brâu o ploscă 
plină cu apă și se declară pregătit de drum. Mă rog, 
cât de pregătit putea fi în situaţia aceasta. 

Quai deshămă caii de la căruță, iar Jazal scoase șeile 
și hamurile celorlalți doi. Nu i se părea deloc corect 
că erau nevoiţi să abandoneze cau în mijlocul pustietății 
după ce aceştia îi purtaseră în spinare tot drumul de 
la Calcis. Lui Jezal i se părea că trecuseră ani buni de 
atunci. Acum era cu totul altul față de cel care fusese 

atunci când plecase în călătoria aceasta. Aproape că se 
cutremură când își aminti aroganța lui, și ignoranta lui, 
Și egoismul. 

— Hiii! strigă el. 

Însă calul îl privi cu tristețe și începu să pască iarba 
de la picioarele lui. Îl mângâie drăgăstos. 

- Sper să găsească drumul spre casă. 

- Sau nu, mârâi Ferro trăgându-și sabia din teacă. 

- Ce vrei să... 

Lama arcuită reteză pe jumătate capul calului lu: 
Jezal, umplându-l pe tânăr de sânge. Bietul animal 
se prăvăli la pământ, pe o parte, inroșind iarba. 

Ferro îl apucă de o copită, îl trase spre ea, iar cu 
cealaltă mână începu să-i taie piciorul cu mișcări 
scurte şi indemânatice. Jezal o privea cu gura căscată, 
neînțelegând ce se petrece. 

Femeia îi aruncă o privire furioasă. 

- N-am de gând să las toată carnea asta ca s-o 
mănânce păsările. Nu ne va ţine prea mult, dar măcar 
diseară vom mânca pe săturate. Dă-mi sacul ăla. 

Logen îi aruncă un sac gol și ridică din umeri. 

- Nu trebuie să te atașezi prea mult de nimeni, 
Jezal. Nu aici, în pustiu. 

Începură să urce fără să mai scoată o vorbă. 
Aplecaţi sub povara bagajelor, târșâindu-şi picioarele, 
concentrați asupra potecii şubrede. Drumul urca și 
se întorcea, urca şi se întorcea, urca şi se întorcea. 
Nu după mult timp, pe Jezal incepură să-l doară 
picioarele, începură să-l doară umerii, transpirația îi 
curgea în ochi și îi şiroia pe obraji. Pas cu pas. Asta 

ii spusese West în Agriont, într-o altă viață. Pas cu 
pas. Avusese dreptate. Stângul, dreptul, și tot așa. 

După o vreme, se opri să se uite în jos. Nu-i veni 
să creadă cât de mult urcaseră într-un timp așa de scurt. 
De unde ajunsese, putea să fadă fundaţiile fortăreței dis- 
truse, dungi cenușii în iarba verde de la baza trecătorii. 
Iar mai departe, drumul destupat care trecea printre 
dealurile tocite, ducând spre Aulcus. Jaezal se înfioră 
fără voia lui și se intoarse cu faţa spre munte. Mai bine 
să lase totul în urmă și să nu se mai gândească. 


Pietrișul și țărâna de pe cărarea abruptă scrâșneau 
sub tălpile cizmelor uzate ale lui Logen. Înainta cu 
greu, cocoșat sub greutatea lăzii de metal pe care o căra 
in spate, parcă și mai grea cu fiecare pas, intrându.-i 
in carne ca un sac plin cu piroane chiar dacă era 
infășurată în pături. Dar pe Logen nu-l deranja. Era 
mult prea ocupat să se uite la fundul lui Ferro care 
urca în faţa lui. Să se uite cum i se încordează mușchii 
la fiecare pas sub materialul jegos al pantalonilor. 

Ciudat. Înainte de hâţa-hâţa nu se gândise deloc 
la ea în felul acesta. Se concentrase numai să o impie- 
dice să fugă, sau să tragă în el cu arcul, sau să înjun- 
ghie pe cineva din grup. Prea ocupat să-și dea seama 
când e furioasă, incât nu apucase să-i vadă chipul. Prea 
ocupat să-i urmărească mișcările mâinilor, încât nu 
apucase să-i observe restul trupului. Acum nici nu 
se mai putea gândi la altceva. 

Îl fascina totul la ea. Se surprindea că o urmăreşte 
in permanență cu coada ochiului. Când mergeau. 

Când se odihneau. Când ea mânca, sau bea, sau vor- 
bea, sau scuipa. Când se încălța dimineaţa și când se 
descălța seara. Colac peste pupăză, pentru că se uita 
la ea și și-o închipuia în pielea goală, odorul îi era pe 
jumătate sculat mai tot timpul. Dacă va continua tot 
așa, drumul se va dovedi un chin cumplit. 

- La ce te zgâiești? 

Logen se opri și iși ridică ochii în soare. Ferro se 
uita furioasă la el. Se îndreptă de spate și își aranjă mai 
bine balotul de pe spate, frecându-și umerii, ștergându-și 
sudoarea de pe frunte. Ar fi putut să-i indruge o min- 
ciună. Că privea piscurile magnifice ale munților. Că 
se uita pe unde calcă. Sau că se uita dacă ranița ei este 
bine prinsă. Dar ce rost ar fi avut? Amândoi știau la 
ce se uitase, iar ceilalți nu-i puteau auzi acum. 

- Mă zgâiesc la fundul tău, îi răspunse ridicând 
din umeri. Scuze dacă te deranjează, dar arată foarte 
bine. Și nu fac niciun rău dacă mă uit, nu? 

Ferro deschise mânioasă gura, dar el o ocoli şi își 
văzu de drum înainte ca ea să apuce să spună ceva. După 
vreo zece paşi se uită peste umăr. Rămăsese pe loc, tot 
cu mâinile în șolduri, incruntându-se după el. Rânji larg. 

- La ce te zgâiești? o întrebă și el. 


Se opriră să-și ia apă pe marginea unei văi adânci. 
Dimineaţa era rece, aerul proaspăt și tare. Printre co- 
paci şi tufele stufoase de coacăze, Jezal vedea cursul 

v . . v . . A . 
năvalnic al apei. De partea cealaltă se ridicau stânci 
amețitor de inalte, lespezi cenușii aproape netede şi ver- 
ticale, terminându-se cu piscuri maiestuoase deasupra 

cărora păsările negre zburau și croncăneau, în vreme 
ce norii albi făceau piruete pe cerul palid. Priveliște 
de mare efect, însă cumva cam tulburătoare. 

- Minunat, murmură Jezal, având grijă să nu se 
apropie prea mult de margine. 

Logen încuviință din cap. 

- Mi-aduce aminte de acasă. Când eram tânăr pe- 
treceam săptămâni în șir în Ținuturile Înalte, pu- 
nându-mi puterile la incercare împotriva muntelui. 

Luă o inghiţitură de apă din bidon, apoi i-l dădu 
lui Jezal, uitându-se în tot acest timp la piscurile întu- 
necate cu ochi mijiți. 

- Dar muntele invinge întotdeauna, așa să știi. Im- 
periul acesta s-a făcut şi s-a desfăcut, iar muntele a 
rămas la locul lui, privind de sus frământările noas- 
tre. Și tot aici va fi și după ce noi ne vom fi întors 
in țărână. S-a uitat cu dispreţ şi la casa mea. 

Își trase nasul, apoi scuipă cu năduf în vale. 

- Acum nu se mai uită de sus la nimic. 

Jezal bău puţină apă. 

- După ce se termină, ai să te întorci în nord? 

- Poate. Am niște poliţe de plătit acolo. Nişte 
poliţe mari, răspunse nordicul ridicând din umeri. 
Dar cutez a spune că nu se va supăra nimeni dacă 
nu le voi mai plăti. Cred că toată lumea își închipuie 
că am murit şi nu plânge nimeni după mine. 

- Nu te așteaptă nimeni? 

Logen se scutură cuprins de un fior. 

- Doar mai mult sânge. Familia mea e moartă 
și putrezită de mult timp, iar acei prieteni pe care 

nu mi i-am făcut dușmani şi nu i-am omorât cu 
sabia și-au dat viaţa din cauza orgoliului și prostiei 
mele. Cam atât am reușit să realizez în viață. Dar 
tu încă mai ai timp, Jezal, ce spui? Ai șansa să-ţi clă- 
deşti o viață frumoasă și liniștită. Tu ce ai de gând 
să faci? 

- Păi... m-am gândit..., spuse tânărul dregându-şi 
glasul și simțindu-se brusc tulburat, de parcă planu- 
rile sale ar fi devenit mai reale atunci când erau ros- 
tite cu voce tare. Acasă e o fată... mă rog, o femeie. 
Sora prietenului meu... se numește Ardee. Și cred că, 
mi se pare, de fapt, că sunt îndrăgostit de ea... 

I se părea straniu că-și impărtășește cele mai intime 
sentimente acestui om pe care, până nu demult, îl 
considerase o brută. Acestui om care nu avea cum să 
înțeleagă regulile rafinate ale vieţii din Uniune, care 
nu avea cum să priceapă sacrificiul la care se gândise 
Jezal. Dar, fără să ştie de ce anume, îi era foarte ușor 
să 1 se destăinuie. 

- M-am gândit... că, poate, dacă și ea va dori... 
poate o să ne căsătorim. 

- Pare un plan excelent, rânji aprobator Logen. 
Însoară-te cu ea și sădeşte nişte seminţe. 

Jezal ridică din sprâncene. 

- Mi-e teamă că nu mă prea pricep la agricultură. 

Nordicul izbucni năprasnic în hohote de râs, 
improșcând salivă în jur. 

- Nu seminţe din acelea, băiete! exclamă el ples- 
nindu-l pe Jezal peste umăr. Dar, dacă vrei să asculți 
de sfatul unuia de teapa mea, ia aminte la ce-ţi spun 

acum: găseşte ceva de făcut care să nu aibă de-a face 
cu moartea. 

Se aplecă, ridică balotul cel uriaș şi și-l așeză în 
spate, trecându-și braţele pe sub curele. 

- Lasă luptele pe seama celor care n-au minte. 

Apoi se întoarse și începu din nou să urce. 

Jezal rămase pe gânduri. Își atinse cicatricea de pe 
bărbie. Îşi pipăi cu limba gaura dintre dinți. Logen 
avea dreptate. Lupta nu era pentru el. Deja avea prea 
multe cicatrice pentru gustul lui. 


Ziua era senină. Și, pentru prima oară după multă 
vreme, lui Ferro îi era, în sfârșit, cald. Îi plăcea să simtă 
fierbinţeala aprigă a soarelui pe față și pe mâini. Pe 
terenul pietros, stâncile și crengile copacilor își con- 
turau clar umbrele, iar cascada din apropiere imprăștia 
mii de stropi scânteietori de apă în văzduh. 

Ceilalți rămăseseră în urmă. Picior-Lung mergea 
fără să se grăbească, surâzând la tot și toate, trăncănind 
vrute și nevrute despre măreția priveliști. Quai mer- 
gea cocoșat sub greutatea raniţei, cu o expresie incăpățâ- 
nată pe chip. Bayaz mergea greu, tresărind și asudând, 
gâfâind de parcă ar fi urmat să cadă lat dintr-o clipă 
în alta. Luthar mergea văitându-se de bășicile de la pi- 
cioare oricui avea chef să-l asculte, adică nimănui. Așa 
că doar ea şi nordicul urcau cu pași mari și hotărâți, 
invăluiți într-o tăcere impietrită. 

Exact așa cum îi plăcea ei. 

Se căţără peste buza unei stânci năruite și dădu 
peste un iaz întunecat, ale cărui ape spălau pietrele 

netede de pe mal. Deasupra lui, câțiva copaci strâmbi 
își împleteau ramurile, iar frunzele lor, abia ieşite din 
muguri, sclipeau și murmurau în adierea vântului. 
Soarele strălucea, iar sute de insecte patinau și bâzâiau 
alene pe luciul apei. 

Fără îndoială, era un loc minunat, în cazul în care 
te dădeai în vânt după chestii din astea. 

Iar Ferro nu se dădea. 

- Peşti, murmură ea, lingându-se pe buze. 

Ce bun ar fi fost un pește perpelit la foc. Se termi- 
nase carnea de cal și îi era foame. Se aplecă să-și umple 
plosca și urmări formele argintii și iuți de sub apă. O 
droaie de peşti. Nouădegete lăsă balotul greu din spi- 
nare, se așeză pe O piatră și incepu să-şi scoată cizmele. 
Apoi își sumese pantalonii până deasupra genunchilor. 

- Ce faci, albule? 

Îi zâmbi. 

- Am de gând să prind nişte pește din iazul ăsta. 

- Cu mâna goală? Crezi că ai degete îndeajuns 
de dibace? 

- Mi se pare că tu ar cam trebui să știi asta. 

Ferro îi aruncă o căutătură cruntă, dar nordicul 
zâmbi şi mai tare, încrețindu-şi colțurile ochilor. 

- Priveşte și bagă la cap, femeie. 

Și intră în apă, foarte atent, cu buzele strânse, 
mișcându-şi ușurel mâinile prin iaz. 

- Ce face? 

Luthar își lăsă raniţa lângă Ferro și îşi șterse 
obrajii cu dosul palmei. 

- Prostul crede că poate prinde pește. 

- Cu mâinile goale? 

- Priveşte şi bagă la cap, băiete, mormăi 
Nouădegete. Aha... 

Iar chipul i se destinse într-un nou zâmbet. 

- Tacătă-l. 

Muşchii i se unduiau sub pielea braţelor, degetele 
i se mișcau agile sub apă. 

- L-am prins! 

Și trase mâna şiroind de apă. Ceva străluci în ra- 
zele soarelui, iar el aruncă acel ceva pe mal. Era un 
peşte care sălta şi se zbătea pe mușchiul umed. 

- Ha-ha! exclamă Picior-Lung alăturându-li-se. 
Scoate peşti din iaz fără undiță, nu? Trebuie să re- 
cunosc că acesta este un talent cu adevărat remarca- 
bil. Am cunoscut un bărbat din Cele O Mie de Insule 
despre care se spunea că ar fi fost cel mai mare pes- 
car din Cercul Lumii. Și vă mărturisesc cu mâna pe 
inimă, l-am văzut cum se aşeza pe mal și incepea să 
cânte din gură, iar peștii pur și simplu îi săreau în 
poală. Chiar așa făceau, pe cinstea mea! 

Dar se întrerupse din povestit, supărat că nu in- 
teresează pe nimeni ce are de spus. Apăru și Bayaz 
peste buza stâncii, aproape târându-se în patru labe. 
Il urma ucenicul cu chipul transformat într-o mască 
a încăpățânării. 

Întâiul dintre Magi înaintă clătinându-se şi aju- 
tându-se de toiag până când ajunse lângă o stâncă de 
care să se sprijine. 

- Poate... poate că ar trebui să ne oprim aici, bol- 
borosi el cu respiraţia tăiată și transpirația curgându-i 

şiroaie pe obrajii supți. N-ai zice că obișnuiam să alerg 
prin trecătoarea asta. O traversam în doar două zile. 

Toiagul îi căzu dintre degetele-i tremurânde și se 
rostogoli cu zgomot până pe lemnele plutitoare de 
lângă mal. 

- Pe vremuri... 

- M-am gândit... murmură Luthar. 

Bayaz își roti ochii obosiţi în orbite, de parcă i-ar 
fi fost mult prea greu chiar și să se întoarcă spre el. 

- Te-ai gândit şi ai mers în același timp? Rogu-te, 
nu te forța prea mult, căpitane Luthar. 

- De ce Marginea Lumii? 

Magul se incruntă. 

- Nu ca să facem mișcare fizică, te asigur. Acolo 
se află ce căutăm noi. 

- Ştiu. Dar de ce se află tocmai acolo? 

- Îhf, fu și Ferro de acord. Bună întrebare. 

Bayaz trase aer în piept adânc și horcăit, um- 
flându-şi obrajii. 

- N-aveţu stare, ei? După ce Aulcus a fost distrus, 
după ce Glustrod a murit, cei trei fii ai lui Euz rămași 
în viață s-au întâlnit să se sfătuiască - Juvens, Bedesh 
și Kanedias. Au discutat despre ce să facă... cu Sămânţa. 

— Și pe ăsta! strigă Nouădegete scoțând alt pește 
din apă şi aruncându-l printre pietre lângă primul. 

Bayaz se uită fără nicio expresie la biata vietate 
care se zbătea disperată, cu gura și branhiile căscate. 

- Kanedias dorea să o studieze. Pretindea că o 
poate folosi în scopuri juste. Juvens se temea de ea, 
dar nu știa cum d-o distrugă, deci a incredinţat-o spre 

păstrare fratelui său. Însă, după ani lungi, când rănile 
Imperiului nu reușiseră încă să se vindece, el ajunse 
să regrete această hotărâre. Il neliniștea mai ales fap- 
tul că, fiind insetat de putere, Kanedias ar fi putut 
incălca Prima Lege, așa cum făcuse și Glustrod. 
Atunci el ceru ca pietrei să-i fie luate puterile. La ince- 
put Creatorul refuză, iar increderea dintre cei doi fraţi 
slăbi. Știu toate astea pentru că eu am fost cel care a 
dus mesajele de la unul la altul. Am aflat după aceea 
că tot atunci își pregăteau și armele pe care aveau să 
le folosească într-o bună zi unul impotriva celuilalt. 
Juvens l-a rugat, apoi l-a implorat, apoi l-a ameninţat, 
și, în cele din urmă, Kanedias s-a imblânzit. Astfel, 
cei trei fii ai lui Euz au pornit spre Shabulyan. 

- Nu există un alt loc mai îndepărtat în tot Cercul 
Lumu, murmură Picior-Lung. 

- Tocmai din acest motiv a fost ales. Au predat 
Sămânţa spiritului insulei care trebuia să o păstreze 
în siguranţă până la sfârşitul vremurilor. 

- Au poruncit spiritului să n-o elibereze niciodată, 
il completă în șoaptă Quai. 

- Ucenicul meu dă din nou dovadă de ignoranță, 
il sfredeli Bayaz cu privirea pe acesta pe sub sprân- 
cenele-i stufoase. Nu niciodată, maestre Quai. Căci 
Juvens era destul de înțelept ca să-și dea seama că nu 
are cum să prevadă toate urmările. Inţelegea că se 
putea ivi un moment disperat, cândva, în viitor, când 
puterea... puterea acestui lucru ar putea fi necesară. 
Prin urmare, Bedesh a poruncit spiritului să o dea 
doar acelui om care va avea toiagul lui Juvens. 

Picior-Lung se încruntă. 

- Păi, și unde e toiagul ăsta? 

Bayaz îi arătă bucata de lemn pe care o folosise 
el la mers, aruncată pe jos alături, bucată de lemn 
neșlefuit şi fără niciun ornament. 

- Ăla? mormăi Luthar mai mult decât dezamăgit. 

- Dar la ce te așteptai, căpitane? îi rânji Bayaz din 
colțul gurii. La un sceptru din aur strălucitor, lung de 
trei metri, cu stihuri încrustate în cristale, cu mâne- 
rul dintr-un diamant mare cât căpățâna ta? pufni 
Magul. Nici măcar eu nu am văzut o piatră prețioasă 
atât de mare. Un băț simplu a fost suficient de bun 
pentru stăpânul meu. Nu a avut nevoie de nimic alt- 
ceva. O bucată de lemn nu poate face pe cineva mai 
înțelept, sau mai nobil, sau mai puternic, așa cum nici 
sabia nu poate face asta. Puterea vine din carne, băiete, 
și din inimă, și din cap. Mai ales din cap. 

- Iubesc iazul ăsta! hohoti Nouădegete aruncând 
un alt pește pe mal. 

- Juvens, murmură încetișor Picior-Lung, şi frații 
lui, puternici mai presus de orice închipuire, nici oa- 
meni, nici zei, dar câte ceva din amândouă. Chiar și 
lor le era teamă de lucrul acesta. Si s-au zbătut atât de 
mult să o facă de nefolosit. În cazul ăsta, n-ar trebui 
ȘI noi să ne temem? 

Bayaz înfruntă cu ochi strălucitori privirea fixă 
a lui Ferro. Pielea-i ridată era imbrobonată de su- 
doare; firele de păr din barbă îi erau umede şi întu- 
necate la culoare, insă chipul îi era tot atât de lipsit 
de expresie ca o uşă inchisă. 

- Armele sunt periculoase pentru cei care nu le 
ințeleg. M-aș putea răni la picior cu arcul lui Ferro 
Maljinn, dacă nu aş şti cum să-l folosesc. Mi-aş putea 
ucide aliatul cu sabia căpitanului: Luthar, dacă nu m-aș 
pricepe s-o mânuiesc. Cu cât este mai grozavă arma, 
cu atât și pericolul este mai mare. Credeţi-mă când 
vă spun că nutresc respectul și teama cuvenite față 
de lucrul pe care am pornit să-l găsim, însă avem ne- 
voie de o armă cu adevărat formidabilă pentru a putea 
lupta împotriva dușmanilor noștri. 

Ferro se Încruntă. Tot nu era convinsă că duşmanii 
ei și duşmanii lui erau unii și aceiași, însă nu avea de 
gând să insiste asupra acestui aspect. Pentru moment. 
Se uită la Nouădegete şi îl surprinse cum se holbează 
la ea. Ochii lui o evitară, revenind asupra luciului apei. 
Se holba mereu la ea în ultimul timp. Se holba și rân- 
jea. Iar acum se pomenea și ea că se holbează la el mai 
des decât ar fi fost cazul. Lumina reflectată de suprafața 
iazului desena forme ciudate pe chipul nordicului. Își 
ridică din nou privirea, o întâlni pe a ei și ii zâmbi larg. 

Ferro se încruntă și mai tare. Scoase pumnalul, tăie 
capul unuia dintre pești, îi scoase maţele cleioase și 
le aruncă în apă chiar lângă picioarele lui Nouădegete. 
Firește că fusese o greşeală să se culce cu el, dar lu- 
crurile n-au ieșit chiar atât de prost. 

- Aha! strigă Logen stârnind o altă arteziană, apoi 
se impiedică cu mâinile apucând doar aerul. Uuuf! 

Peștele îi sărise dintre degete, săgeată de sclipiri 
agitate, iar nordicul pică în nas. Se ridică iute, scui- 
pând și scuturându-și capul, cu părul ud lipit de ţeastă. 

- Ticălosule! 

- Pentru fiecare om există, pe undeva, prin lume, 
un adversar mai isteț decât el, cugetă cu voce tare 
Bayaz întinzându-și picioarele. Oare ţi l-ai găsit, în 
sfârșit, pe al tău, maestre Nouădegete? 


Jezal se trezi brusc din somn. Era miezul nopții. 
Era năuc şi cu mintea iîncețoșată şi avu nevoie de cå- 
teva clipe ca să-și dea seama unde se află, căci visase 
că este acasă, visase Agriontul, visase zilele lui înso- 
rite și serile lui fierbinţi și nebune. O visase pe Ardee, 
sau pe cineva care semăna cu Ardee, care îi zâmbea 
din colțul gurii în salonul lui călduros și conforta- 
bil. Acum cerul negru al nopţii era înţesat cu stele 
strălucitoare, iar aerul rece şi tare al Tinuturilor Înalte 
îi pișca buzele şi nările și lobii urechilor. 

Înţelese că se află în Munţii Sparţi, la o jumătate 
de lume distanţă de Adua, şi sentimentul instrăinării 
ii săgetă inima. Bine măcar că avea burta plină. Peşte 
și pesmeţi. Prima masă decentă de când s-a terminat 
carnea de cal. Unul dintre obraji îi era încălzit de do- 
goarea tăciunilor. Se întoarse spre ei, trăgându-și 
păturile până sub bărbie. În locurile acestea fericirea 
insemna doar pește proaspăt și un foc aprins. 

Se încruntă. Se mișcau păturile de lângă el, acolo 
unde dormea Logen. La inceput crezu că nordicul 
se răsucește în somn, însă continuară să se miște. Era 
un balans lent, regulat, însoţit de nişte mormăieli 
încetişoare. În primă instanță i se păruse că e sforăitul 
lui Bayaz, dar acum își dădu seama că se inșelase. Îşi 

incordă privirea şi, prin întuneric, reuşi să distingă 
umărul şi braţul lui Nouădegete. Se mișcau și ele. Iar 
sub braţul lui, strângându-l tare, era altă o mână cu 
piele inchisă la culoare. 

Gura lui Jezal se căscă a mare mirare. Logen și 
Ferro. Şi, după ce auzea, nu era nici cea mai mică îndo- 
ială că se imperecheau! Chiar acolo, la mai puţin de 
un pas de capul lui! Rămase cu ochii aţintiţi asupra 
mișcării păturilor în lumina slabă a focului. Când au... 
De ce au... Cum au... Era o scârboşenie nemaipome- 
nită, asta era! Și îl cuprinse din nou vechea aversiune 
față de cei doi. Strânse dezgustat buzele. Doi sălbatici 
care se coțăie în ochii tuturor! ÎL bătu gândul să se ri- 
dice și să le tragă un șut, așa cum ar fi făcut cu doi 
câini care, pe nepusă masă și spre jena generală, s-au 
pus pe făcut pui în timpul unei petreceri în aer liber. 

- Rahat, șopti o voce, iar Jezal inmărmuri, închi- 
puindu-și că l-a văzut unul dintre cei doi. 

— Stai așa. 

O pauză scurtă. 

- Ah... ah, aşa e bine. 

lar mișcarea ritmică fu reluată, păturile săltau în 
sus Și în jos, inainte și inapoi, mai încet la inceput, 
apoi tot mai repede. Cum să doarmă în situaţia asta? 
Bombăni furios în gând și se întoarse pe partea cea- 
altă, trăgându-și păturile peste cap. Rămase întins în 
întuneric, ascultând grohăitul gutural al lui Nouăde- 
gete și şuieratul accelerat al lui Ferro. Își închise ochii 
strâns, și simți usturimea lacrimilor sub pleoape. 

Fir-ar să fie, tare singur mai era. 


VIZITA 


Drumul cobora dinspre vest, printre cele două 
creste acoperite cu pini care străjuiau valea albă și pu- 
stie. Apoi se întâlnea cu Șuvoiul Alb la vad. Râul își 
merita pe deplin numele mai ales acum, când era 
înțesat de sloiuri și curgea năvalnic și înspumat. 

- Deci ăsta e, mormăi Tul, întins pe burtă şi ui- 
tându-se printre tufe. 

- Aşa cred, zise Copoiul, doar dacă nu mai e încă 
o fortăreață uriașă pe undeva pe cursul râului ăstuia. 

De pe culme, Copoiul îi distingea extrem de bine 
conturul, cele șase laturi perfect egale de ziduri 
impunătoare din piatră neagră, inalte de cel puţin doi- 
sprezece pași, cu câte un turn masiv și circular în fie- 
care colţ. Vedea şi acoperișurile din ardezie cenușie 
a clădirilor din interior. In față mai era încă un zid, 
tot cu șase laturi, ce-i drept, mai mic, dar tot destul 
de inalt, fragmentat de vreo douăsprezece turnuri mai 
mici. Una din laturi era apărată de râu, în vreme 
ce în faţa celorlalte fusese săpat un șanț adânc și lat, 

astfel încât fortăreaţa devenise, parcă, o insulă de piatră. 
Accesul înăuntru nu se putea face decât pe un pod, 
unul singur. 

- Rahat, exclamă Dow. Aţi mai văzut vreodată 
ziduri dintr-astea? Cum naiba de a reușit Bethod 
să intre? 

Copoiul clătină din cap. 

- Nu contează acum. N-are cum să-şi våre toată 
armata înăuntru. 

- Dar nici nu vrea asta, spuse Treicopaci. Nu Bet- 
hod. Nu așa procedează el. Preferă să stea afară, unde 
să aibă libertate de mișcare, așteptând momentul 
prielnic de a-și lua adversarul prin surprindere. 

- Ihî, își mârâi Ursuzul încuviințarea. 

- Afurisită Uniune! înjură Dow. Ăştia nu sunt 
niciodată atenţi! Tot timpul ăsta noi l-am urmărit pe 
Bethod din sud şi ei i-au lăsat să treacă fără să ridice 
măcar un deget! Acum e înăuntru la adăpost, are apă, 
are hrană, se simte bine și abia așteaptă să ne vadă! 

Trecopaci plesni din limbă. 

- N-are rost să ne văicărim acum, nu crezi? Din 
câte îmi aduc aminte şi de tine a reuşit să treacă de 
vreo două ori. 

- Îhî. 'Ticălosul ăsta se pricepe al naibii de bine 
să apară tocmai acolo unde nu-l așteaptă nimeni. 

Copoiul cerceta din priviri şi fortăreaţa, și râul din 
spatele ei, și valea cea lungă, şi terenul inalt acoperit 
cu copaci. 

-Nu m-ar mira să-și fi postat deja oameni pe 
creasta cealaltă și prin pădurile de lângă şanţ. 

- Înseamnă că te-ai gândit la toate, zise Dow pri- 
vindu-l pieziș. Doar o singură nelămurire mai avem. 
Ţi-a supt-o, sau Încă nu? 

- Ce? exclamă Copoiul prins pe picior greșit. 

Tul izbucni în hohote umede de râs. Treicopaci 
chicotea mai potolit. Până și Ursuzul scoase un sunet 
ca o respiraţie adâncă, dar mult mai răsunătoare. 

- E o întrebare simplă, nu? continuă Dow. Ţi-a 
supt-o sau nu ţi-a supt-o? 

Copoiul se uită urât la el și-și vâri capul între umeri. 

- La naiba. 

Tul abia își putea ţine chicotitul în frâu. 

- Atunci, ce i-a făcut? S-a căcat pe ea? Recunosc, 
Dow, ai avut dreptate când ai spus că ăștia din Uni- 
une au alte obiceiuri! 

Acum toţi râdeau cu poftă, cu excepția Copoiului, 
fireşte. 

- Să mă piş pe voi toți, mârâi el. Poate ar trebui 
să vi le sugeţi între voi. Măcar așa n-aţi mai da din gură. 

Dow il plesni pe umăr. 

- Nu-ţi face mari speranțe. Ştii bine că Tul turuie 
şi cu gura plină! 

De prea mult râs, pe Tul îl pufniră mucii pe nas 
Și și-i suflă in palmă. Copoiul îi aruncă o privire cruntă. 
Ca şi cum o asemenea privire ar fi putut să impiedice 
O piatră să se rostogolească la vale. N-a oprit-o. 

- În regulă, acum potoliţi-vă, mormăi Treicopaci 
rânjind încă. Cineva ar trebui să se uite mai de aproape. 
Trebuie să ne dăm seama unde sunt băieţii lui Bethod 

inainte ca trupele Uniunii să intre În gura lupului ca 
o droaie de neghiobi. 

Copoiul simți o strângere de inimă. 

- Unul dintre noi? Care dintre voi, ticăloşilor, se 
va duce? 

Dow cel Negru zâmbi dându-i o palmă peste umăr. 

- Cred că cel care s-a încălzit cel mai bine azi-noapte 
este și cel care va ieși primul în frig. Ce ziceți, băieți? 


Copoiul se furișă printre copaci, cu arcul pregătit 
în mână, dar fără să-l fi incordat de teamă să nu-și 
tragă o săgeată în picior sau să facă altă tâmpenie. 
Văzuse accidente din astea și nu avea niciun chef să 
se întoarcă în tabără ţopăind într-un picior şi încer- 
când să le explice celorlalți cum de s-a întâmplat că 
are o săgeată infiptă în laba celuilalt picior. I se va 
aduce mereu aminte de stângăcia lui. 

Se puse în genunchi și se uită printre copaci, apoi 
se uită în jos — la pământul gol, la peticele de zăpadă, 
la grămăjoarele de ace ude de pin, la... își ținu respi- 
rația. O urmă de picior, chiar lângă el. Jumătate în 
noroi, jumătate în zăpadă. Neaua se topea, și iar cădea 
din cer, și se topea, şi iar cădea. O asemenea urmă 
nu avea cum să dureze. Ceea ce însemna că era re- 
centă. Copoiul amușină aerul. Nu simţea prea multe. 
Oricum, era greu să miroși ceva în frigul ăsta - cu 
nasul îngheţat și roșu și plin de muci. Se târi în 
direcţia indicată de forma urmei, privind în jur. Des- 
coperi o alta, apoi încă una. Cineva trecuse pe aici, 
nu cu mult timp în urmă. 

- Tu trebuie să fii Copoiul. 

Înlemni, cu inima bocănindu-i în piept cât un re- 
giment de infanterie în marș. Se uită în direcția de 
unde venise vocea. La vreo zece paşi depărtare de el 
era un bărbat tolănit pe trunchiul doborât al unui 
copac, cu spatele sprijinit de o creangă groasă, cu mâl- 
nile strânse sub cap, ca și cum ar fi avut intenţia să 
tragă un pui de somn. Părul lung şi negru îi atârna 
în ochi, dar îl privea cu atenţie pe Copoi printre 
șuvițele jilave. Se ridică alene în capul oaselor. 

- N-am să mă ating de astea, spuse necunoscutul 
arătând spre un topor zdravăn pe jumătate împlântat 
in trunchiul putrezit și spre un scut rotund sprijinit 
de el. Ca să înţelegi că vreau să stăm de vorbă. Acum 
am să vin spre tine. Ce spui? 

Copoiul ridică arcul și trase coarda. 

- Vino, dacă vrei, însă dacă incerci să faci ceva, 
am Să-ţi vâr o săgeată în gât. 

- Corect, fu de acord Păr Lung balansându-se și 
sărind de pe copac. 

Îşi lăsă armele la locul lor şi trecu printre copaci. 
Chiar dacă mergea cu capul aplecat şi cu mâinile goale 
ridicate în aer, tot părea foarte înalt. Sigur, dădea 
senzaţia că ar avea gânduri pașnice, insă Copoiul nu 
voia să riște. Una era să pari pașnic, iar cu totul alta 
era să fii cu adevărat pașnic. 

- Dacă îmi dai voie să-ți spun, zise bărbatul apro- 
piindu-se, tocmai pentru că imi doresc să ai încredere 
in mine, să ştii că nu m-ai observat. Dacă aş fi avut 
un arc, aș fi putut trage în tine fără probleme. 

Era o observaţie justă, dar Copoiului nu-i plăcu defel. 

- Ai arc? 

- Nu, nu am. 

- Greșeala ta, se rățoi el. Oprește-te acolo unde ești. 

- Așa am să fac, spuse străinul oprindu-se la câțiva 
pași de nordic. 

- Eu sunt Copoiul și se pare că mă cunoști. Tu 
cine ești? 

- Ţi-l aduci aminte pe Gâthorcăitor? 

- Fireşte, dar nu eşti tu ăla. 

- Nu. Sunt fiul lui. 

Copoiul se încruntă și iși mai incordă un picuţ arcul. 

- Ai face bine să-mi spui adevărul. Pe fiul lui 
Gathorcăitor l-a omorât Nouădegete. 

- Aşa este. Eu sunt celălalt fiu. 

- Dar celălalt fiu era un băieţel..., murmură Co- 
poiul numărând în gând iernile trecute de atunci. 
Rahat. Atât de mult a trecut? 

- Atât de mult. 

- Te-ai făcut mare. 

- Asta fac băieţeii. 

- Acum ai un nume? 

- Mi se spune Fiori-iţi-dau. 

- De unde până unde? 

Celălalt rânji cu gura până la urechi. 

- Pentru că dușmanilor le dau fiori pe şira spinării 
când mă zăresc. 

- Nu mai spune? 

- Sincer, nu-i chiar așa, oftă tânărul. Aș putea să-ţi 
spun adevărul. Prima oară când am luat parte la o 

luptă, m-am îmbătat aşa de tare că am căzut în râu 
când m-am dus să-mi fac nevoile. Curentul mi-a tras 
pantalonii şi m-a aruncat cam un kilometru mai la 
vale. M-am întors în tabără tremurând ca vai de 
mine. Până şi trufandalele îmi intraseră în burtă, aşa 
de mult se micşoraseră, povesti el scărpinându-și 
falca. Îţi dai seama ce ruşine mi-a fost. Dar m-am 
achitat în luptă. 

- Nu zău? 

- Ba zău. De-a lungul anilor mi-am mânjit dege- 
tele cu ceva sânge. Bineinţeles că nu mă pot compara 
cu tine, dar am făcut suficiente isprăvi ca să-i conving 
pe unii să mă urmeze. 

- Ia te uită! Câţi? 

- Vreo douăzeci de țărani, sau cam așa ceva. Nu-s 
departe de aici, dar nu trebuie să te neliniștești. Unii 
dintre ei au luptat pe vremuri alături de tatăl meu, 
alții sunt noi. Dar toţi sunt bărbaţi destoinici. 

- Mă bucur pentru tine. Ai luptat de partea lui 
Bethod, nu-i aşa? 

- Fiecare om are nevoie de ceva de lucru. Asta nu 
inseamnă că m-aş da în lături de la ceva mai bun. Pot 
să-mi las mâinile în jos acum? 

A 

- Nu. Îmi plac acolo unde sunt. Și ce faci singur 
in pădure? 

Fiori-iţi-dau își strânse buzele gânditor. 

- Să nu mă crezi nebun, dar am auzit un zvon 
cum că Rudd Treicopaci ar fi pe aici cu tine. 

- Aşa este. 

- Adevărat 

- Şi Tul Duru Capdetunet, și Grim Ursuzul, și 
Dow cel Negru, toți sunt aici. 

Fiori-iţi-dau ridică sprâncenele a mirare și se spri- 
jini de un copac din apropiere, cu mâinile tot ridicate 
deasupra capului. Copoiul îl urmărea cu multă atenție. 

- Ai o trupă renumită cu tine. Voi cinci aţi făcut 
de două ori mai multă vărsare de sânge decât am făcut 
eu cu cei douăzeci de oameni ai mei. Sunteţi oameni 
vestiți, oameni aleși. Sunteţi oameni pe care alții își 
doresc să-i urmeze. 

— Și tu doreşti să ne urmezi? 

- Se prea poate. 

- Cu ţăranii tăi cu tot? 

- Cu ei cu tot. 

Copoiul fu nevoit să recunoască în sinea lui că 
oferta era tentantă. Douăzeci de țărani pricepuți în ale 
războiului, care știau, în plus, și unde se află Bethod, 
poate și ce pune la cale. Informaţia asta l-ar fi scutit 
să mai stea la pândă prin pădurea friguroasă. EL, unul, 
se săturase până peste cap de copaci uzi. Dar nu avea 
incă încredere în ticălosul ăsta, nici pe departe. O să-l 
ducă în tabără, şi va hotări Treicopaci ce vor face mai 
departe. 

- Bine, spuse el, vom vedea. Acum treci și urcă dea- 
lul ăsta, iar eu am să vin la câțiva pași în urma ta. 

- În regulă, zise Fiori-îţi-dau și începu să urce panta, 
cu mâinile tot ridicate. Dar vezi ce faci cu săgeata aia, 
bine? N-am chef să păţesc ceva doar pentru că tu nu 
te uiţi pe unde calci. 

- Nu-ţi face griji, flăcăule, Copoiul nu... ha! 

Se împiedică de o rădăcină ieșită în afară și se 
impletici și dădu drumul corzii de la arc. Săgeata 
zbură chiar pe lângă capul lui Fiori-iți-dau și se înfipse 
intr-un copac din apropiere. Copoiul căzu în patru 
labe în noroi, cu arcul gol in mână, privindu-l pe 
celălalt cum se apropie de el. 

— Pișat, mormăi el. 

Dacă ar fi vrut, străinul i-ar fi putut da un pumn 
zdravăn în scăfârlie şi i-ar fi făcut de îndată felul. 

- Bine că nu m-ai nimerit, spuse Fiori-iţi-dau. 
Acum pot să las mâinile jos? 


Fireşte că Dow se ridică brusc în picioare când 
ii văzu. 

- Cine naiba mai e şi ticălosul ăsta? mârâi el, apro- 
piindu-se de Fiori-iţi-dau cu pași mari și apăsaţi, cu 
toporișca în mână, măsurându-l din priviri și zbâr- 
lindu-se la el. 

Scena ar fi putut părea caraghioasă, căci Dow 
era cu jumătate de cap mai scund, insă Fiori-iţi-dau 
nu păru prea amuzat. Nu-i vorbă, că nici nu avea 
motive. 

- E..., incepu Copoiul, dar nu apucă să spună mai 
multe. 

- Un ticălos înalt, nu? Ei bine, eu n-am de gând 
să vorbesc cu unul la care trebuie să mă uit de jos în 
sus! Stai Jos, uriașule! și îi dădu un brânci așezându-l 
în fund. 

Copoiul își spuse că Fiori-iţi-dau făcu faţă destul 
de bine. Sigur că gemuse când dăduse cu şezutul de 

pământ, apoi bătu des din pleoape, nedumerit de ce 
i se întâmplă, apoi se sprijini în coate zâmbind la ei. 

- Cred că am să stau frumușel aici. Dar vă rog să 
nu mi-o luați în nume de rău. N-am cerut eu să fiu așa 
inalt, așa cum nici tu n-ai cerut să fii așa de tâmpit. 

Copoiul tresări când îl auzi vorbind așa, aștep- 
tându-se ca trufandalele lu: Fiori-iți-dau să facă fără voie 
cunoștință cu cizma lui Dow. În schimb, tovarășul lui 
incepu să rânjească binedispus. 

- Dar eu am cerut să fiu tâmpit. Îmi place asta. 
Și-mi place și ticălosul. Cine e? 

- ÎL cheamă Fiori-ţi-dau, răspunse Copoiul. E fiul 
lui Gâthorcăitor. 

Dow se încruntă. 

- Păi, Nouădegete nu l-a... 

- Celălalt fiu. 

- Păi, n-are cum să aibă mai mult de... 

- Fă singur socoteala. 

Dow se încruntă și mai tare, apoi clătină uluit 
din cap. 

- Rahat. Atât de mult a trecut? 

- Seamănă cu Gâthorcăitor, se auzi vocea lui Tul, 
care se apropie de ei. 

- Mama naibii! exclamă Fiori-iţi-dau. Am crezut 
că nu vă plac oamenii înalți. Ăsta arată de parcă ar 
sta în cârca altcuiva! 

- Sunt unul singur, zise Tul și se aplecă să-l ridice 
de mână, așa cum ridici un copil căzut la joacă. Scuze 
pentru primirea asta, prietene. Avem puţini oaspeți 
şi ajungem să-i omorâm și pe ăia. 

— Sper să fac excepție, zise Fiori-iţi-dau tot cu ochii 
largi de uimire la Capdetunet. Înseamnă că acela este 
Grim Ursuzul. 

- Înt, confirmă Grim fără să-și ridice ochii de la 
aranjatul săgeților. 

— lar tu ești Treicopaci? 

- Ăsta mi-e numele, zise cel mai în vârstă dintre 
ei, cu mâinile în şold. 

- Măi, măi, murmură Fiori-iţi-dau, frecându-și 
ceafa. Sincer vă spun că mă simt la strâmtoare. La 
mare strâmtoare. Tul Duru, și Dow cel Negru, și... 
la naiba. Chiar tu eşti Treicopaci? 

- Eu sunt. 

- Ei bine. Rahat. Tata spunea că în tot nordul nu 
e un bărbat mai bun decât tine. Că dacă ar fi fost să 
aleagă pe cine să urmeze, pe tine te-ar fi ales. Până 
când ai pierdut în faţa Sangerosului Nouă, firește, dar 
sunt niște lucruri în viaţă cărora n-ai ce le face. a te 
uită, Rudd Treicopaci e chiar în fața mea... 

- De ce ai venit aici, tinere? 

Fiori-iți-dau părea a fi rămas fără cuvinte, drept 
pentru care Copoiul vorbi în locul lui: 

- Zice că are vreo douăzeci de ţărani înarmaţi cu 
el şi că vor să ni se alăture. 

Câteva clipe, Treicopaci îl privi pe Fiori-iţi-dau 
în ochi. 

- Aşa este? 

Fiori-iţi-dau dădu din cap și spuse: 

- L-ai cunoscut pe tatăl meu. Gândea la fel ca tine, 
iar eu sunt sânge din sângele lui, croit după chipul și 

asemănarea lui. Îmi stă în gât că trebuie să-l slujesc 
pe Bethod. 

- Mi se pare corect ca omul să-și aleagă stăpânul 
şi să-i fie credincios. 

- Şi eu gândesc așa, zise Fiori-iţi-dau. Doar că este 
O sabie cu două tăișuri. Conducătorul trebuie și el 
să se îngrijească de oamenii lui, nu crezi? 

Copoiul îi aproba spusele mișcând din cap. După 
părerea lui, afirmaţia era una foarte justă. 

- Lui Bethod nu-i mai pasă nici cât negru sub un- 
ghie de nimeni. Şi nu ascultă de nimeni altcineva 
decât de cotoroanţa aia a lui. 

- Cotoroanţă? se miră Tul. 

- Da, vrăjitoarea asta, Crurib, sau cum o fi che- 
mând-o. Cea care face ceața. Bethod e într-o tovărăşie 
întunecată. Iar războiul ăsta, războiul ăsta n-are niciun 
sens. Englia? Ce să facem cu Englia, când avem pă- 
mânturi din belșug? Ne va conduce pe toți înapoi în 
țărână. Dar am rămas alături de el atâta vreme cât nu 
am avut pe cine să urmăm. Însă când am auzit că Rudd 
Treicopaci ar putea să fie în viață și că s-a alăturat 
Uniunii, atunci... 

- V-aţi hotărât să aruncaţi o privire, nu? 

- Ne-a ajuns până peste cap. Bethod s-a însoţit cu 
nişte ciudăţenii. Esticii ăștia de dincolo de Crinna, 
numai piele şi os, chiar mai rău, dacă pricepeţi ce vă 
spun, nici nu le poți zice oameni. N-au niciun cod 
după care să se călăuzească, n-au îndurare, nici nu ne 
vorbesc limba. Nişte sălbatici nenorociţi, asta sunt, 
absolut toți. Bethod i-a vârât pe unii în fortăreaţa 

Uniunii de colo-șa, din vale, iar ei au atârnat trupu- 
rile soldaților de ziduri, le-au tăiat cruci în carne și 
le-au scos maţele și i-au lăsat să putrezească. Nu-i bine. 
Și mai sunt și Calder, şi Scale care aruncă ordine tot 
timpul, deși sunt proști de dau în gropi. 

- Jigodia de Calder, mârâi Tul scuturând din cap. 

- Jigodia de Scale, șuieră Dow, scuipând pe 
pământul reavăn. 

- Nu există două lepădături mai mari decât ăștia 
doi în tot nordul, continuă Fiori-iţi-dau. Iar acum am 
aflat că Bethod a făcut o înţelegere. 

- Ce fel de înţelegere? se interesă Treicopaci. 

Fiori-iţi-dau se intoarse și scuipă peste umăr. 

- O înțelegere cu blestemaţii de shanka, asta a făcut. 

Copoiul se holbă la el. Toţi se holbară. Asta era 
O veste îngrozitoare. 

- Cu capetele-turtite? Cum? 

- Cine poate ști? Poate că vrăjitoarea aia a lui a 
găsit o metodă prin care să poată mijloci comunica- 
rea cu ei. Vremurile se schimbă repede, și nu e bine. 
Sunt o mulțime de băieți acolo, în armata lui, cărora 
nu le convin deloc treburile astea. Fără să-l mai punem 
la socoteală și pe Temutul. 

Dow se încruntă: 

- Temutul? N-am auzit niciodată de el. 

- Da' unde aţi fost? Pe altă lume? 

Nordicii se priviră între ei. 

- Cam așa, răspunse Copoiul. Cam așa. 


CAM SCUMP 


- Aveţi un oaspete, domnule, murmură Barnam, 
cu chipul palid ca moartea, nu se știe din ce motiv. 

- Evident, se răţoi la el Glokta. Bănuiesc că acest 
oaspete tocmai ce mi-a bătut în ușă. 

Și aruncă lingura în castronul cu supă abia atinsă 
Și își trecu morocănos limba peste gingii. Ce mån- 
care scârboasă, dacă o pot numi mâncare. Mi-e dor de 
felul cum gătea Shickel, chiar dacă nu şi de încercările 
ei de a mă ucide. 

- Ei bine, cine e, omule? 

- E.. hm... e... 

Arhilectorul Sult pătrunse în incăpere cu capul ple- 
cat pentru a nu-și strica frizura impecabilă atingând 
cadrul ușii. Aha. Pricep. Oaspetele cuprinse cu o pri- 
vire urâcioasă sufrageria inghesuită, cu buzele încrețite 
de dezgust, de parcă tocmai ce ar fi căzut într-un canal. 

- Nu te ridica, se răsti el la Gokta. 

Nici n-aveam intenția. 

Barnam înghiţi în sec. 

- Să-i aduc Eminenţei Voastre... 

- leşi afară! mârâi Sult, iar bătrânul servitor se 
impletici și se împiedică în graba lui de a ajunge mai 
repede la ușă. 

Dispreţul Arhilectorului se mai stinse. Se pare că 
buna dispozitie de la precedenta noastră întâlnire este 
acum doar un vis. 

- Ai naibii ţărani, şuieră el strecurându-se pe un 
scaun de la masa îngustă a lui Glokta. A mai avut 
loc o răzmeriță lângă Keln, iar ticălosul ăla de 
Tăbăcar a fost iar în mijlocul ei. O evacuare blamată 
de toți s-a transformat într-o răscoală în toată regula. 
Lordul Finster nu a apreciat corect starea de spirit 
a localnicilor și s-a ales cu trei gărzi omorâte, iar el, 
dobitocul, e acum asediat în propriul conac de o 
mulțime furibundă. Din fericire nu au reuşit să intre, 
așa că s-au mulțumit să incendieze jumătate din sat. 

Sult pufni cu dispreț vădit. 

- Propriul lor sat! Asta face un cretin când se înfu- 
rie. Distruge ce are la îndemână, chiar dacă e vorba de 
propria lui casă! Firește că membrii Consiliului Deschis 
cer sânge. Sânge de ţărani. Și mult. Trebuie să trimitem 
Inchiziția să se ocupe de asta, să prindă niște căpetenii, 
sau niște tâmpiţi despre care să spună că ar fi căpeteniile 
răscoalei. Ar trebui să-l spânzurăm pe Finster, însă mă 
tem Că varianta asta nici nu poate intra în discuţie. 

Glokta își drese glasul. 

- Mă voi pregăti de îndată să plec spre Keln. Ca 
să mă dau în bărci cu țăranii. Nu-i tocmai misiunea 
mea preferată, dar... 

- Nu. Pentru altceva am nevoie de tine. Dagoska 
a căzut. 

Glokta ridică o sprânceană. Nu-i chiar o surpriză. 
Vestea asta n-avea cum să-l șocheze pe Eminenta Sa 
într-o asemenea măsură încât să catadicsească să se 
inghesuie în apartamentul meu cel strâmt. 

- Se pare că gurkienilor li s-a permis accesul în ce- 
tate datorită unui aranjament făcut în prealabil. Un 
act de trădare, fireşte, dar în vremuri ca astea... nu 
ar trebui să ne surprindă. Trupele Uniunii au fost 
masacrate, atâtea câte mai rămăseseră, insă mulți din- 
tre mercenari n-au pățit nimic, ci doar au fost luaţi 
sclavi, iar localnicii au fost, în general, cruțaţi. 

Milostenia gurkiană, cine și-ar fi închipuit. Mai 
există și minuni pe lumea asta. 

Sult înlătură mânios un fir de praf de pe mănușa 
lui fără pată. 

- Am auzit că, atunci când gurkienii au intrat în 
citadelă, generalul Vissbruck a preferat să-și ia viaţa 
mai degrabă decât să cadă in mâinile lor. Ia te stă. Nu 
l-aş fi crezut în stare de așa ceva. A ordonat ca trupul 
să-i fie incinerat, pentru ca să nu-i fie batjocorit de 
dușmani. Apoi și-a tăiat gâtul. Curajos om. Înăltătoare 
pildă. Mâine îl vom onora în Consiliul Deschis. 

Ce bine de el. O moarte oribilă, însă onorată, este 
de preferat unei vieți lungi petrecute în anonimat. 

- Fireşte, spuse încet Glokta. Curajos om. 

- Dar asta nu este tot. Imediat după ce am primit 
de veste despre cele petrecute, a venit şi un sol. Un 
sol din partea Împăratului de Gurkhul. 

- Un sol? 


- Într-adevăr. Cerând... pacea, explică Arhilecto- 
rul rostind ultimul cuvânt cu mult dispreţ în glas. 

- Pacea? 

- Încăperea asta pare cam mică pentru a putea pro- 
duce ecouri. 

- Desigur, Eminenţă, dar... 

- De ce nu, la urma urmei? Au căpătat ce și-au dorit. 
Au Dagoska, și nu mai au unde să se ducă de acolo. 

- Nu, Arhilectore. Poate doar peste mare. 

- Se pare că vor pace. Ar fi inacceptabil să mai ce- 
dăm ceva, însă, să fim sinceri, Dagoska nu a însemnat 
niciodată prea mult pentru noi. Ba chiar ne-a costat 
mai mult decât am obținut de pe urma ei. N-a fost ni- 
mic altceva decât un trofeu pentru Regele nostru. Cu- 
tez a spune că ne e mult mai bine fără piatra aia inuulă. 

Glokta lăsă capul în jos. 

- Absolut, Eminenţă. Deşi ne-am putea întreba de 
ce v-aţi dat atât peste cap ca s-o apărați. 

- Din păcate, dispariţia cetăţii te lasă fără titlul de 
Superior. 

Arhilectorul părea aproape încântat. Deci asta este, 
revin la statutul de simplu Inchizitor, nu Adică nu voi 
mai fi binevenit la întrunirile celor de vază... 

- Însă am hotărât să te las să-ți păstrezi titlul. În 
calitate de Superior de Adua. 

Glokta nu răspunse imediat. O promovare însem- 
nată, doar că... 

- Dar, Eminenţă, aceasta este funcţia Superioru- 
lui Goyle. 

- Aşa este. Și va continua să fie. 

- Atunci... 

- Veţi împărți responsabilitățile. Goyle are mai 
multă experiență, așa că el va fi partenerul principal 
Și va continua să conducă departamentul. Ţie îţi voi 
găsi anumite misiuni potrivite talentelor tale deose- 
bite. Sper ca această competiție sănătoasă va scoate 
la iveală ce e mai bun în voi. 

Mai mult ca sigur că toată întrecerea asta se va sfârşi 
cu moartea unuia dintre noi, şi cu toții stim cine este 
favoritul. Sult schiţă un zâmbet subțire, ca şi cum i-ar 
fi putut ghici gândurile. 

- Sau poate va demonstra că unul dintre voi este 
superior celuilalt. 

Și scoase un hohot de râs fără pic de veselie, ca un 
lătrat, încântat de gluma făcută. Glokta îi răspunse 
cu un rânjet bălos și știrb. 

- Între timp, vreau să te ocupi de solul ăsta. Se 
pare că ştii cum să te porți cu kanticii, dar iţi cer ca, 
măcar pentru moment, să te abţii să-l decapitezi și 
pe acesta, spuse Arhilectorul ingăduindu-și un zâm- 
bet minuscul. Fă bine și află dacă urmărește să do- 
bândească și altceva în afară de pace. Ne-ar folosi să 
știm cu ce ne confruntăm, ca să nu picăm de proști. 

Se ridică și se extrase cu greutate din spatele mesei, 
foarte încruntat, de parcă încăperea strâmtă ar fi fost 
un afront intenţionat la adresa demnităţii lui. 

- Şi, te rog, Glokta, caută-ţi o locuinţă mai bună. 
Un Superior de Adua să trăiască în halul ăsta? E 
o ruşine! 

Glokta își plecă umil capul, iar mișcarea îi trimise 
săgeți de durere de-a lungul spinării, până în noadă. 
- Fireşte, Eminenţă. 


Solul Împăratului era un bărbat lat în umeri, cu 
barbă mare și neagră, cu o tichie albă pe cap și înveș- 
mântat în straie de asemenea albe, brodate cu fir de 
aur. Se ridică și făcu o plecăciune smerită în faţa lui 
Glokta care șontâcăia peste pragul ușii. Dacă ar fi să 
mă iau după aparente, aş spune că este tot atât de plin de 
bună cuviinţă, pe cât de arogant și plin de ifose a fost ulti- 
mul emisar. Alt tip de om pentru un alt tip de obiectiv. 

- Ah, Superiorul Glokta. Ar fi trebuit să-mi 
inchipui. 

Vocea îi era gravă şi bogată și stăpânea la perfecție 
limba comună. 

- Mulţi oameni din partea noastră de mare au fost 
extrem de dezamăgiți când nu ţi s-a descoperit cada- 
vrul printre cele din citadela Dagoska. 

- Sper că le vei transmite sincerele mele scuze. 

- Așa voi face. Numele meu este Tulkis și sunt 
sfetnicul lui Uthman-ul-Dosht, Împăratul gurkieni- 
lor, rânji solul descoperind o semilună de dinți pu- 
ternici și albi în barba neagră. Sper că te vei purta 
mai bine cu mine decât ai făcut-o cu ultimul emisar 
trimis de poporul meu. 

Glokta șovăi. Simţul umorului? Extrem de sur- 
prinzător. 

- Asta va depinde de tonul pe care îl vei adopta. 

- Desigur. Shabbed al Islik Burai a fost întotdeauna 
cam... cam agresiv. În plus, loialitățile lui erau cumva... 
cumva eterogene, rânji și mai larg Tulkis. A fost un cre- 
dincios pătimaș. Foarte religios. A fost un om mai apro- 
piat, poate, de biserică decât de stat. Şi eu îi aduc cinstire 
lui Dumnezeu, firește, îşi atinse el fruntea cu vârfurile 
degetelor. Îl cinstesc pe marele și sfântul Profet Kha- 
lul — o altă atingere a frunţii — dar îl slujesc..., iar ochii 
lui îi întâlni pe ai lui Glokta, îl slujesc doar pe Împărat. 

Interesant. 

- Mi-am închipuit că la voi biserica și statul au un 
singur glas. 

- Deseori așa şi este, Însă există printre noi unii care 
cred că preoții ar trebui să se ocupe doar de rugăciuni 
și să lase buna guvernare pe seama Împăratului și a sfet- 
nicilor lui. 

- Înţeleg, Și ce anume are Împăratul să ne comunice? 

- Marile dificultăți întâmpinate la cucerirea cetății 
Dagoska au șocat poporul nostru. Preoţii ne convin- 
seseră că această campanie va fi una ușoară pentru că 
Dumnezeu este cu noi, iar Cauza noastră este una 
dreaptă și așa mai departe. Dumnezeu este mare, con- 
tinuă solul ridicându-și ochii în tavan, însă nu poate 
înlocui planurile bune. Împăratul doreşte pace. 

Glokta nu spuse nimic câteva clipe. Apoi exclamă 
prefăcându-se uimit: 

- Marele Uthman-ul-Doshr? Atotputernicul? 
Neindurătorul? Vrea pace? 

Solul nu se arătă deranjat de tonul ironic al In- 
chizitorului. 


fără îndurare 331 


- Sunt convins că înţelegi foarte bine cât de folo- 
sitoare poate fi reputaţia de om lipsit de scrupule. În 
primul și în primul rând, un mare conducător, mai ales 
conducătorul unei țări atât de întinse și diverse cum 
este Gurkhul, trebuie să fie temut. Desigur că și-ar dori 
să fie iubit, însă acesta este un lux pe care nu și-l poate 
permite. Teama este esenţială. Indiferent ce ai auzit, 
Uthman nu este nici om al păcii, nici al războiului. El 
este un om al... cum spuneți voi? Al necesității. Este 
un om al unelte: potrivite la momentul potrivit. 

- Foarte prudent din partea lui, murmură Glokta. 

- Acum este vorba de pace. Îndurare. Compro- 
mis. Acestea sunt uneltele care-i convin scopurilor 
lui, chiar dacă nu convin scopurilor... altora, spuse 
solul atingându-și din nou fruntea. Și m-a trimis pe 
mine ca să aflu dacă vă convin şi vouă. 

- Măi, măi, măi. Atotputernicul Uthman-ul-Dosht 
vorbește despre îndurare şi ne oferă pacea. Trăim tim- 
puri stranii, nu ţi se pare, Tulkis? Au învăţat gurkie- 
nii cum să-și iubească dușmanii? Sau, pur și simplu, le 
este frică de ei? 

- Nu trebuie să-ți iubeşti dușmanul și nici să-ți fie 
frică de el pentru a dori pacea. Nu trebuie decât să 
te iubeşti pe tine însuţi. 

- Așa crezi? 

- Chiar așa. Mi-am pierdut doi fii în războaiele 
dintre popoarele noastre. Unul la Ulrioch, în ulti- 
mul război. Era preot și a ars în templul lui. Celălalt 
a murit de curând, în asediul asupra Dagoskăi. A con- 
dus atacul după ce a fost făcută prima breșă în for- 
tificaţiile voastre. 

Glokta se încruntă și își trosni gâtul. Grindina de 
săgeți trase de arbalete, siluete micuţe, prăbușindu-se 
printre dărâmături. 

- A fost un atac curajos. 

- Războiul este crud mai ales cu cei bravi. 

- Așa este. Îmi pare rău de pierderile suferite. Deși 
nu-mi pare deloc. 

- Îi mulțumesc pentru condoleanţele tale sincere. 
Dumnezeu a considerat de cuviință să mă binecuvân- 
teze cu încă alți trei fii, dar golurile lăsate de acești doi 
copii nu se vor umple niciodată. E ca și cum mi-aş fi 
pierdut bucăți din trupul meu. De aceea cred că pot înţe- 
lege câte ceva din pierderea pe care ai suferit-o şi tu în 
același război. Îmi pare rău şi mie pentru pierderile tale. 

- Eşti foarte amabil. 

- Suntem conducători. Războiul izbucnește atunci 
când noi eșuăm în ceea ce facem. Sau dacă suntem 
impinși spre eşec de cei nesăbuiţi şi neghiobi. Victo- 
ria este mai bună decât înfrângerea, însă... nu cu mult 
mai bună. Tocmai de aceea Împăratul oferă pacea spe- 
rând că astfel se va pune capăt o dată pentru totdeauna 
ostilităților dintre naţiunile noastre. Nu avem niciun 
interes să traversăm marea ca să ne războim cu voi, 
iar voi nu aveţi niciun interes să puneţi piciorul pe 
continentul kantic. Așa că vă oferim pacea. 

- Atâta tot? 

- Atâta? 

- Ce ar spune poporul nostru dacă v-am ceda pur 
și simplu Dagoska, pentru care am plătit atât de mult 
in ultimul război? 

- Să fim realiști. Încurcăturile în care aţi intrat în 
campania voastră din nord vă plasează într-o situație 
extrem de dezavantajoasă. Dagoska este pierdută. În lo- 
cul vostru mi-aş scoate-o din minte. Oricum, pot aranja 
să primiți douăsprezece cufere ca despăgubiri oferite 
de Împăratul meu Regelui tău. Cufere din abanos inmi- 
resmat, ornate cu frunze din aur, purtate de sclavi pre- 
cedaţi de funcționari umili ai guvernului Împăratului. 

- Şi ce anume ar conţine aceste cufere? 

- Nimic. 

Cei doi bărbaţi se priviră lung. 

- În afară de mândrie. Poţi spune ce vrei. Că în 
ele se află o avere în aur gurkian, sau în bijuterii kan- 
tice, sau tămâie de dincolo de deșert. Că în ele se află 
o avere mai mare decât valoarea cetăţii. Poate că ar 
domoli mânia poporului tău. 

Glokta trase iute aer în piept. 

- Pace. Și niște lăzi goale. 

Piciorul stâng îi amorțise sub masă și se strâmbă 
de durere când și-l mișcă ridicându-se din scaun. 
Șuieră printre gingii: 

- Voi transmite oferta voastră mai-marilor mei. 

Era pe punctul de a se intoarce cu spatele la sol, 
când Tulkis îi intinse mâna. Glokta se uită la ea câ- 
teva clipe. Ei și, ce rău mi-ar putea face? Apoi strânse 
mâna gurkianului. 

- Sper că îi vei putea convinge, spuse solul. 

Si eu sper. 


SPRE MARGINEA LUMII 


În dimineaţa celei de-a noua zile în munţi, Logen 
văzu marea. Se târî până la marginea stâncii, julindu-și 
pielea şi acolo unde încă mai rămăsese intactă, și iat-o. 
Cărarea cobora brusc într-un ținut plat aflat mult mai 
jos de el. Iar dincolo era linia strălucitoare a orizon- 
tului. Aproape că îi putea simți mirosul, zvâcul acela 
sărat din aer inspirat cu fiecare răsuflare. Ar fi zâm- 
bit cu gura până la urechi dacă nu i-ar fi adus aminte 
atât de mult de casă. 

- Marea, şopti el. 

- Oceanul, il corectă Bayaz. 

- Am traversat continentul vestic din țărm în 
țărm, spuse Picior-Lung, cu rânjet din ureche în ure- 
che. Suntem aproape. 

Până la amiază au fost și mai aproape. Poteca se 
lăţise devenind o alee noroioasă, divizată de tufe stu- 
foase, ca niște garduri vii. Pretutindeni se zăreau bo- 
lovani desțeleniți, dar și petice de pajiște verde, cu iarbă 
bogată, sau cu lăstari, sau unduind în adierea vântului 

culturile insipide de toamnă. Logen nu se pricepea mai 
deloc la agricultură, dar până și pentru el era limpede 
că terenul acela era lucrat. De curând, chiar. 

- Ce oameni ar putea să trăiască atât de departe? 
șopti Luthar, privind bănuitor la câmpul neîngrijit. 

- Descendenții pionierilor de demult. Au rămas 
aici, singuri, după prăbușirea Imperiului. Şi, de bine, 
de rău, au reușit să-și facă o viaţă. 

- Aţi auzit? șuieră Ferro, cu ochii îngustaţi, cu 
mâna scotocind în tolbă după o săgeată. 

Logen ridică fruntea, ascultând cu atenţie. O buf- 
nitură, venită ca de la mare depărtare, apoi o voce, 
subțiată de vânt. Apucă mânerul sabiei şi se ghemui 
la pământ. Se târi până la una dintre tufe și se uită 
peste ea, cu Ferro alături. 

Doi bărbați aveau treabă cu o bucată din trunchiul 
unui copac în mijlocul câmpului arat. Unul îl cioplea 
cu un topor, celălalt îl păzea, cu mâinile în șolduri. 
Lui Logen ı se uscă gura. Cei doi nu păreau a prezenta 
nicio ameninţare, insă aparențele erau cel mai adesea 
înșelătoare. Trecuse multă vreme de când nu se mai 
întâlniseră cu vreo fiinţă care să nu vrea să-i omoare. 

- Linișuţi-vă, le șopti Bayaz. Nu este niciun pericol. 

Ferro îi aruncă o privire furioasă. 

- Ai mai spus asta şi înainte. 

- Nu omorâţi pe nimeni până nu vă spun eu, își 
șuieră Magul ordinul, apoi strigă spre cei doi într-o 
limbă pe care Logen n-o cunoştea și le făcu semne 
pașnice cu mâna. Cei doi bărbaţi tresăriră speriaţi şi 
priviră în jur cu gurile căscate a mirare. Bayaz strigă 


336 Joe ABERCROMBIE 


din nou. Fermierii se uitară unul la celălalt, își lăsară 
uneltele jos și se îindreptară spre micul grup cu pas agale. 

Se opriră la câţiva pași distanţă de călători. Erau 
urâţi, chiar și după standardele lui Logen - scunzi și 
indesaţi, cu trăsături brute, îmbrăcau cu haine fără 
de culoare, peticite și murdare. Se holbau temători 
la cei șase străini, mai ales la armele lor, de parcă nu 
mai văzuseră oameni sau arme până atunci. 

Bayaz le vorbi pe ton prietenos, surâzând, dând din 
mâini, arătând spre ocean. Unul dădu din cap, răs- 
punse, ridică din umeri și arătă spre potecă. Apoi se 
strecură prin gardul viu, trecând din câmp pe drum. 
Sau, mai bine spus, de pe pământ moale pe noroi 
întărit. Le făcu semn să îl urmeze, în vreme ce tovarășul 
lui îi privea cu neincredere din cealaltă parte a tufelor. 

- Ne va duce la Cawneil, zise Bayaz. 

- La cine? strigă Logen, dar Magul nu-i răspunse. 

Pornise deja după țăran spre apus. 


Amurg apăsător sub un cer ca de plumb. Iar ei își 
târșâiau picioarele printr-un oraș pustiu, în urma 
călăuzei lor posace. Individ extrem de pocit, iși spuse 
Jezal, dar nu era mai puţin adevărat că nu întâlnise 
niciodată un ţăran care să fie vreo frumuseţe. Și își 
inchipuia că așa trebuie să fie în întreaga lume. Străzile 
erau goale și colbuite, pline cu buruieni și gunoaie. Ma- 
joritatea caselor erau abandonate, acoperite cu mușchi 
și plante agățătoare. Iar cele câteva care dădeau semne 
că ar fi încă locuite erau, în ansamblu, cam în aceeași 
stare mizeră. 

- S-ar părea că și aici s-a stins strălucirea trecutu- 
lui, spuse dezamăgit Picior-Lung. Presupunând că ar 
fi existat vreo asemenea strălucire. 

Bayaz dădu din cap. 

- În timpurile pe care le trăim, gloria se găsește 
în cantități insuficiente. 

În faţa caselor neingrijite se deschidea o piață mare. 
Pe margini, un grădinar de mult uitat sădise plante or- 
namentale, însă iarba era acum uscată, locul florilor 
fusese luat de buruieni, iar copacii își înălțau ghearele 
uscate spre plumbul cerului. Din această descompu- 
nere lentă se înălța o clădire uriașă și ciudată, sau, mai 
bine spus, se înălța un talmeș-balmeș de clădiri de forme 
și stiluri nedefinite. Trei turnuri înalte şi conice, unite 
la bază, dar despărțite spre vârf. Acoperișul unuia din- 
tre ele căzuse de multă vreme, dezvăluind vederii 
grinzile golașe. 

- O bibliotecă..., șopti Logen ca pentru sine. 

Jezal nu prea era de acord. 

- Ei, na? 

- Marea Bibliotecă de Vest, spuse Bayaz în vreme 
ce traversau piața dărăpănată. Aici am făcut primii 
mei pași șovăielnici într-ale cunoașterii. Aici stăpânul 
meu m-a învăţat Prima Lege. Iar și iar m-a învăţat, 
până când am fost în stare s-o declam fără greşeală în 
toate limbile cunoscute. Acesta a fost un loc al stu- 
diului, al miracolelor și al frumuseții copleșitoare. 

Picior-Lung își supse dinţii. 

- Timpul nu a fost bun cu locul ăsta. 

- Timpul nu este bun niciodată. 

Călăuza lor spuse câteva cuvinte și le arătă o ușă 
mare, cu vopseaua verde rău scorojită. Apoi se în- 
depărtă, tot uitându-se la ei peste umăr cu profundă 
neîncredere. 

- În vremurile astea e tare greu să găseşti pe cineva 
care să te ajute, observă resemnat Întâiul dintre Magi 
urmărindu-l pe țăran cu privirea. Apoi își ridică to- 
iagul și lovi de trei ori în ușă. Urmă o tăcere prelungă. 

- Bibliotecă? auzi Jezal întrebarea lui Ferro, evi- 
dent neobișnuită cu acest cuvânt. 

- Pentru cărți, se auzi răspunsul lui Logen. 

- Cărţi, pufni ea. Pierdere de vreme. 

Din spatele ușii se auziră niște zgomote slabe: 
venea cineva să deschidă, bombănind nervos. Acum 
zăvoarele scrâşniră, iar ușa se deschise scârțâind pe 
balamale. Un bărbat înaintat în vârstă și mult aple- 
cat de spate se holba uluit la ei, cu injurătura rămasă 
nerostită pe buze. Într-o mână ţinea o lumânare 
aprinsă, care-i lumina unul dintre obrajii zbârciţi. 

- Eu sunt Bayaz, Întâiul dintre Magi, și am treabă 
cu Cawneil. 

Slujitorul rămase în continuare cu gura știrbă larg 
căscată și ochii bulbucaţi. Jezal era aproape convins 
că în scurtă vreme va începe să i se scurgă saliva pe 
bărbie. Era limpede că nu aveau parte de prea mulți 
oaspeţi pe aici. 

Lumina slabă a lumânării nu putea dezvălui sala 
impozantă din spatele bătrânului. Mese din lemn 
masiv se cocoșau sub greutatea maldărelor de cărți. 
Pereţii erau acoperiți cu rafturi până în întunericul 

mucegăit al tavanului. Umbrele pâlpâiau pe cotoarele 
volumelor legate în piele, de toate mărimile și culo- 
rile, pe sulurile de pergamente neglijent îngrămădite 
in piramide înclinate. Lumina lumânării scânteia pe 
poleiala din argint, pe ornamentele din aur, pe pie- 
trele fără luciu incrustate în copertele tomurilor 
uriașe. În mijlocul acestei imense cantități de erudiție 
străveche se arcuia o scară lungă, cu balustrada lu- 
struită de trecerea a mii şi mii de mâini, cu treptele 
tocite de trecerea a mii şi mii de pași. Totul era aco- 
perit cu un strat gros de praf. Când Jezal trecu peste 
prag, i se încurcă în păr o pânză monstruoasă de 
păianjen, lipicioasă şi scârboasă, iar tânărul se luptă 
din greu cu ea, strâmbându-se dezgustat. 

- Stăpâna casei, hârâi servitorul cu un accent 
ciudat, s-a dus deja la culcare. 

- Scoal-o, atunci, se rățoi la el Bayaz. Se face târziu 
și mă grăbesc. Nu avem timp de... 

- Măi, măi, măi. 

O femeie se afla în capul scării. 

- Într-adevăr se face târziu, căci îmi bat iubiții 
vechi la poartă. 

Voce pătrunzătoare, dulce ca melasa. Femeia incepu 
să coboare treptele, dar foarte încet, exagerat de încet, 
mângâind cu unghiile-i lungi balustrada arcuită. Părea 
de vârstă mijlocie: înaltă, slabă, graţioasă, cu un obraz 
acoperit în întregime de părul lung şi negru. 

- Soră. Avem probleme importante de discutat. 

- Ah, nu mai spune? 

Ochiul pe care Jezal îl vedea era mare, negru, ușor 
congestionat de plâns. Învălui grupul de călători cu 
o privire melancolică, leneșă, aproape adormită. 

- Ce plictiseală crâncenă. 

- Sunt foarte obosit, Cawneil. Și n-am chef de jo- 
curile tale. 

- Cu toții suntem foarte obosiţi, Bayaz. Cu toţii 
suntem înfiorător de obosiţi. 

Pluu până la piciorul scării și peste podeaua ne- 
regulată inspre ei, cu un oftat prelung și teatral. 

- A fost o vreme când îți plăcea să te joci. Jucai 
jocurile mele zile în șir, din câte îmi aduc eu aminte. 

- Asta s-a întâmplat demult. Lucrurile se schimbă. 

Chipul femeii se strâmbă de furie neașteptată și 
infricoşătoare. 

- Lucrurile putrezesc, vrei să spui! Cu toate aces- 
tea, iar vocea i se îmblânzi din nou până la șoaptă, în 
calitatea noastră de ultimi rămași ai Ordinului Magi- 
lor, ar trebui măcar să încercăm să fim politicoși. Haide, 
frate al meu, prieten al meu, scumpul meu, nu ai de 
ce să te grăbești. Se face târziu, iar voi aveți timp să vă 
spălați de colbul de pe drum, să vă aruncaţi zdrenţele 
astea impuțţite de pe voi și să vă îmbrăcați frumos pen- 
tru cină. Vom discuta la masă, așa cum obișnuiesc per- 
soanele civilizate. Atât de rar se întâmplă să mă mai 
bucur de oaspeţi. 

Trecu pe lângă Logen, măsurându-l admirativ din 
cap până în picioare. 

- Și mi-ai adus oaspeţi atât de robuști. 

Zăbovi cu privirea asupra lui Ferro. 

- Oaspeți atât de exotici. 

Mângâie cu un deget obrazul lui Jezal. 

- Oaspeți atât de drăgălași! 

Jezal inlemni de jenă, neștiind cum să răspundă 
unui asemenea gest nelalocul lui. De aproape, părul 
ei cel negru era alb la rădăcină, semn că și-l vopsise. 
Pielea cea netedă era, de fapt, ridată și o idee cam prea 
galbenă, semn că şi-o pudrase din belșug. Rochia cea 
albă era murdărită pe poale şi avea o pată vizibilă pe 
una dintre mâneci. Părea la fel de bătrână ca Bayaz, 
sau poate mai bătrână. 

Se uită în colțul unde se retrăsese Quai şi se încruntă. 

- Nu sunt însă prea sigură ce fel de oaspete este 
acela... dar sunteți cu toții bineveniţi la Marea Biblio- 
tecă de Vest. Bine aţi venit... 


Cu briciul în mână, Jezal se privi uluit în oglindă. 

Cu doar câteva clipe în urmă se gândise la călătoria 
care se apropia acum de final, felicitându-se pentru cât 
de multe învățase. Toleranţă și înţelegere, curaj și sa- 
crificiu de sine. Pentru cât de mult se maturizase. Pen- 
tru cât de mult se schimbase. Dar felicitările nu-și mai 
aveau locul. Poate că oglinda era una foarte veche, iar 
imaginea lui reflectată era întunecată și deformată, dar 
nu era nicio îndoială că faţa lui era complet distrusă. 

Dispăruse simetria încântătoare a trăsăturilor. Ma- 
xilarul lui, odinioară perfect, o cotise acum spre 
stânga, bărbia lui, bărbia lui cea nobilă, se strâmbase. 
Cicatricea care incepea de pe buza superioară ca o 
dungă aproape estompată se bifurca scobind adânc 

buza inferioară, trăgând-o în jos și conferindu-i astfel 
feţei sale un aspect răutăcios și batjocoritor. 

Iar el nu avea ce face. Dacă încerca să zâmbească 
era încă şi mai rău, căci își dezvelea găurile urâte din- 
tre dinți, mult mai potrivite unui luptător de bâlci 
sau unui tâlhar decât unui ofițer din Oastea Rege- 
lui. Singura veste bună era că foarte probabil urma 
să moară pe drumul de întoarcere, și niciuna din ve- 
chile lui cunoştinţe nu avea să-l vadă într-așa hal de 
desfigurat. Slabă consolare, ce să-ţi spun! 

O singură lacrimă pleoscăi în ligheanul din fața lui. 

Înghiţi nodul plin cu lacrimi din gât, inspiră 
adânc, ca în faţa unei mari primejdii, și își şterse obra- 
zul ud. Apoi îşi ridică falca aceea nouă și străină și 
strânse hotărât briciul. Răul fusese făcut şi nu mai 
era cale întoarsă acum. Poate că era mai urât, dar cu 
siguranță că era un om mai bun și, așa cum ar fi spus 
Logen, era încă în viață. Mânuind atent briciul, își 
îndepărtă ţepii răzleți de pe obraji, de lângă urechi, 
de pe gât. Însă nu se atinse de firele de păr de pe bărbie 
şi din jurul gurii. I se părea că arată bine cu barbă, îşi 
spuse, ștergând briciul. Sau, măcar îi mai ascundea 
chipul pocit. 

Își puse hainele pe care le primise. O cămașă cu 
miros puternic de mucegai și o pereche de pantaloni 
bufanți cu o croială ridicol de demodată. Când fu gata 
pentru cină se mai privi o dată în oglindă şi aproape 
că izbucni în râs la vederea imaginii sale deformate. 
Locuitorii lipsiți de griji din Agriont nu l-ar fi recu- 
noscut. Nici vorbă că şi el abia dacă se recunoștea. 

Cina nu se ridică deloc la nivelul speranţelor lui 
Jezal. Argintăria era murdară și fără luciu, farfuriile 
uzate şi crăpate, masa însăși era șchioapă și înclinată, 
dând senzaţia că toată mâncarea se va duce la vale și 
va cădea pe podeaua murdară. Felurile erau aduse de 
acelaşi servitor cu pași târșâiţi, care nu se grăbea acum 
mai mult decât o făcuse când le deschisese ușa. Prin 
urmare, fiecare fel de mâncare venea la masă mai rece 
și mai sleit decât cel de dinainte. Mai întâi au mân- 
cat o supă vâscoasă incredibil de lipsită de gust. Apoi 
o bucată de pește atât de prăjit, că nu mai rămăsese 
din el decât cenușa. Apoi o felie de carne atât de crudă 
că părea aproape vie. 

Bayaz și Cawneil mâncau în tăcere ca de piatră, 
uitându-se din când în când unul la celălalt peste masă 
într-un fel parcă menit să taie celorlalți orice chef. 
Quai ciugulea din farfurie, cu ochii aţintiţi la cei doi 
Magi. Picior-Lung se năpustea cu multă poftă asu- 
pra fiecărui fel de mâncare, zâmbind celorlalți de 
parcă și ei s-ar fi simţit la fel de bine ca și el. Logen, 
încruntat şi foarte concentrat, îşi ţinea furculiţa în 
pumn împlântând-o neştiutor în farfurie, de parcă 
mâncarea din faţă ar fi fost vreun shanka enervant, 
şi vârându-și din când în când în mâncare mânecile 
bufante ale tunicii mult prea strâmte. Jezal era sigur 
că, nici dacă și-ar fi dorit, Ferro nu ar fi ştiut să mâ- 
nuiască tacâmurile cu oarece dexteritate, însă ea pre- 
ferase să mănânce cu mâinile, uitându-se dușmănos 
la oricine îi întâlnea privirea, ca și cum ar fi vrut să-l 
provoace să îi spună că nu se cădea să se comporte 

astfel. Purta aceleași haine murdare pe care nu și le 
mai dăduse jos în ultima săptămână, iar Jezal se întrebă 
dacă i se oferise şi ei o rochie pe care să o imbrace 
la cină. Aproape se inecă numai la imaginea pe care 
i-o aduse gândul acesta. 

Nici mâncarea, nici compania, nici ambianța nu 
erau pe placul lui Jezal. Însă realitatea era că rămăseseră 
fără hrană cu câteva zile în urmă, iar de atunci mân- 
caseră doar câteva rădăcini calcaroase scoase de Logen 
din pământ, șase ouă micuţe furate de Ferro dintr-un 
cuib şi câteva fructe sălbatice înfiorător de amare cu- 
lese la întâmplare de Picior-Lung. Tânărul și-ar fi dorit 
din tot sufletul să mănânce tot din farfurie. Dar, incer- 
când să taie bucata de carne plină de zgârciuri tari, se 
întrebă dacă într-adevăr ar fi fost o alegere înțeleaptă. 

- Mai pluteşte corabia? mârâi Bayaz. 

Toţi îşi ridicară ochii din farfurii. Acestea erau 
primele cuvinte rostite de la începutul mesei. 

Ochiul negru al lui Cowneil îl privi cu răceală. 

- Te referi la corabia cu care Juvens și fraţii lui 
au ajuns la Shabulyan? 

- La care alta m-aș putea referi? 

- În acest caz, răspunsul este nu. Nu mai e în stare 
să navigheze. Acum stă ancorată în vechiul doc, plină 
de putregai verde. Dar fii pe pace. Am construit o 
alta, iar atunci când și aceasta a putrezit, am construit 
incă una. Ultima corabie, ancorată la țărm, e acope- 
rită de alge și scoici, dar i-am păstrat echipajul și are 
provizii din belșug. Nu mi-am uitat promisiunea 
făcută stăpânului nostru. Mi-am îndeplinit obligațiile. 

Sprâncenele lui Bayaz se îmbinară într-o încrun- 
tătură furioasă. 

- Adică vrei să spui că eu nu mi le-am îndeplinit? 

- Nu am spus asta. Dacă ţi se pare că auzi vreun 
reproş, acela vine din propria ta vină, nu din acuza- 
țuile mele. Nu sunt de partea nimănui, știi asta. Nici- 
odată n-am fost de partea nimănui. 

- Vorbeşti de parcă lenea ar fi cea mai mare vir- 
tute, mormăi Întâiul dintre Magi. 

- Chiar este, atunci când a acționa înseamnă a lua 
parte la ciorovăielile voastre. Uiţi, Bayaz, că am văzut 
toată povestea asta de nenumărate ori și mi se pare 
teribil de agasanră. Istoria se repetă. Fratele se întoarce 
impotriva fratelui. Așa cum s-a luptat Juvens cu Glus- 
trod, așa cum s-a luptat Kanedias cu Juvens, așa se 
luptă acum Bayaz cu Khalul. Oameni mai mici într-o 
lume mai mare, cu la fel de multă ură și fără îndurare. 
Se va sfârși oare această rivalitate sordidă precum s-au 
sfârșit celelalte? Sau mai rău? 

Bayaz pufni pe nas. 

- Să nu ne prefacem că ţi-ar păsa atât de mult încât 
să te scoli din pat pentru noi. 

- Nu, nu îmi pasă. Recunosc de bunăvoie. Nicio- 
dată nu am semănat cu tine sau cu Khalul şi nici cu 
Zacharus sau Yulwei. Ambiţia mea nu este nemăr- 
ginită ca a voastră, și aroganţa mea nu este nici ea 
fără fund. 

- Nu, aşa este, spuse Bayaz sugându-și dezgustat 
gingiile şi aruncându-și furculiţa în farfurie. Frivoli- 
tatea ta este fără margini și indolenţa ta nu are fund. 

- Și năravurile şi calitățile mele sunt mărunte. Nici- 
odată nu m-a interesat să refac lumea după planurile 
mele măreţe. Sunt mulțumită cu lumea asta aşa cum 
este ea, așa că sunt un pitic printre giganți. 

Îi privi oaspeţii pe rând. 

- Însă piticii nu se lasă striviţi de tălpile nimănui. 

Jezal îi surprinse privirea iscoditoare oprită asu- 
pra lui și îşi redirecționă atenţia asupra bucății de 
carne asemănătoare cauciucului. 

- Este lungă lista cu cei pe care i-ai călcat în picioare 
in goană după indeplinirea ambițiilor tale, nu-i așa, 
dragostea mea? 

Jezal începu să simtă apăsarea furiei lui Bayaz. 

- Nu este nevoie să vorbeşti în cimilituri, soră, 
mârâi bătrânul. Înţeleg ce vrei să spui. 

- O, am uitat. Îţi place vorba directă și nu poţi 
să suferi înșelăciunea. Mi-ai spus asta imediat după 
ce mi-ai spus că n-ai să mă părăsești niciodată și chiar 
inainte de a pleca de lângă mine ca să-ți găsești pe alta. 

- N-a fost alegerea mea. Mă nedreptăţești, Cowneil. 

- Eu te nedreptăţesc pe tine? șuieră ea, iar acum 
mânia ei îl apăsa pe Jezal din partea opusă. Cum te ne- 
dreptăţesc, frate? Oare nu ai plecat? Oare nu ţi-ai găsit 
pe alta? Oare nu ai furat tu de la Creator, mai întâi se- 
cretele, apoi fiica? 

Jezal se foi în scaun și își vâri capul între umeri, 
simțindu-se ca o nucă prinsă în cleşte. 

- O chema Tolomei. Ţi-o mai aduci aminte? 

Căutătura cruntă a lui Bayaz deveni și mai glaciară. 

- Am greșit şi incă mai plătesc pentru greșelile 
mele. În fiecare zi mă gândesc la ea. 

- Cât de insuportabil de nobil ești! râse batjoco- 
ritor Cowneil. Sunt convinsă că ar leşina de emoție 
dacă te-ar putea auzi! Și eu mă gândesc din când în 
când la ziua aceea. Ziua care a pus capăt Timpurilor 
Străvechi. Când ne-am strâns în faţa Casei Creatoru- 
lui setoși de răzbunare. Cum ne-am folosit toată Arta 
și întreaga furie și n-am reuşit nici măcar să facem o 
zgârietură în porți. Cum i-ai șoptit lui Tolomei în 
miez de noapte şi ai implorat-o să te lase să intri. 

Cowneil iși apăsă mâinile veştejite pe piept. 

- Și cât de tandre au fost cuvintele pe care le-ai fo- 
losit. Cuvinte pe care nici nu bănuiam că le cunoşti. 
Până și o scorpie ca mine a fost emoţionată. Cum te-ar 
fi putut refuza o fiinţă nevinovată ca Tolomei, fie că 
era vorba să-ți deschidă porțile tatălui ei, fie că tre- 
buia să-și deschidă picioarele în faţa ta? Şi, spune-mi, 
frate, cum ai răsplătit-o pentru sacrificiul e1? Pentru 
că te-a ajutat, pentru că a avut incredere în tine, pen- 
tru că te-a iubit? Ce dramatică trebuie să fi fost scena! 
Voi trei, pe acoperiş. O tânără naivă, tatăl ei gelos și 
iubitul ei secret. 

Scoase un hohot amar de râs. 

- Asta n-a fost niciodată o reţetă de succes, dar 
rareori a avut un final atât de nefericit ca al vostru. 
Și tatăl, și fiica. Iar drumul de pe acoperiș până jos 
era unul foarte lung. 

- Kanedias nu avea strop de milă , mârâi Bayaz, 
nici măcar pentru propriu-i copil. Și-a aruncat fiica 

de pe acoperiş chiar în fața mea. Apoi ne-am luptat, 
iar eu l-am azvârlit în flăcări. Şi l-am răzbunat pe 
stăpânul nostru. 

- O, minunat! exclamă Cowneil bătând din palme 
cu falsă încântare. Finalurile fericite sunt pe placul tu- 
turor! Mai spune-mi ceva. Ce anume te-a făcut s-o plângi 
atât de mult pe Tolomei, când eu însămi nu am reușit 
niciodată să te fac să verși vreo lacrimă? Ia spune-mi, 
frate, ţi-ai dat cumva seama că îți plac neprihănitele? 

Bătu des din gene cu afectare ironică, expresie 
stranie și nepotrivită pe chipul ei bătrân. 

- Sau inocenţa? Virtutea cea mai pasageră și mai 
lipsită de valoare dintre toate? Virtutea cu care eu 
nu m-am combinat niciodată. 

- Soră a mea, poate că este unicul lucru cu care 
nu te-ai combinat vreodată. 

- O, superb, vechea mea dragoste, foarte bine. Mai 
presus de orice mi-a plăcut întotdeauna mintea ta cea 
ageră. Desigur, Khalul a fost un amant mai priceput, 
dar niciodată nu a avut pasiunea ta, nici cutezanţa ta. 

Străpunse bucata de carne cu furculiţa, cu un gest 
plin de ranchiună. 

- Să te apuci să călătoreşti până la Marginea Lumii 
la vârsta ta? Ca să furi acel lucru pe care stăpânul ne-a 
interzis să-l atingem? Ăsta da curaj. 

Bayaz se strâmbă dispreţuitor. 

- Ce știi tu despre curaj ca să vorbeşti așa? Tocmai 
tu, care n-ai iubit pe nimeni în afară de tine Însăți în 
toți acești ani foarte lungi? Tu, care nu ţi-a! asumat 
niciodată vreun risc şi care nu ai dăruit nimic și nu ai 

construit nimic? Tu, care ai lăsat pradă putregaiului: 
toate darurile pe care ţi le-a făcut stăpânul nostru? 
Lasă-ţi poveştile în țărână, soră a mea, acolo unde le 
este locul. Nimănui nu-i pasă, cu atât mai puţin mie. 

Cei doi Magi se priviră cu ură într-o tăcere ca de 
gheaţă, într-o atmosferă încărcată de clocotul furiei 
lor. Scaunul lui Nouădegete scârțâi ușor când acesta 
şi-l trase precaut mai departe de masă. Vizavi de el, 
Ferro se uita în jur cu neincredere absolută. Malacus 
Quai își dezvelise dinţii, cu ochii fioroși aţintiți asu- 
pra maestrului său. Jezal își ținea respiraţia, neputând 
face altceva decât să spere că această dispută de nein- 
peles pentru el nu se va sfârși prin incendierea cuiva. 
Mai ales nu a lui. 

- Ei, îndrăzni fratele Picior-Lung, eu unul aș 
dori să mulțumesc gazdei noastre pentru această 
masă excelentă... 

Cei doi Magi îl fixară cu priviri necruțătoare. 

- Acum, că suntem aproape de... de destinaţia 
noastră... finală... hm... 

Navigatorul înghiţi în sec şi își cobori ochii în 
farfurie. 

- Nu contează. 


În pielea goală, şi mereu încruntată, Ferro își 
trăsese un picior la piept și își zgândărea o crustă de 
pe genunchi. 

Privi nemulțumită la pereţii groși ai încăperii, în- 
chipuindu-și uriașa greutate a pietrei vechi din jurul ei. 
Își aminti cum se uitase la fel la pereții celulei ei din 


350 Joe ABERCROMBIE 


palatul lui Uthman şi cum se ridica cu greu ca să 
ajungă la ferestruica de lângă tavan. Își aminti razele 
soarelui pe chipul ei și visele de libertate. Își aminti 
cum o rodea fierul cătușei de la gleznă, și lanţul cel 
lung şi subțire, mult mai solid decât lăsa impresia. 
Își aminti cum se luptase cu el, cum încercase să-l 
roadă cu dinții, cum își trăsese piciorul până reușise 
să-și dea sângele. Ura pereții. Întotdeauna i se păruseră 
a fi fălcile unei capcane. 

Ferro se uită urât la pat. Ura paturile ȘI canape- 
lele şi pernele. Lucrurile moi te înmuiau, iar ea nu 
avea nevoie de aşa ceva. Își aminti de un pat moale 
pe care zăcuse in întuneric în primii ei ani de scla- 
vie. Pe vremea când era doar o copilă, ȘI era micuță, 
și era slabă. Îşi aminti cum zăcuse în întuneric și plân- 
sese în hohote înfricoșată de singurătate. Ferro scor- 
moni cu furie, până la sânge, zgaiba de pe genunchi. 
Ura copilul acela neputincios și prost care se lăsase 
prins în capcană. Detesta această amintire. 

Se uită cu și mai mare nemulțumire la Nouădegete, 
care dormea pe spate cu așternuturile mototolite și 
adunate în jurul lui, cu capul dat pe spate, gura des- 
chisă, ochii închiși, respirând ușor pe nas. Dormea 
ca un copil. De ce se culcase cu el? Și de ce continua să 
o facă? N-ar fi trebuit niciodată să se atingă de el. N-ar 
fi trebuit niciodată să-i vorbească. Nu avea nevoie de 
el, de prostul ăsta alb, uriaș și urât. 

Nu avea nevoie de nimeni. 

Ferro își tot spunea cât de mult urăște toate lucru- 
rile astea, își spunea că ura nu i se va ostoi niciodată. 

Însă, oricât de mult strângea din buze şi se încrunta 
și își zgândărea coaja rănilor, îi era greu să simtă la 
fel ca înainte. Se uită la pat, la lemnul negru care lucea 
în scânteierea jăraticului din cămin, la mișcarea um- 
brelor pe așternuturile mototolite. Cui i-ar păsa dacă 
s-ar culca aici, nu pe salteaua rece din camera ei? Patul 
nu-i era dușman. Aşa că se sculă de pe scaun, traversă 
tipuil încăperea și se strecură în pat, cu spatele la Nouă- 
degete, cu grijă să nu-l trezească. Nu de dragul lui, 
fireşte. 

N-avea chef să se justifice. 

Zvâcni din umeri și se trase mai aproape de 
căldura bărbatului. Îl auzi cum mormăie în somn, îl 
simţi cum se mișcă. Se incordă, pregătită să sară din 
pat, ţinându-și răsuflarea. Braţul lui o cuprinse şi îi 
murmură ceva în ureche, fragmente de cuvinte ve- 
nite din somn. Îi simţea respirația fierbinte pe gât. 

Iar trupul lui masiv, lipit de spatele ei, nu o mai 
făcu să se simtă prinsă în capcană. Greutatea mâinii 
lui albe pe pieptul ei, greutatea braţului lui în jurul 
mijlocului ei... erau senzaţii aproape plăcute. Și se 
îincruntă din nou. 

Nimic bun nu avea cum să dureze prea mult. 

Așa că îl apucă de mână, îi mângâie ciotul dege- 
tului lipsă, își impleti degetele cu ale lui și își închi- 
pui că este în siguranţă și că este împlinită. Ce rău 
făcea dacă își închipuia asta? Strânse mai tare la piept 
mâna bărbatului. 

Pentru că știa că nu va dura prea mult. 


ÎNAINTEA FURTUNII 


- Bun venit, domnilor. Domnule general Poulder, 
domnule general Kroy. Bethod s-a retras până la 
Șuvoiul Alb și este greu de crezut că va mai găsi vreun 
teren bun pe care să ne infrunte. 

Burr răsuflă energic, imbrăţișând întreaga adunare 
cu O privire gravă. 

- Cred că lupta va avea loc mâine. 

- Bravo! strigă Poulder, plesnindu-se peste picior 
cu mult aplomb. 

- Oamenii mei sunt pregătiți, murmură Kroy ri- 
dicându-și bărbia cu doi centimetri, cât îi permitea 
regulamentul. 

Cei doi generali, împreună cu membrii din con- 
ducerea trupelor lor, se priviră dușmănos, fiecare 
incercând să întreacă entuziasmul războinic al riva- 
lului său. West simți că-i vine să strâmbe din nas. Nici 
două găști de copii din curtea şcolii nu s-ar fi purtat 
cu mai puțină maturitate. 

Burr ridică din sprâncene și se întoarse la hărțile lui. 

- Din fericire pentru noi, arhitecţii care au ridicat 
fortăreaţa de la Dunbrec au studiat și terenul din jur. 
Avem norocul să fim în posesia unor hărți extrem de 
amănunțite. În plus, un grup de nordici, care au trecut 
de curând de partea noastră, ne pot furniza informaţii 
detaliate despre forțele, poziția și intențiile lui Bethod. 

- De ce am da crezare unei haite de javre nordice, 
mârâi disprețuitor generalul Kroy, când nu manifestă 
loialitate nici măcar față de propriul lor rege? 

- Permiteţi-mi, domnule, intonă West, dacă prințul 
Ladisla ar fi fost dispus să-i asculte, atunci poate că ar 
mai fi fost alături de noi. Împreună cu divizia lui. 

Generalul Poulder chicoti vesel, dimpreună cu oa- 
menii săi. Evident că generalul Kroy nu părea la fel 
de amuzat. Îi aruncă lui West o privire asasină, la care 
tânărul răspunse cu o expresie impenetrabilă. 

Burr îşi drese vocea şi se avântă mai departe: 

- Bethod a cucerit fortăreața Dunbrec, spuse lo- 
vind cu vârful băţului indicator în hexagonul negru 
de pe hartă. Iar aceasta este astfel poziționată încât 
acoperă unicul drum important care vine din Englia, 
la întâlnirea cu Șuvoiul Alb, graniţa noastră de nord. 
Drumul se apropie de fortăreață dinspre vest și se 
indreaptă spre est printr-o vale largă cu malurile îm- 
pădurite. Cea mai mare parte a trupelor lui Bethod 
şi-au ridicat tabăra lângă fortăreață, dar el intenţio- 
nează să lanseze un atac la vest de drum, de îndată 
ce ne vom arăta vederii. 

Indicatorul lu: Burr izbi cu putere linia întune- 
cată, şfichiuind hârtia groasă a hărții. 

- Valea prin care trece râul este goală, cu excepția 
unor tufe de orz sălbatic și bolovani desțeleniţi, ofe- 
rindu-i din belșug spațiu pentru manevre. 

Se intoarse spre ofițeri, cu băţul strâns în pumn, 
ȘI se sprijini cu mâinile de masa din față. 

- Vreau să-i cădem în cursă. Sau, mai bine spus... 
să-i dăm senzaţia asta. Generale Kroy? 

Kroy iși dezlipi privirea furibundă de pe chipul 
lui West și răspunse posomorât: 

- Da, Lord Mareşal? 

- Divizia ta urmează să se desfășoare peste drum, 
de unde va inainta pas cu pas spre fortăreață, încu- 
rajându-l astfel pe Bethod să-și lanseze atacul. Pas cu 
pas, spun, fără gesturi nesăbuite şi eroisme ieftine. 
Între timp, divizia generalului Poulder va fi trecut 
printre copacii de pe creasta nordică de aici — băţul 
indicator lovi pata verde de pe hartă - ajungând chiar 
in faţa poziţiei generalului Kroy. 

- Chiar în fața poziţiei generalului Kroy, rânji 
Poulder, de parcă i se făcuse vreo favoare specială. 

Kroy se imbufnă scârbit. 

- Chiar în faţă, da, continuă Burr. Când trupele 
lui Bethod vor fi ocupate în vale, misiunea voastră 
este să le atacați de sus și să loviți în flanc. Este ex- 
trem de important să așteptați până când nordicii 
vor fi absolut toți angajaţi în luptă, generale Poul- 
der, pentru ca să-i putem incercui, să-i copleşim nu- 
meric, ȘI să-i nimicim dintr-un singur atac. Dacă le 
permitem să se retragă spre vadurile râului, fortăreața 
le va acoperi retragerea, iar noi nu vom putea să-i 

urmărim. Recucerirea fortăreței Dunbrec ar dura 
luni întregi. 

- Desigur, Lord Mareșal, exclamă generalul Poul- 
der, divizia mea va aștepta până în ultimul moment, 
te asigur de asta! 

Kroy pufnı pe nas. 

- Nici n-ar trebui să-ţi fie prea greu. Din câte ştiu, 
eşti maestru atunci când vine vorba să întârzii. N-ar 
mai fi deloc nevoie să ne luptăm acum dacă i-ai fi in- 
terceptat pe nordici săptămâna trecută, în loc să le 
permiți să treacă pe lângă tine! 

Poulder se zbârli. 

- Ţi-e uşor să vorbeşti când ai stat pe aripa dreaptă 
fără să faci nimic! E un noroc că n-au trecut noaptea! 
Ai fi confundat retragerea cu un atac și ai fi fugit cu 
întreaga divizie din calea lor! 

- Domnilor, vă rog! mugi Burr, izbind în masă 
cu bățul. Fiecare om va avea parte de luptă din plin, 
vă asigur de asta, iar dacă fiecare dintre noi își va face 
datoria, vom avea parte și de glorie! Dacă vrem ca 
planul nostru să dea rezultate, trebuie să conlucrăm! 

Râgâi și iși linse supărat buzele, în vreme ce cei 
doi generali și oamenii lor se uitau cu ură unii la alții. 
West ar fi izbucnit în râs, dacă n-ar fi fost în joc viața 
oamenilor, inclusiv a lui. 

— Generale Kroy, spuse Burr cu tonul unui părinte 
care vorbește cu un copil năbădăios. Doresc să fiu 
sigur că ţi-ai inţeles ordinele. 

- Trebuie să-mi desfăşor divizia peste drum, șuieră 
Kroy, și să avansez încet și ordonat spre est, către 

Dunbrec, atrăgându-i în luptă pe Bethod și pe sălba- 
ticii lui. 

- Aşa este. Generale Poulder? 

- Trebuie să mă ascund cu divizia mea printre co- 
paci, chiar în fata regimentelor generalului Kroy, pen- 
tru ca, în ultimul moment, să atac lepădăturile nordice 
din flanc. 

Burr schiță un zâmbet. 

- Corect. 

- Excelent plan, Lord Mareșal, dacă îmi este per- 
mis a spune asta! se trase vesel Poulder de mustață. 
Fii sigur că eu şi calul meu îi vom face bucăţi. Bu-căți! 

- Mă tem că nu vei lua cavaleria cu tine, generale, 
spuse West pe ton impasibil. Pădurea este deasă, iar 
caii nu vor fi de niciun folos. Ba chiar le-ar putea da 
de veste nordicilor că te afli acolo. Nu ne putem 
asuma acest risc. 

- Dar... cavaleria mea, murmură Poulder zdrobit 
de durere. Cele mai bune regimente ale mele! 

- Vor rămâne aici, rosti West pe acelaşi ton, lângă 
cartierul general al mareșalului Burr, sub directa lui 
comandă, ca rezervă. Vom intra în luptă și cu cava- 
leria, dacă situaţia o va cere. 

De această dată fu nevoit să întâmpine furia lui Poul- 
der cu o privire impenetrabilă, în vreme ce chipurile 
lui Kroy și ale ofițerilor lui se lăbărțară în zâmbete acre. 

- Nu prea cred..., șuieră Poulder. 

Burr nu-l lăsă să continue. 

- Aceasta este hotărârea pe care am luat-o. Mai este 
un lucru de care trebuie să ţineţi cont. Sunt zvonuri 

care spun că Bethod a chemat întăriri. Nişte primi- 
tivi ciudați de dincolo de munţi. Staţi cu ochii căscați 
și cu flancurile bine apărate. Vă voi da mâine de știre 
când va fi momentul să lovim. Cel mai probabil 
inainte de prima geană de lumină. Asta a fost tot. 

- Putem trage nădejde că vor face ce li s-a spus? 
şopti West urmărind cu privirea cele două grupuri 
care se scurgeau afară din cort. 

- Ce altceva am putea face? 

Mareșalul se aruncă într-un scaun și iși propti 
mâinile pe abdomen, privind morocănos la hartă. 

- Eu nu mi-aş face atâtea griji. Kroy nu are altă 
opțiune decât să coboare în vale și să se lupte. 

- Dar Poulder? Îl cred în stare să găsească o altă 
scuză pentru a rămâne la adăpostul pădurii. 

Lordul Mareşal scutură din cap rânjind. 

- Și să-l lase pe Kroy singur să se lupte? Dacă îi 
invinge pe nordici de unul singur și își arogă toate 
meritele? Nu. Poulder n-ar risca asta. Planul nostru 
il obligă să colaboreze. 

Se întrerupse și își ridică ochii la West. 

- Iar tu ai face bine să-i tratezi pe amândoi cu ceva 
mai mult respect. 

- Credeţi că merită, domnule? 

- Sigur că nu. Dar dacă, să zicem, se întâmplă să 
pierdem mâine, mai mult ca sigur că unul din ei imi 
va lua locul. Ce se va alege de tine în cazul ăsta? 

West se strâmbă. 

- Voi fi distrus, domnule. Dar nu voi reuşi să 
impiedic asta dacă voi începe să fiu politicos de acum 


358 JOE ABERCROMBIE 


inainte. Ei mă detestă pentru ceea ce reprezint, nu 
pentru ce-mi iese pe gură. Aşa că-i mai bine să spun 
ce vreau atâta vreme cât mai pot. 

- Cred că ai dreptate. Sunt cumplit de enervanți 
amândoi, dar măcar le putem anticipa tâmpenule. Pe 
mine Bethod mă îngrijorează. Oare va face ce vrem 
noi să facă? 

Burr râgâi, înghiţi și râgâi din nou. 

- La naiba cu indigestia asta blestemată! 

Treicopaci și Copoiul stăteau tolăniți pe o băncuță 
la intrarea cortului, stranie pereche în mulțimea scro- 
bită de ofiţeri și gărzi. 

- Mie imi cam miroase a bătălie, spuse Treicopaci 
la vederea lui West. 

- Așa este. 

West îi arătă oamenii lui Kroy îmbrăcaţi în uni- 
forme negre. 

- Jumătate din trupe vor cobori în vale mâine di- 
mineaţă, sperând să-l poată atrage pe Bethod în luptă. 

Apoi arătă spre suita stacojie a lui Poulder. 

- Cealaltă jumătate se vor ascunde printre copaci, 
cu intenția de a-l lua prin surprindere atunci când va 
incerca să se retragă. 

Treicopaci dădu incetișor din cap. 

- Mi se pare un plan bun. 

- Bun și simplu, zise și Copoiul. 

West se cutremură. Abia dacă se putea uita la 
bărbatul acesta. 

- N-am fi avut niciun plan dacă nu ne-aţi fi adus 
informațiile alea, reuși să mârâie el printre dinţii 

încleștaţi. Sunteţi siguri că putem avea încredere în ce 
ne-a spus? 

- Cât se poate de siguri, răspunse Treicopaci. 

Copoiul zâmbi cu gura până la urechi. 

- Fiori-iți-dau e în regulă și, din câte am aflat și noi, 
cred că spune adevărul. Firește, însă, nu există garanţii. 

- Desigur că nu. Meritaţi să vă odihniți. 

- N-aş spune nu. 

- V-am găsit loc la extremitatea stângă a frontului, 
la capătul diviziei conduse de generalul Poulder, în 
pădure, pe teren înalt. Acolo veți fi feriţi. Mâine acolo 
va fi cel mai sigur loc din toată armata. Așezaţi-vă, 
faceţi-vă focul și, dacă totul merge bine, data viitoare 
când ne vom întâlni va fi în faţa cadavrului lui Bethod. 

Le întinse mâna. 

Treicopaci i-o strânse râzând. 

- Acum vorbeşti pe limba noastă, Furiosule. Ai 
grijă de tine. 

Şi, impreună cu Copoiul, porni să urce coasta spre 
linia copacilor. 

- Colonele West? 

Șuu cui aparține vocea chiar dinainte de a se 
intoarce. Nu erau prea multe femei în tabără care să-i 
caute de vorbă. Cathil stătea în noroi până la glezne, 
cu o haină de împrumut înfășurată în jurul ei. Părea 
cumva ruşinată, cumva sfioasă, însă, doar la vederea 
ei, West se simţi cumva lovit de un val de furie şi jenă. 

Știa că nu-i corect. Nu avea niciun drept asupra ei. 
Nu era corect, dar asta nu făcea decât să înrăutățească 
lucrurile. Nu se putea gândi decât la fața Copoiului 

și la gemetele ei, ih... îh... îh. Atât de neașteptate. Atât 
de frustrante. Atât de oribile pentru el. 

- Ar fi bine să te duci cu ei, îi spuse West cu po- 
liteţe de gheaţă, incapabil să mai spună și altceva. 
Acolo e cel mai sigur. 

Se întoarse să plece, dar fata îl opri. 

- Nu-i așa că tu ai fost lângă cort... noaptea trecută? 

- Da, mă tem că eu am fost. Venisem să văd dacă 
ai nevoie de ceva, minţi el. Habar n-am avut că vei 
fi... cu cine erai. 

- N-am vrut să... 

- Chiar Copoiul? murmură el cu chipul strâmbat 
de nedumerire totală. Chiar cu el? Adică... de ce? 

De ce cu el și nu cu mine, voise să spună, dar reuși 
să se oprească la timp. 

- Știu... știu ce trebuie să crezi... 

- Nu ai de ce să-mi dai explicaţii! șuieră el, deși 
tocmai ce i le ceruse. Cui îi pasă ce cred eu? 

Se răstise cu mai mult venin în suflet și în glas de- 
cât intenționase, dar pierderea controlului nu făcu 
decât să-l înfurie şi mai tare şi să-l scoată din minţi. 

- Nu-i treaba mea cu cine te fuți! 

Fata tresări și își cobori ochii. 

- N-am vrut să... Îți datorez foarte multe, ştiu asta. 
Doar că... ești mult prea furios pentru mine. Asta-i tot. 

Și începu să urce dealul în urma nordicilor, iar 
West rămase cu ochii la ea, nevenindu-i să-și creadă 
urechilor. Îi plăcea mai mult să se culce cu sălbaticul 
ăla împuţit doar pentru că el era prea furios? Era atât 
de nedrept, că simţi cum se sufocă de furie. 


ÎNTREBĂRI 


Colonelul Glokta dădu buzna în sufragerie, teri- 
bil de grăbit, luptându-se cu catarama de la centură. 

- La naiba! spumegă el de furie. 

Era extrem de neîndemânatic. Nu putea să și-o 
inchidă cum trebuie. 

- La naiba, la naiba! 

- Ai nevoie de ajutor? îl întrebă Shickel țintuită 
in spatele mesei, cu urmele negre ale arsurilor pe 
umeri, cu rănile deschise uscate precum hălcile de 
carne de la măcelărie. 

- Nu, n-am nevoie de niciun ajutor afurisit! zbieră 
el, aruncându-și centura pe dușumea. Am nevoie 
să-mi explice cineva ce naiba se întâmplă aici! E o 
rușine! Cum se face că oamenii din regimentul meu 
se fâţâie încolo şi încoace în pielea goală? Nu per- 
mit așa ceva! Mai ales cu răni așa de urâte! Unde ţi-e 
uniforma, fetițo? 

- Mi-am închipuit că vei fi mai îngrijorat din caza 
Profetului. 

- Dă-l incolo! se răsti Glokta, strecurându-se pe 
bancheta din faţa ei. Cum rămâne cu Bayaz? Cum ră- 
mâne cu Întâiul dintre Magi? Cine este? Ce urmărește 
ticălosul ăsta bătrân? 

Shickel schiţă un surâs blând. 

- A, asta te frământă. Credeam că ştie toată lumea. 
Răspunsul este... 

- Da! bolborosi colonelul, nerăbdător ca un 
școlar. Răspunsul este? 

Fa izbucni în râs și lovi cu palma băncuţa pe care 
stătea. Buf, buf, buf. 


- Răspunsul este... 


Răspunsul este... 

Buf, buf, buf. Ochii lui Glokta se deschiseră brusc. 
Afară încă mai era întuneric. Doar o rază palidă intra 
printre perdele. Cine bate cu pumnii în ușă la ora asta? 
Vestile bune vin la lumina zilei. 

Buf, buf, buf. 

- Da, da! zbieră el. Sunt olog, nu surd! Te-am 
auzit, naiba să te ia! 

- Atunci deschide afurisita asta de ușă! 

Voce înăbușită, dar accentul styrian inconfundabil. 
Scorpia de Vitari. Exact ce-mi trebuie în toiul noptii. 
Glokta încercă din toate puterile să-și domolească ge- 
metele pe când își descâlcea mădularele amorțite din 
așternuturile transpirate, răsucindu-și încet capul ca 
să-și relaxeze gâtul, dar nereușind. 

Buf, buf. Oare când mi-a bătut ultima oară o femeie 
la ușa dormitorului? Își luă bastonul de pe cuvertură, 

își înfipse în buza inferioară cei câțiva dinți rămași în 
gură și gemu încetișor dându-se cu multă grijă jos din 
pat. Puse un picior pe dușumea, apoi se ridică brusc 
în capul oaselor, cu ochii strânși de durerea care-i săgetă 
cu otravă spatele. Gafâia de parcă ar fi alergat cinci- 
sprezece kilometri. Temeţi-vă de mine, temeţi-vă de 
mine, toți trebuie să vă temeţi de mine! În cazul în care 
reușesc să mă dau jos din pat. 

Buf. 

- Vin, naiba să te ia! 

Își propti bastonul în podea și se balansă ca să ajungă 
în poziție verticală. Usurel, ușurel. Muşchii din picio- 
rul schilodit îi tremurau puternic, făcând laba fără de- 
gete să zvâcnească aidoma unui pește aruncat pe uscat. 
Blestematul! Dacă nu m-ar durea atât de râu, aș zice că-i 
al altcuiva. Dar calm, calm, trebuie să fim amabili. 

- Ssst, sâsâi el ca un părinte ce își alină copilul care 
plânge, în vreme ce își masa incetișor mușchii distruși 
și incerca să-și domolească respirația. Ssst. 

lar convulsiile se calmară, ajungând un freamăt 
suportabil. Mă tem că doar la atât ne putem aştepta. 
Îşi trase în jos cămașa de noapte răsucită în timpul 
somnului, se târi până la ușă, răsuci furios cheia în 
broască și deschise. Vitari era pe coridor, lipită de 
perete, siluetă mai întunecată decât umbrele din jur. 

- Tu, mârâi el șchiopătând spre scaun. Pur și sim- 
plu nu poţi să stai de-o parte, nu? Ce te fascinează atât 
la dormitorul meu? 

Femeia intră și se uită cu dispreț la încăperea 
sărăcăcioasă. 

- Poate că îmi place să te văd cum te zvârcolești 
de durere. 

Glokta pufni pe nas, frecându-și cu blândeţe ge- 
nunchiul în flăcări. 

- Înseamnă că te-ai udat între picioare. 

- Ai să te miri, dar nu. Arăţi ca moartea. 

- Când n-arăt așa? Ai venit să-ți bai joc de înfăţi- 
şarea mea, sau ai vreo treabă cu mine? 

Vitari își încrucișă braţele lungi peste piept și se 
sprijini de perete. 

- Trebuie să te imbraci. 

- Alt pretext ca să mă vezi în fundul gol? 

- Te cheamă Sult la el. 

- Acum? 

Femeia își dădu ochii peste cap. 

- O, nu, avem tot timpul din lume. Il ştii cum este. 


- Unde mergem? 

- Ai să vezi când vom ajunge acolo. 

Și Vitari grăbi pasul, făcându-l să se strâmbe și să 
icnească de durere pe când șchiopăta prin galeriile 
intunecate, pe aleile umbroase, prin curţile cenușii 
ale Agriontului, complet lipsite de culoare în primele 
ore ale dimineţii. 

Cizmele îi scrâșneau neindemânatice pe pietrișul 
parcului. Iarba era încărcată cu rouă rece, aerul - greu 
de ceața dimineţii. Copacii se înălțau ameninţători pe 
lângă ei, ca niște gheare negre în tenebre. Apoi ajun- 
seră la un zid impunător. Vitari il conduse spre o poartă 
mare flancată de două gărzi. Armurile grele le erau 

lucrate în aur, halebardele grele le erau bătute în aur, 
soarele de aur al Uniunii le era brodat pe pieptare. Ca- 
valerii Ordinului Regal. Gărzile personale ale Regelui. 

- Aicı e palatul? murmură Glokta. 

- Nu, e mahalaua, deșteptule. 

- Stați, îi opri unul dintre cei doi cavaleri ridicând 
mâna înmănușată, iar vocea îi răzbătu prin grilajul 
coifului. Cine sunteți şi cu ce treabă aici? 

- Superiorul Glokta, răspunse, șontâcăind până 
la zid ca să se sprijine de pietrele lui igrasioase şi 
apăsându-și cu furie limba de gingiile goale ca să con- 
trabalanseze durerea din picior. Cât privește treaba 
pe care am avea-o aici, intreab-o pe ea. Ce pot eu să-ți 
spun este că n-a fost ideea mea să venim până aici. 

- Practician Vitari. Arhilectorul ne așteaptă. Și ştii 
asta, boule, că ţi-am spus atunci când am ieșit pe poartă. 

Dacă ar fi fost posibil ca un om îmbrăcat din cap 
până în picioare în armură să pară jignit, atunci acesta 
cu siguranță că așa părea. 

- Protocolul îmi impune să întreb pe fiecare... 

- Deschide-o! lătră Glokta apăsându-și coapsa cu 
pumnul, cât încă mai pot să mă târăsc singur! 

Bărbatul bătu mânios în poartă și o ușă mică se 
deschise de îndată. Vitari se aplecă pentru a putea 
trece, iar Glokta o urmă șontâcăind pe o potecă din 
pietre tăiate cu multă migală, printr-o grădină plină 
de umbre. Crengile înmugurite ale copacilor erau îm- 
brăcate în rouă rece, stropi grași de apă picurau de pe 
statuile impozante. De undeva, nevăzută de nimeni, 
o cioară croncăni lugubru, spărgând nemișcarea 

dimineții. În faţa lor se înălța palatul întunecat în prima 
lumină a zorilor, un talmeș-balmeș de acoperișuri, 
turnuri, sculpturi, zidărie ornamentală. 

- Ce căutăm aici? șuieră Glokta. 

— Åi să vezi. 

Urcă cu greu o treaptă între două coloane falnice 
și alți doi Cavaleri ai Ordinului Regal, atât de ne- 
mișcaţi și tăcuţi, încât ai fi putut spune că nu erau 
decât două armuri goale. Bastonul pocnea ritmic pe 
pardoseala din marmură a sălii cu ecou, luminate slab 
de lumânări pâlpâitoare. Pereţii erau în întregime aco- 
periți cu frize întunecate: scene ale uitatelor victorii 
și împliniri — regi arătând ceva cu mâna, regi flutu- 
rând săbii, regi citind proclamaţii, regi cu piepturile 
umflate de fală. Se mai chinui să urce alte câteva trepte 
pe lângă pereţi pe care erau gravate splendide flori de 
aur ce străluceau în lumina lumânărilor. Vitari îl 
aștepta nerăbdătoare în capul scării. La naiba, oricât 
de superbă ar fi scara asta, tot nu mi-e Ușor s-0 urc. 

- Acolo jos, îi șopti practiciana. 

La vreo douăzeci de pași distanță de ei, câțiva 
oameni cu priviri nefericite erau strânși în jurul unei 
uși. Un Cavaler al Regelui stătea pe un scaun, fără 
coif, cu capul în mâini. Alţi trei bărbaţi, strânși unul 
într-altul, vorbeau cu voci scăzute și profund neli- 
niștite. Șoaptele lor înspăimântate ricoșau din pereţi 
și reverberau de-a lungul coridorului. 

- Tu nu vu? 

Vitari clătină din cap. 

- Nu mi-a spus să vin și eu. 

Cei trei bărbaţi îl priviră lung pe Glokta care se 
apropia șchiopătând de ei. Ja uitã-te pe cine găsim noi 
șușotind pe lângă ușile palatului chiar înainte de ivirea 
zorilor! Lordul Șambelan Hoff purta o haină de casă 
aruncată în grabă peste cămașa de noapte, iar chipul 
lui durduliu parcă încă se mai afla sub impresia unui 
coșmar recent. Un colț al gulerului de la cămașa Lor- 
dului Mareșal Varuz era ridicat, iar părul cărunt îi 
era vâlvoi. Înaltul Judecător Marovia avea obrajii 
supţi, ochii încercuiți cu roșu, iar mâna acoperită cu 
piele hepatică îi tremură uşor când arătă spre ușă. 

- Înăuntru, şopti el. Înfiorătoare treabă. Înfioră- 
toare. Ce se poate face? 

Glokta se încruntă, șchiopătă pe lângă garda care 
plângea în hohote și intră. 

Într-un dormitor. Magnifi ic. În fond, suntem în palat. 
Pe tapetul în culori vii erau atârnate pânze întunecate 
in rame poleite. Căminul enorm era cioplit din piatră 
maro și roşie, semănând cu un templu kantic în mi- 
niatură. Patul cu patru stâlpi părea mai spaţios decât 
intregul dormitor al lui Glokta. Așternuturile moto- 
tolite erau date la o parte, dar nu se vedea nici urmă 
de locatar. Una dintre ferestrele inalte era întredeschisă, 
ȘI prin ea intra adierea rece din lumea cenușie de afară, 
făcând flăcările lumânărilor să danseze și să pâlpâte. 

Arhilectorul Sult stătea în mijlocul încăperii, de 
cealaltă parte a patului, privind ingândurat podeaua. 
Glokta ar fi fost dezamăgit dacă s-ar fi așteptat ca și 
șeful lui să arate la fel de neingrijit precum cei trei 
din faţa uşii. Straiul alb al Arhilectorului era imaculat, 

ca de obicei; părul alb al Arhilectorului era ingrijit 
pieptănat, ca de obicei. Își ținea împreunate în faţă 
mâinile-i îmbrăcate în mănuși albe. 

- Eminenţă... gâfâi Glokta șontâcăind spre el. 

Atunci observă ceva pe podea. Un lichid intune- 
cat la culoare care lucea în lumina lumânărilor. Sânge. 
Oare de ce nu mă surprinde? 

Mai șchiopătă puţin apropiindu-se de locul res- 
pectiv. Cadavrul era întins pe spate. Cearșafurile albe 
erau pline de sânge, patul și peretele erau mânjite 
de sânge, bordura draperiilor luxoase de la fereastră 
era îmbibatș cu sânge. La fel și cămașa de noapte de 
pe mort. O mână şi-o ținea ridicată, iar cealaltă fu- 
sese despicată chiar deasupra degetului mare. O rană 
deschisă pe unul din braţe, iar de acolo lipsea o bu- 
cată de carne. Ca și cum ar fi fost muşcat. Un picior 
rupt și îndoit în poziţie nefirească, cu osul fractu- 
rat ieșind prin piele. Gâtul fusese sfârtecat în așa hal, 
incât capul abia mai avea de ce să se ţină. Însă chi- 
pul era ușor de recunoscut. Părea că zâmbește la stu- 
catura delicată a tavanului, cu dinții dezgoliți și cu 
ochii holbați. 

- Prinţul Moștenitor Raynault a fost asasinat, 
murmură Glokta. 

Arhilectorul se făcu a aplauda ușurel cu două de- 
gete înmănușate în podul celeilalte palme. 

- O, foarte bine. Uite, vezi, exact pentru aceste 
observaţii strălucite te-am chemat eu. Da, Prinţul 
Raynault a fost asasinat. O tragedie. O crimă odioasă. 
O ticăloşie colosală care loveşte chiar în inima națiunii 

noastre și îl afectează pe fiecare cetățean în parte. Însă 
nu acesta este lucrul cel mai rău. 

Arhilectorul inspiră adânc și continuă: 

- Regele nu are frați, Glokta, înţelegi ce-ţi spun? 
Acum nu mai are nici urmași. Iar atunci când Regele 
va muri, de unde crezi că va veni viitorul conducător 
ilustru? 

Glokta înghiți în sec. Pricep. Este o inconveniență 
majoră. 

- Din Consiliul Deschis. 

- În urma unui scrutin, mârâi disprețuitor Sult. 
Membrii Consiliului Deschis vor vota viitorul Rege. 
Câteva sute de retardaţi pe care nu te poţi bizui nici 
măcar să fie în stare să-şi comande singuri prânzul. 

Glokta înghiţi în sec. Din nou. Aproape că-mi vine 
să mă bucur de starea proastă în care se află Eminenta Sa, 
dacă nu ar fi şi capul meu în joc. 

- Nu ne bucurăm de popularitate în Consiliul 
Deschis. 

- Ne detestă. Ba mai mult, chiar. Din cauza acțiu- 
nilor noastre impotriva Pânzarilor, Negustorilor de 
Mirodenii, impotriva Lordului Guvernator Vurms, 
și lista poate continua. Niciunul dintre acești nobili 
nu are încredere în noi. 

Și dacă Regele moare... 

- Cum îi merge Regelui cu sănătatea? 

- Nu-i merge, se încruntă Sult la cadavrul însân- 
gerat. Toată munca noastră poate fi distrusă dintr-o 
singură lovitură. Asta în cazul în care nu vom reuși 
să ne facem prieteni în Consiliul Deschis câtă vreme 

Regele mai este în viaţă. În cazul în care nu vom reuși 
să îi intrăm în graţii, astfel încât să ne permită să-i 
alegem noi succesorul, sau, măcar, să influențăm con- 
siderabil alegerea acestuia. 

ÎI privi lung pe Glokta cu ochi albaștri care-i scân- 
teiau în lumina lumânărilor. 

- Trebuie să cumpărăm voturile, trebuie să şan- 
tajăm, trebuie să fim convingători, trebuie să ame- 
nințăm ca să obținem ceea ce vrem. Și poţi fi sigur 
că nemernicii ăia trei de afară se gândesc acum exact 
la același lucru. Cum mă voi putea menţine la pu- 
tere? Pe care candidat să sprijin? Ce voturi pot con- 
trola? Când vom anunţa crima, va trebui să asigurăm 
Consiliul Deschis că ucigașul se află deja în mâinile 
noastre. Apoi se va face dreptate. Repede, brutal, și 
in văzul tuturor. Și cine știe ce se va alege de noi dacă 
voturile nu ne vor fi favorabile? Cu Brock pe tron, 
sau cu Isher, sau Heugen? 

Sult se cutremură îngrozit. 

- În cel mai fericit caz, vom rămâne fără funcţii. 
În cel mai rău caz... Cadavre găsite plutind pe lângă 
docuri... De aceea am nevoie să mi-l găseşti pe asasinul 
Prințului. De îndată. 

Glokta se uită la cadavru. La ce a mai rămas din el. 
Împunse rana deschisă cu vârful bastonului. Am mai 
văzul asemenea răni, acum câteva luni, pe cadavrul 
acela din parc. A fost un Devorator, sau, cel puțin, așa 
ar trebui să credem. Un curent de aer rece pătrunse 
prin fereastra deschisă. Un Devorator care a intrat pe 
fereastră? Agenţilor Profetului nu prea le stă în fire să 

lase asemenea indicii în urmă. De ce nu l-au făcut să 
dispară, așa cum au procedat cu Davoust? Să credem că, 
dintr-odată, nu le mai este foame? 

- Garda ce spune? 

Sult făcu un semn indiferent din mână. 

- Zice că a stat toată noaptea în faţa ușii, ca de 
obicei. A auzit un zgomot, a intrat în încăpere, l-a 
găsit pe Prinţ așa cum este şi acum, iar fereastra era 
deschisă. A trimis imediat după Hoff. Hoff a trimis 
după mine, iar eu am trimis după tine. 

- Cu toate acestea, garda ar trebui să fie interogată 
cum se cuvine... 

Glokta se uită la mâna ridicată a lui Raynault. 
Era ceva în căușul ei. Cu multă greutate reuși să se 
aplece - bastonul se clătină primejdios de tare sub greu- 
tatea lui — și luă obiectul respectiv dintre degetele ca- 
davrului. Interesant. O bucată de pânză. Pânză albă, 
deși acum pătată cu sânge. O netezi şi o ridică la lumină. 
Era brodată cu fir de aur. Am mai văzut așa ceva. 

- Ce-i aia? se răsti la el Sult. A: descoperit ceva? 

Glokta nu-i răspunse. Poate, însă a fost foarte ușor. 
Aproape mult prea uşor. 


Glokta îi făcu un semn din cap lui Frost, iar al- 
binosul se întinse și trase sacul de pe capul emisaru- 
lui Împăratului. În lumina nemiloasă, Tulkis clipi des 
din pleoape, inspiră adânc și aruncă priviri furişe prin 
incăpere. O cutie albă şi murdară, intens luminată. 
Îl măsură din ochi pe Frost, aşezat ameninţător chiar 
lângă umărul lui. ÎI măsură din ochi pe Glokta, așezat 

în fața lui. Măsură din ochi scaunele șubrede și masa 
murdară și lădița lăcuită de pe ea. Nu păru, Însă, să 
observe gaura neagră din colțul de vizavi de el, chiar 
de lângă capul lui Glokta. Foarte bine. Nici nu tre- 
buia să-l observe. Prin acea gaură Arhilectorul Sult 
urmărea întreaga scenă. Pe acolo aude fiecare cuvinţel 
al nostru. 

Glokta îl urmări pe sol indeaproape. De obicei 
în aceste prime momente omul își dă în vileag vina. 
Mă întreb care îi vor fi primele cuvinte? Un nevinovat 
ar întreba de ce anume este acuzat... 

- De ce anume sunt acuzat? întrebă Tulkis. 

Glokta simţi cum îi zvâcnește o pleoapă. Desigur 
însă, un individ inteligent, dar vinovat ar putea pune 
lesne aceeași întrebare. 

- De asasinarea Prințului Moștenitor Raynault. 

Solul tresări și se lăsă fleşcăit în scaun. 

- Profundele mele condoleanţe familiei regale şi 
tuturor cetățenilor Uniunii în această zi indoliată. 
Dar chiar sunt necesare legăturile astea? 

Și făcu un semn din cap spre lanţul lung și greu 
infășurat în jurul trupului lui gol. 

- Sunt. Presupunând că ești cel pe care îl căutăm. 

- Înţeleg. Ar avea vreo importanţă dacă ți-aş spune 
că nu am absolut nicio vină în crima asta atroce? 

Mă cam îndoiesc. Chiar dacă ai fi nevinovat. Glokta 
azvârli pe masă bucata de pânză pătată cu sânge. 

- Asta era în mâna Prințului. 

Tulkis se încruntă, profund nedumerit. De parcă 
n-a mai văzut-o niciodată. 

- Se potrivește perfect cu gaura dintr-un veșmânt 
pe care l-am găsit în camera ta. Veșmânt pătat şi el 
cu sânge din belșug. 

Tulkus căscă ochii mari la Glokta. De parcă habar 
nu are cum a ajuns acolo. 

- Cum îți explici asta? 

Solul se aplecă peste masă cât de mult îi permi- 
teau mâinile legate la spate și vorbi repede şi cu voce 
coborâtă. 

- Te rog, ajută-mă, Superiorule. Dacă agenţii 
Profetului mi-au descoperit misiunea — și ei descoperă 
absolut tot mai devreme sau mai târziu — nu se vor 
da în lături de la nimic ca să mă impiedice să mi-o 
indeplinesc. Știi foarte bine de ce sunt capabili. Dacă 
mă pedepseşti pentru crima aceasta, vei aduce insultă 
Împăratului. Îi vei respinge mâna întinsă cu priete- 
nie, îi vei da o palmă peste faţă. Va jura să se răzbune, 
iar când Uthman-ul-Dosht jură ceva... nu contează 
viaţa mea, dar misiunea mea nu trebuie să dea greș. 
Consecintele... pentru naţiunile noastre deopotrivă... 
te rog, Superiorule, te implor... Ai reputaţia că ai fi 
descuiat la minte... 

- O minte descuiată este aidoma unei răni deschise, 
mârâi Glokta. Este vulnerabilă la otravă. Expusă la 
puroi. Şi nu-i provoacă posesorului ei decât durere. 

Îi făcu un semn lui Frost, iar albinosul puse cu mare 
grijă pe masă hârtia cu mărturisirea și o trase spre Tul- 
kis cu vârfurile degetelor sale albe. Alături de hârtie 
puse călimara și-i deschise capacul din bronz. Puse și 
condeiul pe masă. Cât se poate de ordonat și minuţios. 

- Mărturisirea ta, făcu Glokta un semn cu mâna 
spre hârtia de pe masă. În cazul în care încă te mai 
întrebi ce conţine. 

- Dar nu sunt vinovat, murmură Tulkis cu voce 
șoptită. 

Glokta se strâmbă enervat. 

- Ai fost torturat vreodată? 

- Nu. 

- Dar ai asistat la vreo tortură? 

- Am asistat, spuse solul cu gura uscată. 

- Atunci ai o idee vagă despre ce te aşteaptă. 

Frost deschise lada de pe masă. Tăvile dinăuntru 
se ridicară și se răsfirară, precum aripile unui fluture 
uriaș, etalând instrumentele lui Glokta în toată frumu- 
sețea lor sclipitoare, hipnotizantă, oribilă. Ochii lui 
Tulk:s se umplură de spaimă și de fascinaţie. 

- Sunt cel mai bun, oftă prelung Glokta strân- 
gându-și mâinile la spate. Nu-i o chestiune de orgoliu, 
ci realitatea însăși. N-ai fi aici cu mine dacă eu n-aș 
fi cel mai bun. Îşi spun toate astea pentru că vreau 
să nu mai ai niciun dubiu. Pentru că vreau să-mi 
răspunzi la întrebări fără să mai nutrești vreo iluzie 
că ai putea scăpa teafăr. Uită-te la mine. 

Așteptă până ce Tulkis îi întâlni privirea. 

- Mărturisești? 

O pauză. Apoi șoapta solului. 

- Sunt nevinovat. 

- Nu asta te-am întrebat. Te mai întreb o dată. 
Mărturiseşti? 

- Nu pot. 

Se priviră lung, iar Glokta nu mai avu nicio indo- 
ială. Este nevinovat. Dacă s-a putut furisa peste zidurile 
palatului și a putut intra pe fereastra Prințului |ără să-l 
observe nimeni, la fel de bine putea să iasă din Agriont 
inainte ca noi să prindem de veste. Și atunci, de ce a 
rămas și a dormit și şi-a lăsat în dulap hainele pătate 
cu sânge ca să le descoperim noi? O dâră de indicii atăt 
de ostentative, că și un orb le-ar putea lua urma. Am 
fost trași pe sfoară într-un mod prea puţin dibaci. Una 
este să-l pedepsesc pe nevinovat, dar să mă las acoperit 
de ridicol? Asta-i cu totul altă chestiune. 

- O clipă, spuse încet Glokta. 

Se chinui să se dea jos de pe scaun, șontâcăi spre 
ușă, ieși, o închise cu grijă în urmă, șchiopătă strâm- 
bându-se de durere până la camera de alături și intră. 

- Ce naiba faci acolo? se răţoi Arhilectorul la el. 

Glokta rămase cu capul plecat într-o atitudine de 
respect profund. 

- Încerc să stabilesc adevărul, Eminenţă... 

- Ce încerci tu să stabileşti? Consiliul Închis aş- 
teaptă mărturisirea, și tu dai din gură că ce? 

Ochii lui Glokta nu se plecară sub privirea furioasă 
a Arhilectorului. 

- Și dacă nu minte? Dacă Împăratul chiar își dorește 
pacea? Dacă e nevinovat? 

Ochii albaștri și reci ai lui Sult se holbară nedumeriți. 

- Ţi-ai pierdut doar dinţii în Gurkhul sau şi bles- 
temata aia de minte? Cui îi pasă dacă e nevinovat sau 
nu? Ce ne preocupă pe noi acum e să facem ce tre- 
buie ca să fie bine! Ce ne preocupă pe noi acum este 

să facem ce e necesar! Ce ne preocupă pe noi acum 
e să obținem o semnătură pe hârtia aia... - Arhilec- 
torul aproape că făcea spume la gură de furie și își 
incleșta și descleșta nervos pumnii — ...zdreanţă schi- 
loadă de om ce eşti! Fă-l să semneze şi să terminăm 
cu asta ca să ne putem apuca să dăm limbi în curu- 
rile celor din Consiliul Deschis! 

Glokta își plecă și mai mult capul. 

- Desigur, Eminenţă. 

- Obsesia ta perversă pentru adevăr o să-mi mai 
pricinuiască și alte supărări în seara asta? Mă descurc 
mai bine cu acul de cusut decât cu lopata, dar până 
i eu aș fi în stare să smulg o mărturisire de la ticălosul 
ăluia! Este cazul să trimit după Goyle? 

- Sigur că nu, Eminenţă. 

- Atunci, du-te acolo, fir-ai tu să fii, şi fă-l... să... 
semneze! 


Glokta ieși șchiopătând din cameră, bombănind 
nemulțumit, intinzându-și gâtul într-o parte și în alta, 
frecându-şi palmele inflamate, incordându-și umerii și 
auzind cum îi trosnesc articulațiile. Dificil interogato- 
riul. Cu picioarele încrucișate, Severard stătea aşezat 
pe coridor sprijinindu-și capul de peretele soios. 

- A semnat? 

- Fireşte. 

- Minunat. Alt mister rezolvat, şefule, ce zici? 

- Mă cam îndoiesc de asta. Nu-i un Devorator. 
Nu aşa cum a fost Shickel. Simte durerea, crede-mă. 

Severard ridică nepăsător din umeri. 

- Shickel spunea că fiecare dintre ei are câte un 
alt talent. 

- Așa a spus. Așa a spus. 

Totuși. Glokta își șterse ochiul care îi curgea, gân- 
dind: Cineva l-a ucis pe Print. Cineva are ceva de câştigat 
de pe urma morții lui. Și aş vrea să ştiu cine este acest 
cineva, Chiar dacă nimănui nu-i pasă. 

- Mai am câteva întrebări la care vreau răspuns. Sol- 
datul care a făcut de gardă la ușa Prințului azi-noapte. 
Vreau să stau de vorbă cu el. 

Practicianul ridică din sprâncene. 

- De ce? Că doar avem mărturisirea. 

- Adu-l la mine chiar acum. 

Severard se ridică de lângă zidul murdar. 

- Cum zici. Tu eşti șeful. 

Porni agale pe coridor: 

- Îți servesc de îndată un Cavaler din Ordinul 
Regelui. 


PE POZIȚII 


- Ai dormit? întrebă Pike, scărpinându-și partea 
mai puţin arsă a feţei sale distruse. 

- Nu. Tu? 

Deţinutul devenit sergent clătină din cap. 

- N-am mai dormit de zile Întregi, murmură me- 
lancolic Jalenhorm. 

Îşi umbri ochii cu mâna și se uită spre creasta de 
nord, spre linia neregulată a copacilor de sub cerul 
plumburiu. 

- Divizia lui Poulder a pornit deja prin pădure? 

- Înainte de a se lumina de ziuă, răspunse West. 
Curând ar trebui să ne dea de știre că și-a ocupat po- 
zițiile. Iar acum se pare că și Kroy e gata de plecare. 
Măcar punctualitatea ar trebui să i-o respectăm. 

În vale, dincolo de punctul de comandă al lui Burr, 
divizia generalului Kroy intra în dispozitiv de luptă. 
Centrul era alcătuit din trei regimente de infanteriști 
din Oastea Regelui. Pe fiecare flanc, pe teren mai înalt, 
se afla câte un alt regiment de recruți. Cavaleria se afla 

in ariergardă. Spectacolul era complet diferit de jalnica 
desfășurare de forțe efectuată de armata improvizată 
a lui Ladisla. Batalioanele înaintau cu pas sigur în co- 
loane ordonate și compacte: tropăind cadenţat prin 
noroi, prin iarba înaltă, prin peticele de zăpadă din 
gropi. Se opriră în poziţiile stabilite și începură să se 
intindă în rânduri parcă desenate, iar în scurt timp valea 
fu acoperită cu o rețea de soldați. Aerul rece răsuna 
de bubuitul infundat al pașilor lor, de tunetul tobelor 
lor, de strigătele întretăiate ale comandanților lor. Totul 
se desfășura în bună ordine, conform regulamentului. 

Lordul Mareșal Burr dădu la o parte aripa cortului 
Și ieşi, răspunzând cu fluturări din mână la saluturile 
gărzilor şi ofiţerilor aflaţi prin preajmă. 

- Colonele, mârâi el cu ochii la cer. Vremea încă 
e frumoasă, nu? 

Soarele era doar o pată palidă la orizont, iar cerul 
era plin de vânătăi întunecate deasupra coastei nordice. 

- Pentru moment, domnule, îi răspunse West. 

- Nicio veste de la Poulder? 

- Nu, domnule. Însă pădurea e deasă, opacă, și se 
înaintează mai greu. 

Pădurea era opacă, într-adevăr, însă nu tot atât 
de opacă și obtuză pe cât era Poulder, își spuse West, 
care ţinu pentru sine această remarcă lipsită de 
profesionalism. 

- Ai apucat să mănânci ceva? 

- Da, domnule, minți West care nu inghiţise nimic 
de cu seară, și nici atunci nu mâncase prea mult. 
Numai gândul la mâncare îi făcea greață. 

- Măcar unul dintre noi a mâncat, comentă Burr, 
apăsându-și posomorât burta cu mâna. A naibii indi- 
gestie. Nu pot să vâr nimic în gură. 

Se strâmbă și scoase un râgâit prelung. 

- Scuze. Uite-i acolo. 

Probabil că generalul Kroy se declarase mulțumit 
de poziționarea fiecărui om din divizia lui, deoarece 
soldaţii din vale începuseră să înainteze. Iar stindar- 
dele regimentelor, steagurile batalioanelor, drapelele 
companiei începură să fluture în vântul rece. Soarele 
palid scânteia pe săbiile ascuţite și pe armurile lu- 
struite, strălucea pe panglicile aurii şi pe lemnul șle- 
fuit, sclipea pe catarame și harnașamente. Înaintau 
in formaţie compactă, falnică etalare de forță mili- 
tară. Dincolo de ei, spre partea dinspre est a văii, în 
spatele copacilor, se înălța un turn întunecat. Primul 
turn al fortăreței Dunbrec. 

- Ce mai spectacol, murmură Burr. În total cinci- 
sprezece mii de ostași aici şi tot pe atâţia sus, pe culme. 

Făcu un semn din cap spre rezerva de la punctul de 
comandă - două regimente de cavaleriști dornici 
de acţiune: 

- Alți două mii care își așteaptă ordinele. 

Privi tabăra ridicată în zăpada din vale: oraș de 
corturi, căruţe, maldăre de lăzi și butoaie printre care 
mișunau siluete negre. 

- Fără să mai numărăm miile care sunt aici — 
bucătari, grăjdari, potcovari, căruţași, slugi şi doctori. 

Clătină din cap dus pe gânduri. 


fără îndurare 381 


- Câtă răspundere, toate vieţile astea, nu crezi? Ar 
trebui să fii fraier dacă ţi-ai dori să te înhami la un 
asemenea jug. 

West schiță un surâs posac. 

- Aşa este, domnule. 

- Mi se pare că..., şopti Jalenhorm mijindu-și ochii 
în soare. Ăia sunt...? 

- Lunetă! se răsti Burr, și un ofițer din apropiere i-o 
inmână cu un gest afectat. Măi, măi. Ce avem noi aici? 

Întrebare retorică, fără doar şi poate. Nu avea cine 
altcineva să provoace această exclamaţie a Mareşalului. 

- Nordicii lui Bethod, zise Jalenhorm, constatând 
evidenţa, așa cum făcea mai mereu. 

Prin propria-i lunetă, West îi văzu cum se năpustesc 
în câmp deschis, revărsându-se dintre copacii din capă- 
tul de lângă râu al văii, întinzându-se ca sângele ce curge 
din venele tăiate ale unui sinucigaș. Hoarde cenușii, 
murdare, se coagulau pe flancuri. Erau robii, cei cu 
arme ușoare. În centru căpătau contur rânduri mai or- 
donate, platoșe şi săbii pe care lumina sclipea stins. 
Ţăranii lui Bethod. 

- Nici urmă de cai. 

West se simți mai agitat decât fusese el vreodată. 
Avusese deja parte de o confruntare aproape fatală cu 
cavaleria lui Bethod și nu își dorea să repete experiența. 

- E bine să-ți poți vedea, în sfârşit, inamicul, spuse 
Burr, dând glas unor sentimente opuse celor nutrite 
lui West. Recunosc că se mișcă repede și bine, con- 
tinuă Mareșalul schițând unul din zâmbetele lui ex- 
trem de rare. Dar se mișcă exact în direcţia pe care 

ne-o dorim noi. Capcana are momeala în ea şi e gata 
să se închidă, ce zici, căpitane? 

Și îi dădu luneta lui Jalenhorm care se uită şi el 
în vale și zâmbi larg la rândul lui. 

- Exact în direcţia pe care ne-o dorim noi, repetă el. 

Însă West nu lei impărtășea încrederea. Își amintea 
mult prea bine şirul subțire de nordici de pe culmea 
dealului, chiar acolo unde Ladisla își inchipuise că-și 
doreşte să-i atragă. 

Oamenii lui Kroy se opriră, iar unitățile trecură iute 
în poziții, la fel de calm de parcă s-ar fi aflat la o paradă 
militară: aliniate pe patru rânduri, în spate cu compa- 
niile de rezervişti, în față cu o linie de arcași. West abia 
desluși ordinele de tragere și urmări ploaia de săgeți 
care se abătu peste soldaţii lui Bethod. Își incleştă 
pumnii și își înfipse unghiile i in carne, dorindu-și ca nor- 
dicii să moară pe loc. În schimb, aceștia trimiseră inapoi 
o salvă ordonată de săgeți și porniră la atac. 

Strigătul lor de luptă pluti până la ofițerii strânși 
in fața cortului, urlet nepământesc, prelung în aerul 
înghețat. West își mușcă buzele, amintindu-și când îl 
auzise ultima oară reverberând prin ceața groasă. Greu 
de crezut că fusese doar cu câteva săptămâni în urmă. 
Și se simţi din nou vinovat pentru că îi părea bine că 
se află în spatele liniilor, deși fiorul de-a lungul spinării 
părea a-i spune că data trecută o asemenea poziție mai 
ferită nu-i fusese de niciun folos. 

- Fir-ar să fie, exclamă Jalenhorm. 

Nimeni altcineva nu mai spuse nimic. Cu dinții 
incleștați și inima bătându-i să-i spargă pieptul, West 

incerca să-şi potolească tremurul mâinilor în care ţinea 
luneta. Nordicii se năpusteau în vale. Arcașii lui Kroy 
mai trimiseră încă o ploaie de săgeți, apoi se retraseră 
prin culoarele ordonate dintre rânduri, regrupându-se 
in spatele liniilor. Sulițele fură coborâte, scuturile ri- 
dicate și, parcă fără pic de zgomot, armata Uniunii 
se pregăti de confruntarea cu nordicii gălăgioși. 

- Contact, mârâi Lordul Mareşal Burr. 

Rândurile Uniunii părură a se undui, razele palide 
ale soarelui părură a luci mai repede pe mulțimea de 
oameni, un huruit vag umplu văzduhul. La punctul 
de comandă nu se rosti nici măcar un cuvânt. Toți se 
uitau prin lunete sau își mijeau ochii în soare, întin- 
zându-și gâturile ca să poată vedea mai bine ce se întâm- 
pla în vale, ținându-și răsuflarea. 

După ceea ce le păru tuturor o perioadă teribil 
de lungă, Burr își luă luneta de la ochi. 

- Bun, zise el. Rezistă. Se pare că nordicii tăi au 
avut dreptate, West, suntem superiori din punct de 
vedere numeric, chiar și fără Poulder. O să avem 
parte de un scandal de pomină când o să ajungă aici... 

- Sus, şopti West, pe creasta dinspre sud. 

Ceva licări printre copaci. Ceva metalic. 

- E cavaleria, domnule, pot să jur pe viața mea. 
Se pare că Bethod a avut aceeași idee ca noi, dar pe 
flancul celălalt. 

- La naiba! șuieră Burr. Daţi-i de știre generalului 
Kroy să se replieze și să se pregătească pentru un atac 


din dreapta! 

Unul dintre aghiotanți sări în şa și porni în galop 
spre cartierul general al lui Kroy, răscolind bulgări 
de noroi sub copitele calului. 

- Alte scamatorii din astea și nu va mai fi bine 
pentru noi, spuse Burr inchizându-și luneta și înce- 
pând să se bată cu ea în palmă. Nu trebuie să eșuăm, 
colonele West. Nu trebuie să ne stea nimic în cale. 
Nici aroganţa lui Poulder, nici orgoliul lui Kroy, nici 
viclenia dușmanului, nimic, absolut nimic! Trebuie 
să învingem astăzi aici. Nu trebuie să dăm greş! 

- Nu, domnule. 

Însă West nu prea ştia ce ar fi putut face. 


Soldaţii Uniunii încercau să nu facă zgomot, ceea 
ce însemna că făceau tot atât de mult tărăboi ca o 
turmă de oi duse la tuns. Gemeau și grohăiau, alu- 
necau pe pământul reavăn, iar armurile zăngăneau 
și armele li se loveau de crengile mai joase. Copoiul 
ii urmărea clătinând cu tristeţe din cap. 

- Bine că nu-i nimeni acolo să-i audă, șuieră Dow. 
Idioţii ăștia ar trezi și un mort. 

- Nu e cazul să faci și tu zgomot, îl admonestă 
Treicopaci din fruntea grupului, făcându-le semn 
camarazilor săi să-l urmeze. 

Stranie senzaţie să mărșăluiască din nou impreună 
cu atât de mulți oameni. Cei douăzeci de ţărani ai 
lui Fiori-iţi-dau li se alăturaseră, și ce grup ciudat mai 
erau și aceştia. Bărbaţi înalți și bărbaţi scunzi, tineri 
şi bătrâni, cu tot soiul de arme și armuri, dar foarte 
eficiente din câte își putea da seama Copoiul. 

- Stai! 

Și soldaţii Uniunii se opriră buluc, bombănind și 
zăngănind, apoi incepură să se aranjeze în rânduri de 
front de-a lungul celei mai inalte părți a crestei. Lung 
front, își spuse Copoiul, judecând după numărul de 
trupeți pe care-i urmărise intrând în pădure. Ei se aflau 
chiar la capătul diviziei. Se uită la copacii din stânga 
şi se încruntă. Cam izolat locul acesta. 

- Dar foarte sigur, șopti ca pentru sine. 

- Ce zici? îl întrebă Cathil care se așezase pe o bu- 
turugă uriașă. 

- Suntem la adăpost aici, îi spuse în limba ei, 
reuşind să schițeze un soi de zâmbet. 

Tot nu avea habar cum să se poarte cu ea. Pe tim- 
pul zilei între ei se căsca o prăpastie uriașă. Prăpastie 
pe care el nu știa dacă o va trece vreodată, căci îi 
despărțeau și rasa, și vârsta, şi limba. Bizar, insă, noap- 
tea această prăpastie dispărea ca prin vrajă. Pe intu- 
neric se înțelegeau destul de bine. Poate cu timpul 
vor reuși să facă relaţia să funcționeze. Poate nu. Și cu 
asta basta. Dar îi părea bine că acum e alături de el. 
Îl făcea să se simtă iarăși ca un bărbat în carne și oase, 
și nu ca un animal care se furișează prin păduri. 

Observă un ofițer Unionist care se îndrepta cu 
pași țanţoși spre Treicopaci. Sub braț avea înfipt un 
soi de bețișor lustruit. 

- Generalul Poulder vă cere să rămâneţi aici, pe 
aripa stângă, pentru a asigura flancul îndepărtat, spuse 
el foarte rar și foarte tare, ca şi cum așa s-ar fi putut 
face înţeles în cazul că ei nu i-ar fi cunoscut limba. 

- În regulă, confirmă Treicopaci. 

- Divizia se va desfășura pe creastă, în dreapta 
voastră! 

Și impunse aerul cu bețișorul lui arătând spre co- 
paci unde oamenii lui își ocupau posturile într-un 
tărăboi infernal. 

- Vom aștepta până când trupele lu: Bethod se vor 
fi angajat în luptă cu divizia generalului Kroy, și atunci 
îi vom ataca și îi vom izgoni de pe câmpul de luptă! 

Treicopaci dădu din cap. 

- Ai nevoie de ajutor? 

- Sincer, mă cam îndoiesc, însă vă vom da de veste 
dacă va fi cazul. 

Și se intoarse la subordonații lui cu acelaşi mers 
fălos. După doar câțiva pași însă, alunecă, și aproape 
dădu cu târtița de noroi. 

- E sigur de sine, observă Copoiul. 

Treicopaci ridică din sprâncene. 

- Cam prea mult, după gustul meu. Dar dacă asta 
inseamnă că nu va trebui să luptăm, să știi că îmi con- 
vine. Haideţi! strigă întorcându-se spre ţăranii lui 
Fiori-iţi-dau. Apucaţi trunchiul ăla gros și târâţi-l 
până la margine! 

- De ce? întrebă unul cu faţă ursuză, frecându-și 
genunchiul. 

- Ca să ai după ce să te ascunzi dacă apare Bethod, 
lătră Dow la el. Treci la treabă, prostule! 

Mârâind nemulţumiţi, țăranii îşi lăsară armele 
deoparte și se apucară de lucru. Lupta alături de le- 
gendarul Rudd Treicopaci parcă nu era chiar atât de 

distractivă pe cât îşi imaginaseră. Copoiul zâmbi. 
Ar fi trebuit să-și dea seama. Conducătorii nu ajung 
să fie pomeniţi în legende dacă dau dovadă de super- 
ficialitate. Se indreptă spre bătrânul lui prieten care 
se uita încruntat înspre pădure. 

- Eşti ingrijorat, şefu'? 

- Acolo se pot ascunde foarte ușor destui oameni. 
ȘI pot aştepta momentul prielnic de atac după înce- 
perea bătăliei. 

- Aşa și este, rânji Copoiul. Tocmai de aceea ne 
aflăm noi aici. 

- Ce vrei să spui? Că Bethod nu s-o fi gândit la 
același lucru? 

Rânjetul Copoiului începu să se stingă. 

- Dacă are oameni în plus, s-ar putea să-i treacă 
prin minte că i-ar folosi mai bine aici, pe culme, în 
așteptarea momentului potrivit, intocmai cum facem 
noi. Și ne-am putea pomeni față în față cu ei. Şi atunci 
ce zici tu că o să se întâmple? 

- O să ne luăm la omor, zic eu. Dar Fiori-iţi-dau 
spune că Bethod nu are oameni. Ăștia din Uniune 
sunt de două ori mai mulți. 

- Poate, dar lui îi plac atacurile prin surprindere. 

- Bine, fu de acord Copoiul urmărind cum țăranii 
lui Fiori-iți-dau se opintesc la trunchiul uriaș blo- 
când creasta dealului. Cum zici tu. Am pus pomul 
ăla de-a curmezișul și o să sperăm că totul va fi în 
ordine. 

- În ordine? mârâi Treicopaci. Când ai mai po- 
menit tu aşa ceva? 

Se indreptă să discute ceva cu Ursuzul, iar Copo- 
iul ridică din umeri în spatele lui. Dacă, pe nepusă 
masă, s-ar trezi înainte cu câteva sute de țărani ai lui 
Bethod, chiar că ar fi în mare incurcătură. Însă nu 
mai aveau ce face acum. Așa că se aplecă lângă raniță 
ȘI își scoase dinăuntru bucata de cremene și câteva 
rămurele uscate. Le așeză pe pământ cu grijă și incepu 
să scapere piatra. 

Fiori-iţi-dau se așeză pe vine lângă el, sprijinit în 
coada toporului. 

- Ce faci? 

- Ce ţi se pare că fac? se răţoi la el Copoiul su- 
flând în vreascuri şi urmărind cum creşte flacăra. Îmi 
fac un foc. 

- D2’ nu aşteptăm să înceapă bătălia? 

Copoiul se așeză în fund şi mai puse niște rămurele 
uscate pe foc. 

- Aşteptăm, cum să nu, și eu zic că ăsta-i cel mai 
bun moment să facem un foc. Războiul inseamnă mai 
ales așteptare, flăcău. Și, dacă ești în branșa noastră, 
tot stai și aștepți. Și timpul ăsta când aștepți ţi-l poți 
petrece în frig, sau poţi incerca să faci ceva ca să te 
simţi un picuț mai bine. 

Scoase din raniţă o tingire și o puse pe foc. Tin- 
gire nouă, tingire bună, o luase de la sudişti. Desfăcu 
un pachet. Cinci ouă, încă întregi. Ouă frumușele, 
pestriţe. Sparse unul de marginea tingirii și auzi så- 
sâitul lui plăcut. Zâmbi larg. Lucrurile parcă începeau 
să meargă mai bine. Nu mai mâncase ouă de multă 
vreme. Dar chiar atunci când îl spărgea pe ultimul, 

vântul, care îşi schimbase direcţia, îi aduse un miros 
nou în nări. Altceva decât mirosul de ouă prăjite. 
Ridică iute capul încruntându-se. 

- Ce e? întrebă Cathil. 

- Probabil că nimic, îi răspunse, știind, însă, că e 
mai bine să nu riște. Stai aici și ai grijă de ouă, bine? 

- Bine. 

Copoiul se cățără peste trunchiul doborât, se 
ghemui lângă primul copac și cercetă valea cu privirea. 
Acum nu mai simţea niciun miros, de asta era sigur. 
ȘI nici nu vedea nimic printre copaci — nimic în afară 
de pământul ud, de peticele de zăpadă, de ramurile 
pinilor și de umbrele nemișcate. Absolut nimic. Trei- 
copaci îl speriase cu toată vorbăria lui despre atacuri 
prin surprindere. 

Tocmai voia să se întoarcă, dar simţi din nou izul 
de mai înainte. Se ridică, făcu câţiva pași în jos pe 
versant, îndepărtându-se de focul lui și de trunchiul 
de copac. lar Treicopaci apăru ca din senin lângă el, 
cu scutul pe braț și sabia strânsă în mână. 

- Ce e, Copoiule, simţi ceva? 

- S-ar putea. 

Amușină din nou, prelung, fără să se grăbească, 
aspirând pe nas aerul, încercând să-și dea seama ce este. 

- Probabil că nu-i nimic. 

- Nu mă lua pe mine cu „nimic“, Copoiule. Nasul 
tău ne-a scos din multe belele până acum. Ce simţi? 

Vântul îşi schimbă direcţia și, de această dată, mi- 
rosul îl izbi din plin. Nu-l mai simţise de ceva vreme, 
dar nu avea cum să nu-l recunoască. 

- La naiba, şopti el. Shanka. 

- Hei! 

Copoiul se uită În jur cu gura căscată. Cu tingirea 
in mână, Cathil tocmai trecea peste trunchiul doborât. 

- Sunt gata ouăle, zise ea celor doi cu un surâs vesel. 

Treicopaci îi făcu un semn cu mâna și urlă cât îl 
țineau plămânii: 

- Toată lumea la adăpost în spatele... 

Din tufișuri se auzi plesnet de arc. Copoiul simţi 
cum săgeata șuieră prin văzduh la vreo doi pași pe 
lângă el, căci capetele-turtite nu erau arcași pricepuţi. 
Doar din noroc chior au reușit să găsească o victimă. 

- Ah, ofră Cathil, uitându-se la săgeata din 
coaste. Ah... 

Și se lăsă moale la pământ, scăpând tingirea în 
zăpadă. Copoiul se repezi la ea, cu respiraţia hârâindu-i 
in gâtlej. O apucă de braţe și îl văzu pe Treicopaci care 
o apucase de picioare. Bine că nu era grea. Nu era grea 
deloc. Pe lângă ei mai zburară două săgeți. Una se 
infipse în trunchiul de copac. O aruncară pe fată în 
spatele lui și se adăpostiră și ei. 

- Sunt shanka acolo Jos! strigă Treicopaci. Au 
lovit fata! 

- Cel mai sigur loc, ei? mârai Dow, ghemuindu-se 
în spatele copacului și învârtind barda în mână. 
Jigodii nenorocite! 

- Shanka? Așa de mult la sud? se minună cineva. 

Copoiul o apucă pe Cathil de sub braţe și o trase 
la adăpostul de lângă foc. 

- M-au nimerit, gemu ea, uitându-se la săgeată și 
la sângele care i se întindea pe haine. 

Începu să tușească și se uită cu ochi mari la Copoi. 

- Vin! urlă Fiori-iţi-dau. Pregătiņi-vă, băieţi! 

Oamenii își scoaseră săbiile din teci, își strânseră 
curelele și legăturile scuturilor, își încleștară fălcile 
Și se incurajară reciproc plesnindu-se vârtos pe spate. 
Din spatele copacului, Ursuzul, cu un calm desăvârșit, 
trăgea săgeată după săgeată în vale. 

- Trebuie să mă duc, zise Copoiul, strângând-o pe 
Cathil de mână, dar am să mă întorc, bine? Tu stai 
aici cuminte, da? Am să mă întorc. 

- Ce? Nu! 

Fu nevoit să-i descleșteze cu forța degetele. Nu-i 
plăcea să facă una ca asta, dar nu avea de ales. 

- Nu, șopti ea, sfârşită de puteri, pe când el se târa 
spre trunchiul de copac și spre țăranii din spatele lui. 

O suliță rudimentară se implântă în pământ chiar 
lângă el. Copoiul o privi lung, apoi se furișă de-a 
bușilea pe lângă ea, îndreptându-se spre locul unde 
se ascundea Ursuzul. Privi în josul dealului. 

- Fir-ar mama ei de viaţă! 

Copacii colcăau de capete-turtite. Copacii dinspre 
vale, copacii din stânga, copacii din dreapta. Forme 
intunecate și hidoase care se mișcau, care mișunau, care 
se buluceau să urce dealul. Parcă erau sute. La dreapta 
lor soldaţii Uniunii răcneau şi zăngăneau din arme și 
armuri, neințelegând ce se petrece. Din pădure țâșneau 
săgeți furioase spre ei. 

- Fi-r-ar mama ei de viaţă! 

- Zic că ar fi cazul să începi și tu să tragi. 

Ursuzul dădu drumul unei săgeți și scoase o alta din 
tolbă. Copoiul luă și el una, dar țintele erau atât de 
multe, că nu știu pe care s-o aleagă, și trase la nimereală, 
blestemând tot timpul. Acum erau și mai aproape, atât 
de aproape că le putea zări feţele, dacă le puteai spune 
feţe. Fălci lătărețe căscate, mârâind și pline de colți, ochi 
mici și sălbatici, plini de ură și venin. Arme groso- 
lane — măciuci cu zeci de cuie, topoare făcute din piatră 
cioplită, săbii ruginite furate de la morți. Și urcau ne- 
abătuți, mai iuți decât lupii pădurilor. 

Copoiul îl lovi pe unul în piept şi il văzu cum cade. 
Îl nimeri pe altul în picior. Dar ceilalți nu șovăiră nici 
măcar un pic. 

- Gata! îl auzi el pe Treicopaci, simți cum bărbații 
din juru-i se ridică în picioare, cu săbiile ridicate, cu 
sulițele ridicate, cu scuturile ridicate, pregătiți să res- 
pingă atacul. Se întrebă cum anume puteai vreodată 
în viață să fii gata pentru așa ceva. 

Un cap-turtit, cu gura căscată și colții la vedere, 
sări peste trunchiul copacului. Copoiul îl zări, formă 
neagră prin aer; îl auzi, muget prelung; apoi sabia lui 
Tul îl despică în două, improșcând tot locul cu sânge, 
aidoma apei ce curge dintr-o sticlă spartă. 

Altul se cățăra peste trunchi, iar Treicopaci îi 
reteză brațul dintr-o singură lovitură cu sabia şi îl 
aruncă în vale cu scutul. Acum veneau și mai mulți, 
mult mai mulți, înghesuindu-se unii în alții ca să es- 
caladeze copacul. Copoiul îl nimeri cu săgeata pe 
unul chiar în față, la doar un pas distanţă de el, scoase 

cuțitul și i-l înfipse în burtă, urlând din toți bojocii, 
simțind căldura sângelui care-i șiroia pe mâini. Îi smulse 
măciuca din gheare, o repezi asupra altuia, îl rată și 
se duse mai departe. Toţi zbierau și loveau cu săbiile 
în dreapta și în stânga. 

Copoiul îl văzu pe Fiori-iţi-dau cum izbește capul 
unui shanka de un copac cu cizma și cum își ridică 
scutul și îi sfărâmă chipul. Cum doboară un altul cu 
barda, stropindu-l pe Copoi cu sânge. Și cum îl prinde 
pe un al treilea în braţe și se prăbușește cu el la pă- 
mânt, rostogolindu-se prin noroi, zbătându-se şi lo- 
vind. Shanka ajunse deasupra, și Copoiul îl lovi cu 
măciuca pe spinare, o dată, de două ori, de trei ori, 
iar Fiori-iți-dau îl împinse la o parte, se ridică și îi 
zdrobi capul cu piciorul. Apoi se repezi mai departe, 
doborând un alt cap-turtit care tocmai ce își înfipsese 
sulița într-un țăran înspăimântat. 

Copoiul clipi des, încercând să-și șteargă sângele din 
ochi cu mâneca. Îl văzu pe Ursuz cum își ridică pum- 
nalul și îl împlântă până la plăsele prin tărtăcuţa unui 
cap-turtit, iar lama ieşi prin gura acestuia, țintuindu-l 
de trunchiul unui copac. Il văzu pe Tul cum spulberă 
cu pumnul faţa altui shanka, iar și iar și iar, până când 
din capul lui nu mai rămase nimic decât un fel de terci 
roșu. Un cap-turtit cu sulița ridicată sări în copacul de 
alături, dar, înainte să apuce să-l înjunghie, Dow ţâșni 
și-i reteză picioarele. Shanka se răsuci prin aer guițând. 

Copoiul văzu alt shanka grămadă peste un țăran, 
mușcându-l cu înverșunare de gât. Smulse sulița din 
pământ şi o aruncă înfigând-o în spinarea ticălosului. 

Capul-turtit căzu scoțând sunete nearticulate și în- 
cercă să ajungă cu ghearele în spate ca să și-o scoată 
dintre umeri. Dar sulița îl pătrunsese adânc. 

Alt ţăran se zvârcolea urlând de mama focului, cu 
braţul prins în colții unui shanka. Cu cealaltă mână 
incerca să-l lovească în cap. Copoiul făcu un pas spre 
ei, dar înainte de a apuca să-l ajute, un cap-turtit se re- 
pezi la el cu o suliță. Îl observă la timp și se feri, îl 
tăie peste ochi cu pumnalul, apoi îl lovi cu măciuca 
in moalele capului și simți oasele spărgându-se precum 
coaja de ou. Se intoarse spre altul. Unul al naibii de 
mare, care deschise fălcile la el și marâi cu bale la gură, 
cu un topor uriaș în gheare. 

- Haide! îi strigă el, ridicând și măciuca, și cuțitul. 

Dar înainte de a apuca să-l atace, Treicopaci veni 
din spate și îl despică de la umăr până la piept. Îi ţâșni 
sângele și se prăbuși i în noroi. Însă reuși cumva să se 
ridice, suficient cât să ajungă în dreptul pumnalului 
Copoiului. 

Acum shanka se retrăgeau, iar țăranii urlau și îi do- 
borau unul câte unul. Ultimul orăcăi speriat și se re- 
pezi la cel mai apropiat copac, încercând să se caţere 
in el. Dar căzu la pământ când sabia lui Dow îi făcu 
o rană adâncă în spate, dezvelind carnea roșie și așchiile 
de os alb. Rămase zvâcnind câteva clipe pe o creangă, 
cu picioarele atârnându-i în gol. Apoi nu se mai mișcă. 

- L-am terminat! mugi Fiori-iți-dau, cu pete mari 
de sânge pe obraji. I-am terminat! 

Țăranii lui ovaţionară și strigară și îşi agitară ar- 
mele. Sau, mai curând, majoritatea ovaţionară. Vreo 

doi stăteau nemişcați, alți câțiva zăceau pe jos, răniți, 
gemând, gâlgâind printre dinți. Copoiul nu credea că 
ăstora le ardea să sărbătorească. Nici Treicopaci nu cre- 
dea asta. 

- Gura, proștilor! Au plecat acum, dar vor veni 
și mai mulți. Asta-i necazul cu capetele-turtite, mereu 
se întorc mai mulți! Luaţi cadavrele alea din drum, 
adăpostiţi răniții! Recuperaţi cât de multe săgeți 
puteţi! Vom avea curând nevoie de ele! 

Copoiul șchiopătă spre locul unde focul ardea moc- 
nit. Cathil nu se mișcase de unde o lăsase. Acum res- 
pirația i se accelerase, dar era foarte slabă. Ţinea o mână 
apăsată pe coaste, acolo unde pătrunsese săgeata. Îl privi 
cu ochi mari și umezi cum se apropie de ea, fără să 
spună nimic. Nici el nu rosti vreun cuvânt. Ce ar fi 
fost de spus? Îşi scoase cuțitul și-i despică bluza insân- 
gerată, de la săgeată până jos, o dădu la o parte și se 
uită mai bine la rană. Era înfiptă în dreapta, chiar sub 
sân, intre două coaste. Nu era un loc bun pentru o rană 
de săgeată, presupunând că ar exista un asemenea loc. 

- E bine? baâigui ea clănțănind din dinți, cu chipul 
alb ca zăpada, cu ochii strălucitori din cauza febrei. 
E bine? 

- E bine, o linişti el, ștergându-i cu degetul mare 
țărâna de pe obraz. Nu te agita, bine? O rezolvăm 
noi cumva. 

Iar în tot acest timp își spunea: mincinos împuţit 
ce ești tu, Copoiule, laş nenorocit ce ești. Fata asta 
are o săgeată în piept. 

Treicopaci se așeză pe vine lângă ei. 

- Trebuie s-o scoatem, se încruntă el. Eu o țin, şi 
tu tragi. 

- Eu ce? 

- Ce zice? șuieră Cathuil printre dinții plini de 
sânge. Ce fa...? vru ea să știe, dar Copoiul apucase 
deja săgeata cu ambele mâini, iar Treicopaci o ţinea 
strâns de braţe. Ce faceţi...? 

Copoiul trase, dar săgeata nu vru să iasă. Trase 
din nou, şi sângele se revărsă din rană și curse pe pie- 
lea ei palidă în două şiroaie intunecate. Trase iarăși, 
și fata se zvârcoli și lovi din picioare și urlă de parcă 
ar fi omorât-o încet și în chinuri. Trase, dar săgeata 
tot nu vru să iasă. Trase, dar săgeata nu se mișcă nici 
cât un lat de deget. 

- Trage! șuieră Treicopaci. 

- Nu vrea să iasă, în pizda mă-sii! îi mârâi în nas 
Copoiul. 

- Bine! Bine! 

Copoiul dădu drumul săgeții, iar Cathil își înghiți 
sângele și se înecă şi incepu să tușească, să bolborosească, 
să se cutremure și să se zvârcolească, înghițind aerul 
cu sete și scuipând salivă colorată în roșu deschis. 

Treicopaci se frecă gânditor pe bărbie, mânjindu-și 
faţa de sânge. 

- Dacă n-o poți scoate, trebuie s-o impingi înăuntru. 

- Să ce? 

- Ce... zice? îi clănțăniră dinții lui Cathil. 

Copoiul îşi simți gura uscată și gâtul plin cu 
bolovani. 

- Trebuie s-o împingem. 

- Nu, șopti tânăra cu ochii ieşiţi din orbite. Nu. 

- Ţin-te bine, fato, murmură Treicopaci în limba 
comună, apucând-o iarăși de mâini. Ține-te bine. 
Fă-o, Copoiule. 

- Nu... 

Copoiul strânse din dinți și se împinse cu putere 
in săgeata ruptă. Cathil zvâcni puternic și scoase un 
soi de oftat, apoi își dădu ochii peste cap și leșină. 
Copoiul îi intoarse pe o parte trupul moale ca o cârpă 
și văzu capul săgeţii ieșindu-i prin spate. 

- Bine, murmură el, e bine, a trecut. 

O apucă cu grijă şi o scoase afară răsucind-o înce- 
tişor. Cu săgeata ieși și niște sânge, dar nu prea mult. 

- Semn bun, spuse 'Treicopaci. Înseamnă că nu i-a 
atins plămânul. 

Copoiul își mușcă buzele. 

- E bine. 

Luă niște bandaje și le aplică peste gaura din spa- 
tele fetei, apoi i le petrecu peste piept, cu ajutorul 
lui Treicopaci. 

- E bine, bine, repeta el tot infășurând bandajele 
în jurul trupului tinerei, cu degete pe care şi le simţea 
reci și neîndemânatice, până când îi pansă rănile cât 
de bine putea. 

Mâinile îi erau pline de sânge, bandajul era plin de 
sânge, burta și spatele lui Cathil erau pline de urme ro- 
zalii de degete peste dârele negre de mizerie și de sânge. 
Îi trase cămașa la loc și o așeză cu blândeţe pe spate. Îi 
atinse obrazul - era cald, ochii îi avea închiși, pieptul 
i se mișca ușor, răsuflarea i se aburea în jurul gurii. 

- Trebuie să o invelim cu ceva. 

Se ridică și își scoase pătura din raniță, imprăștiind 
tot felul de lucruri pe lângă foc. O scutură și o așeză 
peste trupul fetei. 

- Să-ţi țină cald, da? Să-ţi fie bine și cald. 

O înveli și mai bine, vârând colțurile păturii sub 
ea. Îi acoperi și picioarele. 

- Să-u ţină cald. 

- Copoiule. 

Treicopaci se aplecase și îi asculta respiraţia. Se 
ridică și clătină încet din cap. 

- A murit. 

- Ce? 

Fulgi albi dansau în jurul lor. Începuse din nou 
ninsoarea. 


- Unde naiba-i Poulder? mârâi Mareșalul Burr, 
uitându-se în vale, încleştându-și și descleștându-și 
frustrat pumnii. l-am zis să aștepte până începe lupta, 
nu după! i 

West nu ştiu ce să spună. Într-adevăr, unde era Poul- 
der? Ninsoarea cădea mai deasă acum, coborând din 
cer în trombe și în vârtejuri, acoperind câmpul de luptă 
cu o draperie cenușie, conferind întregii scene un aer 
de ireal. Inăbușite şi cu ecou, zgomotele ajungeau la ei 
ca de foarte departe. Puncte negre pe pământul alb, soli 
călare alergau de colo-colo în spatele liniilor cu cereri 
urgente de a primi întăriri. Numărul răniților creş- 
tea — gemeau pe tărgi, icneau în căruţe, sau se târau, tă- 
cuţi și plini de sânge, pe drumul spre cartierul general. 

Chiar și prin ninsoare era limpede că oamenii 
lui Kroy se aflau în dificultate. Rândurile ordonate 
se ingroşaseră alarmant spre centru, unităţile pie- 
riseră într-o singură masă diformă, contopite în hao- 
sul și deruta bătăliei. West pierduse șirul ofițerilor 
pe care generalul Kroy îi trimisese la punctul de co- 
mandă cerând ajutor sau permisiunea de a se retrage. 
Toţi fuseseră expediaţi înapoi cu același mesaj. Să 
reziste şi să aibă răbdare. În tot acest timp, de la 
Poulder nu venea decât o tăcere neașteptată și de 
rău augur. 

- Unde mama naibii e? 

Burr se indreptă spre cort cu pași apăsaţi, lăsând 
urme negre pe crusta proaspătă de zăpadă. 

- Tu! răcni el la un aghiotant, făcându-i nervos 
semn să se apropie. 

Păstrând o distanţă respectuoasă, West intră în 
cort după Mareșal, urmat indeaproape de Jalenhorm. 

Burr se aplecă peste masă și smulse un condei din 
călimară, împrăștiind stropi negri de cerneală pe lem- 
nul lăcuit. 

- Du-te în pădure şi găsește-mi-l pe generalul Poul- 
der! Află ce naiba face și întoarce-te să-mi raportezi 
de urgență! 

- Da, domnule! răcni ofițerul luând poziţie de drepți. 

Burr mâzgăli ordinele pe o bucată de hârtie. 

- Comunică-i că îi ordon să atace imediat! 

Se iscăli cu mişcări mânioase ale mâinii și aruncă 
hârtia spre aghiotant. 

- Cu siguranţă, domnule! mai răcni o dată tânărul 
ofițer și se grăbi să iasă din cort plin de importanţa 
misiunii încredințate. 

Burr se întoarse la hărțile lui și le privi cu ură, 
trăgându-se de barbă cu o mână și masându-și burta 
cu cealaltă. 

- Unde mama naibii e Poulder? 

- Domnule, poate și el este atacat... 

Burr râgâi, se strâmbă, râgâi iarăși și lovi cu pum- 
nul în masă aproape răsturnând călimara. 

- Blestemată să fie indigestia asta împuțită! exclamă 
el și impunse harta cu degetul. Dacă Poulder nu vine 
curând, vom fi nevoiţi să recurgem la rezerviști. Mă 
auzi, West? Să recurgem la cavalerie. 

- Da, domnule, firește. 

- Nu avem voie să dăm greș. 

Mareșalul se încruntă, înghiți greu. lar West avu 
senzaţia că se albise brusc la faţă. 

- Nu... nu avem... 

Se clătină ușor pe picioare privind speriat în jur. 

- Domnule, vă simţiţi... 

— Aaaaa! 

Și Lordul Mareșal Burr se cutremură și vomită 
peste masă, pe hărți. West ințepeni, cu gura tot mai 
căscată de uluire. Materia ieșită din superiorul său era 
roşie, dar foarte închisă, neagră aproape. Burr icni 
din nou, sprijinit în pumni de masă, tremurând din 
toate încheieturile. Se aplecă mai tare și din gură i se 
revărsă un alt șuvoi de vomă. 

- Gââârrrr! 

Apoi, clătinându-se și mai tare, cu salivă roșie atâr- 
nându-i de pe buze, cu ochii ieşiţi din orbite, alb ca 
varul, scoase un geamăt gâtuit și se prăbuși pe spate, 
trăgând după el o hartă plină cu sânge. 

In cele din urmă, West pricepu ce se intâmplă, chiar 
la timp ca să se repeadă și să prindă în braţe trupul 
moale al Lordului Mareșal. Se incovoie sub greutatea 
bărbatului, chinuindu-se din răsputeri să nu-l scape. 

- Rahat! oftă Jalenhorm. 

- Ajută-mă, fir-ar să fie! mârâi West la el. 

Bărbatul cel uriaș îl apucă pe Burr de braţul celălalt 
și împreună îl târâră pe Mareșal până la pat. West îi 
descheie nasturele de sus şi-i lărgi gulerul. 

- Are ceva la stomac, murmură el printre dinți. 
Se vaită de câteva săptămâni. 

- Chem doctorul! zbieră Jalenhorm. 

Dădu să se repeadă afară din cort, dar West îl apucă 
de braţ, impiedicându-l. 

- Nu. 

Uriașul făcu ochii mari. 

- Poftim? 

- Dacă se află că e bolnav, se va stârni panica. 
Poulder și Kroy vor începe să se poarte după cum 
i taie capul. Armata s-ar putea dezmembra. Nimeni 
nu trebuie să afle până după luptă. 

- Dar... 

West se ridică și puse mâinile pe umerii lui Jalen- 
horm, privindu-l drept în ochi. Știa deja ce anume 
trebuie să facă. Nu avea de gând să mai asiste la un 
alt dezastru. 

- Ascultă-mă. Nu trebuie să ne abatem de la plan. 
Nu trebuie. 

- Cine? privi Jalenhorm năucit în jur. Noi doi, 
singuri? 

- Dacă așa trebuie. 

- Dar este viaţa unui om în joc! 

-În joc sunt vieţile mai multor mii de oameni, 
il repezi West. Nu avem voie să dăm greș, l-ai auzit. 

Chipul lui Jalenhorm se făcuse aproape la fel de 
alb ca al lui Burr. 

- Nu cred că asta a vrut să spună... 

- Nu uita că Îmi ești dator, şopti West apropiindu-se 
şi mai mult de camaradul său. Fără mine, acum ai fi 
putrezit frumușel intr-un morman de hoituri la nord 
de Cumnur. 

Nu-i plăcea să se poarte astfel, dar nu avea încotro 
și nu era timp de amabilități. 

- Ne-am înţeles, căpitane? 

Jalenhorm se bâlbâi: 

- Da, domnule, așa cred. 

- Bine. Ai grijă de Mareșalul Burr. De restul am 
să mă ocup eu, mai spuse West gata să iasă din cort. 

- Dar dacă se... 

- Improvizează, se răsti colonelul peste umăr. 

Avea griji mai mari decât sănătatea unui singur 
om. leşi în aerul rece. Pe puţin douăzeci de ofițeri 
și gărzi se adunaseră inaintea cortului, cu fața la valea 
acoperită cu zăpadă, privind prin lunete și bolboro- 
sind între ei. 

- Sergent Pike! strigă West făcându-i semn fostului 
deținut. Vreau să stai de pază aici, înţelegi? 

- Desigur, domnule. 

- Vreau să stai de pază aici și să nu dai voie nimănui 
să intre în cort, cu excepția mea și a căpitanului Ja- 
lenhorm. Nimeni nu are voie să intre aici, repetă el 
coborând vocea. Indiferent de situație. 

Pike dădu din cap, cu ochii sclipindu-i pe substanța 
rozalie în care i se transformaseră trăsăturile arse. 

- Am înţeles. 

Și se postă la intrarea în cort într-o poziție aproape 
neglijentă, cu degetele mari vârâte în centura de care-i 
atârna sabia. 

O clipă mai târziu, de pe deal, se apropie în galop 
un cal fornăind şi scoțând aburi pe nări. Călărețul 
cobori iute din șa și apucă să facă doar vreo doi pași 
inainte ca West să-i taie drumul. 

- Mesaj urgent pentru Mareșalul Burr din partea 
generalului Poulder! gâfâ: zorit individul. 

Incercă să-l ocolească pe West, însă nu reuși. 

- Mareșalul Burr este ocupat. Îmi poţi preda mie 
mesajul. 

- Mi s-a spus foarte clar să nu... 

- Mie, căpitane! 

Ofiţerul tresări. 

- Domnule, divizia generalului Poulder este an- 
gajată în luptă în pădure. 

- În luptă? 

- În luptă grea. Au fost câteva atacuri sălbatice în 
aripa stângă și ne este foarte greu să mai rezistăm. 

Generalul Poulder cere permisiunea de a ne retrage 
şi a ne regrupa, domnule! 

West își înghiţi cu greu nodul uscat din gât. Pla- 
nul începuse deja să se destrame şi pericolul de a eșua 
era iminent. 

- Să vă retrageţi? Nu! Imposibil. Dacă vă retrageți, 
divizia lui Kroy va rămâne expusă. Spune-i genera- 
lulu: Poulder să reziste și să meargă până la capăt cu 
atacul, dacă poate. Spune-i că în niciun caz nu tre- 
buie să se retragă! Spune-i că toți trebuie să ne achităm 
de misiunea primită. 

- Dar, domnule, aș dori... 

- Pleacă! strigă West. Imediat! 

Solul îl salută şi incălecă din nou. Pe când urca 
dealul, un alt vizitator își opri calul în apropiere de 
cort. West înjură în barbă. Colonelul Felnigg, șeful 
de stat-major al lui Kroy. Acesta nu va fi tot atât de 
ușor de convins. 

- Colonele West, zbieră el coborând din şa. Di- 
vizia noastră este angajată într-o luptă teribilă de-a lun- 
gul întregii linii a frontului, iar acum a apărut și 
cavaleria inamică din dreapta! Cavaleria lor ne atacă 
un regiment de recruți amărâţi! 

Pornise deja spre cort, scoțându-și mănușile cu ges- 
turi nervoase. 

- Fără întăriri nu vor rezista prea mult, iar dacă 
sunt împrăștiați, flancul nostru va sări în aer! Ar putea 
fi sfârşitul! Unde naiba e Poulder? 

West încercă în zadar să-l încetinească pe Felnigg. 

- Generalul Poulder a fost atacat la rândul său. În 
orice caz, voi ordona ca rezerviștii să plece imediat și... 

- Nu-i suficient, mârâi Felnigg, trecând pe lângă 
el şi îndreptându-se cu pași mari spre cort. Trebuie 
să discut cu Mareșalul Burr imedi... 

Pike îi tăie calea, cu mâna pe mânerul sabiei. 

- Mareșalul este... ocupat, șopti el. 

Privirea din ochii bulbucaţi era atât de îngrozitor 
de amenințătoare, că până şi West se simţi ușor spe- 
riat. Urmă o tăcere încordată când șeful de stat-major 
și deținutul fără chip se holbară unul la celălalt. 

Apoi Flenigg făcu un pas șovăielnic inapoi. Clipi 
des, își umezi tulburat buzele. 

- Este ocupat. Înţeleg. Asta este, se bâlbâi el înde- 
părtându-se cu încă un pas. Și spui că ne veţi trimite 
regimentele de rezerviști. 

- Imediat. 

- Atunci, atunci... voi comunica generalului Kroy 
că vom primi întăriri, continuă Felnigg punând un pi- 
cior în scara șeii. Dar să știi că este o încălcare gravă 
a regulamentului, se încruntă el inspre cort, înspre Pike 
Și, în cele din urmă, înspre West. O încălcare extrem 
de gravă a regulamentului. 

Și îşi impunse calul cu pintenii pornind spre vale. 
West îl urmări cu privirea, gândindu-se că Felnigg nici 
nu-și poate imagina cât de gravă era această încălcare 
a regulamentului. Se intoarse spre un aghiotant. 

- Mareșalul Burr ordonă ca rezervele să intre în 
luptă pe aripa dreaptă. Trebuie să atace cavaleria lui 

Bethod și s-o izgonească. Dacă slăbim pe flancul acela, 
ne așteaptă dezastrul. Ai înțeles? 

- Ar trebui să primesc ordinul scris de la Mareșal... 

- Nu avem vreme de ordine scrise! urlă West. 
Du-te și fă-ţi datoria, omule! 

Supunându-se, aghiotantul se repezi spre cele două 
regimente de rezerviști de cavalerie, care așteptau răbdă- 
tori în zăpadă. West îl urmări cu privirea, trosnindu-și 
nervos degetele. Oamenii incepură să se urce în șei și 
să intre în dispozitiv de atac. West își mușcă buzele. 
Ofițerii şi gărzile lui Burr îl priveau cu expresii ce os- 
cilau între curiozitatea cumpătată și neîncrederea fățișă. 

Se intoarse spre cort, răspunzând la salutul unora 
dintre ei și încercând să dea impresia că totul era în 
ordine, că totul nu era decât rutina firească. Se întrebă 
cât va mai dura până când cineva va refuza să-l mai 
creadă pe cuvânt, până când cineva va intra cu forţa 
in cort, până când cineva va descoperi că Lordul Ma- 
reșal Burr plecase în călătoria spre tărâmul morților. 
Se întrebă dacă se va întâmpla după ce frontul va fi 
străpuns în vale, iar centrul lor de comandă va fi ocu- 
pat de nordici. Dacă va fi după, nu va mai avea nicio 
importanţă. 

Pike îl întâmpină cu un zâmbet, sau, mai bine zis, 
cu o expresie ce ar fi putut fi considerată un zâmbet. 
West și-ar fi dorit să-i poată zâmbi și el, doar că nu 
se simţea în stare. 


Copoiul se lăsă jos, răsuflând greu. Cu spatele spri- 
jinit de un copac doborât, cu arcul atârnându-i în 

mâna moale. Alături, în pământul ud, era înfiptă o 
sabie. O luase de la un ţăran mort și o folosise, și cre- 
dea că o va mai folosi încă şi mai mult până la sfârșitul 
zilei. Era plină de sânge - pe mâini, pe haine, peste 
tot. Sângele lui Cathil, sângele capetelor-turtite, sân- 
gele lui. Nu merita să se ostenească să se șteargă — va 
fi alt sânge în curând. 

De trei ori shanka urcaseră dealul și de trei ori îi 
respinseseră, de fiecare dată tot mai greu. Copoiul 
se întreba dacă și data viitoare vor mai fi în stare să-i 
respingă. Căci nu se îndoia că vor ataca din nou. Nu 
se îndoia câtuși de puţin. Când și câţi erau întrebările 
care nu-i dădeau pace. 

Auzea răniții Uniunii scâncind și țipând de după 
copaci. Mulţi răniți. La ultimul atac, unul dintre ţărani 
își pierduse mâna. Poate că nu era bine spus că și-o 
„pierduse“, de vreme ce-i fusese retezată cu un topor. 
Începuse instantaneu să urle din toate puterile, dar 
acum se potolise și nu i se mai auzea decât respiraţia 
slabă și horcăită. Îi bandajaseră ciotul cu o cârpă legată 
cu o curea, iar acum bietul om se holba la fosta lui 
mână cu expresia aceea pe care o au uneori răniții. 
Cu ochi mari și albi, de parcă nu înțelegea ce vede. 
De parcă nu înceta să se mire. 

Copoiul se ridică ușurel, uitându-se peste trunchiul 
de copac. Vedea capetele-turtite în pădurea din vale. 
Ascunși în umbre. Așteptând. Nu-i plăcea să-i vadă 
acolo. Știa că shanka vor continua să-i atace până vor 
fi complet distruși sau puși pe fugă. 

- Ce așteaptă? șuieră el. Când au învăţat afurisiții 
ăștia de capete-turtite să aştepte? 

- Când au învăţat să lupte pentru Bethod? mormăi 
Tul curățându-și sabia. Multe s-au schimbat, şi numai 
in rău. 

- Când oare s-a mai schimbat ceva în bine? mârâi 
Dow aflat ceva mai încolo. 

Copoiul se încruntă. Nasul lui detectase un miros 
nou, igrasios. Printre copaci se zărea ceva foarte des- 
chis la culoare, din ce în ce mai deschis. 

- Ce-i aia? Ceaţa aia? 

- Ceaţă? La înălțimea asta? chicoti Dow cu glas 
de cioară care-și cheamă suratele. În momentul ăsta 
al zilei? Ha! Ia stai niţel, că parcă... 

Acum o vedeau cu toții — ceva alb agăţat de ver- 
santul ud al dealului. Copoiul simţi un nod în gât. 
I se uscase gura. Se simţi, dintr-odată, foarte speriat, 
dar nu din cauza acelor shanka din vale. Din altă cauză. 
Ceaţa se strecura printre copaci, se incolăcea în jurul 
trunchiurilor, se dilata in faţa ochilor lor înspăi- 
mântaţi. Capetele-turtite porniră, siluete neclare prin 
umbrele cenușii. 

- Nu-mi place, îl auzi pe Dow. Nu-i normal. 

- Calmi, flăcăi! vocea groasă a lui Treicopaci. 
Păstraţi-vă calmul! 

Copoiul mai prinse ceva curaj auzindu-l, dar nu-l 
ținu mult. Începu să se legene înainte și înapoi, 
simțind că-i vine să vomite. 

- Nu, nu, șopti Fiori-iți-dau, privind innebunit în 
toate părțile de parcă ar fi căutat o cale de scăpare. 

Copoiul simţi cum i se ridică părul pe braţe, cum 
il furnică toată pielea, cum nodul mare din gât se face 
și mai mare. Îl cuprinsese o teamă necunoscută, care 
plutea spre el impreună cu ceața - se târa prin pădure, 
se învolbura în jurul copacilor, pătrundea pe sub 
trunchiul de copac în spatele căruia se adăposteau ei. 

- El e, murmură Fiori-iţi-dau, cu ochii mari cât 
cepele bine crescute, şi făcându-se mic la pământ de 
parcă i-ar fi fost teamă să nu fie auzit. El e! 

- Cine? croncăni Copoiul. 

Fiori-iţi-dau doar scutură din cap și se lipi și mai 
tare de noroiul rece. Copoiul simţi o dorință copleși- 
toare de a face acelaşi lucru, în schimb se forță să se 
ridice, se forță să se uite peste copac. Un Om Vestit, 
speriat ca un copil în intuneric, fără să știe din ce 
motiv? Mai bine să vadă cu ce se confruntă, își spuse. 
Mare greșeală. 

În ceață se zărea o umbră, prea înaltă și prea 
dreaptă ca să fie un shanka. Un om zdravăn, mare 
ca Tul. Ba chiar mai mare. Un uriaș. Copoiul își frecă 
ochii iritaţi, gândindu-se că trebuie să fie vorba de- 
spre un efect al luminii prin toată bezna aia, nimic alt- 
ceva. Dar nu. Şi umbra aceea se apropie tot mai mult 
Şi căpătă tot mai mult contur, mai mult, și, cu cât se 
deslușea mai limpede, cu atât se intensifica spaima. 

Cutreierase mult Copoiul, de-a lungul și de-a latul 
nordului, însă niciodată nu mai văzuse vreo altă crea- 
tură atât de ciudată și de ireală ca gigantul acesta. O 
jumătate din trup îi era acoperit cu o armură neagră 
bătută în ţinte şi piroane - armură formată din mai 

multe plăci negre din metal bătut cu ciocanul, indrep- 
tat și îndoit. Cealaltă jumătate era goală, cu excepţia 
curelelor și chingilor și cataramelor care prindeau ar- 
mura. Picioare goale, brațe goale, piept gol, toate ples- 
nind de mușchi hidoși. Chipul îi era ascuns în spatele 
unei măști din fier negru, plin de zgârieturi. 

Veni și mai aproape, ridicându-se din aburii ceţii, 
iar Copoiul văzu că are pielea vopsită. De fapt, era 
acoperită în întregime cu litere minuscule, albastre. 
N-avea nicio armă, dar acest amănunt îl făcea parcă 
și mai fioros. 

- În numele afurisiţilor de morţi! icni Copoiul cu 
gura larg căscată de groază. 

- Calmi, flăcăi, mârâi Treicopaci. Calmi. 

Iar vocea bătrânului său prieten reuși să-l impie- 
dice pe Copoi să nu dea bir cu fugiţii fără să privească 
in urmă. 

- El e! zbieră unul dintre ţărani, cu voce stridentă 
ca de fată. E Temutul! 

- Tacă-ți fleanca aia impuţită! se auzi vocea lui 
Fiori-iţi-dau. Știm cine e! 

- Săgețu! strigă Treicopaci. 

Mâinile Copoiului tremurau când își ţinti săgeata 
asupra uriașului. Parcă și de la distanţa asta îi venea greu 
să o facă. Își forță degetele să dea drumul corzii, dar 
săgeata ricoşă de armură și căzu printre copaci, fără să 
producă niciun rău. Ursuzul trase mai bine. Săgeata 
lui se înfipse adânc în carnea pictată a creaturii. Zbu- 
rară şi alte săgeți din arcurile ţăranilor. Una îl lovi în 
umăr, alta îi străpunse gamba imensă. Uriașul nu scoase 

niciun sunet. Continua să înainteze, neabătut, adoma 
ierbii care crește primăvara. lar ceața, capetele-turtite 
și spaima înaintau odată cu el. 

- Fir-ar, mormăi Ursuzul. 

- E un diavol! chirăi unul din ţărani. Diavol din iad! 

Cam aceeaşi senzaţie o avea și Copoiul. Simţi cum 
teama se amplifică în jurul lui, simți cum ceilalți încep 
să şovăie. Simţi cum el însuși începe să se retragă, 
fără să vrea. 

- Haideţi! urlă Treicopaci cu voce groasă și calmă, 
de parcă lui nu i-ar fi fost deloc frică. La trei! Când 
zic trei, atacăm! 

Copoiul se holbă la el, întrebându-se dacă nu 
cumva bătrânul lui prieten își pierduse minţile. Măcar 
aici, unde erau, se puteau ascunde în spatele copacu- 
lui. Auzi bolboroseala unor ţărani care, fără îndoială, 
ii îimpărtășeau părerea. Nu le plăcea planul acesta. Nu 
erau încântați de ideea că vor trebui să atace mulțimea 
de shanka și uriașul din mijlocul lor. 

- Eşti sigur că e bine? șuieră Copoiul. 

Treicopaci nici măcar nu se uită la el. 

- Atacul e cel mai bun leac împotriva fricii! Îşi 
urcă sângele la cap şi preschimbă teama în furie. Te- 
renul este de partea noastră şi nu-i vom aștepta aici! 

- Sigur? 

- Pornim, zise Treicopaci întorcându-se. 

- Pornim, mârâi Dow, aruncând priviri ucigaşe 
ţăranilor, parcă provocându-i să îndrăznească să bată 
în retragere. 

- La trei! tună Treicopaci.' 

- Înî, confirmă Ursuzul. 

Copoiul simţi cum i se strânge gâtul, neștiind dacă 
şi el va ataca sau nu. Treicopaci se uită peste trun- 
chiul copacului, cu gura strânsă într-o grimasă dură, 
urmărind siluetele din ceaţă și uriașul din mijlocul 
lor. Mâna şi-o ţinea întinsă în spate ca pentru a spune 
„așteptați“. Aşteptaţi să ajungă la distanţa bună. 
Aşteptaţi momentul potrivit. 

- Atac la trei? șopti Fiori-iţi-dau. Sau după? 

Copoiul clătină din cap. 

- Nu contează, atâta vreme Cât ataci. 

Dar își simțea picioarele grele ca două pietre de 
moară. 

- Unu! 

Deja „unu“? Copoiul privi peste umăr, văzu tru- 
pul lui Cathil sub pătură, lângă focul stins. Poate că 
asta ar fi trebuit să-l înfurie, dar îl făcu doar să se simtă 
și mai speriat. Realitatea era că nu voia să sfârșească 
in același fel. Se cutremură și își întoarse privirea, 
apucă strâns pumnalul şi sabia împrumutată de la 
mort. Fierul nu simţea teama. Arme bune, pregătite 
să facă o treabă sângeroasă. Și-ar fi dorit să fie şi el 
măcar pe jumătate la fel de pregătit, însă mai trecuse 
prin Încercări din acestea și știa că nimeni nu este cu 
adevărat pregătit niciodată. Nu trebuie să te simți 
pregătit. Trebuie doar să te repezi inainte. 

- Doi! 

Dintr-o clipă în alta. Deschise larg ochii, inspiră 
adânc aerul rece, se cutremură de frig. Simţea miros 
de oameni, de pini, de shanka și de ceaţă. Auzi respirații 

sacadate din spate, pași furișaţi — de Jos, strigăte — de-a 
lungul frontului, propriul său sânge - bubuindu-i în 
vene. Văzu absolut tot ce se petrecea în jur, dar cu înce- 
tinitorul, aidoma mierii care se scurge de pe lingură. 
Ceilalți se mișcau în jurul lui, bărbaţi duri cu chipuri 
dure, înaintând prin ceață și spaimă, pregătindu-se. Vor 
ataca, nu mai exista nicio îndoială în privinţa asta. Vor 
ataca toți, până la ultimul. Simţi cum îl furnică mușchii 
de la picioare imboldindu-l să se ridice. 

- Trei! 

Treicopaci fu primul care sări peste trunchiul do- 
borât, și Copoiul îl urmă, iar oamenii din jurul lor ata- 
cau și văzduhul răsuna de strigătele lor, de furia lor și 
de frica lor, iar el fugea și zbiera. Picioarele îl duceau 
iute și vântul vâjâia pe lângă el și copacii negrii și cerul 
alb se legănau în fața ochilor lui și ceața se întindea spre 
el și forme întunecate îl așteptau în ceața aceasta. 

Lovi cu sabia un shanka, îl lovi puternic, mugind, 
iar lovitura îl răsuci în loc. Îşi continuă atacul, învârtin- 
du-se, impleticindu-se, urlând. Lama se implântă adânc 
în piciorul unui alt shanka, doborându-l la pământ, iar 
Copoiul se rostogoli la vale, alunecând prin mocirlă, 
incercând din răsputeri să se ridice. Zgomotele luptei 
îl învăluiau — înăbușite și stranii. Bărbaţi zbierându-și 
blestemele și shanka mârâindu-și ura și zăngănitul și 
bubuitul metalului pe metal, al metalului în carne. 

Se întoarse, alunecând printre copaci, fără să ştie 
de unde va veni următorul cap-turtit, fără să ştie dacă 
nu cumva va primi o suliță în spinare. Desluși o siluetă 
prin umbre și ţâșni spre ea, strigând din toți bojocii. 

Și ceața păru a se ridica în faţa lui și se opri îngrozit, 
horcăind, aproape căzând pe spate în dorinţa lui aprigă 
de a fugi de acolo. 

Temutul se afla la nici cinci pași în faţa lui, mai mare 
și mai teribil ca oricând, cu pielea-i tatuată plină de 
săgeți rupte. În pumn ţinea un țăran de gât și țăranul 
se zbătea şi dădea din picioare. Tendoanele pictate se 
incordară și degetele colosale se strânseră și ochii țăra- 
nului ieșiră din orbite și gura : se deschise, dar nu scoase 
niciun sunet. Se auzi un pocnet, și uriașul aruncă tru- 
pul moale ca o cârpă, și țăranul mort se rostogoli iar 
și iar prin zăpadă și noroi, cu capul bălăngănindu-i-se 
în toate părțile, și se opri, în cele din urmă, nemișcat. 

Cu ceața plutind în jurul lui, Temutul își cobori 
ochii din spatele măștii și se uită la Copoi, iar Copo- 
iul se uită la el, aproape udându-și pantalonii de groază. 

Însă există anumite lucruri care trebuie făcute. Mai 
bine să le faci, decât să te temi toată viaţa de ele. Asta 
ar fi spus Logen. Drept p care Copoiul căscă gura și 
urlă cât putu de tare și se năpusti la creatură, rotind 
sabia împrumutată deasupra capului. 

Uriașul își ridică braţul împlătoșat și pară lovitura. 
Metal zăngăni pe metal, zgâlțâindu-i Copoiului dinții 
in gură. Scăpă sabia din mână sub forța impactului, 
in aceeași clipă reușind să-și strecoare pumnalul pe 
sub braţul creaturii și împlântându-l până la plăsele 
în pieptul tatuat. 

- Ha-haaa! zbieră Copoiul, însă bucuria îi fu scurtă. 

Mâna uriașă a Temutului explodă prin valurile 
ceții, îi dădu un dos de palmă și-l proiectă prin aer. 

Pădurea se clătină în jurul lui, se izbi de un copac și 
căzu cât era de lung în noroi. Încercă să-și recapete 
suflul, dar nu fu în stare. Încercă să se întoarcă, dar 
nu fu în stare. Durerea îi sfâșia coastele, ca şi cum 
un bolovan imens i s-ar fi prăbușit pe piept. 

Își ridică privirea, agățându-se inutil de noroi. Nu 
mai avea suflu în el nici cât să poată suspina. Temu- 
tul se îndrepta spre el, agale, fără grabă. În mers își 
scoase cuțitul dintre coaste. Parcă era o jucărie între 
degetul lui mare și arătătorul enorm. Parcă era o sco- 
bitoare. Îl aruncă printre copaci. Îşi ridică piciorul co- 
losal, gata să-l calce pe Copoi pe cap și să-i zdrobească 
țeasta așa cum ai sparge o nucă pe nicovală. Iar Co- 
poiul nu se putea apăra, paralizat de durere și spaimă. 

- Nemernicule! 

Și Treicopaci ţâşni din tufe, izbi șoldul acoperit 
cu armură al creaturii gigantice și o dezechilibră. Iar 
piciorul care țintise capul Copoiului călcă acum țărâna 
chiar de lângă nasul acestuia. Bătrânul războinic atacă 
în continuare, lovind iar și iar pieptul dezvelit al uria- 
șului. Mârâsa și blestema, iar Copoiul icnea și se zvâr- 
colea, încercând cu disperare să se ridice în picioare, 
dar nereușind. 

Lovitura de pumn a uriașului ar fi putut dărâma 
o casă, dar Treicopaci o evită, ridică sabia și făcu o cres- 
tătură adâncă în masca neagră a Temutului, dându-i 
capul pe spate în urma impactului, făcându-l să se cla- 
tine iar pe picioare, umplându-i gura de sânge. Nordi- 
cul nu-i lăsă vreme să-și revină și lovi cu putere armura 
de pe pieptul creaturii, făcând o tăietură adâncă în 

carnea albastră neacoperită cu platoșă. Lovitură adu- 
cătoare de moarte, fără îndoială, dar nu picurară decât 
câţiva stropi de sânge. 

Acum uriașul își recăpătase echilibrul şi scoase un 
muget teribil care îi îngheță Copoiului sângele în vene. 
Îşi ridică braţul masiv și și-l repezi inainte. Izbi scutul 
lui Treicopaci, îl sparse, și trecu prin el lovindu-l straș- 
nic în umăr și doborându-l. Temutul se aplecă deasu- 
pra lui cu pumnul ridicat. Treicopaci mârâi fioros și 
își înfipse până la mâner sabia în pulpa tatuată a crea- 
turii. Copoiul văzu cum vârful însângerat al sabiei iese 
pe partea cealaltă a piciorului, însă Temutul nu-și pierdu 
elanul. Mâna cea uriașă sfărâmă coastele lui Treicopaci 
cu zgomot de vreascuri uscate frânte pe genunchi. 

Copoiul gemu, râcâind noroiul, insă pieptul parcă-i 
era în flăcări și nu se putea ridica, nu putea face nimic 
altceva decât să urmărească neputincios întreaga 
scenă. Acum Temutul ridică celălalt pumn acoperit de 
asemenea cu fier negru. Îl ridică încet și atent, apoi îl 
cobori iute în cealaltă parte a lui Treicopaci, trimi- 
țându-l definitiv la pământ. Braţul enorm se ridică 
iarăși, sânge roșu pe degete albastre. 

Și din ceaţă apăru ceva negru care se Înfipse în sub- 
suoara temutului, făcându-l să-și piardă din nou echi- 
librul. Urlând cât îl țineau puterile, Fiori-iți-dau începu 
să-l impungă cu sulița, impingându-l pe versant la vale. 
Temutul se rostogoli, alunecă, se sculă, simulă un pas 
inapoi şi ridică mâna cu iuţeala unui șarpe gigantic. 
Îl plesni pe Fiori-îţi-dau așa cum un om normal 

plesnește o muscă sâcâitoare. Tânărul dispăru zbierând 
și zvârcolindu-se în ceață. 

Înainte ca uriașul să apuce să se ducă după el, se 
auzi un bubuit ca de tunet și sabia lui Tul îl izbi în 
umărul acoperit cu armură, azvârlindu-l în genunchi. 
Acum ieși și Dow din neguri și tăie o halcă zdravănă 
din piciorul colosal. Apăru și Fiori-iţi-dau mârâind 
sălbatic și lovindu-l cu sulița. Uriașul păru încolțit 
de cei trei, fără sorți de scăpare. 

Și, indiferent cât de imens ar fi fost, ar fi trebuit 
să fie deja mort. Ar fi trebuit să se fi întors deja în 
țărână după rănile pe care i le făcuseră Treicopaci și 
Fiori-iu-dau și Dow. În schimb, se ridică din nou, 
cu șase săgeți și sabia lui Treicopaci ieșindu-i din trup 
Și scoase un muget teribil care îl făcu pe Copoi să tre- 
mure până în vârful degetelor. Fiori-iţi-dau căzu 
brusc în fund, albindu-se la față. Tul clipi speriat, 
șovăi și scăpă sabia din mână. Chiar și Dow cel Negru 
făcu un pas înapoi. 

Temutul se aplecă și apucă sabia lui Treicopaci. Și-o 
scoase din picior și o lăsă să cadă, umplând noroiul 
de sânge. Doar că acolo unde fusese ea împlântată nu 
se vedea nici urmă de rană. Absolut nicio urmă. Apoi 
se întoarse și ţâșni în neguri, iar ceața se închise în spa- 
tele lui, iar Copoiul îl auzi cum își croieşte drum, iz- 
bindu-se de copaci. Și își spuse că niciodată nu fusese 
mai fericit să vadă cum cineva dă bir cu fugiţii. 

- Haideţi! Pe aici! urlă Dow, pregătindu-se să se 
repeadă la vale, dar Tul i se așeză în cale, cu mâna 
ridicată. 

- Nu te duci nicăieri. Nu ştim câți shanka sunt 
acolo jos. O să ucidem creatura aia altădată. 

- Dă-te din drumul meu, flăcău! 

- Nu. 

Copoiul se întoarse pe cealaltă parte, strâmbându-se 
de durere și incepu să se târască spre tovarășii lui. Ceaţa 
incepuse să se ridice, lăsând în urma-i un aer rece și 
limpede. Ursuzul cobora din cealaltă parte, cu arcul 
pregătit de tragere. De jur imprejur, prin noroi și 
zăpadă, erau o mulțime de cadavre, mai ales shanka, 
dar și vreo câțiva țărani. 

Copoiului i se păru o veșnicie până când reuși să 
ajungă la Treicopaci. Bătrânul lui prieten zăcea pe 
spate, cu scutul sfărâmat încă prins de braț. Respirația 
îi era slabă și șuierătoare, iar pe gură îi ieșeau bul- 
buci de sânge. Îşi rostogoli ochii spre Copoi, întinse 
mâna și îl înșfăcă de haină, îl trase spre el și îi șopti 
la ureche printre dinţii-i insângerați. 

- Ascultă-mă, Copoiule! Ascultă-mă! 

- Ce, șefu'? croncăni Copoiul abia reușind să vor- 
bească din cauza durerii sfâșietoare din piept. 

Se aplecă, ascultă, dar nu auzi nimic. Treicopaci 
avea ochii larg deschişi, holbați la ramurile de deasu- 
pra. O picătură de apă pică pe un obraz și curse în 
barba lui plină de sânge. Nimic altceva. 

- Înapoi în țărână, spuse Ursuzul cu chipul vlăguit 
ca pânzele vechi de păianjeni. 


West își rodea unghiile privind cum generalul Kroy 
și oamenii săi urcau drumul, congregaţie solemnă de 

oameni îmbrăcați în negru, pe cai negri. Ninsoarea 
incetase deocamdată, dar cerul avea culoarea neagră 
a mâniei fioroase, iar lumina era atât de slabă, că parcă 
ar fi fost deja seară, iar vântul înghețat scutura pânza 
corturilor din punctul de comandă. Timpul pe care 
reușise să-l câștige West se terminase. 

Simţi un impuls neașteptat, aproape copleșitor, 
de a se răsuci pe călcâie şi a o lua la goană departe de 
locul acela. Impuls atât de ridicol, încât imediat simţi 
un altul, la fel de neadecvat: îi veni să râdă. Din feri- 
cire, fu în stare să se înfrâneze. Nu era nimic de râs. 
Nici pe departe. Tropotul copitelor se apropia, iar 
el începuse să se gândească dacă era chiar atât de 
proastă ideea de a o lua la sănătoasa. 

Kroy își struni calul cu sălbăticie şi cobori din șa, 
își netezi uniforma cu gesturi brutale, își reglă cen- 
tura și se indreptă cu paşi repezi spre cort. West îl 
opri, sperând să-l poată reţine, și astfel să mai câștige 
câteva secunde. 

- Generale Kroy, felicitări, domnule, ați luptat cu 
multă dârzenie! 

- Desigur, colonele West, îi rosti disprețuitor Kroy 
numele și gradul, de parcă ar fi fost o ocară teribilă, 
iar oamenii lui i se strânseră ameninţători în spate. 

- Permiteţi să vă întreb care este situaţia? 

- Situaţia? mârâi generalul. Situaţia este că nordicii 
s-au retras, dar nu sunt încă înfrânți. Am reuşit să-i 
batem, în cele din urmă, dar toate unităţile mele sunt 
epuizate, până la ultimul om. Prea istoviţu ca să-i pu- 
tem urmări. Din cauza laşităţii lui Poulder, inamicul 

a fost în stare să se retragă peste vad! Vreau să-l văd 
spânzurat pentru trădare! Pe onoarea mea că n-am să 
mă las până n-am să-l văd atârnând în ștreang! 

Se uită furios în jur, în vreme ce ofiţerii lui mur- 
murau mânioși între ei. 

- Unde este Lordul Mareşal Burr? Cer să îl văd 
pe Lordul Mareșal! 

- Desigur, doar îngăduiți-mi... 

Însă cuvintele lui West fură înăbușite de zgomotul 
tot mai puternic al altor cai și un al doilea grup de călă- 
reți apăru lângă cortul Mareșalului. Cine altcineva dacă 
nu generalul Poulder, însoțit de suita lui extrem de nu- 
meroasă și de o căruță. Spaţiul insuficient deveni ticsit 
de oameni și animale. Poulder sări de pe cal și se re- 
pezi spre cortul Mareșalului. Părul îi era vâlvoi, maxila- 
rele încleștate, un obraz crestat în diagonală. Oamenii 
lui în purpuriu îl urmară îndeaproape: săbiile zăngăniră, 
panglicile aurii fluturară, chipurile se imbujorară. 

- Poulder! șuieră Kroy. Ai ceva tupeu să te arăţi 
în fața mea! Ai ceva curaj! Asta-i singurul act de curaj 
pe care l-ai făcut toată ziua! 

- Cum îndrăzneşti! zbieră Poulder. Pretind 
scuze! Cere-ui imediat scuze! 

- Scuze? Eu să-mi cer scuze? Ha! Am să am grijă 
ca tu să fii cel care îşi va cere iertare! Planul era să ataci 
din stânga! Mai bine de două ore am tot fost atacați! 

- Aproape trei ore, domnule, se vâri în seamă 
unul din oamenii lui. 

- Trei ore, la naiba! Dacă asta nu se cheamă lașitate, 
inseamnă că eu nu ştiu ce-i aia! 

- Lașitate? guiţă Poulder, iar câțiva dintre ofițerii 
lui chiar își puseră mâinile pe săbii. Îmi vei cere scuze 
de indată! Divizia mea a fost supusă unui atac bru- 
tal și susținut pe flanc! Am fost obligat să conduc eu 
insumi o șarjă! Pe jos! 

Își impinse capul inainte și indică tăietura cu un 
deget inmănușat. 

- Noi suntem cei care ne-am luptat cu adevărat! 
Noi am adus victoria de astăzi! 

- Afurisit să fii, Poulder, nimic n-ai făcut! Victo- 
ria aparține doar oamenilor mei! Atac? Aţi fost atacați? 
De cine? De animale din pădure? 

- A-ha! Exact! Arată-i! 

Unul dintre subalternii lui Poulder smulse pânza 
de pe căruţă, descoperind ceea ce, la o primă vedere, 
semăna cu o grămadă de zdrenţe pline de sânge. Ofiţe- 
rul își încreți nasul scârbit și o împinse într-o parte. 
Obiectul de sub acoperământ căzu pe pământ, se ros- 
togoli până ajunse pe spate și ţintui cerul cu ochi mici 
și negri ca de gândac. Falca-i uriașă și hidoasă atârna 
căscată, iar colții creaturii, lungi și ascuţiţi, se intindeau 
care încotro. Pielea acelei chestii avea o culoare nede- 
finită, maro-cenușie, era aspră şi plină de bătături. Na- 
sul — un ciot diform. Căpăţâna - plată și spână, cu frunte 
proeminentă, dar teşită mult spre spate. Unul din braţe 
era scurt și musculos, celălalt - mult mai lung și ușor 
curbat, amândouă, însă, terminându-se cu gheare. Crea- 
tura părea amorfă, sigur hidoasă, probabil primitivă. 
West se uită năucit la ea, cu gura căscată de uimire. 

Evident, nu se uita la o ființă omenească. 

- Uite! guiță Poulder. Îndrăzneşte acum să mai spui 
că divizia mea nu a luptat! Erau sute de... de chestii 
din astea acolo! Mii erau, și se luptau de parcă dăduse 
strechea-n ele! Am reuşit să rezistăm, și tu ai avut 
noroc că noi am rezistat! Cer! spumegă el, Reclam! 
urlă el cu clăbuci la gură, Pretind! guiță el, vânăt la față, 
să mi se ceară scuze! 

Ochii lui Kroy zvâcniră în semn de nedumerire, 
de frustrare, de furie. Strânse din buze, din fălci, din 
pumni. Nu exista nicio regulă pentru o asemenea 
situaţie. Se întoarse spre West. 

- Cer să-l văd pe Mareșalul Burr! răcni el. 

— Și eu la fel! chirăi strident Poulder, nelăsându-se 
mai prejos. 

- Lordul Mareşal este... 

Și West nu mai: ştiu ce să zică. Nu mai avea nicio 
idee. Nicio stratagemă, niciun truc, niciun plan. 

— „este... 

El nu va putea să se refugieze peste vadul râului. 
Se terminase totul. Cel mai probabil, va sfârși într-un 
lagăr de detenție. 

— „este... 

- Sunt aici. 

Și, spre nemărginita uimire a lui West, Burr se ivise 
in ușa cortului. Chiar și în penumbră era evident că 
se simţea cumplit de rău. Paloare cadaverică, frunte 
scăldată în transpiraţie, ochi încercănați și duși în fun- 
dul capului. Îi tremurau buzele, nu se ținea bine pe pi- 
cioare. Se apucase strâns de unul din țărușii cortului. 

West observă o pată inchisă la culoare pe uniforma 
Mareșalului, foarte probabil sânge. 

- Mă tem că am fost... puţin cam indispus în tim- 
pul luptei, croncăni Burr. Posibil să nu-mi fi priit 
mâncarea. 

Mâna îi tremură, iar Jalenhorm se apropie iute de 
el, gata să-l prindă în caz că va leșina. Însă, cu un efort 
supraomenesc de voință, Lordul Mareșal rămase în 
picioare. West aruncă o privire speriată la adunarea 
furioasă din jur, întrebându-se ce impresie le făcea 
acest cadavru ambulant. Însă cei doi generali erau mult 
prea absorbiți de propria lor răfuială ca să bage de 
seamă și altceva. 

- Lord Mareșal, trebuie să protestez impotriva ge- 
neralului Poulder... 

- Domnule, cer ca generalul Kroy să-mi prezinte 
scuze... 

Cea mai bună apărare ar fi atacul neintârziat. își 
spuse West. 

- Tradiţia cere, zbieră el cât îl ţinea gura, ca, înainte 
de toate, să-l felicităm pe comandantul nostru pentru 
această victorie! 

Începu să bată incet din palme, ca pentru a da un 
exemplu. I se alăturară de îndată și Pike, și Jalenhorm. 
Poulder și Kroy schimbară priviri glaciare, aplaudând 
și ei fără prea multă tragere de inimă. 

- Aş dori să fiu primul... 

- Cel dintâi care vă felicită, Lord Mareşal! 

Acum aplaudau și ofițerii lor, și ceilalți bărbaţi 
strânși în jurul cortului, şi cei aflați mai departe; iar 

nu după mult timp de pretutindeni răsunau ovații 
entuziasmate. 

- Ura pentru Lordul Mareşal Burr! 

- Lordul Mareşal! 

- Victorie! 

Burr se strâmba și tremura, ținându-și mâna apăsată 
pe abdomen, cu chipul o mască a suferinței. West se 
furișă în spate, departe de veselia generală, departe de 
glorie. Nu-l interesa câtuși de puţin. Ştia că fusese o 
victorie pe muchie de cuţit. Îi tremurau mâinile, în 
gură avea un gust amar, privirea i se tulburase. Îi auzea 
pe Poulder și Kroy care se luaseră iarăși la harță ca 
două rațe ţâfnoase şi guralive. 

- Trebuie să ocupăm imediat cetatea Dunbrec, să 
declanșăm un atac în viteză câtă vreme... 

- Pfui! Prostii! Fortificațiile sunt prea solide. 
Trebuie s-o înconjurăm și să ne pregătim de... 

- Nonsens! Divizia mea ar putea ocupa cetatea 
și mâine! 

- Rahat! Trebuie să ne consolidăm poziţiile! Com- 
petenţele mele deosebite în arta asediului spun asta! 

Și așa mai departe. West își astupă urechile ca să nu-i 
mai audă și își continuă drumul prin noroiul cleios. 
Se cățără pe o piatră, trecu pe partea cealaltă, se lipi 
cu spatele de ea și se lăsă în jos până ajunse să stea ghe- 
muit în zăpadă, cu genunchii strânși la piept, așa cum 
obișnuia să facă în copilărie când tatăl lui era supărat. 

Mai jos în vale, prin întunericul tot mai dens, oa- 
menii se mișcau încolo și încoace pe câmpul de luptă. 
Începuseră să sape mormintele. 


PEDEAPSĂ PE MĂSURĂ 


Plouase până nu de mult. Acum se oprise. Pavajul 
din Piaţa Mareșalilor incepuse să se usuce. Dalele ră- 
măseseră umede doar în mijloc. O rază palidă străpun- 
sese norii și scânteia pe lanțurile agățate în cadru, pe 
lamele, cârligele și cleștii uneltelor din rastel. Bună 
vreme pentru un asemenea eveniment. Dar ai prefera să 
nu participi la el dacă te cheamă Tulkis. 

Mulțimea anticipa deja dramatismul spectacolului. 
Piaţa cea largă era dominată de flecăreala spectato- 
rilor, amestec amețitor de exaltare și mânie, de bu- 
curie și ură. Zona pentru public era ticsită, oamenii 
se îngrămădeau și mereu soseau alții, dar mai era loc 
din belșug în spaţiul rezervat conducătorilor, spațiu 
împrejmuit cu gard și foarte bine păzit, aflat chiar 
în faţa eşafodului. La urma urmei, mai-marii şi mai- 
bunii noștri trebuie să aibă parte de cea mai frumoasă 
privelişte. Peste umerii celor din primul rând, vedea 
scaunele pregătite pentru membrii Consiliului 
Închis. Dacă s-ar fi ridicat pe vârfuri, operaţiune pe 

care nu îndrăznea să o efectueze prea des, cu sigu- 
ranță că ar fi reușit să vadă și claia de păr alb a Ar- 
hilectorului deranjată ușor de adierea vântului. 

Se uită într-o parte la Ardee. Tânăra se incrunta 
fioros la eșafod, mușcându-și buzele cu nerăbdare. Si 
dacă stai să te gândești că a fost o vreme când duceam 
tinerele domnite la cele mai bune stabilimente din oras, 
la grădinile de plăceri de pe deal, la concerte în Sala 
Șoaptelor, sau direct în apartamentul meu, dacă mi se 
părea că aveam să mă descurc. Acum le duc la execuţii. 
Simţi cum gura i se strâmbă într-o părere de zâmbet 
amar. Asta este, lucrurile se schimbă. 

- Cum va fi? îl întrebă Ardee. 

- Va fi spânzurat și eviscerat. 

- Poftim? 

- I se vor lega lanţuri de mâini și de gât, nu prea 
tare, ca să nu-l stranguleze, și va fi ridicat. Apoi va 
fi tăiat în lung şi i se vor scoate maţele care vor fi 
prezentate spectatorilor. 

Fata șopti gâtuit: 

- Va fi viu atunci? 

- Posibil. E greu de spus. Depinde de călăi, dacă 
iși vor fac treaba cum se cuvine. Oricum, nu va mai 
trăi mult. Fără matțe. 

- Pare... o metodă cam drastică. 

- Aşa şi trebuie. Este cea mai crudă pedeapsă pe 
care au putut-o născoci cruzii noștri strămoși. Înţeleg 
că nu s-a mai pus în practică de vreo optzeci de ani. 

- De aceea au venit atâția oameni. 

Glokta ridică din umeri. 

- Stârnește curiozitatea, însă este drept că întot- 
deauna execuțiile au fost niște spectacole pe cinste. 
Oamenii se dau în vânt după moarte. Le aminteşte 
că, indiferent cât de meschină, cât de abjectă, cât de 
mârșavă le-ar fi viaţa... tot au parte de așa ceva. 

Glokta simți cum cineva îl bate ușor pe umăr și 
se intoarse strâmbându-se de durere. Chipul mascat 
al lui Severard era chiar în spatele lui. 

- M-am ocupat de afacerea aia. Despre Vitari. 

- Aha. Şi? 

Ochii lui Severard alunecară bănuitori spre 
Ardee, apoi se aplecă şi şopti în urechea lu: Glokta. 

- Am urmărit-o până la o casă, de după Pajiştea 
lui Galt, lângă piaţă. 

- Ştiu unde-i piaţa. Și? 

- M-am uitat înăuntru pe una din ferestre. 

Glokta ridică ironic o sprânceană. 

- Îşi face plăcere toată povestea asta, nu-i așa? Ce 
era înăuntru? 

- Copii. 

- Copii? șopti uluit Glokta. 

- Trei copii micuţi. Două fete și un băiat. Și ce 
culoare crezi că are părul lor? 

Nu mai spune. 

- Nu cumva roșu aprins? 

- Întocmai ca mama lor. 

- Deci are copii? iși supse Glokta gingiile dus pe 
gânduri. Cine și-ar fi închipuit? 

- Aşa este. Eu, unul, am crezut că are un bloc de 
gheaţă la păsărică. 

Așa se explică de ce voia cu tot dinadinsul să se întoarcă 
din sud. Tot timpul acesta o așteptau trei micuţi. Instinc- 
tul matern. Ce emotionant! Îşi şterse ochiul stâng care 
il ustura. 

- Bună treabă, Severard, s-ar putea să fim nevoiţi 
să ne folosim de informaţia asta. Și cealaltă poveste? 
Garda Prințului? 

Cu gesturi iuți, Severard își ridică masca şi se 
scărpină pe obraz, privind agitat în toate părțile. 

- Aici chiar s-a întâmplat ceva ciudat. Am încer- 
cat să îl găsesc, dar... se pare că a dispărut. 

- A dispărut? 

- Am vorbit cu familia lui. Nu l-au mai văzut din 
ziua de dinainte de moartea Prințului. 

Glokta se încruntă. 

- Ziua de dinainte? Dar a fost în palat... L-am 
văzut. la-i pe Frost și pe Vitari. Fă-mi o listă cu ab- 
solut toate persoanele care s-au aflat în palat in noap- 
tea aceea. Cu absolut toți lorzii, toţi servitorii, toți 
soldații. Am să dau eu de capătul poveștii ăsteia. 
Într-un fel sau altul. 

- Așa ţi-a spus Sult să faci? 

Glokta îl săgetă cu privirea pe practician. 

- Nu mi-a spus să n-o fac. Ai grijă și fă-ţi treaba. 

Severard murmură ceva, dar cuvintele îi fură înăbu- 
șite de tumultul mulțimii care erupsese brusc într-o 
cascadă de râsete furioase. Tulkis era condus spre 
eșafod. Mergea incet, impiedicat de lanţurile grele din 
jurul gleznelor. Nici nu plângea, nici nu se văicărea, 
nici nu țipa. Părea doar foarte trist și îndurerat. Cu 

vânătăi pe obraji și cu răni inflamate pe braţe și pe pi- 
cioare și pe piept. Nu ai cum să folosesti andrele înroșite 
în foc fără să lași semne, dar trebuie să recunosc că arată 
destul de bine, dacă e să ținem cont prin câte a trecut. 
Era complet gol, cu excepția unei bucăți de pânză pe- 
trecute peste şolduni. Ca să cruțăm firea delicată a doam- 
nelor de fată. Este o distracţie pe cinste să privesti cum 
unui om i se scot măruntaiele, dar vederea cocoșelului 
lui ar fi ceva obscen. 

Un funcţionar apăru în faţa eșafodului și începu 
să citească numele deținutului, natura acuzațiilor care 
ii erau aduse, mărturisirea acestuia și pedeapsa la care 
era condamnat, însă chiar şi de la această distanță 
mică nu prea putea fi auzit din cauza murmurului 
mulțimii, accentuat de ocazionale strigăte furioase. 
Glokta se strâmbă de durere și incepu să-și miște încet 
piciorul înainte și înapoi ca să-și relaxeze muşchii. 

Călăii cu chipurile acoperite de măști preluară 
deținutul cu deosebită grijă. Traseră un sac negru 
peste capul solului, îi puseră cătuşe la mâini, la gât, 
la glezne. Glokta urmări cum pânza sacului se mișcă 
acolo unde era gura bietului om. Ultimele răsuflări 
disperate. Oare se roagă? Oare împroaşcă blesteme fu- 
ribunde? Cine ştie? Și, oricum, ce mai contează? 

Îl săltară în aer și îl ţintuiră pe cadru. Mare parte 
din greutate i se sprijinea în braţe, iar manșonul din 
jurul gâtului era destul de strâns ca să-l sufoce, dar nu 
să-l și ucidă. Bineînțeles că se zbătu. Absolut firesc. In- 
stinctul animalic de a te zvârcoli ca să scapi din strân- 
soare și să poti respira din nou. Instinct căruia nu i te 

poti împotrivi. Unul dintre călăi se duse la rastel, alese 
o sabie grea și o prezentă publicului cu gesturi afec- 
tate. Soarele bicisnic sclipi o clipă pe lamă. Se întoarse 
cu spatele la spectatori și incepu să taie. 

Se așternu o tăcere de mormânt, întreruptă doar de 
susurul înăbuşit al respirației lui Tulkis. Această pe- 
deapsă nu necesita strigăte. Această pedeapsă pretindea 
doar o liniște stupefiată. Aceasta era o pedeapsă la care 
nu se putea răspunde decât cu priviri oripilate și fasci- 
nate. Acesta îi este scopul. Nimic altceva decât tăcere și 
bolboroseala moale a respirației deținutului. Atâta vre- 
me cât cercul de fier din jurul gâtului îl împiedică să zbiere. 

- Pedeapsă pe măsura faptei, șopti Ardee urmărind 
cum ies intestinele din trupul fostului emisar. Așa îi 
trebuie pentru că l-a asasinat pe Prinţul Moștenitor. 

Glokta se aplecă la urechea tinerei. 

- Sunt destul de sigur că nu a asasinat pe nimeni. 
Bănuiesc că nu se face vinovat de nimic altceva decât 
de faptul că este un om curajos, care ne-a spus 
adevărul și ne-a întins mâna în semn de pace. 

Ardee făcu ochii mari. 

- Atunci de ce a primit pedeapsa asta? 

- Pentru că Prinţul Moștenitor a fost ucis. Cineva 
trebuie să fie pedepsit. 

- Dar... cine l-a ucis de fapt pe Raynault? 

- Cineva care nu dorește să fie pace între Gurkhul 
și Uniune. Cineva care vrea ca războiul dintre noi să 
se intensifice, să se extindă și să nu ia sfârșit niciodată. 

- Cine ar putea dori una ca asta? 

Glokta nu-i răspunse. Într-adevăr, oare cine? 

Nu trebuie să-l admiri pe nemernicul ăla de Fallow, 
dar trebuie să recunoști că se pricepe la mobilier. Glokta 
se sprijini de spătarul moale al scaunului, cu picioa- 
rele întinse spre focul din cămin. Începu să-și rotească 
gleznele care îl dureau înfiorător. 

Insă Ardee nu părea a se simţi la fel de bine. Să 
nu uităm însă că distracţia de dimineaţă n-a fost un 
spectacol prea plăcut. Stătea lângă fereastră, dusă pe 
gânduri, cu fruntea îincrețită, şi se trăgea tulburată 
de o șuviţă de păr. 

- Simt nevoia să beau ceva. 

Se duse la bufet şi scoase dinăuntru o sticlă și un 
pahar. Ezită și se uită la Glokta. 

- N-ai de gând să-mi spui că e prea devreme? 

El ridică din umeri. 

— Ştii și singură ce oră este. 

- Simt nevoia să beau ceva după... 

- Atunci bea. Nu trebuie să te justifici în fața mea. 
Nu sunt fratele tău. 

Îl privi furioasă, deschise gura de parcă ar fi vrut 
să-i răspundă, se răzgândi și împinse cu gesturi bruște 
și paharul, și sticla inapoi. Apoi trânti ușița bufetului. 

- Mulţumut? 

Ridică iarăși nepăsător din umeri. 

- Cât de mulțumit îmi permite starea mea să fiu. 

Ardee se trânti pe scaunul din faţa lui și își țintui 
cu privirea ursuză un pantof. 

- Și acum? 

- Acum? Acum ne vom încânta reciproc cu ob- 
servaţii amuzante cam o oră, apoi poate vom face o 

plimbare prin oraș? O plimbare lentă, bineințeles. 
După care poate vom lua prânzul. Mă gândeam să 
mergem la... 

- Mă refeream la succesiunea la tron. 

- Ah, murmură Glokta. La asta te refereai. 

Se intinse și își aranjă mai bine pernele de la spate, 
apoi se întinse iarăși cu un geamăt de satisfacție. Stând 
în camera asta călduroasă și confortabilă, în această com- 
panie plăcută, chiar m-aş putea mistifica spunându-mi 
că am o viaţă. Și continuă cu un surâs: 

- Se va vota în Consiliul Deschis. Nu am niciun 
dubiu că, până atunci, vom asista la o orgie de şan- 
taje, de mituiri, de corupție și de trădare. La un car- 
naval de încheieri de afaceri, de spargeri de alianţe, 
de intrigi și de asasinate. La un dans vesel de măsluiri, 
de aranjamente, de amenințări şi de promisiuni. Și 
toate acestea vor continua până la moartea Regelui, 
atunci se va vota în Consiliul Deschis. 

Ardee îi aruncă zâmbetul ei pieziș. 

- Până şi fetele din popor spun că Regele nu va 
mai trăi mult. 

- Măi să fie, ridică Glokta din sprâncene. Din mo- 
ment ce până și ele spun asta, înseamnă că e adevărat. 

- Care sunt favoriţii? 

- De ce nu-mi spui pe care l-ai prefera tu? 

- Bine, am să-ţi spun, fu de acord tânăra și se așeză 
mai bine în scaun, frecându-și maxilarul gânditoare 
cu un deget. Bineînţeles că primul ar fi Brock. 

- Bineînţeles. 

- Apoi Barezin, Heugen și Isher. 

Glokta încuviință dând din cap la fiecare nume 
rostit. Nu-i deloc proastă. 

- Ei sunt cei patru favoriți. La cine altcineva ne-am 
mai putea gândi? 

- Meed a dat cu piciorul la orice șansă ar fi avut 
atunci când a fost invins de nordici. Ce părere ai de 
Skald, Lordul Guvernator din Starikland? 

- Foarte bine. Are șanse minime, dar va fi pe listă... 

- Iar dacă voturile din Midderland se vor impărţi... 

- Cine poate spune ce se va întâmpla? 

Își surâseră larg. 

- În momentul acesta ar putea fi oricine, continuă 
el. În plus, ar mai trebui să luăm în considerație şi 
copiii din flori ai Regelui. 

- Există bastarzi? 

Glokta ridică din sprâncene. 

- Cred că pot numi pe vreo doi. 

Ardee izbucni în râs, iar el se felicită pentru că 
reușise s-o scoată din starea de posomorală. 

- Fireşte, sunt doar zvonuri. Ai auzit vreodată de 
Carmee dan Roth? Este doamnă de onoare la curte și 
este considerată a fi o frumuseţe de excepție. Cu ani 
in urmă era favorita Regelui. A dispărut fără veste și 
apoi s-a spus că ar fi murit, poate la naștere, dar cine 
ştie? Oamenilor le place teribil să barfească, și se în- 
tâmplă ca tinerele frumoase să moară din când în când, 
fără să fi purtat în pântece un bastard de sânge regesc. 

- O, așa este, așa este! flutură din gene Ardee, 
prefăcându-se că ar fi în pragul leşinului. Noi, femeile, 
suntem o specie tare bolnăvicioasă. 

- Da, draga mea, așa sunteți. Frumusețea este un 
blestem. Eu unul mulţumesc stelelor în fiecare zi că 
m-au vindecat de ea, zise Glokta aruncându-i zâm- 
betul lui știrb și batjocoritor. Membrii Consiliului 
Deschis au năpădit orașul cu zecile și îndrăznesc a 
spune că mulți din ei nu au pus piciorul niciodată 
in Rotonda Lorzilor. Au simţit mirosul puterii şi vor 
să ia parte la împărțirea ei. Fiecare vrea să obțină câte 
ceva, atâta vreme cât se mai poate. S-ar putea să 
asistăm acum la unicul moment în zece generaţii când 
toți nobilii sunt pregătiţi să ia o decizie reală. 

- Dar ce decizie... murmură Ardee clătinând din cap. 

- Ai dreptate. Cursa va fi lungă, iar concurenţa va 
fi aprigă. Ca să nu spun mortală. Şi iau în calcul și po- 
sibilitatea ca, în ultima clipă, să apară un străin. Cineva 
din afară, fără dușmani. Un candidat de compromis. 

A 

- Și cum rămâne cu Consiliul Inchis? 

- Le este interzis să ia atitudine, desigur, pentru 
a asigura imparţialitatea procesului, pufni el. 
Imparțialitate! Ceea ce își doresc ei din adâncul ini- 
mii este să ne vâre un neavenit pe gât. Cineva pe care 
ei să-l poată domina, să-l poată manipula, astfel încât 
să-şi poată continua netulburaţi scandalurile. 

- Dar există un asemenea candidat? 

- Oricine are drept de vot poate fi o opţiune, prin 
urmare, teoretic, cel puţin, sunt sute de candidaţi. Dar, 
fireşte, cei din Consiliul Închis nu pot cădea de acord 
asupra unuia, așa că se agaţă fără pic de demnitate de 
candidaţii cei mai puternici, schimbându-și loialitățile 
după cum bate vântul, cu speranţa că vor reuși să-și 

asigure viitorul, făcând tot ce le stă în putere ca să 
rămână în funcție. Au pierdut atât de repede puterea 
în favoarea nobililor, că și acum li se învârt capetele. 
Iar unele din aceste capete vor cădea, fii sigură de asta. 

- Şi crezi că va cădea şi al tău? îl întrebă Ardee 
privindu-l pe sub sprâncene. 

Glokta își linse incet gingiile. 

- Dacă va cădea capul lui Sult, probabil că al meu 
va fi următorul. 

- Sper să nu se întâmple așa ceva. Ai fost bun 
cu mine. Mai bun decât oricine altcineva. Mai bun 
decât merit. 

Folosea din nou vicleșugul cu pretinsa sinceritate, 
iar Glokta, deși conștient de prefăcătoria tinerei, se 
simţi din nou dezarmat. 

- Prostii, mormăi el, foindu-se stânjenit în scaun. 

Bunătate, sinceritate, încăperi plăcute și confortabile... 
colonelul Glokta ar fi știut ce să spună, dar eu mă simt 
străin aici. Încă mai bâjbâia în căutarea unui răspuns, 
când se auzi o bătaie energică în ușă. 

— Aștepţi pe cineva? 

- Pe cine să aştept? Toţi oamenii pe care îi cunosc 
sunt în camera aceasta. 

Glokta incercă să tragă cu urechea, insă nu prinse 
decât nişte murmure nedeslușite. Apoi servitoarea 
vâri capul pe ușă. 

- Îmi cer iertare, dar cineva îl caută pe Superior. 

- Cine? se răsti la ea Glokta. 

Severard, cu vești despre garda Prințului Raynault? 
Vitari, cu vreun mesaj de la Arhilector? O altă problemă 

pe care trebuie s-o rezolv de urgență? Alte întrebări pe 
care le am de pus? 

- Zice că Îl cheamă Mauthis. 

Glokta simți că-i zvâcneşte tot obrazul stâng. 
Mauthis? Nu se mai gândise de multă vreme la el, dar 
ii veni imediat în minte chipul uscățiv al bancheru- 
lui care-i întindea chitanţa la semnat. Chitantă pentru 
darul de un milion de mărci. S-ar putea ca la un mo- 
ment dat în viitor să vină la tine un reprezentant al 
băncii Valint şi Balk şi să-ți ceară anumite... favoruri. 

Ardee îl privea îngrijorată. 

- S-a întâmplat ceva? 

- Nu, nimic, hârâi el încercând să nu sune ca și 
cum s-ar fi sufocat. Un vechi colaborator. Mă poţi 
lăsa singur o clipă? Trebuie să discut cu acest domn. 

- Bineînțeles. 

Tânăra se ridică şi se Îndreptă spre ușă În șoapte de 
mătase pe covor. Se opri la jumătatea drumului și se 
uită înapoi, mușcându-și buzele. Se îndreptă spre bufet, 
de unde scoase sticla și paharul. Apoi ridică din umeri. 

- Simt nevoia să beau ceva. 

- Toţi simțim nevoia asta, murmură Glokta în 
urma el. 

Mauthis intră după câteva secunde. Aceiași 
pomeți proeminenţi, aceiași ochi reci duși în fundul 
capului. Dar parcă era ceva schimbat în atitudinea 
lui. O anumită nervozitate. Poate o anumită neliniște? 

- Ca să vezi, Maestre Mauthis, ce onoare să... 

- Poţi să renunți la amabilităţi, Superiorule, 
spuse bancherul cu glas pițigăiat și scrâșnit ca niște 

balamale ruginite. N-am vanități deșarte. Prefer să 
vorbesc deschis. 

- Foarte bine. Ce anume aș putea să... 

- Stăpânii mei, banca Valint și Balk, nu sunt deloc 
mulţumiţi cu felul în care îţi desfășori ancheta. 

Mintea lui Glokta o luă la fugă. 

- Ancheta despre ce? 

- Despre moartea Prințului Moștenitor Raynault. 

- Ancheta aceasta s-a încheiat. Te asigur că nu... 

- Să punem cărțile pe masă, Superiorule. Ei știu. 
Ți-ar fi mult mai ușor dacă ţi-ai spune în permanență 
că ei ştiu totul. De obicei așa se și întâmplă. Crima 
a fost soluționată cu impresionantă rapiditate şi com- 
petenţă, dacă-mi este permis a spune. Stăpânii mei 
sunt încântați de rezultate. Vinovatul a fost adus în 
faţa justiţiei. Nu folosește nimănui dacă vei săpa mai 
adânc în treaba asta nefericită. 

Chiar că a pus cărțile pe masă. Însă de ce i-ar deranja 
întrebările mele pe Valint şi Balk? Mi-au dat bani toc- 
mai pentru a dejuca planurile gurkienilor, iar acum nu 
le convine că investighez un complot gurkian? N-are 
niciun sens... doar dacă nu cumva asasinul nu a venit 
din sud. Doar dacă nu cumva asasinii Prințului Ray- 
nault sunt de prin părţile noastre. 

- Mai sunt câteva amănunte ce trebuie elucidate, 
mormăi Glokta. Stăpânii tăi n-au motiv de supărare... 

Mauthis înaintă un pas. Fruntea îi lucea de trans- 
piraţie, deși în încăpere nu era prea cald. 

- Nu sunt supăraţi, Superiorule. Dar nu aveai 
de unde să ştii că sunt nemulţumiţi. Acum ştii. lar 

dacă ai continua această anchetă, deși știi că îi 
nemulțumește... abia atunci se vor supăra. 

Se aplecă spre Glokta şi îi șopti: 

- Îngăduie-mi să-ţi spun, Superiorule, ca de la un 
pion la altul. Nu dorim ca ei să se supere. 

Tonul bancherului era straniu. Nu mă ameninţă. 
Mă imploră. 

- Vrei să spui, murmură Glokta aproape fără să-și 
miște buzele, că il vor informa pe Arhilectorul Sult 
despre micuțul lor aport la apărarea cetăţii Dagoska? 

- Asta nu-i nimic. 

Expresia de pe chipul lui Mauthis era clară. Teamå. 
Teamă, pe chipul acela care, în mod obișnuit, era o 
mască a indiferenţei. Ceva din această atitudine nouă 
a bancherului îi lăsă lui Glokta un gust amar, îi șerpui 
fiori reci pe șira spinării, îi puse un nod dureros în 
gât. Își amintea senzaţia aceasta. O mai încercase cu 
multă vreme în urmă. Așa simţea el teama. M-au 
cumpărat. Complet și definitiv. Am știut atunci când 
am semnat. Acesta a fost prețul, iar eu nu am avut de 
ales și a trebuit să-l plătesc. 

Spuse încet și poticnit: 

- Anunţă-i pe stăpânii tăi că nu vom continua 
ancheta. 

Mauthis închise ochii o clipă și răsuflă evident ușurat. 

- Sunt nespus de bucuros să le transmit acest 
mesaj. O zi bună îți doresc. 

Și ieşi, lăsându-l singur pe Glokta în salonul lui 
Ardee, holbându-se la uşă şi întrebându-se ce anume 
se petrecuse. 


SĂLAŞUL DE PIATRĂ 


Prora corabiei se izbi cu forță de malul stâncos 
în gemete și scrâșnete de pietriș. Doi vâslași săriră în 
valuri și traseră vasul alți câțiva pași mai înspre țărm. 
Îl fixară bine, apoi se grăbiră să se întoarcă la bord, 
ca și cum apa le-ar fi provocat o durere puternică. 
Jezal îi înțelegea. Această insulă de la Marginea Lumii, 
această destinație finală a călătoriei lor, acest loc 
numit Shabulyan avea, fără doar și poate, un aspect 
extrem de neplăcut. 

Era o colină enormă, din pietre goale, promonto- 
ru abrupte și maluri dezolante sfârtecate de valurile reci. 
Versanţi ascuţiţi și costișe cu grohotiş perfid se ridicau 
alcătuind muntele sinistru, de un negru amenințător 
pe cerul intunecat. 

- Vreţi să veniţi pe țărm? îi întrebă Bayaz pe 
corăbieri. 

Cei patru vâslași nu dădură semne că ar fi vrut, 
iar căpitanul lor clătină încet din cap. 

- Am auzit numai lucruri rele despre insula asta, 
mormăi el în limba comună, dar cu un accent atât 
de pronunţat că abia putea fi înţeles. Se spune că-i 
blestemată. Vă așteptăm aici. 

- S-ar putea să dureze. 

- Vă așteptăm cât va fi nevoie. 

Bayaz ridică din umeri. 

- Atunci, așteptați-ne. 

Cobori în apa până la genunchi. Ceilalţi îl urmară 
cam fără tragere de inimă prin apa înghețată spre mal. 

Era un loc sinistru, un loc potrivit numai pentru 
pietre şi apa rece. Valurile spumegau lacome pe țărm 
şi se retrăgeau în silă printre pietre. Bătea un vânt ne- 
milos peste acest pustiu, vânt care trecea tăios prin 
pantalonii uzi ai lui Jezal, prin părul lui ud, vârându.-i-l 
în ochi și înfrigurându-l până în măduva oaselor. Un 
vânt care Îi răpi și ultima urmă de emoție pe care ar 
fi simţit-o la gândul că au ajuns la capătul drumului. 
Un vânt care reușea să descopere crăpăturile și găurile 
din bolovani și le făcea să cânte, să ofteze şi să bocească 
într-un cor funest. 

Vegetație nu era mai deloc aici. Ceva iarbă lipsită 
de culoare, lipsită de sevă; câteva tufe cu ţepi, mai 
mult moarte decât vii; câteva pâlcuri de copaci uscați 
agăţaţi cu disperare de stâncile implacabile, îndoiţi 
în direcţia vântului, de parcă ar fi putut fi smulși din 
rădăcini în orice clipă. Jezal le simți suferința. 

- Minunat loc! strigă el, iar vorbele îi fură luate de 
vânt de Îndată ce le rosti. Dacă eşti pasionat de pietre! 

- Unde poate ascunde înțeleptul o piatră? îl repezi 
Bayaz. Printre o mie de alte pietre! Printre un milion! 

Insula aceea cu siguranță nu ducea lipsă de pietre. 
Bolovani, roci mai mici, pietricele rotunde și prundiș, 
toate se găseau din abundență. Locul era extrem de 
dezagreabil tocmai din cauza lipsei acute de orice alt- 
ceva. Jezal aruncă o privire în urmă, cuprins de un 
atac de panică la gândul că cei patru marinari ar fi dus 
corabia în larg, lăsându-i de izbeliște. 

Dar erau tot acolo, lângă țărm. În spatele lor, pe 
oceanul învolburat, corabia mătăhăloasă și diformă a 
lui Cawneil stătea la ancoră, cu pânzele coborâte, cu 
catargul conturat negru pe cerul suferind, legănându-se 
incet pe valurile neliniștite. 


- Trebuie neapărat să găsim un loc adăpostit de 
vânt! răcni Logen. 

- Oare există așa ceva pe insula asta nenorocită? 
zbieră Jezal. 

- Trebuie să existe! Vreau să fac focul! 

Picior-Lung arătă spre stânci. 

- Probabil că vom găsi o peșteră acolo sus, sau un 
loc adăpostit. Veniţi după mine! 

Se cățărară pe țărm, mai întâi alunecând pe pietrișul 
ud, apoi ţopăind din piatră în piatră. Spre deosebire 
de orice altă destinaţie, Marginea Lumii nu părea ab- 
solut deloc să merite osteneala aceasta. Ar fi putut găsi 
pietre și apă rece din belşug fără să părăsească nordul. 
Logen avea o presimţire urâtă despre locul acesta, însă 
nu avea niciun rost să-și manifeste temerile cu glas tare. 

Presimțiri urâte îl tot bântuiseră în ultimii zece ani. 
Caută spiritul ăsta, găseşte Sămânţa asta, apoi pleacă, 
şi fă-o cât mai degrabă. Și după ce se va fi terminat totul? 
Ce va face? Se va întoarce în nord? Se va întoarce la 
Bethod şi la fiti lui, la cazne și la vrajbe și la râurile de 
sânge stricat? Logen se infioră. Nu-l atrăgea nimic din 
toate acestea. Mai bine înfruntă-ți temerile decât să 
trăieşti toată viaţa cu frica în sân, i-ar fi spus tatăl lui. 
Pe de altă parte, însă, tatăl lui obișnuia să spună o droaie 
de lucruri, și multe dintre ele nu erau cine știe ce. 

Se uită la Ferro, iar ea îi întoarse privirea. Nu se în- 
cruntă, nu surâse. Firește că el nu se pricepuse niciodată 
să înțeleagă mintea femeilor, sau mintea oricui altcuiva, 
însă Ferro era o enigmă mai deosebită. În timpul zilei, 
era la fel de rece şi de imbufnată ca de obicei, dar în 
majoritatea nopților se cuibărea lângă el sub pătură. Nu 
o înţelegea, dar nici nu îndrăznea să o intrebe nimic. 
Trist adevăr, ea era cel mai bun lucru care i se întâm- 
plase în viață de foarte mult timp. Oftă adânc și se 
scărpină în cap. Acum, că punea astfel problema, își 
dădea seama că nu era mare lucru de viaţa lui. 

La baza stâncilor dădură peste un soi de peșteră. 
De fapt, mai mult o scobitură între doi bolovani 
uriași, ferită cât de cât de rafalele puternice ale vân- 
tului. Nu tocmai un loc prielnic conversaţiei, dar in- 
sula era pustie, iar Logen se îndoia că ar putea găsi 
unul mai bun. În fond, trebuie să fii realist. 

Ferro ciopârți cu sabia un copac pipernicit din 
apropiere și aduse câteva vreascuri pentru foc. Logen 
se așeză pe vine și începu să scapere cremenea cu 


fără îndurare 443 


degete amorţite de frig. Curenţii de aer pătrundeau 
printre stânci, iar lemnul era ud, dar, după multe 
injurături și multă strădanie, reuși să aprindă un foc 
anemic. Se ghemuiră toţi în jurul lui. 

- Adu-mi lada, îi ceru Bayaz. 

Logen o scoase din raniță și o puse cu un geamăt 
lângă Ferro. Bayaz pipăi cu vârful degetelor pe mar- 
ginea ei, găsi incuietoarea ascunsă, iar capacul se ridică 
fără zgomot. Înăuntru erau niște spirale metalice, în 
jurul unui locaş cam de mărimea pumnului lui Logen. 

- La ce folosesc astea? întrebă nordicul. 

-Să capitoneze și să țină nemișcat obiectul 
dinăuntru. 

- Chestia aia trebuie să stea capitonată? 

- Așa s-a gândit Kanedias că ar fi mai bine. 

Acest răspuns nu-l făcu pe Logen să se simtă mai 
în largul lui. 

- Pune-l înăuntru atunci când te simţi în stare, spuse 
Magul întorcându-se către Ferro. Nu este cazul să ne 
expunem mai mult decât e necesar. Iar voi, ceilalți, ați 
face bine să vă ţineţi la distanţă. 

Și le făcu semn cu mâinile să se îndepărteze. 
Luthar şi Picior-Lung se impiedicară unul de celălalt 
in zelul lor de a scăpa de acolo. Quai insă rămăsese 
cu ochii ațintiți la pregătiri și nu se mișcă din loc. 

Logen şedea cu picioarele încrucișate în fața 
flăcării anemice, simțind cum nodul de neliniște din 
stomac crește cu fiecare secundă. Deja regreta că se 
băgase în toată afacerea asta, dar acum era un picuţ 
cam târziu ca să se răzgândească. 

- Ar fi bine dacă le-am oferi ceva, zise el privind 
în jur și dând cu ochii de Bayaz care-i întindea o ploscă 
din tablă. 

Logen îi scoase dopul, iar aroma alcoolului îi mân- 
gâie nările ca o iubită de mult pierdută și jelită. 

- Vrei să spui că ai avut băutura asta la tine tot 
timpul? 

Bayaz dădu din cap. 

- Pentru momentul acesta. 

- Păcat că n-am ştiut! Aş fi folosit-o cum se cu- 
vine de câteva ori. 

- O poți folosi cum se cuvine acum. 

- Nu-i chiar acelaşi lucru. 

Logen duse plosca la gură și luă o dușcă, se impo- 
trivi din răsputeri dorinţei aprige de a înghiţi, iși umflă 
obrajii şi o scuipă peste foc, stârnind flăcări aprige. 

- Și acum? îl întrebă Bayaz. 

- Acum așteptăm. Aşteptăm până când... 

- Aici sunt, Nouădegete. 

Voce aidoma vântului printre stânci, aidoma pie- 
trelor care cad de pe munți, aidoma mării care se agaţă 
de mal, nevrând să se retragă. Spiritul se ivi în adăpostul 
lor strâmt dintre stânci - o nălucă fără umbră, ca un 
morman cenușiu de pietre, inalt cât doi oameni. 

Logen ridică din sprâncene. Niciodată spiritele nu 
răspund cu atâta promptitudine, presupunând că se 
deranjează să răspundă vreodată. 

- Ai venit repede. 

- Așteptam să mă chemi. 

- Ai așteptat cam mult, mi se pare. 

Spiritul era de acord, da, așteptase cam mult. 

- Ei bine, hm, păi... am venit după... 

- După obiectul pe care mi l-au încredințat fiii lui 
Euz. Înseamnă că în lumea oamenilor se petrec lucruri 
oribile dacă ați pornit în căutarea lui. 

Logen simţi că nu mai are aer. 

- Când nu se petrec asemenea lucruri? 

- Tu vezi ceva? şopti Jezal mai din spate. 

- Nimic, îi răspunse Picior-Lung. Trebuie să re- 
Cunosc că este... 

- Gura! mârâi Bayaz peste umăr. 

Spiritul pluti mai aproape de el. 

- Să fie oare acesta Întâiul dintre Magi? 

- El este, spuse Logen, neplăcându-i abaterea de 
la subiect. 

- E mai scund decât era Juvens. Şi nici nu-mi place 
cum arată. 

- Ce zice? se rățoi nerăbdător Bayaz, holbându-se 
in aer, cam la stânga spiritului. 

Logen își scărpină obrazul. 

- Zice că Juvens era înalt. 

- Înalt? Și ce dacă? Ia ce ne trebuie și hai să plecăm 
de-aici! 

- Nu mai are răbdare, tună spiritul. 

- Venim de foarte departe. Are toiagul lui Juvens. 

Spiritul dădu din cap. 

- Cunosc bine ramura aceea uscată. Mă bucur. 
Am purtat și eu toiagul acesta multe ierni lungi şi 
știu cât de greu este. Acum am să aţipesc puțin. 

- Bună idee. Dar, inainte de asta, dacă ai vrea să... 

- Am să-l dau femeii. 

Spiritul își vâri mâna în burta lui de piatră, iar 
Logen se dădu inapoi precaut. Pumnul reapăru, iar 
nordicul se cutremură când înţelese ce era în el. 

- Întinde-ți mâinile, îi spuse lui Ferro. 


Când lucrul acela căzu în palmele întinse ale lui 
Ferro, Jezal scoase un icnet involuntar și se feri, pro- 
tejându-și îngrozit faţa cu mâna. Bayaz privea fix, cu 
ochii mari. Quai întinse nerăbdător capul. Logen se 
strâmbă și se dădu inapoi. Iar Picior-Lung se retrase 
speriat până la intrarea în peşteră. O clipă nesfârșită, 
toți șase se holbară la obiectul întunecat din mâinile 
lui Ferro, fără să se miște, fără să scoată vreun cuvânt. 
Nu se auzea decât bocetul vântului. Iată, acum găsiseră 
ce căutau. Găsiseră lucrul acela după care veniseră de 
la atât de mare depărtare și pentru care înfruntaseră 
atâtea primejdii. Găsiseră lucrul acela pe care Glustrod 
il scosese din inima pământului cu atât de mulți ani 
in urmă. Găsiseră lucrul acela care transformase în 
ruină cel mai minunat oraș din câte existaseră vreodată. 

Sămânţa. Forma concretă a Celeilalte Părţi. Esenţa 
magiei. 

Atunci Ferro incepu să se încrunte ușor. 

- Asta e? întrebă ea neincrezătoare. Chestia asta 
e în stare să prefacă Shaffa în praf și pulbere? 

Jezal trecuse şi el de şocul iniţial şi își dădu seama 
că, într-adevăr, arăta ca o piatră obișnuită. O bucată 
de rocă de un gri întru nimic ieșit din comun, de 
mărimea unui pumn de om. Niciun fel de sentiment 

de pericol supranatural nu se revărsa din ea. Niciun 
fel de putere letală nu era evidentă. Niciun fel de 
fulgere nimicitoare nu țâșneau. De fapt, arăta ca o 
piatră obişnuită. 

Bayaz clipi. Se apropie în patru labe. Se uită cu 
atenţie la obiectul din palmele lui Ferro. Își umezi bu- 
zele şi începu, foarte incet, să ridice mâna. Iar Jezal îl 
urmărea înmărmurit, simţindu-și inima zbătându-se 
innebunită în urechi. Bayaz atinse ușurel piatra cu vâr- 
ful degetului mic, apoi şi-l trase la iuţeală înapoi. Dar 
nu se uscă și nici nu căzu mort. O atinse iarăşi. Dar nu 
se auzi nicio explozie asurzitoare. Îşi lipi palma de ea. 
Își strânse degetele groase în jurul ei. O ridică. Și totuși, 
arăta ca o piatră obișnuită. 

Întâiul dintre Magi se holbă cu ochi tot mai căscați 
la obiectul pe care îl ţinea în mână. 

- Nu-i asta, șopti el cu buze tremurânde. Asta-i 
doar o piatră! 

Tăcere şocată. Jezal se uită la Logen, iar nordicul 
se uită la el, cu nedumerire întipărită pe chipul plin 
de cicatrice. Jezal se uită la Picior-Lung, iar Naviga- 
torul ridică din umerii ascuţiţi. Jezal se uită la Ferro 
Și văzu cum încruntătura femeii devine tot mai aprigă. 

- Doar o piatră? murmură ea. 

- Nu-i asta? șuieră Quai. 

- Înseamnă... se bâlbâi Jezal care abia acum pri- 
cepuse cuvintele lui Bayaz. Că am făcut tot drumul 
ăsta... degeaba? 

Rafala de vânt iscată din senin stinse flacăra pi- 
pernicită și îl umplu de nisip. 


448 JOE ABERCROMBIE 


- Poate că-i o greșeală, indrăzni să intervină Pi- 
cior-Lung. Poate că mai există vreun alt spirit, poate 
că mai există... 

- Nu-i nicio greşeală, spuse Logen clătinând din cap. 

- Dar..., lui Quai aproape că-i ieșiseră ochii din 
chipul pământiu. Dar... cum se poate? 

Bayaz nu-l luă în seamă. 

- Kanedias, spuse el printre dinții încleștați de furie. 
El este de vină. A descoperit o modalitate prin care 
să ne tragă pe sfoară pe noi, pe fraţii lui, şi a schim- 
bat Sămânța cu piatra asta inutilă și a ţinut-o doar pen- 
tru el. Până și în moarte Creatorul se leapădă de mine! 

- Doar o piatră? mârâi Ferro. 

- Am renunţat la șansa de a lupta pentru țara mea, 
șopti Jezal, cu pieptul cuprins în vâltoarea indignării, 
și m-am târât sute de kilometri prin pustiu. Am fost 
bătut și rănit și mi s-au rupt oasele și m-am umplut 
de cicatrice... degeaba? 

- Sămânța, şopti Quai cu buze albe, suflând agitat 
pe nări. Unde e? Unde? 

- Dacă aș ști, lătră stăpânul lui, ai senzația că am fi 
pe insula asta uitată de lume, jucându-ne cu spiritele 
pentru o bucată nenorocită de piatră? 

Ridică braţul şi azvârli furios piatra de pământ. 
Aceasta se crăpă și se sfărâmă în bucăți, iar bucățile ace- 
lea ricoşară și se rostogoliră cu zgomot printre o sută 
de alte asemenea pietre, printre o mie de alte aseme- 
nea pietre, printre un milion de alte pietre identice. 

- Nu-i aici, clătină din cap Logen cu tristeţe. Să 
vă spun ceva despre... 

- Doar o piatră? își arătă colții Ferro, cu ochii aler- 
gând de la bucăţile de piatră la chipul lui Bayaz și 
inapoi. Mincinos nenorocit ce eşti! urlă ea ţâșnind în 
picioare cu pumnii strânși. Mi-ai promis răzbunare! 

Bayaz se întoarse la ea, cu faţa deformată de furie. 

- Crezi tu că nu am alte griji mai importante decât 
răzbunarea ta? mugi el, improșcând salivă. Sau dezamd- 
girea ta? zbieră el la Quai, cu venele gâtului umflate. 
Sau frumusetea ta blestemată? 

Jezal înghiți în sec și se retrase în adâncul peșterii, 
incercând să se facă nevăzut. Propria-i furie fusese 
stinsă de turbarea violentă a lui Bayaz, la fel cum focul 
lor sărăcăcios fusese stins de vânt doar cu câteva clipe 
mai devreme. 

- Am fost tras pe sfoară! urlă Întâiul dintre Magi, 
incleștând și descleştând pumnii cu mânie zadarnică. 
Cu ce am să mă lupt cu Khalul? 

Jezal tresări și se făcu mic, convins că, dintr-o clipă 
într-alta, unul dintre ei va fi despicat în două, sau va 
fi aruncat în aer și izbit de stânci, sau va exploda în 
flăcări. Poate chiar el. Complet neinspirat, Fratele 
Picior-Lung alese chiar acest moment să încerce să 
calmeze situaţia. 

- N-ar trebui să ne facem inimă rea, prieteni! 
Călătoria în sine este propria ei răsplată... 

- Un cuvânt dacă mai îndrăzneşti să spui, neghiob 
spilcuit, șuieră Bayaz, încă un cuvânt şi te fac cenușă! 

Navigatorul se retrase tremurând, iar Magul își 
inșfăcă toiagul și porni spre țărm cu mers apăsat, cu 
mantia fluturând în bătaia vântului înverșunat. Atât 

de înspăimântător fusese accesul lui de furie, încât, 
o fracțiune de secundă, ideea de a rămâne pe insulă 
păruse celorlalți mai bună decât drumul înapoi 
impreună cu el. 

Jezal pricepu că, prin această izbucnire nervoasă, 
Magul declarase că expediţia lor a fost un eșec total. 

- Păi, începu Logen după ce se strânseră toți în fața 
peşterii, închizând lada goală a Creatorului, cred că 
asta este. N-are sens să ne văicărim. Trebuie să fim... 

- Tacă-ţi fleanca, prostule! mârâi Ferro la el. 
Nu-mi spune tu mie cum trebuie să fiu! 

Și incepu să coboare spre marea zbuciumată. 

Logen puse lada la loc în raniță și își puse raniţa 
pe umeri cu un oftat. 

- Realistă, murmură el şi porni după ea. 

Îl urmară Quai şi Picior-Lung, amândoi fierbând 
de furie mohorâtă, amândoi tăcând, amândoi decep- 
ționaţi. Ultimul venea Jezal, cu ochii mijiți înaintea 
vântului, călcând atent din piatră în piatră, învârtind 
in minte povestea pe toate părţile. O fi fost lugubră 
starea generală de spirit, dar, spre mare lui uimire, 
se pomeni că începe să zâmbească. La urma urmei, 
niciodată nu-i păsase prea mult de reușita sau eșecul 
aventurii lor nebunești. Tot ce conta pentru el era 
că acum se ducea acasă. 


Valurile se spărgeau de prora corabiei, inălțând 
jeturi de apă rece. Pânza se umila și se zbătea de ca- 
targ. Vântul biciuia obrajii lui Ferro, dar ea strânse 
ochii și nu-l mai luă în seamă. Nedomolit, Bayaz 

coborâse sub punte, iar ceilalți îl urmară, unul câte 
unul, ca să scape de frig. Doar ea şi Nouădegete rămă- 
seseră să privească marea. 

- Ce ai de gând să faci acum? o întrebă el. 

- Am să mă duc oriunde aș putea să-i ucid pe gurki- 
eni, răspunse femeia scurt, fără să se gândească. Am să 
găsesc alte arme cu care să mă lupt cu ei pe oriunde pot. 

Nici măcar nu mai știa dacă spune adevărul. Acum 
ii era greu să simtă ura de odinioară. Parcă nu i se mai 
părea important dacă gurkienii şi-ar fi văzut de viaţa 
lor, iar ea de a ei; însă îndoielile și dezamăgirea o 
făcură să se înverşuneze şi mai tare. 

- Nu s-a schimbat nimic. Tot vreau să mă răzbun. 

Tăcere. 

Se uită într-o parte și îl văzu pe Nouădegete cum 
se încruntă la spuma firavă de pe apa neagră, de parcă 
nu s-ar fi așteptat la răspunsul acesta. Iar ei i-ar fi fost 
lesne să și-l schimbe. Ar fi putut să-i spună „Am să 
vin cu tine“ și cui i-ar fi fost rău atunci? Nimănui. 
Cu siguranță nu ei. Doar că Ferro nu se simțea în stare 
să se pună chiar așa la cheremul lui. Iar între ei se 
inălță un zid invizibil. Un zid de care nu puteau trece. 

Un zid care fusese acolo în permanenţă. 

Și nu putu spune decât: 

- Tu ce-ai să faci? 

Bărbatul păru să se gândească o vreme, cu chipul 
întunecat, mușcându-și buzele. 

- Ar trebui să mă întorc în nord. 

Rosti cuvintele acestea pe un ton nefericit, oco- 
lindu-i privirea. 

- E destulă treabă acolo. Nici n-ar fi trebuit să plec 
vreodată. Sunt multe lucruri murdare care trebuie 
duse la îndeplinire. Cred că într-acolo am s-o apuc. 
Înapoi în nord, să achit niște poliţe. 

Ferro se încruntă. Poliţe? Cine-i spusese că în viață 
trebuie să mai existe și altceva în afară de răzbunare? 
Acum el voia doar să plătească niște poliţe? Ticălos 
mincinos. 

- Poliţe, şuieră ea. Bine. 

Iar cuvântul acesta îi aduse gust amar în gură. 

O privi în ochi preţ de o clipă parcă nesfârșită. 
Deschise gura, ca și cum ar fi avut intenţia să spună 
ceva, şi rămase așa, cu buzele întredeschise, cu mâna 
pe jumătate ridicată spre ea. 

Apoi se gârbovi dintr-odată, incleştă maxilarele, 
se întoarse cu spatele la ea și se sprijini de balustradă. 

- Bine. 

Atât de uşor se termină totul între ei. 

Ferro se îndepărtă supărată. Strânse pumnii ȘI își 
infipse cu putere unghiile în palme. Se blestemă, se 
blestemă cu obidă. De ce nu spusese altceva? Alte cu- 
vinte, alt suflu, altă mimică a buzelor şi totul ar fi 
fost altfel. Și i-ar fi fost foarte ușor. 

Numai că Ferro nu era în stare de așa ceva și știa 
că niciodată nu va fi în stare. Gurkienii îi uciseseră 
acea parte din suflet, departe de locul acesta, cu mult 
timp în urmă, și o lăsaseră pustie pe dinăuntru. 
Proastă ea, că-şi ingăduise să spere, deşi simţise tot 
timpul, simţise cu toată fiinţa ei că nu avea să fie. 

Speranţa este pentru cei slabi. 


ÎNAPOI ÎN ŢĂRÂNĂ 


Copoiul și Dow, Tul și Ursuzul, West și Pike. Cei 
șase, strânși în cerc, privind cele două movile de pământ 
rece. Mai jos, în vale, soldaţii Uniunii își ingropau și 
ei morții. Copoiul îi văzuse. Sute de morți coborâți câte 
doisprezece în gropi. Una peste alta, era o zi proastă 
pentru oameni, dar una bună pentru pământ. Bătăliile 
se sfârșesc mereu așa. Numai pământul învinge. 

Fiori-iţi-dau și țăranii lui își ingropau și ei morții 
printre copaci. Doisprezece deja fuseseră acoperiți cu 
țărână, iar trei atât de grav răniți, încât mai mult ca 
sigur că le vor urma în câteva zile, și un al patrulea, 
care își pierduse braţul, putea supraviețui sau nu. Che- 
stiune de noroc. Doar că norocul nu fusese prea gene- 
ros în ultima vreme. Într-o singură zi muriseră 
jumătate. Bravo lor că nu dăduseră bir cu fugiţii. Co- 
poiul auzea ce spun. Vorbe triste, vorbe pline de stimă 
pentru cei căzuţi. Cât de buni fuseseră, cât de bine lup- 
taseră, cât de mult le va fi dus dorul şi tot așa. Bătăliile 
se sfârșesc mereu așa. Cu vorbe pentru cei morți. 

Copoiul încercă să-i înăbușe emoția și se uită la 
pământul răscolit de la picioarele sale. Chinuitoare 
treabă să sapi o groapă în solul înghețat, în frigul ăsta 
năprasnic. Însă e mai bine să fii cel care sapă groapa 
decât cel care are parte de ea, ar fi spus Logen, iar Co- 
poiul îi dădu dreptate. Tocmai îngropase doi oameni, 
tocmai ingropase două părți din sufletul lui impreună 
cu ei. Cathil, albă şi rece, Cathil, căreia nu-i va mai fi 
niciodată cald. Iar alături de ea, Treicopaci, cu scutul 
sfărâmat pe genunchi, cu sabia în pumnul rigid. Două 
speranţe ale Copoiului întoarse în țărână - speranță 
pentru viitor, speranță din trecut. Totul se terminase, 
speranţele acestea nu se vor mai îndeplini niciodată 
şi lăsaseră un gol dureros în inima lui. Bătăliile se 
sfârșesc mereu aşa. Cu speranţe întoarse în țărână. 

- I-am îngropat chiar în locul unde au murit, șopti 
Tul. Așa trebuie. E bine. 

- Bine? mârâi Dow, privindu-l furios pe West. 
Bine, nu? Cel mai sigur loc de pe tot câmpul de luptă, 
nu? Cel mai sigur loc, nu așa ne-ai spus? 

West tresări și își plecă ochii, simțindu-se vinovat. 

- Fii cuminte, Dow, spuse Tul. Ştii foarte bine că 
nu trebuie să-l acuzi, nici pe el, nici pe nimeni alt- 
cineva. A fost o bătălie. Oamenii mor. Treicopaci era 
conștient de asta, nimeni nu avea mai multă experiență 
decât el. 

- Am fi putut să fim în alt loc, continuă Dow 
să mârâie. 

- Am fi putut, îl aprobă Copoiul, dar așa a fost 
să fie. N-avem cum să schimbăm ce s-a întâmplat, 

nu crezi? Treicopaci a murit, și a murit și fata, și 
tuturor ne este foarte greu. Nu e nevoie să pui paie 
pe foc. 

Dow strânse pumnii și inspiră adânc de parcă ar 
fi fost pe punctul să strige ceva. Apoi dădu aerul afară, 
iși încovoie umerii și își lăsă capul în piept. 

— Ai dreptate. Nu mai avem ce face. 

Copoiul atinse brațul lui Pike. 

— Vrei să spui ceva pentru ea? 

Bărbatul cu chipul ars se uită la el și clătină din 
cap. Copoiul își spuse că nu prea se pricepea să vor- 
bească, dar nu-i putea găsi vină pentru asta. Nici West 
nu părea că ar fi avut de gând a rosti câteva cuvinte. 
Prin urmare, Copoiul își drese glasul, strâmbându-se 
la junghiul de durere care-i săgetă pieptul, și incepu 
el să vorbească. Cineva trebuia s-o facă. 

- Tânăra pe care am îingropat-o aici, Cathil se 
numea. Nu pot spune că am cunoscut-o foarte bine, 
sau de multă vreme, dar pot spune că mi-a plăcut atât 
cât am cunoscut-o... N-am cunoscut-o prea bine. Dar 
avea ceva îndrăzneală, cred că toți ne-am dat seama 
de asta pe drumul spre nord. A îndurat și frigul, și 
foamea impreună cu noi, fără să se plângă niciodată. 
Îmi doresc s-o fi putut cunoaște mai bine. Speram 
să o pot cunoaște mai bine, dar adesea nu obţinem 
ceea ce sperăm. Nu era de-a noastră, dar a murit 
alături de noi, aşa că eu cred că se cuvine să fim 
mândri că se află în țţărână lângă ai noștri. 

- Aşa este, zise Dow. Suntem mândri că ne-a 
fost alături. 

- E drept, zise şi Tul. ȚTărâna îi acceptă pe toți în 
acelaşi fel. 

Copoiul le aprobă spusele și scoase un oftat pre- 
lung și tremurat. 

- Vrea cineva să vorbească pentru Treicopaci? 

Dow tresări și își plecă privirea, începând să-și fo- 
iască picioarele în noroi. Tul își ridică ochii umezi 
spre cer. Și Copoiul era pe punctul de a izbucni în 
plâns. Iar dacă ar fi fost nevoit să mai rostească un 
singur cuvânt, era convins că ar fi început să orăcăie 
ca un bebeluș. Treicopaci ar fi știut ce să spună, dar 
problema era că Treicopaci murise. Părea că nimeni 
nu se va aventura să spună ceva. Atunci Ursuzul făcu 
un pas înainte. 

- Rudd Treicopaci, spuse el privindu-i pe fiecare 
in parte. I se spunea Stânca din Uffriih. Nu există 
nume mai vestit în tot nordul. Mare războinic. Mare 
conducător. Mare prieten. Viaţă petrecută în bătălii. 
S-a luptat impotriva Sângerosului Nouă, apoi a lup- 
tat alături de el. Niciodată nu a ales calea ușoară, dacă 
1 s-a părut că e o cale greșită. Niciodată nu s-a dat în 
lături de la luptă, dacă i s-a părut că este o luptă ce 
trebuie dusă. Zece ani i-am fost alături, am cutreie- 
rat alături de el, am luptat alături de el prin tot nor- 
dul şi am fost mereu mulțumit, incheie el cu un 
zâmbet larg. 

- Frumoase vorbe, Ursuzule, spuse Dow, tot cu 
ochii la pământ. Frumoase vorbe. 

- Nu se vor mai naște alții ca Treicopaci, mur- 
mură Tul, prefăcându-se că i-a intrat ceva în ochi. 

- Aşa este, fu tot ce reuși Copoiul să spună. 

Fără vreun cuvânt, West se întoarse și porni cu 
pași grei prin pădure. Își ținea umerii cocârjaţi ca sub 
apăsarea unei greutăți. Copoiul îi văzu tâmplele pul- 
sând. Fără doar şi poate că se învinovățea pentru cele 
petrecute. Din proprie experiență, Copoiul știa că 
așa se întâmplă când mor alți oameni, iar West părea 
predispus la asta. Pike îl urmă și amândoi trecură pe 
lângă Fiori-iţi-dau, care venea din direcție opusă. 

Se opri lângă morminte, privindu-le sumbru, cu 
părul în ochi. Apoi se uită la ei. 

- Nu vreau să par lipsit de respect. Deloc. Dar 
avem nevoie de un nou conducător. 

Dow îl privi chiorâș și șuieră: 

- Nici nu s-a răcit bine. 

Fiori-îţi-dau ridică mâinile. 

- Atunci acesta este cel mai bun moment să dis- 
cutăm. Ca să nu încapă neînțelegeri. Sincer să fiu, băieţii 
mei sunt cam nervoși. Și-au pierdut prietenii și l-au pier- 
dut și pe Treicopaci, iar realitatea este că au nevoie de 
altcineva pe care să se bizuie. Care va fi acela? 

Copoiul se frecă la ochi. Gândul acesta nu-i tre- 
cuse încă prin minte. lar acum că trebuia să se gân- 
dească la problema asta, se gândea degeaba, că nu 
reușea să găsească nicio soluție. Tul Duru Capdetu- 
net și Dow cel Negru erau două nume grele, amân- 
doi mai conduseseră oameni în luptă înainte, şi îi 
conduseseră bine. Copoiul se uită la ei. Cei doi își 
aruncau priviri încruntate. 

- Nu-mi pasă care dintre voi o să ne fie șef, spuse 
el. Am să vă urmez oricum. Dar este limpede ca lu- 
mina zilei că trebuie să fie unul dintre voi doi. 

Tul se uită mânios la Dow, iar Dow se uită fu- 
rios la Tul. 

- Nu pot să-l urmez, tună Tul, iar el nu mă va 
urma pe mine. 

- Aşa este, șuieră Dow. Am mai discutat despre 
asta. N-ar merge. 

Tul clătină din cap. 

- De aceea nu trebuie să fie niciunul dintre noi 
doi. 

- Nu, fu de acord Dow. Nu trebuie să fie niciu- 
nul dintre noi. 

Își supse dinţii și scuipă ceva flegmă pe jos. 

- De aceea tu trebuie să ne fii șef, Copoiule. 

- De aceea trebuie să ce? se holbă ca trăsnit Co- 
poiul. 

Tul dădu vârtos din cap. 

- Tu ești şeful. Am stabilit deja. 

- Îâ, îl aprobă Ursuzul fără să-și ridice privirea. 

- Nouădegete nu mai e, zise Dow, nu mai e nici 
Treicopaci, așa că doar tu ai mai rămas. 

Copoiul se infioră. Se aștepta ca Fiori-iţi-dau să 
urle: „Ce? El? Șef?*. Se aștepta ca toţi să izbucnească 
în hohote teribile de râs și să-i spună că nu fusese 
nimic altceva decât o glumă. Cum ar fi fost ca Dow 
cel Negru sau Tul Duru Capdetunet sau Harding Ur- 
suzul, fără a-i mai pune la socoteală pe țăranii care 
li se alăturaseră, să-i urmeze ordinele? Cu siguranță 

că aceasta era cea mai proastă idee pe care o auzise 
vreodată. Însă Fiori-iți-dau nu râdea. 

- Mi se pare o alegere bună. Chiar asta aveam de 
gând să propun, în numele flăcăilor mei. Mă duc să 
le dau vestea. 

Se răsuci pe călcâie și se indepărtă printre copaci, 
lăsându-l pe Copoi cu gura căscată. 

- Dar cum rămâne cu ceilalți? sâsâi el de îndată 
ce Fiori-iţi-dau se indepărtase suficient de mult și nu-l 
mai putea auzi, strâmbându-se la junghiul dintre 
coaste. Sunt douăzeci de ţărani nervoşi acolo! Trebuie 
să ştie numele celui pe care îl vor urma! 

- Tu eşti acela, îi zise Tul. Tu ai venit peste munți 
cu Nouădegete, tu ai luptat atâţia ani cu Bethod. Nu 
mai există alt nume mai vestit decât numele tău. Ai 
luat parte la mai multe bătălii decât oricare dintre noi. 

- Mai degrabă le-am văzut... 

- Tu ești acela, spuse și Dow, și cu asta, basta. N-oi 
fi tu cel mai dur războinic de la Skarling încoace, ei 
și ce? E destul sânge pe mâinile tale ca să mă con- 
vingă să te urmez, şi nu există pe lumea asta iscoadă 
mai bună decât tine. Poţi fi un bun conducător, pen- 
tru că ai avut parte, tu însuţi, de cei mai buni. 
Nouădegete, Bethod și Treicopaci, pe toţi i-ai văzut 
în acţiune de foarte aproape. 

- Dar nu pot... adică... adică n-aș fi în stare să con- 
duc niciun atac așa cum făcea Treicopaci... 

- Nimeni n-ar fi în stare de asta, admise Tul cu 
ochii plecaţi. Însă, din nefericire, nu ne mai putem 
baza pe Treicopaci. Acum tu ești şeful, iar noi vom 

fi în spatele tău. Iar cine nu te va asculta va avea de-a 
face cu noi. 

- Jar discuția cu acela va fi una a naibii de scurtă, 
mârâi Dow. 

- Tu eşti șeful, mai spuse o dată Tul și plecă spre 
pădure. 

- Am hotărât, spuse și Dow, urmându-l. 

= Îhî, fu concluzia Ursuzului care ridică din umeri 
și porni pe urmele celorlalți doi. 

- Dar, murmură Copoiul. Hei, staţi așa... 

Plecaseră. De unde deduse că tocmai ce devenise 
căpetenia lor. 

Rămase pe loc, clipind nedumerit, neștiind ce să 
creadă. Niciodată în viaţa lui nu condusese pe nimeni. 
Jar acum nu se simţea deloc altfel decât cu câteva mi- 
nute în urmă. Și, colac peste pupăză, nu avea nicio 
idee despre ce anume trebuie făcut în continuare. 
Se simţea ca un imbecil. Ba chiar mai mult decât de 
obicei. Un imbecil desăvârșit. 

Se puse în genunchi intre cele două morminte, își 
vâri mâna în pământ și îl simţi rece și umed. 

- Jartă-mă, fato, șopuu el. Nu meritai să ți se întâm- 
ple una ca asta. 

Luă țărână în pumnul strâns. 

- Cu bine, Treicopaci. Mă voi strădui să-ți semăn. 
Întoarce-te în țărână, bătrân prieten. 

Se ridică și își șterse palmele de haine și porni spre 
cei vii, lăsându-i pe morţi în urmă-i, în ţărână. 

